
I. ARTA ÎNTRE CULTURĂ ŞI CIVILIZAŢIE 


Intitulînd lucrarea de faţă „Artă şi civilizaţie", am 
iloi'it să atragem atenţia cititorului asupra vieţii ade- 
vărate a artei, pornind de la drumul pe care opera îl 
străbate de la naşterea ei şi pînă la transformarea 
într-un fapt social, care circulă, trăieşte, se integrează 
în stilul de viaţă, fie ca simbol al aspirațiilor autentic 
estetice, fie ca surogat al acestora. Nu avem deci 
pretenţia de a epuiza o relaţie atit de complexă 
precum cea rare poate fi bănuită sub aparenţa 
generoasei cupole oferite de titlu, şi nici nu vom 
stărui asupra primului termen propus, pentru a nu 
ajunge să spunem în mod banal că „arta este... ceea 
ce cu toţii ştim că este". Definiţii s-au dat destule si 
despre cultură şi despre civilizaţie, aşa că nu vom 
avea orgoliul să dăm încă una. 

Telul nostru va fi arta aşa cum există în fapt şi nu 
„aşa cum ar trebui să fie", tocmai pentru ca această 
imagine — mai apropiată de adevăr decît idealurile şi 
proiectele — să slujească acţiunii educative, ca un co- 
rectiv lucid şi stimulator. Dacă imaginea nu va fi 
destul de luminoasă, ea trebuie modificată în practică 
şi nu doar cu sprijinul teoriei, iar dacă arta este trăită 
neartistic, de vină nu este numai ea, ci cauza trebuie 
căutată pe parcursul itinerarului complex ce duce de 
la creaţie la receptare, de la ceea ce cultura spirituală 
propune la ceea ce ajunge să se asimileze, devenind 
fapt de civilizaţie. 

Cercetarea artei ca fapt de civilizaţie presupune in- 
tegrarea ei în rîndul bunurilor materiale şi spirituale 


care configurează pînă la urmă un stil de viaţă, un 
mod de trai, astfel că inevitabil investigația ajunge s-o 
smulgă din tărîmul relativ autonom în care o plasează 
analiza teoretică, pentru a-i urmări existenţa efectivă, 
în care din păcate specificitatea ajunge adesea să se 
piardă. O asemenea perspectivă va uni planul 
conştiinţei estetice fixat în programe, manifeste sau 
idealuri, cu cel al creaţiei propriu-zise, pentru a 
încerca să se oprească îndeosebi asupra receptării, a 
felului în care valoarea estetică este conservată sau 
se pierde prin circulaţie, a rolului şi funcţiilor pe care 
le îndeplineşte ea în planul realului. 


OPOZIŢIE SAU ÎNTREPĂTRUNDERE? 


Devenind fapt de civilizaţie, intrind în cotidian, 
suferind influenţa fluxului şi refluxului propriu lumii 
reale, multe din pretioasele distincţii şi disocieri, pe 
care un spirit pregătit ajunge să le facă atunci clnd 
discută despre condiţia ideală a artei, se şterg şi ne 
aflăm adesea în faţa unui obiect prozaizat, banalizat 
prin dizolvarea nepermisă în viaţa cotidiană. Condiţia 
autentică, specifică artei rămîne însă întotdeauna una 
ideală sau mai propriu — după expresia lui Tudor 
Vianu — areală, dar trebuie să luăm în consideraţie 
nenumăratele situaţii în care imediatitatea vieții, 
concretitudinea şi pragmatismul o fac să' se piardă. 

Nu intentionäm să facem o arheologie a artei, ca 
descriptie a valorilor fixate, încremenite istoriceşte, şi 
vom căuta să urmărim acest drum de la ideal la real, 
fără a ne opri doar la istoria ideilor. Nu vom putea 
face deci o analiză pur sincronică, structurală, ceea 
ce presupune un imobilism metodologic deliberat, ci 
vom fi în permanenţă în căutarea resorturilor ce 
reglează schimbarea şi mutatiile pe care opera însăşi 
le suferă în acest proces. Concepem prin urmare 
analiza artei ca fapt de civilizaţie nu ca pe o 
reconstituire muzeistică, ci ca o investigaţie a 
fenomenului concret, filtrat prin conştiinţe şi modelat 
de permanentele mutații ale acestora, prin 
interferenţe şi schimbări de funcţii. Făcînd analiza 
artei ca fapt de civilizaţie, nu o rupem de începuturile 
ei, dar punem accentul pe devenirea ei reală. în acest 
sens, investigația noastră va pune în relaţie operele 
cu instituţiile, habitudinile sau comportamentele 
sociale, tehnicile, nevoile şi practicile vii, existente în 

ontemporaneitate. Ne propunem deci nu numai o 
erspectivă sincronică, în care trecutul apare mut, ci 


mai ales una diacronică în care prezentul şi viitorul 
intervin direct, du- cînd la o dinamică şi complexă 
interrelatie, atît în spaţiu cît şi în timp. 

Avem desigur mai multe dezavantaje : pe de o 
parte nu analizăm procesul de creaţie ca atare, ci 
doar reflexele sale în receptare, pe de alta nu ne 
oprim asupra structurii stabile a operelor, ci urmărim 
destinul lor, extrem de mişcător în timp. 

Ar trebui să adăugăm la aceasta faptul că arta — 
formă relativ autonomă în plan cultural — se împle- 
teşte strîns în contextul civilizaţiei cu întreg sistemul 
de valori al epocii, faţă de care se raportează şi pe 
care le influenţează, fiind la rîndul ei influenţată de 
ele, astfel încît independenţa ei este în mare măsură 
limitată. Ca subsistem al civilizaţiei epocii, arta este 
parte a întregului şi exponent semnificativ al său, fiind 
determinată de context, dar contribuind totodată la 
configurarea profilului său spiritual. Lucrul fusese 
observat şi de E. Lovinescu atunci cînd spunea că 
„formula estetică a unei civilizaţii nu trebuie privită ca 
ceva de sine stătător, în nici o legătură cu celelalte 
forme ale acelei civilizaţii; dimpotrivă, ea nu e decît 
un aspect în strînsă dependenţă cu celelalte aspecte 
de natură religioasă, filosofică, politică şi chiar 
economică sau mai ales economică, după cum 
pretinde materialismul istoric. Conexiunea este prea 
evidentă pentru a mai cere dezvoltări" ‘, încheie 
gînditorul român. 

Conexiunea este într-adevăr evidentă, dar după 
părerea noastră cultura şi civilizaţia nu pot fi 
identificate, după cum implicit lucrul acesta pare a 
reieşi din context. La nivelul culturii propuse, fiecare 
dintre formele spiritului se prezintă relativ 
independentă, şi sträduinta reprezentanţilor ei este 
tocmai aceea de a-i evidenția specificitatea. Ca fapt de 
civilizaţie, formele spiritului apar în bună măsură 
amalgamate, întrucît odată devenite stil de viaţă, ele 
nu-şi mai păstrează decît cu greu 


1 E. Lovinescu, Istoria literaturii române contemporane, voi. 
II, Ed. Minerva, Bucureşti, 1973, p. 290. 


autonomia, deoarece se subsumeazä cerințelor 
generale ale acestuia, care nu mai sînt nici pe departe 
atît de specializate. 

înțelegem stilul de viaţă nu doar ca un simplu con- 
glomerat de atitudini, acte, comportamente privind în- 
tregul ansamblu al relaţiilor sociale, ci ca sistem 
structurat socialmente, desemnind un anumit mod de 
Paportare la lume, o anumită atitudine şi acţiune 


umană care îl caracterizează. Sensul conceptului pe 
care-l utilizăm este intim legat de civilizaţie ca mod 
efectiv de trăire a valorilor, neoprindu-se la ipostaza 
ideală a acestui proces si nelimitîndu-se la ceea ce 
Mirko Novak numeşte „stilul estetic de viaţă". Lărgim 
perspectiva nu pentru că un asemenea stil estetic nu 
ar prezenta interes, ci tocmai pentru că ni se pare că 
— integrată în civilizaţie — arta se raportează la 
ansamblul vieţii şi este modelată de aceasta, prin 
toate verigile şi momentele ei. 

Conceptul de stil a avut circulaţie mai întîi Ia nive- 
lul operei de artă individuale, al seriei artistice, 
pentru ca apoi un Nietzsche, iar la noi Lucian Blaga, 
să vorbească despre un stil cultural propriu unei 
epoci. Ideea corespondentelor stilistice, a analogiilor 
între domenii dintre cele mai diferite presupune însă 
capacitatea de trăire şi apoi de distantare, forţă de 
abstracţie aplicată unor fenomene variate, care de 
fapt privesc cultura trăită, consumată şi deci ceea ce 
noi considerăm fapte de civilizaţie. 


Arătînd că „dificultăţile sporesc cînd, în afară de 
operele de artă, luăm în consideraţie şi operele de 
gin- dire metafizică sau chiar instituţii şi structuri 
sociale", Lucian Blaga depăşea evident sfera culturii 
referindu-se de fapt la civilizaţie. „Trebuie să-ţi fi 
însuşit oarecare ştiinţă a zborului şi a planării peste 
amănunte — continua el — cînd e vorba să cuprinzi cu 
privirea, în acelaşi ansamblu stilistic, de exemplu 
tragedia clasică franceză, metafizica lui Leibniz, 
matematica infinitesimală şi statul absolutist. Numai 
de la mare, stăpînitoare altitudine (numai prin trăire, 
am zice noi) se vor putea sesiza notele stilistice 
comune acestor diverse momente istorice, de 
conţinuturi în aparenţă cu totul disparate (asemenea 
note comune ar fi: setea de perspectivă, pasiunea 
frenetică a totalului, duhul ordinii ierarhice, un credit 
excesiv acordat raţiunii. Din astfel de note re- 
compunem «barocul»)" !. 

Am citat pe larg ideea blagiană tocmai pentru a 
evidenția că ceea ce după secole de distantare şi 
receptare constatăm a fi stilul antic, clasic, 
renascentist sau baroc, presupune că respectivele 
valori au intrat în viaţă, funcţionează la nivelul 
civilizaţiei, unde idealul se întruchipează în fapte şi 
evenimente reale, este trecut prin filtrul timpului şi al 
constiintelor critice, asimilat şi înglobat ca atare. 
Asemenea analogii sînt desigur riscante, întrucît 
privesc opere aparţinînd unor sfere cu lotul diferite 
ale culturii, dar validitatea lor — chiar parţială, 
relativă — confirmă punctul nostru de vedere privind 
legitimitatea unei perspective în care valorile (în cazul 
nostru cele artistice) se află integrate, înglobate şi 
subordonate modului de raportare la lume, la viaţă. 

O asemenea investigaţie ni se pare necesară şi ac- 
tuală nu numai pentru a adînci cunoscuta teză a 
legăturii artei cu viaţa, dar şi pentru a evidenția 
statutul di- Jerit al operei atunci cînd a devenit fapt de 
civilizaţie, concretizat în comportamente, obiceiuri, 
bunuri ce întruchipează näzuinte şi idealuri. Epoca pe 
care o trăim oferă premise de accelerare a acestei 
transformări întrucît, punînd cultura (deci şi arta) la 
dispoziţia tuturor, creează disponibilitäti speciale de 
trecere a acesteia în civilizaţie, presupunînd în acelaşi 


1 Lucian Blaga, Orizont şi stil. Trilogia culturii, E.L.U., 
Bucureşti, 1969, p. 5 
Amold J. Toynbee, La civilisation à l’epreuve, Paris, 
Librairie Gallimard, 1959, p. 232.. 
Se Spengler, Le Declin de l'Occident, Gallimard, 1931 


timp posibilitatea revenirii ei în cultura propusă. 


Civilizaţia secolului XX oferă mărturii dintre cele 
mai convingătoare despre întortocheatele drumuri 
prin istorie ale bunurilor considerate astăzi opere de 
artă. Atenţia acordată vechilor civilizaţii africane a 
făcut ca în primele decenii, vechi obiecte de cult cum 
sînt măştile africane, sculpturile de lemn şi fildeş cu 
rosturi magice, să fie repuse în circulaţie, de astă dată 
ca opere de artă, influenţind în acelaşi timp creaţia 
artistică a epocii, astfel mert un mare artist ca Pieasso 
să rămînă puternic marcat de această cultură trezită 
la viaţă. Pictura naivă autentică, apărută în vremurile 
noastre, reface o veche experienţă a civilizaţiei 
umane, ieşită din circulaţie, dovedind că şi în acest 
domeniu, adesea, ontogenia repetă ` filogenia. 
Dezgroparea vechiului Tomis readuce în oimpul 
culturii obiecte, vechi construcții, opere de artă care 
păreau definitiv pierdute, dar care acum, lepădîndu-se 
de haina lor antică si prezentîndu-se doar spre a fi 
privite, dobîndesc o nouă existență, ou o valoare si 
semnificație mult deosebită de cea inițială. 

Exemplele ar putea fi înmulţite : vechile bocete, cu 
rosturi funerare, trăiesc astăzi ca opere de artă de o 
cutremurătoare autenticitate şi servesc uneori, în 
muzica folk, ca puncte de pornire pentru noi şi 
cuceritoare creaţii. Cum se explică oare marele 
succes al lui Gheor- ghe Zamfir ? Armonii şi linii 
melodice de mult uitate sau intrate în obişnuinţă, pînă 
la pierderea fiorului emoţional ce le însoțea, sînt 
redescoperite, prelucrate, prezentate într-o cu totul 
altă haină decît cea care le însoțea, la vremea cînd 
apăruseră. Dar colajele în artele plastice nu s-au 
născut din obiecte nesemnificative artistic, fiecare în 
parte, pentru a dobîndi, prin compoziţie, un permis de 
liberă intrare în cetatea artei ? 

Drumurile sînt dintre cele mai întortocheate în fie- 
care caz în parte : un tablou cu care ne-am obişnuit, 
vă- zindu-1 în fiecare zi, încetează pentru noi să mai 
fie artă, devenind un simplu obiect agreabil, de o 
însemnătate strict afectivă, pentru ca intrat în muzeu, 
în galeria unui colecţionar de artă sau pur şi simplu 
schimbîndu-şi stäpînul, valoarea lui să reapară 
evident. 

Transformările de acest gen sînt astăzi extrem de 
rapide : vechea mobilă Biedermayer a bunicii le pare 
multora anacronică, ei optind pentru o alta, mai 
funcţională şi mai modernă, în timp ce unele piese 
reuşite ale acestui stil se vînd în magazine speciale, la 

returi exorbitante ; tipurile de maşini sînt în 


permanentă schimbare şi unii îşi părăsesc automobilul 
numai pentru că s-a demodat, în timp ce modelele 
vechi au devenit piese de expoziţie, cu o netăgăduită 
valoare estetică, datorită caracterului lor spectacular; 
un şlagăr de muzică uşoară, ascultat pînă la satietate, 
ajunge să treacă neobservat pe lîngă urechea noastră, 
chiar dacă mai persistă în ambianța sonoră, în timp ce 
vechi melodii devin prilej de rememorare afectivă a 
altor timpuri, iar Bach se cîntă în ritm de jazz. 

Trecerea vremii are însă de obicei un efect de dez- 
estetizare : romanele lui Dickens sînt citite mai mult 
cu un sentiment de milă pentru cei umiliti si obiditi, 
poezia lui Ion Heliade Rădulescu are pentru multi 
doar o valoare istorică, filmul mut este privit cu 
duioşia cu care priveşti la imaginea unui copil, astăzi 
om în toată firea, iar un spectacol după o piesă de 
Corneille nu mai este gustat decit dacă este 
modernizat şi actualizat. 

Pornind de la asemenea stări de fapt, considerăm 
necesar să precizăm că ipoteza de principiu de la care 
pornim este aceea a distinctiei metodologice dintre 
arta ca valoare culturală şi arta ca 
fapt de civilizaţie întrucît — fără a se exclude 
— avem de-a face cu două ipostaze ale aceluiaşi 
univers spiritual; unul ideal, de principiu, către care 
tindem şi a cărui autonomie dorim s-o păstrăm, altul 
real, efectiv, care este reprezentat de bunurile 
artistice aşa cum există, circulă şi funcţionează în 
viaţă, integrate adesea — atunci cînd receptarea este 
nespecifică — într-o magmă heteronomă ce trebuie 
refiltrată. 

înţelegem că între aceste două ipostaze ale artei, 
liantul îl reprezintă procesul comunicational în toată 
amploarea sa şi considerăm că civilizaţia se 
deosebeşte de barbarie sub acest raport tocmai prin 
faptul că se naşte în cadrul unui sistem deschis, că 
preia, predă şi instituie tradiţii, că validează şi 
stimulează inovația, că presupune o relativă 
omogenizare a modurilor de comportare, prin 
asimilarea valorilor propuse, prin integrarea lor în 
stilul de viaţă. 

Cultura presupune desigur şi ea comunicarea, dar 
credem că putem vorbi de trecerea spre civilizaţie 
atunci cînd acest proces nu implică doar prezenţa 
unui emițător şi a unui receptor, ci realizează 
modelarea şi reconfigurarea acestuia din urmă, 
bransformîndu-l într-un emiţător, de gradul doi, şi nu 


un simplu instrument de retransmisie, ci un 
amplificator, care îi dă noi ecouri, consonante cu 
modul subiecţilor de a înțelege şi trăi arta. Lucrul 
acesta devine posibil atunci cînd tradiţia este 
asimilată, iar decalajele dintre inovaţie şi ni* velul 
sensibilităţii estetice sînt relativ scăzute, astfel ca 

o nouă artă propusă să poată circula la scara culturii 
chiar dacă întîmpină rezistenţe datorită eterogenitätii 
mediului de civilizaţie. 


Se impune să invocăm în acest context distincţia 
făcută de Lucien Goldimann între conştiinţa reală şi 
conştiinţa posibilă. Dacă, pornind de la textele 
clasicilor marxism-leninismului, ca şi de la experienţa 
istorica,  gînditorul francez punea accentul pe 
conştiinţa posibilă, adică pe un mod de a gîndi propriu 
unei clase, dar care nu există decît în mod potenţial, 
virtual, în ce ne priveşte avem în vedere conştiinţa 
reală, cea care funcţionează socialmente, ba mai mult 
chiar, transpunerea elementelor ei în fapt, pentru ca 
această temelie să susţină o eventuală nouă conştiinţă 
posibilă. 

Inversarea pe care o facem nu porneşte doar din 
considerentul că e mai uşor să studiezi ceea ce există, 
dar şi din convingerea că — în ce priveşte arta cel 
putin — investigația se opreşte adesea în pragul 
procesului de comunicare sau se mărgineşte să-i 
afirme, fără a mai cerceta dacă mesak transmis, 
asimilat, integrat mai este acelaşi cu cel intenționat. 
Acceptăm în acest sens punctul de vedere 
formulat .cu claritate de gînditorul francez : „în 
studiul fenomenelor umane, nu avem de-a face 
niciodată cu probleme care se pun doar pe planul 
conştiinţei. Orice fapt uman, individual sau social, se 
prezintă pînă la urmă ca efort global de adaptare a 
unui subiect la lumea înconjurătoare...'* ? 


pui Lucien Goldmann, La creation culturelle dans la 
societe moderne, Paris, 1971, p. 14—15. 


în ce ne priveste, vom urmäri arta ca modalitate 
specifică a acestei adaptări, încadrînd-o în mod firesc 
în globalitatea atitudinii umane faţă de lume, punînd 
accentul pe efectele ei asupra oamenilor, nu pe operă 
în sine. Pentru a ajunge să dea naştere unui mediu 
relativ omogen, prin imitație şi adaptare, arta nu se 
poate opri numai la manifeste, şi nici măcar la îndrăz- 
nete inovații, dacă acestea rămîn obiect de 
contemplare pentru un grup restrîns de indivizi şi nu 
devin subiect trăit de mase largi, de-a lungul unor 
perioade şi epoci istorice. Fără îndoială arheologia 
spirituală necesară unei asemenea investigaţii este 
mult mai dificilă decît cea materială, efectivă“. După 
cum observa Sabatino Moscati *, vechile civilizaţii 
semite erau cunoscute pînă acum un secol doar din 
relatările biblice si din informaţii întâmplătoare, 
disparate, iar Mesopotamia era lipsită de mari 
monumente, ca de exemplu cele din Egipt. 
Descoperirea vechilor ziduri, basoreliefuri şi sculpturi 
de la Ninive, în martie 1843, a fost o adevărată 
revelaţie, dar dacă inscripţiile ne-au dezvăluit faptul 
că este vorba de fostul palat al suveranului asirian 
Sar- gon II, care a trăit în secolul VII î.e.n., cine ar 
putea reconstitui trăirile afective, impresiile şi 
mentalitätile sclavilor sau ale suitei regelui în faţa 
acestor opere ? Le considerau ei oare artă sau era 
mai degrabă o modalitate de a marca atotputernicia 
zeilor, a fiinţelor supranaturale sau a stăpînului ? 

Singurul lucru pe care-l putem face pentru trecut 
este să considerăm asemenea vestigii civilizatorii 
drept simptomatice pentru conştiinţa grupurilor şi 
categoriilor sociale ale acelui univers spiritual, 
evident cu un coeficient discutabil de probabilitate. 
Mai degrabă este posibilă analiza atitudinii 
contemporanilor faţă de ele, deşi aici intervine o altă 
dificultate : cea a distanţei mari în timp, ceea ce şi 
explică adesea incapacitatea de receptare adecvată a 
intenţiei iniţiale sau dezinteresul. Cum nu vom putea 
reface proiectul spiritual de la care s-a pornit şi cum 
de fapt ne interesează existenţa spirituală actuală a 
obiectelor, creaţiilor în care a fost transpus în fapt, 
încercarea noastră se va opri asupra unei arheologii 
spirituale contemporaneizate. 

Tinta investigaţiei noastre nu va fi arta ca fapt de 


3 A se urmări laborioasa analiză întreprinsă de 
Michel Foucault în L’archeologie du savoir, Editions 
Gallimard, 1969. 

4 Sabatino Moscati, Vechile civilizaţii semite, Ed. 
Meridiane, Bucureşti, 1975, p. 22—23. e 


cultură ce se propune înţelegerii, ci arta ca fapt de 
civilizaţie, aşa cum trăieşte ea în mod efectiv, în viaţa 
de toate zilele. 

Mai mult chiar, vom ţine seama de faptul că nici 
operele omologate, recunoscute în mod adecvat drept 
capodopere ale artei, de către perioade şi epoci 
întregi, nu pot fi considerate ca rămînînd veşnic între 
bunurile de civilizaţie întrucît, după cum extrem de 
convingător demonstrează E. Lovinescu în Istoria 
civilizaţiei române moderne, multe dintre ele se pierd 
prin diverse accidente sau ajung să fie uitate de 
vreme, nemaireusind să pună în vibrație 
sensibilitatea estetică a contemporanilor. 

Pe de altă parte destinul bunurilor civilizaţiei este 
adesea legat de perenitatea acesteia, de influenţele 
pe care le suferă, de întîlnirea cu civilizaţii diferite. 
Secolul nostru cunoaşte în acest sens numeroase 
asemenea ciocniri, nu lipsite de urmări, şi diferiţi 
istorici au analizat fenomenele ce se petrec în aceste 
ciocniri. 

Deşi unilateralizatoare prin exagerarea rolului 
civilizaţiei occidentale, opinia lui Arnold J. Toynbee 
merită a fi citată întrucit ea arată spectrul larg al 
însuşi conceptului : „După cum vor spune istoricii 
viitori, eu cred că cel mai mare eveniment al secolului 
XX a fost şocul civilizaţiei occidentale asupra tuturor 
celorlalte societăţi existente ale lumii de astăzi. Ei vor 
spune că acest şoc a fost atît de puternic, că el a 
răsturnat existentele tuturor victimelor sale, afectînd 
în modul cel mai intens comportamentele, 
orizonturile, sentimentele si credințele bărbaților, 
femeilor şi copiilor, atingind în sufletele omeneşti de 
la corzi insensibile la forme materiale..." ' (sublinierea 
noastră). 

Faptul că şocul a fost mult mai complex, că lumea 
socialismului, alături de lumea a treia şi de civilizaţii 
îndepărtate cum sînt cele ale Extremului orient, a 
jucat un rol hotăritor în acest sens, impune precizările 
necesare. Vedem deci că atunci cînd vorbim de fapte 
de civilizaţie au loc — alături de schimbări spirituale 
— modificări de ordin existenţial în însuşi modul de 
trai al oamenilor şi că o investigaţie serioasă asupra 
contemporaneităţii — devenită astăzi planetară — 
este absolut necesară, nefiind cu putinţă analiza 
izolată a unui anumit tip de civilizaţie. 

Lucrul ni se pare cu atît mai important în cazul 
artei, a cărei aspirație spre universalitate este 

noscută, a cărei circulaţie şi interinfluentä, 
anetară astăzi, a devenit un fapt real, posibil 


datorită mijloacelor tehnice de comunicare, ceea ce si 
face posibilă trecerea culturii în civilizaţie cu o 
rapiditate mărită. Spunînd acestea nu intentionäm să 
opunem cultura civilizaţiei, aşa cum au făcut 
numeroşi ginditori, întrucît, după părerea noastră, 
cea dintii se naşte într-un cadru generat de cea de-a 
doua pentru a se reinsera apoi în ea. 

Distincția dintre cultură şi civilizaţie are elemente 
comune cu cele propuse de Oswald Spengler, dar se 
delimitează de concluziile sale pesimiste după care 
societăţile mor atunci cînd CULTURILE, adică 
unităţile organice vii, devin CIVILIZAŢII, adică forme 
moarte (este ceea ce după părerea lui s-a petrecut de 
nenumărate ori în istorie, fie în antichitate în secolul 
IV, fie în Occident în secolul XIX). Să discutăm însă 
punctul său de vedere. „Declinul Occidentului — 
spune el — nu semnifică nimic altceva decît problema 
civilizaţiei. Ne aflăm aici în faţa problemei 
fundamentale a oricărei istorii superioare. Ce este 
civilizaţia, considerată drept consecinţa organică şi 
logică a unei culturi, împlinirea şi sfîrşitul ei ? Căci 
fiecare cultură are propria sa civilizaţie. Este prima 
dată cînd aceste două cuvinte, care desemnau pînă 
acum o vagă distincţie de ordin etic, sînt luate într-un 
sens periodic, pentru a exprima o succesiune 
organică, riguroasă şi necesară. Civilizaţia este 
destinul inevitabil al unei culturi. Aici vîrful este atins, 
de unde problemele ultime şi cele mai arzătoare ale 
morfologiei istorice îşi pot găsi soluţia. Civilizaţia 
reprezintă stadiile cele mai exterioare şi cele mai arti- 
ficiale la care poate ajunge specia umană. Ele sînt un 
sfîrşit" *. Şi noi sîntem de părere că civilizaţia este o 
încununare a culturii, întrucît o transpune în realităţi 
şi nu o lasă la stadiul de simplă propunere ideală, dar 
nu vedem de ce odată atins acest nivel, urmează artifi- 
cializarea, declinul, sfîrşitul, împietrirea. în primul 
rînd că drumul nu este ireversibil şi faptele de 
civilizaţie revin adesea la nivelul culturii propuse. în 
al doilea rînd, reprezentind realizarea supremă a 
culturii, civilizaţia este temelia a tot ce urmează 
inovator şi îndrăzneţ în sfera creaţiei. în sfîrşit, 
datorită faptului că civilizaţia reprezintă şi un anumit 
stil de viaţă înseamnă că abia acum valorile culturii 
sînt trăite, asimilate de mase largi, deci existenţa lor 
efectivă abia acum începe. 

E adevărat că unele culturi devenite civilizaţii s-au 
pierdut în negura timpurilor, iar dacă nu putem 

aliza cauzele istorice care au determinat fiecare 
intre aceste procese în parte putem să atragem 


atentia asupra pericolului ruperii creatiei de 
receptare, a ofertei de asimilare, a idealului de real. 

într-un mod oarecum deosebit pare a vedea 
relaţia dintre cultură şi civilizaţie şi Julian A. Joffe. 
Analizind acceptiile care circulă în legătură cu aceşti 
termeni, el susţine că „civilizaţia derivă din şi este 
înrudită cu cuvintele desemnînd relaţiile existente în 
interiorul unei structuri sociale  rezultind din 
interacţiunea indivizilor... Toţi membrii civilizaţiei 
acceptă şi practică anumite relaţii sociale care sînt 
extrem de diferite de cele apar- ţinînd altor civilizaţii. 
Din cele de mai sus eu deduc că termenul de cultură 
este noţiunea largă aplicată felului şi căilor prin care 
cetăţenii unei civilizaţii îşi petrec timpul; cum îşi 
cultivă inteligenţa, pămîntul, în modul în care le 
convine, cresc, înfloresc în erudiție, înţelepciune şi în 
arte” *. 


Nu intrăm în amănunte în legătură cu definitiile 
— destul de generale — date mai sus şi nu 
intentionäm să le înlocuim cu alte acceptii, ştiut fiind 
cît de numeroase sînt aici nuanțele şi cît de diverse 
sînt părerile. Civilizaţia apare aici ca strîns legată de 
structurile sociale, dar  nesuprapunîndu-se sau 
identificîndu-se cu ele, iar cultura ca un mod de a o 
träi, de a crea valori materiale si spirituale în cadrul 
dat. în ce constau însă relaţiile sociale pe care le 
practică membrii unei civilizaţii ? Cînd cercetăm 
atitudinile şi interacţiunile 'caracteristice indivizilor 
între ei, nu ne referim tocmai la felul în care îşi petrec 
timpul, iau contact, îşi însuşesc valorile cognitive sau 
artistice ? Nu cumva Joffe denumeşte aici nu cultura 
propusă ci pe cea trăită, care în această ipostază se 
integrează civilizaţiei ? Evident civilizaţia este cadrul 
în care se naşte cultura care va fi propusă spre 
receptare şi în care trăieşte cea acceptată, asimilată, 
dar interrelatiile acestora, aşa cum am mai arătat, au 
loc în ambele sensuri şi nu credem că se poate stabili 
un determinism univoc. De aceea, considerind arta 
fapt de civilizaţie, vom avea în vedere atit rolul ei de 
cadru deja constituit pentru ceea ce se formează 
acum, cit şi statutul ei de bun, apt de a fi re- propus şi 
reintegrat faptelor de cultură care se oferă spre 
receptare.Găsim o confirmare a poziţiei noastre în 
punctul de vedere al lui Al. Tănase care observa că 
„pentru modul actual de a pune problema, este 
caracteristică tendinţa de a descifra finalitatea 
socială, rosturile umaniste, practice, transformatoare 
ale culturii; căci dacă momentele constitutive ale 
culturii (şi deci trăsăturile definitorii ale conceptului 
de cultură) sînt: cunoaşterea, valoarea, creaţia şi 
difuzarea — în sens de asimilare critică, înfăptuire 
practică — atunci al 4-lea moment (sau caracteristică) 
ne indică tocmai punctul de trecere de îa cultură la 
civilizaţie, momentul convertirii valo- rilor culturale în 
bunuri de civilizaţie" *. 

Credem însă că lucrurile se petrec şi invers, fap- 
tele de civilizaţie ajungind să devină valori culturale,, 
atunci cînd ies din circuitul existenţial strict 
functional . dar intră într-unul spiritual prin 
expresivitatea şi forţa lor de sugestie. Este dealtfel 

nctul de vedere exprimat din altă perspectivă şi de 
CA Lovinescu în disputa sa cu C. Rädulescu-Motru : 


„Drumul de la cultură la civilizaţie nu e ireversibil; 
devenind condiţiile vieţii noastre, aceste bunuri 
materiale intră în deprinderi şi se prefac cu timpul, 
prin adaptarea la unitatea noastră temperamentală, în 
valori sufleteşti; cu alte cuvinte civilizaţia se 
transformă în cultură" ?. 

Observăm aici o evoluţie în sens invers decît cea 
prezentată mai sus, dar între care există în opinia 
noastră un element comun : nevoia de a trece de la 
ceea ce e propus, oferit, dat drept cadru al existenţei 
la asimilarea, integrarea şi transformarea în valori 
interna- lizate a ceea ce există în afara, în jurul 
nostru, deter- minindu-ne atitudinile şi acţiunile. 
Credem că esenţiale vor fi însă drumurile urmate de 
artă pentru a deveni bun al nostru, componentă a 
stilului de viaţă, cît şi sträduinta de a nu o lăsa să 
rămînă un element exterior, străin, sau în cel mai bun 
caz un simplu ornament. 

In ce ne priveşte, analizăm în prezenta lucrare 
arta ca valoare culturală, menţionînd că ne despärtim 
partial de părerea lui Al. Tănase, considerind că 
succesiunea logică şi istorică a momentelor 
enumerate trebuie să pună în mod firesc creaţia 
înaintea valorii, întrucît cea de-a doua este un produs 
al celei dintii. 

Se poate pune întrebarea dacă distincţia cultură- 
civilizaţie este legitimă, avînd în vedere numeroasele 
lor interpătrunderi, ca şi faptul că mulţi specialişti 
ajung să le folosească aproape ca sinonime. întrebarea 
merită să ne-o punem, pentru că deosebirea făcută de 
Oswald Spengler după care „creaţia tehnică" ar fi ci- 
vilizatie iar „arta în muzeu" cultură, a întâmpinat ne- 
numărate opinii contrare şi s-a dovedit a fi simplifica- 
ii reducîndu-se la opoziţia dintre spiritual şi ma- 
terial. 

Ivor Lissner se întreabă! însă pe bună dreptate ce 
este un topor de piatră vechi de 100.000 de ani, 
cultură sau civilizaţie, şi de ce am numi cultură Pont 
du Gard de la Nîmes construit în anul 12 î.e.n. din 
ordinul lui Agrippa, iar podul de la Golden-Gate 
civilizaţie. Desigur, vechimea nu constituie un 
argument pentru o asemenea separare, după cum nici 
materialitatea sau caracterul spiritual nu sînt criterii 
de distincţie. Atunci din ce punct de vedere putem să 
vorbim despre arta în ipostaza ei de fapt de cultură şi 
despre ipostaza ei civilizatorie ? 

S Deosebirea metodologică de planuri pe care o 


facem priveste raportarea acestora la societate, la 
practica istorică, la atitudinea umană faţă de unul si 
acelaşi bun. Cind. în orizontul spiritual arta apare ca 
valoare propusă spre receptare, cu o propensiune 
către viaţă, dar fără a fi pătruns pe scară largă şi în 
profunzime în ea, considerăm că ne aflăm în faţa unui 
fapt de cultură pe care timpul urmează abia să-i 
valideze. Cînd valorile propuse au fost nu numai 
acceptate, ba mai mult, asimilate, transformate în 
obisnuinte şi deprinderi prin internalizarea lor. cînd, 
după o îndelungată decantare în timp, ele apar ca 
element al stilului de viaţă, atunci ni se pare că avem 
în faţă fapte de civilizaţie (receptarea lor adecvată, 
specifică nu le scoate din sfera culturii, astfel încit nu 
vorbim de o alternativă ce s-ar exprima prin raportul 
ori-ori, ci de o unitate ce permite să vorbim despre o 
situaţie în care arta este şi cultură şi civilizaţie). 

Am distins însă planurile observînd că ele se nasc 
unul din celălalt, în indisolubilă continuitate, dar ac- 
ceptînd relaţiile umane diferite pe care le presupun 
pornind încă de la determinările lor intime deosebite. 
Este ceea ce observă şi Titus Mocanu, fără a 
surprinde însă modul specific în care lucrurile se 
petrec în cazul artei: „Desigur — spune el — faptul că 
universul potential al proiectelor spirituale 
condiţionează, în primul rînd, actul de cultură pentru 
ca instinctul de supravieţuire vitală şi de propäsire 
economică în genere să dicteze, într-un chip 
precumpănitor, formele de constituire a fenomenului 
de civilizaţie, este de netăgăduit" 7. Aşa pusă 
problema, ea apare oarecum simplificată. Cultura este 
într-adevăr rezultatul unui proiect spiritual, dar 
civilizaţia ca o prelungire şi un viitor cadru al ei nu 
este — mai ales în cazul artei — dictată doar de 
instinctul de supraviețuire vitală şi propäsire 
economică. Viziunea nietzsoheană, de care Titus 
Mocanu se delimitează dealtfel, pornea şi ea de la 
preponderența factorului biologic, dar credem că nu 
este suficient a-i adăuga economicul, chiar în ipostaza 
sa de cauză ultimă şi determinantă. 


Asimilarea artei, integrarea ei în stilul de viaţă nu 
e o acţiune sau o relaţie umană de tip economic şi nici 
nu este dictată întru totul de acest factor, după cum 
nici biologicul — cu toată importanţa sa — nu trebuie 
supraapreciat. Internalizarea valorilor artei, chiar 
atunci cînd duce la părăsirea, ştergerea specificului 
lor, nu este mai puţin spiritualizată, iar intervenţia 
unor factori precum eticul, politicul, filosoficul, chiar 
dacă nu se adecvează întru totul obiectului estetic, 
reprezintă mai mult decît o determinare instinctuală. 
Subliniind în mod judicios atît unitatea cît şi relaţia 
reciprocă a culturii cu civilizaţia, Titus Mocanu acordă 
însă instinctului un rol dominant: „...instinctul vital de 
supravieţuire nu se dezvăluie ca prezenţă numai în 
instaurarea formelor de civilizaţie. Este adevărat că în 
această regiune de instituiri umane un atare instinct 
joacă un rol dominant (subl. ns.—I.P). Dar bănuim 
acţiunea lui indirectă în planul culturii şi în modurile 
de a se întemeia şi de a se formula istoric 
spiritualitatea umană" *. 

Departe de noi de a nega „prezenţa" sau ,inter- 
venţia" instinctelor, dar credem că zestrea socială 
acumulată şi transmisă, ca şi cerinţele epocii, joacă 
un rol mai însemnat cînd e vorba nu doar de naşterea 
artei dar şi de instituirea ei ca fapt de cultură sau de 
civilizaţie. Un asemenea proces este modelat atît 
istoric cît şi prin conştiinţa constituită a grupurilor 
sociale şi a indivizilor care urmează să-i filtreze şi de 
aceea impulsul instinctual, de natură biologică, 
ajunge el însuşi să fie reglat şi condiţionat de context 
şi de tradiţie. 

Din argumentarea cercetătorului român citat mai 
sus reținem însă o idee de bază care vine să sprijine 
argumentarea noastră de pînă acum: „toate 
organismele institutionalizate ale civilizaţiei sînt un 
reflex şi al nivelului atins de o anume cultură în 
vreme ce invers, în actul de elaborare al artei, de 
pildă, se ghicesc urmele şi semnele convenției 
oglindite din sfera civilizaţiei" 5. Avem de-a face deci 
cu o relaţie de reciprocă interin- fluentä, în care 
intervin şi factori sau elemente din afara celor două 
sfere discutate, dar al căror rol nu este locul să-i 
analizăm aici. 

Ideea de bază care se desprinde din cele de mai 
sus este aceea că arta are un caracter dinamic, că 
operele ei au o viaţă tumultoasă, putînd trece prin 
1 
3 Ibidem. 


numeroase stadii din momentul în care apar, sînt vii 
şi prezente în conştiinţa contemporanilor şi pînă cînd, 
odată trecute în patrimoniul cultural, în biblioteci, 
muzee, tratate, trebuiesc retrăite de fiecare dată 
pentru a reintra în actualitatea spirituală. Abraham 
Moles® făcea dealtfel si el distincţia dintre cultura vie 
şi cultura dobindită, subliniind că dacă prima se 
caracterizează printr-o forţă de devenire incertă şi 
vagă dar în continuă evoluţie, cea de-a doua rămîne 
un martor static al epocii pe care o reprezintă, dar 
avînd îndeobşte o realitate materializată. 

Pentru epocile revolute ar fi cu neputinţă 
reînvierea ambianţei culturale existente, în timp ce 
realitatea materializată a celei dobîndite păstrează 
adesea elemente pentru reconstituirea ei. Tabloul 
civilizaţiei islamice se dovedeşte a fi profund revelator 
atît prin prizma operelor arhitecturale şi artizanale, 
ca şi prin observaţiile ce au putut fi făcute asupra 
vieţii politice şi culturale a epocii, prin intermediul 
unor opere de tipul povestirilor din O mie şi una de 
nopţi sau Sinbad marinarul. 

După cum remarcau cercetătorii consacraţi ai 
acestei civilizaţii, ea se descoperă „sub două aspecte 
ce cu greu pot fi făcute să coincidă exact : de-o parte 
strălucitele ei reuşite tehnice şi materiale, în care tre- 
buia căutată sursa luxului şi a vieţii uşoare cunoscute 
pe atunci de membrii claselor conducătoare ; de altă 
parte, orientarea ei religioasă şi intelectuală, datorită 
căreia poate fi întrevăzut modul de a gîndi şi de a 
judeca al unei întregi societăţi" K 

Observăm în acest caz o tensiune adesea întilnită 
între material şi ideal, care pare să opună pentru unii 
cultura civilizaţiei, dar de fapt e vorba de două laturi 
indisolubile ale uneia şi aceleiaşi realităţi. 

Distincția propusă de Abraham Moles nu se supra- 
pune celei sugerate de noi, întrucît cultura propusă 
nu este încă vie în conştiinţa largă, iar cea trăită nu 
presupune o simplă înmagazinare statică, într-un 
rezervor din care urmează abia să fie extrasă, dar şi- 
ntr-un caz şi în altul, trecerea ei de la un stadiu la 
celălalt reprezintă verigi ale unuia şi aceluiaşi proces, 
surprins în momente oarecum deosebite. 

Deşi vorbim însă de două ipostaze ale aceluiaşi fe- 
nomen, un drum destul de lung şi un spaţiu destui de 
vast le poate despărţi uneori, întrucît intrarea noului 


d Abraham Moles, Sociodynamique de la culture, 
Mouton Paris, La Haye, MCMLXVII, p. 36—37. 


în viaţă, remodelarea sa este un proces extrem de 
complex, tocmai pentru că valorile tradiţiei îl 
îngreunează, îl încetinesc, îi pun numeroase piedici, 
iar sensibilitatea estetică, deja construită, nu se lasă 
întotdeauna uşor mişcată din loc. 

Distincția dintre cultură şi civilizaţie a fost făcută 
pînă acum doar dinamic, procesual, diacronic deci, în- 
trucît trecerea faptului de cultură în fapt civilizatoriu 
presupune o integrare şi o asimilare a artei în stilul de 
viaţă. Discutînd însă sincronic, conceptual, credem că 
cele două noţiuni — deşi indisolubil legate — evi- 
dentiazä la o analiză atentă şi alte distincţii. Cultura 
pare a fi întotdeauna mai circumscrisă unui spaţiu so- 
cial şi naţional dat, sfera ei de cuprindere este mai 
restrinsă, iar implicaţiile umane mai precis delimitate. 
Vorbind despre cultură presupunem un univers mai 
unitar stilistic, în timp ce conceptul de civilizaţie im- 
plică o transgresare a limitelor etnografice, o interin- 
fluentä a culturilor diferite stilistic, o asimilare sau o 
respingere a unor valori care circulă de la un spaţiu 
socio-cultural către altele. Cultura ar fi astfel mai în- 
chegată, configurată stilistic mai precis, în timp ce, 
intrate în marele flux civilizatoriu, valorile pot trece 
dintr-un spaţiu în altul, cu condiţia de a-şi asimila 
ceea ce-i este propriu şi de a ţine cont de tradiţiile 
sale deja constituite. 

Uneori culturile artistice — mai ales în epoci mai 
îndepărtate — rămîn mai greu de clintit şi se opun 
intrării noului, care apare totodată ca străin, în timp 
ce, odată devenită civilizaţie, arta se dovedeşte a fi 
mai mobilă şi mai puţin rigidă. Ni se par semnificative 
în acest sens consideratiile lui Michal Sobeski privind 
arta exotică. în primul rînd, pornind de la faptul că ea 
a devenit fapt de civilizaţie, autorul analizează arta 
diferitelor spaţii extraeuropene pornind nu de la 
criterii geografic-etnice ci de la legile interne ale 
evoluţiei artistice care permit analogii între ele şi 
descoperirea faptului că, în ultimă instanţă, esenţa 
umană pe care 
o exprimă este aceeaşi, dacă o analizăm în faze 
similare de maturizare şi expresie. 

Pe de altă parte, ţinînd cont de unitatea stilistică 
a culturilor, autorul subliniază individualitatea lor şi 
rolul important al tradiţiei. Un caz semnificativ îl con- 
stituie arta africană. După cum precizează Michal So- 
beski : „...trebuie să ţinem seama că ea (arta africană 
+n.n.) există de cîteva sute de ani fără să-şi fi 

schimbat deloc caracterul stilistic. Predominä 
necontenit aceleasi forme. Ici si colo, de-a lungul 
veacurilor, arta neagră se interferează cu alte culturi, 
printre care şi cea europeană... Dar de fiecare dată, 
formele străine sînt supuse unor modificări, şi, de 
regulă, învinge stilul african" ‘. Este evident că avem 
de-a face cu un spaţiu socio-cultural greu permeabil şi 
de aceea în mare măsură putin influentabil, întrucît 
aici condiţiile istorice de relativă izolare îşi spun 
cuvîntul. 


= 


Există însă cazuri cînd circulaţia valorilor este mai 
intensă, interinfluentele mai puternice şi asimilarea 
mai lesnicioasă, datorită unei similarități a condiţiilor 
istorice. Descrierea culturii bisericeşti a Marelui Nov- 
gorod ni se pare revelatoare în acest sens 
„Catastrofa întunecatelor zile de ianuarie ale anului 
1478 ; subjugarea Măriei sale Marelui Novgorod sub 
stăpînirea lui Ivan al III-lea se răsfringe în multiple 
feluri în monumentele de cultură. Noul stil expresiv 
înlesnea toate posibilităţile de redare ale atmosferei 
de catastrofă in care trăiau oamenii. Noul stil se 
manifesta atît în pictura icoanelor, cît şi în literatură, 
cronică şi istoria vieţii sfinţilor. El venea din Balcani, 
adus nu numai de greci, dar şi de sîrbii şi de bulgarii 
fugiţi în urma invaziei turcilor" 7. Interinfluenta 
culturilor nu se întemeiază după cum vedem doar pe 
circulaţia valorilor, pe trecerea lor dintr-un sol 
naţional într-altul, ci şi pe asemănarea condiţiilor 
istorice, ale climatului de civilizaţie propriu spaţiilor 
axiologice între care are loc schimbul. Un rol 
însemnat îl au în acest sens şi mijloacele de 
comunicare, reprezentate în multe cazuri în evul 
mediu de icoane, adevărate „mass media", cum le 
numeşte Konrad Onasch, în timp ce în epoca noastră 
caracterul serial izat şi universal al acestor canale 
sporeşte viteza cu care sînt ,transportate" şi preluate 
noile valori artistice.Trecutul presupunea insă nu 
numai un ritm mai încet, dar şi o maleabilitate mai 
redusă, datorită soliditätii şi uneori chiar osificării 
modalităţilor tradiţionale. Vorbind de pildă despre 
felul cum s-a instituit ceea ce noi numim astăzi 


civilizaţia Renaşterii — pe care am integrat-o 
bagajului nostru spiritual şi care stă la temelia 
multora din actele noastre —, Pierre Francastel 


preciza : ,Generatii întregi au continuat să creadă şi 
să trăiască la fel ca în trecut. Pe oît de periculos este 
să încerci să descoperi izvoarele tuturor elementelor 
noii civilizaţii — ceea ce distruge invenţia — pe atît de 
greşit este să prezinti, pornind de la germe- nele 
recunoscut al invenţiei pure, un tablou brusc înnoit al 
lumii. Renaşterea a fost la început opera cîtorva 
oameni... La jumătatea secolului al XV-lea Renaşterea 
nu era decît ceva virtual. Vom arăta mai întîi cum 
elaborarea unui nou spaţiu pictural a trecut prin mii 
de ezitări şi mii de cäinte, cum descoperirea autentică 
şi-a croit drum destul de încet, de-a lungul unei epoci 
care rămîne martora märetiilor trecutului, dar şi a 


7:1 Konrad Onasch, Civilizatia Marelui Novgorod, Ed. 
Meridiane, 1975, p. 142. 


unei rapide prefigurări a viitorului" & 


Analiza pe care o face renumitul istoric şi sociolog 
francez al Renaşterii este de fapt o revelatoare cerce- 
tare asupra modului în care, de la vestita cupolă a lui 
Brunelleschi, element inedit, inovator pe scara vizuali- 
tăţii culturii epocii, se ajunge la o civilizaţie care, nu 
numai că îşi pune amprenta asupra artei, dar este ea 
însăşi marcată de aceasta din urmă. Chiar şi descope- 
ririle tehnice care au făcut-o posibilă rămîn vreme în- 
delungată în stadiu virtual (să ne gîndim de pildă la 
genialele intuitii ale lui Leonardo da Vinci) şi cu atît 
mai mult influenţa lor asupra sfărîmării lumii evului 
mediu se va vedea doar după un timp relativ 
na ung 
Subliniind rolul de simptom civilizatoriu al artei, 
Pierre Francastel arăta: „încercările de a se elabora 
studii cu caracter sociologic asupra artei au comis, în 
general, o dublă greşeală. în primul rînd s-au luat în- 
totdeauna structurile reale ale societăţii drept 
cunoscute. Au pretins că pot explica arta prin 
societate, în vreme ce arta este cea care explică în 
parte adevăratele resorturi ale societăţii. Arta a fost 
intotdeauna considerată drept un ornament, un 
accesoriu, o suprastructură socială, în loc de ai se 
pune întrebări şi de a fi considerată ca o funcţie 
fundamentală. în. al doilea rînd a fost neglijat, în mare 
măsură, în studiul societăţilor recente, latura mitică a 
sistemelor de explicare a, universului, al căror 
interpret principal este arta" 

înţelegem evident GE) polemic al acestui para- 
graf, care nu tinteste să transforme arta în cauza 
ultimă sau în cheia structurilor sociale, dar care vrea 
să demonstreze că ea face parte din universul lor şi 
prin intermediul ei se pot citi multe lucruri despre 
epoca pe care o discutăm. Fără îndoială această 
lectură poate fi făcută cu ochi avizaţi încă în ipostaza 
ei culturală — dar trecerea ei prin conştiinţe, 
SOCIALIZAREA ei largă, dueînd la o internalizare a 
valorilor ei, ni se pare mult mai revelatorie, mai ales 
atunci cînd ne referim la epoci mai îndepărtate. 

Lucrul este cu atît mai important cu cît prin con- 
ceptul de civilizaţie nu desemnăm doar societatea ci 
un cadru mai larg, atit ca arie spaţială etnico-geo- 
grafică cit şi ca durată în timp. Preluînd accepţia cu- 
rentă a termenului după care civilizaţia este un 
ansamblu de idei şi instituţii de diferite tipuri, de 


Pierre Francastel, Pictură g societate, Ed. 
Meridian. Bucureşti, 1970, p. 41— 
Ibidem, p. 75. 


conditii ale vietii materiale si ale tehnicii, de forte de 
productie si de relatii sociale prin toate manifestärile 
activităţii intelectuale (inclusiv artistice deci) sîntem 
de acord cu gînditorul marxist Antoine Pelletier că 
„aceasta comportă atît în spaţiu cît şi în timp, un 
ansamblu de realităţi mai vaste decît cele desemnate 
prin conceptul de societate; astfel, de exemplu, 
civilizaţia greacă sau romană depăşeşte cu mult 
Grecia sau Italia pentru a marca profund regiuni sau 
epoci a căror organizare socială diferă puternic de 
acelea ce caracterizau Atena antică sau Roma antică" 


10 Antoine Pelletier, Jean Jacques Goblot, S 
Materialismul istoric si istoria civilizaţiilor, Ed. politică, 
Bucuresti, 1973, p. 23. 


O asemenea perspectivă implică atunci cînd 
discutăm arta ca fapt de civilizaţie să nu ne mărginim 
a o lega printr-un determinism univoc şi într-un singur 
sens doar de o anumită formaţiune social-economică, 
pentru ca apoi aducerea ei în contemporaneitate să 
pară un act arbitrar şi nefiresc. Devenind fapt de civi- 
lizaţie, arta, chiar mai mult decît alte forme ale spi- 
ritului, are o circulaţie largă atît ca arie socio- 
culturală cît şi ca funcţionare mult mai îndelungată în 
timp decît momentul de care a fost iniţial legată. 

Este ceea ce observă şi Henri Focillon atunci cînd 
vorbind despre locul artei în istoria civilizaţiilor arăta, 
că „fiecare capitol al civilizaţiei noastre îşi are soclul 
geografic şi peisajul lui. Acestea iau naştere şi se lu- 
minează succesiv, ca diferitele înfăţişări ale unui 
spaţiu întins străbătut de lumină. In sudul Europei 
antichitatea clasică a determinat substanţa si 
conturul umanităţii acestui continent. în jurul 
Mediteranei, Grecia şi Roma au conceput şi au făcut 
să prevaleze anumite principii politice, o perspectivă 
a gîndirii şi o imagine a omului care au dobîndit 
valoare universală. Originile creştinismului sînt 
orientale si mediteraneene : acesta a avut întîi tonul 
culturii elenistice, apoi pe-acela al comunităţilor 
asiatice. Bizanțul l-a moştenit şi l-a menţinut, 
amestecîndu-l cu diferite aporturi iraniene şi ale 
popoarelor migratoare pe un teritoriu odinioară imens 
dar din ce în ce mai restrîns" !!, 

Descrierea istoricului de artă francez continuă 
ilus- trînd cu noi exemple perenitatea mai îndelungată 
a civilizaţiilor, faptul că ele pe de-o parte depăşesc 
aria socială a unei epoci, dar pe de altă parte poartă 
cu ea însemnele pe care acestea le lasă de-a lungul 
timpului, suferă mutatiile pe care diversele orînduiri 
le determină. „Omul acestei perioade, definit printr- 
un anumit sistem social şi o anumită activitate 
intelectuală ar ră- mîne pe jumătate în umbră dacă n- 
ar fi încă prezent şi viu printre noi în pietrele 
monumentelor. Acestea nu sînt simple documente 
complementare ale istoriei lui : îl găsim pe de-a- 
ntregul în ele... Divina Comedie este o catedrală. 
Compendiile filosofice (surnmae) sînt cele care au 
permis descifrarea imaginilor. Teatrul religios şi 
decorația pictată sau sculptată au făcut între ele 
schimb de resurse. Această putere de conexiune între 
diferitele domenii ale cercetării şi invenţiei este 


11 Henri Focillon, Arta occidentului. Evul mediu 
romanic, voi. I, Ed. Meridiane, Bucureşti, 1974, p. 28. 


trăsătura caracteristică marilor epoci" | Observăm din 
cele două fragmente citate că dacă în primul caz 
viziunea este  diacronică urmărind evoluția, 
prelungirile, efectele unei civilizaţii, în cel de-al doilea 
ea este sincronică, acccn- tuind asupra stilului 
civilizatoriu unitar al unei epoci. 

Se vede din cele de mai sus că arta nu poate fi 
pusă în relaţie doar cu un factor (fie el şi determinant) 
ci cu un context, astfel încît înţelegerea ei ca fapt de 
civilizaţie devine mai complexă decît ipostaza ei cul- 
turală : se adaugă influenţa nu numai a celorlalte 
forme ale conştiinţei sociale existente simultan în 
spaţiul spiritual, ci o  diacronică şi multiplă 
interconditionare a tuturor elementelor civilizaţiei, 
caracteristică diferitelor medii în dinamica evoluţiei. 
Aceasta ne va face să constatăm că opera are un 
destin diferit în funcţie de universul în care se 
plasează şi că spaţiul sau timpul pot fi considerate în 
cazul civilizaţiilor ca elemente capabile de modificări 
aparent paradoxale. Cercetarea de faţă va opera deci 
în mod obligatoriu cu acest parametru TIMP, evitînd 
însă atît istorismul pedant cît şi prezenteismul 
simplificator prin localizare. 


TRECUT, PREZENT, VIITOR 


Lucrarea de faţă nici nu intenţionează să se 
oprească în acest sens doar la arta contemporană (cu 
toate mutatiile pe care le produce în sensibilitatea es- 
tetică), ci la întreaga artă, tocmai pentru a urmări 
extraordinara perenitate a capodoperelor, ca şi schim- 
bările de sens — uneori de-a dreptul spectaculoase — 
pe care ele le suferă de la o epocă la alta, de la un 
mediu la altul. Fără îndoială — ancorati în prezent — 
îi rămînem datori în toate consideratiile pe care le 
facem iar sensibilitatea noastră estetică, odată cu ju- 
decätile teoretice, nu vor putea face abstracţie de 
lumea în care trăim şi poziţia pe care ne situăm dar, 
tocmai de aceea, atenţia noastră nu se va opri la 
ultimul experiment al creaţiei artistice, ci la ceea ce a 
dobîndit came şi sînge în conştiinţe, în stilul de viaţă 
chiar. 

Dacă trecem peste perioada cînd arta se topea 
sincretic în ansamblul magmatic al valorilor sau avea 
în 
principal funcţii de altă natură decît cea estetică şi 
ajungem la momentul autonomizării ei ca domeniu 
specific, trebuie să observăm că acest proces 


0 


progresist!? se însoţeşte uneori cu o inevitabilă 


restringere a numărului celor ce aveau 
acces la ea sau aveau socialmente 

nevoie de ea, deci cu o tendinţă involuntar 
elitară. 


Diferentierea socială,  eterogenitatea nivelului, 
preocupărilor şi intereselor grupurilor şi claselor a 
accentuat acest proces, iar faptul că societatea 
socialistă a schimbat mult relaţia artă-receptare nu 
elimină o situaţie care păstrează deosebirile de nivel 


şi interese estetice (de fapt e greu de 
spus dacă distanţa dintre cei ce 

posedau şi înțelegeau arta şi cei din universul 
cărora 


lipsea cu totul este mai mică sau mai mare decît dis- 
tantele ce există acum între tradiţie şi avangardă, 
artă populară şi artă cultă, dar este evident că 
palierele de diferenţiere s-au multiplicat). 

Statutul trecut al artei apasă oricum asupra celui 
prezent: în primul rînd pentru mulţi el mai este în vi- 
goare, funcționează formînd spirite şi barînd 
receptivitäti care altfel s-ar fi deschis pentru nou. De 
regulă acest statut traditional este institutionalizat, 
promovat prin tratate, manuale, scări de valori 
consacrate şi deprinderi estetice adînc înrădăcinate 
în conştiinţe prin felurite mijloace, încît răsturnarea 
lui nu este deloc uşoară, el opunînd o rezistenţă 
dintre cele mai acerbe. In acest scop trecutul se 
înfăţişează nu odată în hainele prezentului, ba chiar 
ale viitorului (alte surse de kitsch), cheamă în ajutor 
valorile de altă natură care prin corespondenţă i-ar 
putea oferi prestigiu sau soliditate, dar mai ales 
apelează la simţul comun — cel mai greu de modelat. 
Pe de altă parte prezentarea lui ca model inegalabil 
este adesea stimulatoare în creaţie, tocmai prin 
tendinţa permanentă de a-l depăşi înlocuindu-l. 
Traditionalismul are astfel atit o funcţie 
conservatoare cît şi una profund progresistă pentru 
că sugerează căi posibile de urmat. Regăsim deci şi 
aici dialectica raportului continuității cu 
discontinuitatea.!* 

Modul în care prin funcţionare statutul artei se 
schimbă este extrem de plastic conturat în cazul im- 
presionismului în pictură. După cum remarca John Re- 


12 analizat pe larg de Tudor Vianu în Arta si inimosul 1931, 
P3 Tradiția ca sistem de valori este analizată în 


lăcrarea lui Dumitru Matei, Traditie şi inovaţie în artă, Ed. 
Academiei R..., 1971. 


wald ,iimpresionistii şi-au văzut ideile însuşite în 
parte de către pictorii oficiali, diluate, edulcorate, 
adoptate fără măreție şi această evplutie continuă 
încă. Dar dacă mediocritatea epigonilor poate să 
umbrească strălucirea unei mari realizări, ea nu va 
izbuti niciodată să-i întunece izvoarele. Elevii lui 
Ingres au reuşit să vulgarizeze principiile profesorului 
lor, dar n-au putut distruge clasicismul, şi generaţia 
actuală s-a întors chiar la unele idei susţinute de omul 
în care contemporanii putuseră vedea un obstacol în 
calea progresului. Impresionismul, care a contribuit 
atît de mult la eliberarea artei de sub despotismul 
unei tradiţii rău înţelese, poate să-şi ia astăzi locul 
printre marile tradiţii. Ca toate tradiţiile, va fi 
cîteodată negat pentru a fi redescoperit mai tîrziu ; va 
fi uneori lăsat în părăsire iar alteori va deveni un 
factor vital în cadrul unor noi căutări. Va fi admirat 
sau combătut dar nu va fi niciodată ignorat" 11, 

Consideratiile citate mai sus, extrase în urma unui 
îndelungat excurs istoric, sînt extrem de interesante : 
tradiţia exercită un şoc asupra prezentului pentru a 
deveni la rîndul ei prezent şi apoi tradiţie pentru 
dezvoltarea ulterioară a artei. Situatiile se pot inversa 
şi funcţiile unui curent sau stil artistic se dovedesc a fi 
extrem de variabile istoriceşte iar sensurile în care 
acesta poate impulsiona sau frina creaţia, ca şi 
receptarea, la fel. In perspectiva noastră vom avea în 
vedere evident nu opera ca atare, în autonomia ei 
intrinsecă şi momentan imobilă, ci fluxul dinamic în 
care factorii ex- tra-artistici intervin şi influenţează 
atît creaţia cît şi receptarea, venind atît din trecut cît 
şi din viitor către prezent. 

Din punctul de vedere al contemporaneitätii arta 
antică, arta evului mediu sau arta Renaşterii, se pot 
menţine prin faptul că ele devin cultură trăită, încor- 
porîndu-se în sensibilitatea noastră estetică şi deci 
transformîndu-se în fapte de civilizaţie, dar trebuie să 
încercăm în acelaşi timp să le păstrăm în „muzeul 
nostru imaginar", adică să le scoatem din ambianța cu 
care s-au contopit, propunîndu-le din nou spre 
contemplare ca fapte de cultură specifice, 
autonomizate. lată deci că intrarea în civilizaţie nu 
reprezintă un drum fără întoarcere şi descoperirea 
piramidelor, a vechilor construcţii aztece, imaya sau a 
urmelor modului de trai al daco-geților face posibilă 


12 John Rewald, Istoria impresionismului, voi. 2, Ed. 
Meridiane, Bucureşti, 1974, p. 165—166. 


reintrarea lor în cultură, un fel de feed-back al 
civilizaţiei. Ne va interesa în aceste cazuri nu 
funcţionalitatea pragmatică sau magică, ci 
semnificaţia lor culturală pe care o putem re- propune 
spre a fi receptată şi internalizată, alături de întreg 
ansamblul universului spiritual pe care-l reprezintă 
condensînd istoria în ceea ce are mai reprezentativ. 

Fenomenul este şi mai complex în cazul unei arte 
noi ca cea americană, la a cărei constituire au parti- 
cipat influenţele a nenumărate culturi şi în cazul 
căreia au intervenit în diverse momente influenţele 
civilizaţiei autohtone. Faptul este probat dealtfel de 
un caz limită, care prin natura sa de excepţie devine 
mai relevant : cu toate că e greu de vorbit în termeni 
tradiţionali de o naţiune americană avînd în vedere 
lipsa unei tradiţii şi conglomeratul de naţiuni din care 
este formată, unii autori au demonstrat tocmai prin 
analiza unor fapte de cultură fie existenţa unui spirit 
american relativ unitar, fie a unui stil specific, 
propriu întregii arte americane?. Eficacitatea umană 
şi concretetea estetică, caracterul direct, frust al 
comunicärii si gradul ridicat de implantare în solul 
real, par a fi trăsăturile proprii ale acestui stil, în 
ciuda ciocnirii permanente a acestuia cu tradiţia vest- 
europeană, cu valorile universal recunoscute. 
Caracterul oarecum  autotelic si  neintegrat 
contextului internaţional face ca aici să se dezvolte în 
continuare o artă specifică, ale cărei insertii de 
diverse proveniente nationale să nu-i conturbe profilul 
relativ unitar. 


John Steele Commager, L'esprit americain, P.U.F., 


D 
1965. 


Cum remarca istoricul de artă Dan Grigorescu, 
data la care se poate vorbi de constituirea unei şcoli 
naţionale specifice e greu de stabilit, iar sinteza cu 
vechile tradiţii autohtone s-a stabilit extrem de lent şi 
tîrziu. „Valoarea civilizaţiilor indiene dezvoltate pe 
teritoriul Statelor Unite de astăzi a fost descoperită 
relativ tîrziu şi, încă multă vreme după aceea, graniţa 
dintre artă şi etnografie nu a fost stabilită ou precizie" 
16, Totuşi, acelaşi istoric aminteşte cît de importantă a 
fost pentru civilizaţia unor teritorii imense, mai ales 
din sudul şi sud-vestul Statelor Unite, influenţa 
stratului de obîr- sie spaniolă care devenise acum 
solul pe care urma să se construiască noua cultură 
americană. Cît de complexe sînt lucrurile aici o 
dovedeşte si întreaga civilizaţie a „pădurilor 
răsăritene" şi a „marilor movile" din Valea lui Ohio de 
o vechime impresionantă (puţin după anul 1000 
î.e.n.)!”, contactul rămăşiţelor acesteia cu civilizaţia 
europeană în epoca marilor cuceriri, ca să nu mai 
vorbim de valurile de imigrație din secolul XIX si 
începutul secolului XX sau de perioada de după 
război. 

Oricum, definirea spiritului! civilizaţiei americane 
— atît de neunitară şi supusă atîtor influenţe vechi şi 
noi, interne şi externe — rămîne un lucru dificil, chiar 
şi lucrările de sinteză, de genul celei a lui Henri 
Steele Commager, râmîn inevitabil parţiale. Totul 
dovedeşte însă că procesul trecerii fenomenului de 
cultură în cel de civilizaţie este nu numai îndelungat 
dar şi contradictoriu, că arta internalizată ajunge 
uneori nu numai s-o regleze pe cea propusă sau să-i 
conditioneze cadrul în care se va naşte, dar să devină 
din nou — pentru alte grupuri sociale, generații sau 
epoci — artă exteriorizată, care abia urmează a fi 
asimilată. Ritmul lent al acestei interconditionäri ni se 
pare a fi determinat nu atît de factori psihologici, cît 
de ansamblul modului de trai şi de viteza cu care se 
petrec aici schimbările, ceea ce ne obligă ca, 
discutînd arta ca fapt de civilizaţie, să trecem mult 
dincolo de legile ei interne, de acea „Selbstbewegung" 
a lumii ideilor de care vorbea Marx, 

Prezentul îşi pune însă amprenta în mod 
accentuat asupra procesului pe care-l discutăm printr- 
o trăsătură a civilizaţiei contemporane discutate pe 


16 Dan Grigorescu, Arta americană, Ed. Meridiane, 
Bucureşti, 1973, p. 5. 
17 Ibidem, p. 23. 


larg de Alvin 

Tofler : acceleraţia. ,Acceleratia schimbării însă modi- 
fică radical echilibrul dintre situaţiile noi şi cele fami- 
liare. Viteza în creştere a schimbării ne sileşte să 
facem faţă nu numai unui curent mai rapid dar şi unui 
număr crescînd de situaţii care nu au nimic comun cu 
experienţele noastre anterioare. Şi implicaţiile psiho- 
logice ale acestui fapt, pe care le vom analiza mai tîr- 
ziu, sînt explozive în cel mai înalt grad" 18. 

Odată cu creşterea rapidităţii schimbărilor 
întregii structuri sociale, a revoluţiei stiintifico- 
tehnice, a exploziei informaţionale şi a creşterii 
populaţiei (toate cu implicaţii asupra destinului 
civilizaţiei contemporane) acceleraţia a pătruns şi în 
artă. Incă de la începutul secolului XX contactul cu 
civilizaţii necunoscute, descoperirile ştiinţei, 
răsturnările modului de gîndire al oamenilor au 
devenit un fundal pentru o activitate inovatoare fără 
precedent : de la impresionism trecînd prin cubism, 
suprarealism, abstractionism în pictură s-a ajuns la o 
pulverizare a curentelor şi orientărilor : colajul şi 
serialismul, pictura gestuală si obiectualismul sînt 
numai cîteva direcţii care departe de a acoperi spaţiul 
plastic continuă să coexiste cu pictura tradiţională ; în 
muzică dodecafonismul, sau muzica concretă sînt 
deasemeni doar cîteva linii pe care noul se infiltrează 
în artă, la nivelul culturii propuse ; în literatură proza 
de analiză, poezia futuristă, suprarealistă, fantastică, 
paralel cu invazia documentarului şi a memoriilor, în 
teatru inovațiile regizorale îndrăzneţe, improvizatia şi 
happeningul sînt de asemeni simple creionări a cî- 
torva dintre tendinţele care schiteazä tabloul 
frămîntat al acestui teritoriu spiritual ce îşi oferă 
produsele spre receptare. 

Ordinatoarele au început să compună poezii, să 
facă muzică şi să execute opere plastice conform unui 
algoritm, industria a intrat masiv în arhitectură şi 
este suportul tuturor inovatiilor din cinematografie, 
ca şi al noilor mijloace de comunicare, între care 
supremaţia o deţine televiziunea. La acestea se 
adaugă explozia artei către viaţa cotidiană, 
constituirea unor direcţii moderne în arhitecutră, în 
decorarea interioarelor şi Organizarea ambianţei, 
numeroasele implicaţii ale esteticii industriale, a 
reclamelor ambalajelor şi afişelor, ca să nu mai 


2 18 Alvin Tofler, Șocul viitorului, Ed. politică, Bucureşti, 
P 46-47. 


vorbim de moda vestimentară şi stilul de trai. 

Poate acestea din urmă sînt şi poarta cea mai les- 
nicioasă prin care contemporaneitatea intră direct în 
conştiinţe, ajunge să constituie însemne de civilizaţie. 
Spre deosebire de arta inovatoare propusă în muzee, 
săli de concert sau volume ce trebuiesc parcurse, arta 
intrată în ambient devine chiar fără să vrea un cadru 
de viaţă care pînă la urmă este acceptat, asimilat, 
integrat întrucît se insinuează în înseşi actele şi 
comportamentul nostru. Arhitectura şi urbanismul 
creează atît habitatul cît şi itinerariile circuitelor 
noastre civilizatorii, monumentele ni se impun prin 
însăşi prezenţa lor, configurarea formală a lucrurilor 
şi obiectelor de uz curent determină obisnuinte si 
rafinează  sensibilităţi, decorația interioară sau 
exterioară sînt poate printre primele care făuresc 
simţul proporţiilor, culorilor şi armoniei, iar ritmurile 
sonore ni se impun prin forţa repetării tranzistorizate 
chiar şi în timp ce muncim, ne aflăm la odihnă sau 
cînd utilizăm mijloacele audio-vizuale, astăzi aproape 
la înde- mîna oricui. 

S-ar putea spune poate că într-o lucrare închinată 
artei referirile acestea (ca şi cele ce vor urma, dealt- 
fel) nu-şi au locul, întrucît tärîmul extraartistic are 
alte dominante şi un specific aparte. E drept că deşi 
integrarea obiectelor estetice (dar nu artistice) în 
cotidian, deci în fluxul civilizaţiei este mai accentuată 
şi mai firească, receptarea lor nu presupune criteriile 
specifice artei. Ne vom referi însă în permanenţă şi la 
esteticul cotidian din mai multe motive : în primul 
rînd stabilirea graniţei dintre estetic şi artistic este 
greu, aproape imposibil de făcut, mai ales dacă ne 
gîndim şi la trecerile dintr-o parte într-alta, în ambele 
sensuri. în al doilea rînd, — aşa cum am arătat — 
epoca noastră se caracterizează tocmai printr-o 
permanentă expansiune a artisticului către estetic, 
printr-o explozie a celui dintîi în cel de al doilea, 
astfel mert limitele artei nu pot fi stabilite nici din 
acest punct de vedere. 

Ne vom considera de aceea obligaţi în 
permanenţă să privim aceste sfere în interrelatie şi să 
înconjurăm obiectul nostru principal de cercetare — 
ARTA — cu întreg domeniul din care face parte, către 
care adesea se îndreaptă, cu care este în interrelatie. 

Nu e mai puţin adevărat însă că traversăm o peri- 
oadă în care utilitatea imediată, considerentele 
construc- tiv-functionale au un rol important şi cînd 

diviziunea socială a muncii ridică inevitabil problema 
unilaterali-  zării personalității umane, deci a 
diminuării ponderii dimensiunii esteticului în 
structura personalităţii. După cum arată însă analizele 
amănunțite citate în cunoscuta lucrare colectivă 
Civilizaţia la răscruce, în epoca revoluţiei ştiinţifice şi 
tehnice frumuseţea devine la fel de indispensabilă ca 
inteligenţa şi eficacitatea, astfel încît valorile estetice 
ale produselor încetează, cel puţin în parte, să fie un 
privilegiu al produselor de lux. Se poate spune 
credem că „industrial design" s-a născut ca produs al 
mecanismului acestei revoluţii stiintifico-teh- nice ; 
încercînd să înlocuiască ceea ce s-a pierdut din 
frumuseţea artizanală prin serializare şi mecanizare, 
după cum vom vedea, efectele acestei civilizaţii încă 
nu sînt dintre cele mai salutare asupra consumului de 
artă. 

După cum se arată în aceeaşi cercetare „pentru 
socialism şi cultura sa, arhitectura, estetica tehnică şi 
producţia sa artistică (e vorba deci de domenii aflate 
la confluenţa cu industria — n.n.), constituie cîmpul 
de acţiune al unor posibilităţi aproape nelimitate şi 
pînă acum nefolosite, dar şi al unor necesităţi 
ineluctabile : în perioada de trecere, caracterizată 
prin specializarea muncii, printr-o strictă orientare 
spre realizări tehnice şi prin presiunea «culturii 
consumului de masă», în zilele noastre trebuie să se 
ţină seama inevitabil de un anumit pericol al 
unilateralitätii şi chiar al insensibilitätii faţă de artă" 

Se poate pune întrebarea de unde vine presiunea 
unei culturi de consum ? Evident în primul rînd din 
faptul că sensibilitatea estetică este indirect modelată 
de caracterul serializat, fragmentarizat, funcţional al 
producţiei, ceea ce determină şi pe plan spiritual 
nevoi şi habitudini similare sau tendinţa de a găsi 
modalităţi compensatoare pentru insatisfactiile unei 
munci oarecum depersonalizate prin intervenţia 
maşinilor. Calea pentru a-l îndrepta pe om către 
exigente artistice superioare nu poate fi după cum se 
arată în continuare decît o „artă viguroasă, eficace 
lăuntric şi stîrnind mai multă nelinişte şi participare 
decît satisfacţie — o artă care să-i facă pe om receptiv 
pentru istorie şi să lărgească capacitatea de 
comunicare a experienţelor fundamentale ale 
existenţei speciei umane". 

Direcţii de avangardă se situează adesea la 
nivelul artei propuse şi nu pot reprezenta încă soluţii 


7 


pentru prezent  contracarind ineficient arta 
comercială, dar ele „corespund conflictului dramatic 
dintre om si civilizația actuală" si oricum dau seama 
de marile resurse lāuntrice ale artei contemporane. 
Prin selecție si decantare în timp ele vor ajunge cu 
siguranță să ocupe locul pe care-l merită în universul 
spiritual contemporan, avind deocamdată meritul de a 
încerca să deschidă noi drumuri în forjarea 
sensibilităţii estetice care să depăşească nivelul 
tradiţional al acesteia. 

Care este însă statutul viitor al artei ? După unii o 
continuă intelectualizare a ei, o cerebralizare care o 
va topi pînă la urmă în meditaţia filosofică sau în 
ştiinţă. După alţii, o lărgire progresivă a celor ce 
înţeleg şi acceptă arta autentică, deci o victorie a 
specificităţii ei. In sfîrşit, numeroşi teoreticieni îşi pun 
încrederea în „arta maşinilor", sperînd că ordinatorul 
va reuşi să satisfacă infinitele nevoi, interese şi 
aspirații estetice. De mare trecere se bucură ideea 
exploziei artisticului, adică a trecerii sale în cotidian 
şi a transformării întregii arte într-o „realitate 
ambientală" cu funcţii compensatorii, delectative sau 
de „înfrumusețare a mediului" şi îmbunătăţire a 
calităţii vieţii. 

în ce ne priveşte credem că ar fi greu să fixăm de 
pe acum un statut viitor unic al artei şi să alegem o 
singură cale din cîmpul de posibile avut în vedere de 
tendinţele pe care le-am prezentat, chiar dacă obser- 
văm de-acum o dominantă. într-adevăr, importanţa 
crescută a aspectului estetic al ambianţei, ca şi rolul 
compensatoriu pe care mulţi îl acordă artei, par să 
prevaleze asupra purității fenomenului, iar mulţimea 
factorilor sociali discutati fac ca încă de pe acum 
autonomia artei să sufere o îngustare şi să se 
dovedească extrem de relativă. 

Credem apoi că treptat bariera dintre estetic şi artis- 
tic se va şterge, iar esenţa realităţii estetice va înceta 
să 

fie determinată doar de simţurile umane majore auzul 
şi văzul, fiind de presupus ca tactilul, olfactivul şi 
chiar şi gustul să joace o funcţie estetică din ce în ce 
mai importantă (nu este întâmplător că „estetic" vine 
de la senzaţii şi că despre gustul artistic se vorbeşte 
încă de la Kant, evident cu o acceptie spiritualizată, 
mult mai largă decît cea a dictonului latin). Nu dorim 
să ne lansăm în simple predicții matematice, care 
oalculeazä artele viitorului în funcţie de combinarea 

permutatio- nală a tuturor simţurilor, dar nu credem 
că trebuie ignorat sîmburele raţional pe care acestea- 
1 cuprind (Tlio- mas Munro !* vorbea astfel de 400 de 
ramuri sau genuri ale artei). 

Discuţia despre un statut posibil al artei în viitor 
poate părea inutilă pentru unii dar — oricît ar părea 
de ciudat — la fel ca şi trecutul — şi viitorul exercită 
o presiune asupra prezentului, îl modelează, îi oferă 
direcţii de dezvoltare. Dealtfel numeroase fenomene 
con- statabile sociologic în prezent pot deveni — 
trecînd prin filtrul practicii — realităţi estetice 
viitoare şi a te pripi în aprecierea axiologică este 
riscant. Ceea ce apare evident este rulajul mult mai 
rapid al valorilor, stabilitatea lor redusă şi tendinţa 
permanentă de înnoire. O civilizație autentic 
umanistă, cum este a noastră, credem însă că nu va 
renunța vreodată la valorile perene, pe care le-a 
dobîndit printr-o îndelungată decantare istorică si ca 
expresie a „omului generic" (acceptăm desigur că 
însuşi acest om se schimbă în timp, ceea ce va 
produce schimbări si în scara lui de valori, plasînd di- 
versele „realități estetice" la alte nivele ale civilizației 
sale spirituale, dar fără să facă „tabula rasa" si s-o ia 
de la început). 

Studiind deci arta ca fapt de civilizație ne oprim 
asupra izvorului ei vital sau asupra pulsatiei vii a 
acesteia în viață, încercînd să surprindem ipostaza ei 
cea mai pregnantă : aceea de cristal social sintetizind 
forțele esenţiale umane în construcții expresive, 
sugestive şi simbolice, de o fermecătoare iradiatie 
asupra tuturor momentelor universului spiritual. Prin 
fiecare faţă a cristalului vom vedea lumea şi cu 
fiecare sîntem în lume. 


13 Thomas Munro, The arts and their interrelations, New 
Yrk, Liberal Arts Press, 1949. 


II. DETERMINISM SI 
INSTAURARE 


Nasterea esteticului în planul artei sau al vietii re- 
prezintă un act instaurator în sensul că valorile nou 
apărute sînt proclamate ca existente, în timp ce 
preluarea valorilor tradiţionale are sensul unei 
reconfirmări a validității lor contemporane. Acest 
moment se înfăţişează oricum ca un început de drum, 
pentru că practica socială acţionează ca un sistem cu 
autoreglare, selectând valorile care o reprezintă în 
fiecare moment istoric, adică acelea care răspund 
unor aspirații, nevoi şi interese semnificative pentru 
grupe mai largi de exponenti ai fiecărei civilizaţii. 

Operele de artă sînt îndeobşte rodul unei creaţii 
individuale specializate (ale cărei particularităţi nu in- 
tenţionăm să le cercetăm în acest cadru), ceea ce le 
acordă în principiu un statut de singularitate, dar ma- 
rile posibilităţi oferite de tehnică în a reproduce sau 
realiza variaţii pe aceeaşi temă sau în acelaşi stil?’ 
ajung să-i spulbere în bună măsură. Nevoia de artă 
(nu vorbim de calitatea ei) a făcut ca astăzi pentru 
mulţi distincţia dintre original şi copie, unicat şi serie 
să se şteargă şi investigațiile sociologilor 
consemnează tot mai des cota ridicată de popularitate 
a multiplicării aceleiaşi scheme artistice, fapt ce nu 
poate fi eludat doar prin consideraţii critice la adresa 
masificării gusturilor. 

Adevărul' este că funcționează ca artă 
nenumărate obiecte a căror calitate estetică este 
discutabilă din punctul de vedere al specialistului, dar 
a căror eficienţă publică nu este prin aceasta mai 
redusă, că pe pereţii locuinţelor, în reviste, pe scene, 
ecrane sau în emisiunile muzicale ale radioteleviziunii 


28 Abraham Moles în Artă şi ordinator, Ed. Meridiane, 
Rpcureşti, 1974, dă numeroase exemple în acest sens. 


nu abundă capodoperele, ci dimpotrivă operele de 
nivel mediu si adesea mediocru. Consideraţiile 
teoretice privind nevoia educaţiei estetice a publicului 
sînt desigur justificate, cronicile critice (atunci cînd 
sînt) ale cărţilor, spectacolelor sau concertelor la fel, 
dar prin aceasta situaţia de fapt nu se modifică 
radical, ba uneori — din spirit de contradicţie — 
reacţia psihologică este exact inversă celei scontate. 

Posibilităţile de a crea artă s-au lărgit enorm, civi- 
lizaţia contemporană a contribuit foarte mult Ia demo- 
cratizarea accesului unor mase largi la receptarea ei, 
au apărut în proporţii neaşteptate nevoi, interese şi 
aspirații artistice, adesea din păcate nu datorită 
ridicării nivelului estetic a ceea ce se oferă, cît mai 
ales prin satisfacerea unor cereri doar aparent 
adresate valorii, în fond subsumate unor concepţii, 
sentimente şi chiar instincte, departe de ceea ce 
puriştii numesc artă autentică. Constatarea este 
tristă, dar din păcate soluţia nu o constituie nici 
tînguirea moralizatoare, nici iniţiativele izolate şi cu 
atît mai puţin ascunderea acestui adevăr. 

Nu trebuie înţeles de aici că opere artistice de 
certă valoare nu mai iau naştere, dar dacă facem cele 
mai sumare investigaţii asupra preferințelor unor 
mase largi, vom observa cu îngrijorare că violenţa, 
excesul de sexualitate sau divertismentul superficial 
şi comod răspund încă aşteptărilor unor pături de 
spectatori. Fenomenul are, după părerea mea, mai 
multe explicaţii, dar în principal el trebuie pus, 
credem, în legătură nu atît cu particularităţile 
psihologice ale receptorilor, cît cu contextul socio- 
cultural de ansamblu. Democratizarea accesului la 
valorile estetice a dus în bună măsură la o creştere 
absolută a celor care se bucură acum de ele, dar în 
raport cu nevoile reale ca şi cu idealul societăţii pe 
care o construim, ele sînt încă relativ scăzute. 

MUTAŢIILE SENSIBILITATII ESTETICE 


Ne mărginim să schitäm cîteva dintre premisele 
care au dus la mutații deosebite în modul de existenţă 
al indivizilor şi de aici —desigur nu automat — la 
formarea unei noi sensibilitäti estetice (ea însăşi în 
dialectică transformatoare) : 

a) Revoluţia economică a adus uriaşe 
transformări în structura socială, care pe planul 
creaţiei s-au tradus în lărgirea grupării relativ închise 
a artiştilor, iar în receptare a eliminat elitele 

minoritare care aveau acces la operele de artă. 
Construcţia economică a pus însă — aşa cum era şi 
firesc — pe primul plan utilul şi functionalul, fapt care 
indirect s-a răsfrînt şi în artă prin aceea că eficienţa 
imediată, productivitatea, cantitatea, au devenit 
pentru mulţi, pe nesimţite şi pe neştiute, criterii in- 
tuitive de apreciere, ceea ce evident era neadecvat în 
acest domeniu. 

Originalitatea civilizaţiei contemporane derivată 
din revoluţia economică pe care o trăim constă într-o 
viaţă extrem de dinamică şi în care schimbările se 
produc cu o viteză deosebită, ceea ce determină o 
succesiune de experienţe umane multiple (flux şi 
mobilitate socio-profe- sională accentuate, schimbarea 
rezidentei, a calificării şi nivelului de pregătire, a 
statutului social în genere) ceea ce nu rămine fără 
efecte asupra experienţelor estetice (procesul se 
petrece evident indirect). 

întrucît acest statut social este el însuşi mobil, 
pur- tînd pecetea stilului general de viaţă, într-o 
anumită măsură şi statutul artei pentru receptor va fi 
diferit, suferind el însuşi de o anumită nesiguranţă, 
fluiditate, mu- tabilitate. Contactul cu cultura mare se 
produce rapid, ceea ce este nu numai un avantaj ci şi 
un dezavantaj, pentru că duce la îngurgitarea ei 
neasimilată, iar creşterea consumului artistic are loc 
mai ales pe seama genurilor numite ,usoare", ca 
substitut deconectant alunei muncii mecanizate şi 
automatizate. 

Cercetările făcute de către sociologi ca Edgar Mo- 
rin, Jean Cazeneuve, Pierre Bourdieu, asupra 
spiritului epocii, investigarea influențelor 
transformărilor economice asupra comportamentului 
de către un Herbert Marcuse, Talcott Parsons, Pitirim 
A. Sorokin sau a problemei statutului si rolului de un 
Ralph Linton, Robert 
K. Merton, William J. Goode pornesc de la alte 
realităţi sociale decît ale noastre, aşa că le vom cita 
pe parcursul analizei doar în măsura în care — sub 
raportul civilizației — prezintă elemente valabile şi 
pentru lumea noastră. Revoluția economică despre 
care vorbim angajează însă două tipuri de 
transformări: cele Care privesc natura muncii 
industriale (în care asemänärile sînt multiple, chiar 
dacă întîlnim diferențe de nivel sau grad) si cele care 
privesc finalitatea ei socială în cadrul unei anumite 
orînduiri, ambele cu efecte si asupra felului în care 
este receptată arta. 

2 Modificări ale modului de trai sînt de aşteptat 


chiar şi prin simpla creştere economică, ceea Ce 
desigur conduce indirect la modificări ale 
sensibilităţii. Nu putem trece cu vederea previziuni 
bazate pe calcule precise, care susțin că dacă 
creşterea economică anuală este de 3,3%, următorii 
16 ani vor aduce tot atîtea schimbări cît ultimii 40“ '. 
Nu vom încerca aici previziuni privind viitorul artei, 
dar este evident că lumea în care ea va exista o 
influențează pe nenumărate canale, începînd cu 
pregătirea, disponibilitatea şi opţiunile posibile ale 
receptorilor ei. 

Fără a intra în analiza revoluției economice 
socialiste trebuie să subliniem că ea oferă premisele 
sociale ale transformării caracterului muncii si prin 
apropierea ei de creație dă naştere unui climat mai 
favorabil integrării artei în stilul de ansamblu al vieții. 
Cum sublinia Rado- van Richta „Odată cu creşterea 
ponderii elementelor creatoare în muncă, probabil că 
centrul de greutate se va muta pe cultivarea 
individuală a capacităților umane în domeniul muncii" 
2. Această individualizare ca şi asimilarea unor 
elemente proprii jocului (o libertate de creație care 
nu va mai fi subsumată necesităților imediate), par a 
fi elemente favorabile pentru o receptare indivi- 
dualizată a artei. 

b) Revoluția politică schimbînd caracterul puterii 
şi avînd drept ideal participarea maselor celor mai 
largi la conducerea socială, instituie din principiu o 
premisă favorabilă creației şi receptării artei, care 
devin preocupări institutionalizate şi capătă o 
orientare stimulatoare. Intervenția politicului asupra 
artei s-a făcut simțită însă uneori în mod simplist, 
neglijîndu-se specificul acesteia şi lucrul acesta n-a 
putut să nu deformeze autentica apropiere de cîmpul 
esteticului, considerat în mod greşit doar mijloc si nu 
şi scop al formării personalității. 

Relația artă-politică ridică numeroase probleme 
privind măsura în care aceste domenii autonome nu 
ajung să-şi piardă specificitatea, atunci cînd sînt puse 
în legătură unul cu altul. Cercetările marxiste privind 
problema libertății artei, a angajării ei au făcut 
prețioase distincții si precizări aratind că greşelile ce 
se pot petrece în practica politicii culturale nu sînt un 
temei pentru izolarea lor de principiu întrucît, 
îndeosebi atunci cînd pătrund în viaţă si devin fapte 
de civilizaţie, valorile nici nu pot fi izolate cu uşurinţă. 
în această acceptie arta este şi scop şi mijloc în 


23 Radovan Richta şi colab., dree la răscruce, 
Ed. politică, Bucureşti, 1970, p. 227 


acelaşi timp, iar marxistii nu se sfiesc să vorbească 
despre partinitatea comunistă, despre rolul ei în 
formarea personalităţii. 

Semnificativ ni se pare că angajarea a fost 
susţinută şi de gînditori de pe alte poziţii filosofice, ca 
de pildă un existențialist ca Jean-Paul Sartre, şi că un 
fenomenolog de talia lui Mikel Dufrenne închină o 
lucrare întreagă relaţiei dintre artă şi politică, aşa 
cum se pune ea atît înainte cît şi după preluarea 
puterii de clasele revoluţionare, inclusiv de forţele 
sociale îndrumate de partidul comunist : „Dealtfel — 


spune el — acest artist este un militant : el se 
angajează în serviciul unei cauze. îi este deci dificil — 
am spus-o — să rămînă un om divizat, să fie 


revoluţionar pe jumătate. Dealtfel cauza şi partidul de 
la care se reclamă sînt exigente. Trebuie să-şi 
subordoneze arta sa politicii. La prima vedere nimic 
contradictoriu între aceste două imperative care 
solicită artistul; dacă el revendică libertatea artei sale 
o face pentru a o putea angaja după placul său : el 
este acela care face din arta sa ce vrea şi nu arta face 
din el ceea ce doreşte" ’. 

Evident, trecînd din planul creaţiei în cel al recep- 
tării, funcţia politicului creşte : e vorba pe de o parte 
de a forma o atitudine critică faţă de ceea ce există, în 
scopul transformării societăţii şi pe de altă parte un 
stil militant faţă de realitate. Gînditori marxisti 
precum Lukâcs, Brecht, Gramsci, au cercetat aceste 
funcţii din diferite perspective, accentuînd fie pe una, 
fie pe cealaltă. Natura socialismului face, după 
părerea noastră, necesare atît formarea spiritului 
critic cît şi a celui receptiv, tocmai pentru caracterul 
constructiv al acţiunii sociale pe care o presupune. 
Fără îndoială, aspiraţia spre universalitate proprie 
artei va facilita integrarea ei în civilizaţie (care cum 
am arătat are o acceptie mai largă decit societatea, 
orînduirea) şi va accentua nevoia respectării 
specificitätii ei, ceea ce nu va împiedica grupări sau 
clase sociale chiar opuse să le folosească în țeluri 
diferite. 

Revoluţia politică socialistă este şi cea care 
deschide calea democratizării accesului la artă, ca şi a 
integrării ei în viaţă, deşi fenomenul nu se petrece 
automat şi, după cum ştim, aici factorul educaţie 
trebuie să intervină neapărat (pentru a-l feri de 
îngustimi traditionaliste şi deci nedemocratice, el 
trebuie să se caracterizeze prin- tr-o deschidere largă 

re inovaţie, prin pregătirea sensibilităţii estetice de 
g recepta nu numai ceea ce este clasic şi învechit, ci şi 


încercările avangardiste, inovatoare.) Rafinarea 
gustului, formarea unor idealuri estetice co- 
respunzătoare noii civilizaţii cunoaşte însă serioase 
ră- mineri în urmă, întrucît pentru categorii largi de 
populaţie se pune încă problema străbaterii si 
desävirsirii obiectivelor revolutiei burghezo- 
democratice, de ale cärei roade pozitive pe plan social 
si cultural nu au avut parte. 

c) Revoluţia tehnico-stiintificä a adîncit diviziunea 
socială a muncii, a dus mai departe specializarea, 
cerînd în paralel noi cunoştinţe şi deprinderi practice, 
a căror însuşire a împins inevitabil arta pe un plan 
secund, uşu- rînd procesul transformării ei pentru 
mulţi într-un simplu deconectant care compensează 
eforturile depuse în planul profesional. Mijloacele de 
comunicare de masă aduse de tehnica nouă au un rol 
imens în răspîndirea culturii — inclusiv a artei — însă 
prin natura lor sînt obligate să se adreseze unui nivel 
mediu, realizînd greu diferentierile, dar în schimb 
facilitind serializarea gusturilor. 

Tehnica nu a intervenit încă direct şi masiv în 
creaţie decît în domenii cum sînt cinematograful, 
arhitectura, televiziunea (primele două denumite pe 
drept industrie şi artă), dar este suficient, întrucît ne 
aflăm în faţa unor domenii de mare popularitate şi cu 
o prezenţă efectivă şi aproape copleşitoare asupra 
unor conştiinţe adesea încă neformate esteticeşte. 
Dealtfel chiar şi produse ale artei decorative populare 
se realizează cel mai adesea pe cale semiindustrială, 
ceea ce face să dispară unicitatea şi chiar pecetea 
individuală a operelor ei. Dacă adăugăm la acestea 
intervenţia directă şi exclusivă a maşinilor de înaltă 
tehnicitate în însăşi producerea artei, lucrurile se 
schimbă şi mai mult, întrucît creaţia devine cu totul 
alta, iar procesul de receptare suferă la rîndul său 
modificări sensibile datorită intervenţiei serializării, 
adesea uniformizatoare. 

Pentru a înţelege acest proces în planul artei ca 
fapt de civilizaţie trebuie să trecem însă de Ia ceea ce 
se propune la ceea ce se receptează, or principalele 
direcţii ale revoluţiei tehnico-stiintifice 
(radioelectronica, automatica, cibernetica si 
informatica) au o legătură directă cu subiecţii 
consumatori, în sensul că servesc nu numai drept 
simpli intermediari ci au ambiția uneori să ia locul 
omului, transformîndu-se ei înşişi în creatori. După 
expresia lui Edmond Nicolau, „cea de-a patra explozie 
informaţională" (după limbajul articulat, scris şi 
jventarea tiparului) pătrunde direct, ca un fel de cal 


troian, nu numai în cetatea artei, dar în primul rînd în 
cea a oamenilor astfel că deprinderile le sînt direct 
modelate de aceste mijloace de o eficacitate 
nemaiîntilnită. 


Ceea ce se spune adesea, si anume cà träim în 
„civilizaţia imaginii", nu este o simplă figură de stil ci 
conturează o experienţă estetică cu totul nouă şi 
pretinde o sensibilitate estetică altfel formată. 
Oralitatea, manuscrisul, tiparul n-au încetat să fie 
mijloace de comunicare, dar imaginea le-a lăsat în 
umbră şi presupune o solicitare mult mai complexă a 
simţurilor, mai ales atunci cînd este asociată cu 
sunetul si textul scris. Se vorbeşte adesea de 
pasivitatea pe care o pot determina imaginile prin 
concretetea lor sporită, prin faptul că scutesc partial 
de efortul de abstractizare, dar ni se pare că nu se 
subliniază îndeajuns sporul de plasticitate si 
expresivitate pe care-l permit, faptul că abia acum 
reuşesc artele (cu excepţia celor plastice care se 
eliberează din antichitate de poezie) să-şi forjeze 
modalităţi de expresie ce le sînt proprii numai lor şi 
care astfel le individualizează. Trăiim enoran prin 
imagine şi cred că în formarea sensibilităţii estetice 
ea poate avea un rol extrem de mare în condiţiile 
noastre, pentru dezvoltarea simțului culorii, al 
formelor sau proporţiilor, ca şi în genere pentru 
conturarea personalităţii unui om capabil să 
organizeze spaţiul, nu numai pentru a fi văzut, dar şi 
pentru a fi privit. 

Imaginea pare dealtfel să fie o formă primară a 
expresiei simţămintelor umane, în sensul că este cum 
spunea Freud „un mijloc extrem de imperfect de a 
face gîn- direa conştientă şi se poate spune că 
gîndirea vizuală se apropie mai mult de procesele 
inconştiente decît cea verbală şi este mai veche decît 
ea atît din punct de vedere filogenetic cît şi 
ontogenetic" *. Spunînd lucrul acesta nu facem decit 
să precizăm tipologic nivelul civilizaţiei imaginii faţă 
de civilizaţia cuvintului, fără intenţia de a face 
ierarhizări unilateralizatoare. 

Fiind pre şi a logică, imaginea are însă 
numeroase virtuţi superioare conceptului întruchipat 
în cuvînt, în sensul că BR rămînînd mai la suprafaţa 
fenomenelor şi pătrunzînd mai puţin în esenţa lor — 
este în schimb mai bogată, mai policromă. Reducerea 
contactului permanent cu natura pentru pături largi 
de oameni a diminuat însă posibilităţile oferite 
spontan de aceasta, pentru ca ochiul să înveţe să 
privească, în timp ce construirea încă haotică a 
mediului ambiant duce adesea la „tulburarea" sim- 
turilor şi nu la rafinarea lor. 


Este domeniul în care, mai mult ca oriunde, 
artisticul trebuie să aibă posibilităţi de expansiune si 
infiltrare în cotidian, unde intervenţia conştientă a 
unor specialişti ai decorului ambiental se cere 
extinsă.  Persistă evident  habitudini vizuale 
tradiţionale, iar ciocnirea lor cu cele moderne este 
adesea şocantă, se face la întâmplare şi ochiul este 
pus să se mişte în universuri prea puţin conturate (în 
forme sau culori avînd un aspect mai mult decît 
aglomerat si confecţionat artificial). Investigația 
surprinde astfel excese decorative, stridente 
cromatice, amalgam de stiluri, ridicînd o problemă de 
mare însemnătate, cea a habitatului modem în raport 
cu cel traditional? Cum condiţiile de locuit sînt 
fundamentale în existența cotidiană, ele vor forja 
sensibilitatea si vor avea un rol important în 
constituirea statutului real al valorilor estetice. 

Cu toată presiunea estetică ridicată a vizualului, 
ar fi greşit să omitem, în conturarea statutului social 
al artei proprii civilizației pe care o trăim, sonorul. Nu 
este vorba numai — cum s-ar crede la prima vedere — 
de muzica propriu-zisă, cu toate genurile ei, deşi de 
pe acum trebuie observat că muzica de divertisment a 
devenit pentru mulți nu numai un prilej de delectare 
artistică, ci si un adjuvant functional, alături de alte 
activități umane. Această baie sonoră — cu valențe 
estetice este alimentată de creşterea cazurilor în care 
discurile, radioul, televizorul, magnetofonul au 
devenit prezențe zilnice şi uneori parcă de neînlocuit, 
chiar si în activități neestetice prin natura lor. 
Cercetarea acestei nevoi de îmbăiere sonoră este 
dintre cele mai interesante, pentru a observa în ce 
măsură ea are un rol delectativ sau substituie alte 
trebuinte umane. Sînt de luat în considerare aici Însă 
nu numai valentele estetice ale muzicii concrete, ci de 
evidențiat momentul în care sunetul plăcut devine 
zgomot, limitele în care sensibilitatea noastră artistică 
s-a remodelat si pragurile pe care ea le poate atinge. 

Caracterizarea epocii ca o civilizație a imaginii 
sau sunetului pune importante probleme sub raport 
artistic. Creşterea ponderii concret-senzorialului ține 
de natura artei însăşi, de modul ei de existenţă, ceea 
ce înseamnă că statutul ei social are o realitate 
efectivă, cu un suport natural, fizic aproape. 
Preponderenta acestei tendințe se manifestă însă doar 
asupra unora dintre componentele imaginii artistice, 
care, existînd într-o modalitate concret-senzorială, 


22 S. Freud, Essais de psychanalise, Le Moi et le Ca, Petite 

apar evidente prin sentimentele pe care le trezesc, 
ceea ce face ca opera să fie partial 
dezintelectualizată. 

O analiză realistă va constata că pentru o bună 
parte a publicului componenta raţională nu are 
relevanţă, devine secundară sau chiar deranjează, 
întrucît aminteşte de domeniile cunoaşterii teoretice 
(ştiinţifice, filosofice, etc.), deci trimite la o altă sferă. 
în arta de avangardă se poate constata, e drept, o 
tendinţă inversă — spre inte- lectualizare şi 
problematizare — dar ar însemna să ne facem iluzii 
dacă am considera că ea este primită ca atare de 
marea masă a receptorilor care, din comoditate, din 
fuga de didacticism şi moralizare, preferă să rămînă la 
învelişul concret-senzorial, nu numai mai accesibil, 
dar într-un sens mai atractiv. 

Succesele ştiinţei, progresele cunoaşterii 
filosofice, creează teren pentru apetit intelectual dar, 
tot ele, atunci cînd sînt abuziv prezente în existenţa 
omului, cer o compensare din care latura conceptual- 
raţională să lipsească. Avalanşa de informaţii proprii 
perioadei pe care o trăim se cere cernută printr-o sită 
artistică pentru a-şi dobîndi pregnanta si forţa de 
sugestie, astfel încît conceptele să fie transmise 
metaforic, iar cunoştinţele să intre direct în bagajul 
spiritual al receptorului, purtînd o haină con- cret- 
senzorială şi determinînd atitudini şi comportamente. 
Nu putem pretinde evident ca întreaga explozie 
informaţională să devină estetică, dar putem fi siguri 
că vor trece de stricta lor utilitate pragmatică doar 
acele informaţii care vor satisface aceste condiţii. Ar fi 
însă extrem de greşit să nu observăm că arta are o 
componentă iraţională însemnată, nu numai în sensul 
prelogic sau alogic, dar şi că ea se adresează 
inevitabil şi instinctelor, subconstientului şi nu numai 
intelectului lucid. Modalităţile cele mai relevante sînt 
în acest sens non- verbale, întrucît imaginea nu poate 
fi controlată şi înţeleasă pînă la capăt, fiind adesea 
considerată ca expresie a unor forme instaurate de 
producătorul de opere, în funcţie de fantasmele sale şi 
receptată de spectator în acelaşi fel. 

Atractivitatea anumitor genuri şi formule artistice 
este deci un element constitutiv al statutului uman al 
acestora, întrucît se întemeiază pe puntea ce se 
realizează între imaginea filmică şi visurile noastre, 
între vizitele noastre la muzee şi obsesiile noastre, 
între ceea ce vedem în jurul nostru şi imaginile 
Hoastre interioare. Cîm- ptil vizibilului se imbogäteste 


astfel cu reminiscentele noastre, cu cinestezia 
noastră, cu visurile noastre, cu fantasmele noastre, 
utilizînd elemente ale socialului şi fiind transformat de 
ele. Iată că particularitätile intrinseci anumitor forme 
de expresie a realului ajung în ultimă instanţă să fie 
remodelate de acesta, autonomia lor fiind dependentă 
de heteronomia existenţei în ansamblu. 

d) Revoluţia culturală este, după părerea noastră, 
momentul cel mai important pentru a putea aprecia 
ce transformări revoluţionare s-au petrecut în oferta 
artistică, atît în conţinut cît şi ca modalitate de a o 
propune şi pune în circulaţie. 

Revoluţia culturală a ridicat brusc spre artă mase 
extrem de largi al căror apetit estetic a ajuns în mod 
firesc să fie potolit prin produse de mare serie sau 
uşor de realizat, întrucit formarea indivizilor ca 
receptori avizaţi este un proces îndelungat şi 
anevoios. învățămîntul, ca principal instrument 
educativ, nu a fost capabil să răspundă tuturor acestor 
nevoi, familia nu era suficient pregătită şi înarmată 
pentru aceasta, iar moştenirea artistică populară nu 
corespundea noilor cerinţe, proprii, unui public trăind 
din plin procesul industrializării şi urbanizării. 
Rămînerile în urmă pe planul formaţiei culturale erau 
numeroase, şi multe din premisele contactului cu 
literatura şi arta abia urmau să fie puse, procesul con- 
tinuînd pe numeroase planuri şi astăzi. 

între cultura generală şi cea de specialitate, între 
cunoştinţe şi deprinderi, între cîmpul culturii de tip 
real şi cel umanistic există fireşte contradicții, a căror 
soluţionare nu poate să nu influenţeze şi atitudinea 
faţă de artă, adesea necorespunzătoare în comparaţie 
cu avansul cucerit de profilul cultural, mai direct 
cerut socialmente şi mai funcţional. în aceste condiţii 
formarea unor aspirații estetice individualizate, a 
unor interese estetice care să aibă forţa de a atrage 
constiintele este în mod necesar diminuată, iar 
găsirea echilibrului firesc între contrariile enumerate 
mai sus rămîne o problemă ce poate fi realizată cu 
precădere de societate şi numai în plan secund de 
fiecare individ. 

Dacă în planul culturii propuse apar contradicții şi 
antinomii, este cu atît mai evident ce greutăţi se vor 
naşte atunci cînd trecem în domeniul culturii trăite, 
adică al universului în care modul de asimilare a 
bunurilor oferite este reglat de nenumărați factori 
nespecifici şi în care urmărim pînă la urmă măsura în 
care acestea devin stil de viaţă. 


0 


Dificultätile provin dealtfel si din numeroasele sfere 
ale civilizatiei ca si din neomogenitatea elementelor 
careo compun, ceea ce inevitabil va duce la 
ignorarea unor laturi sau aspecte ale acesteia. După 
cum se ştie, chiar şi cunoscuta /storie a civilizaţiei 
Renaşterii italiene a lui ]. Burckhardt a fost amendată 
încă de către prefatatorul ei Robert Klein pentru 
partialitatea ei : „ni se pare curios să se poată scrie o 
istorie a civilizaţiei (Kulturge- schichte) în care 
lipseşte aproape cu totul tehnica şi unde se ţine atît de 
puţin seama de instituţii, de economie, de meserii, de 
viaţa maselor muncitoare. Burckhardt pare să nu se fi 
gîndit niciodată la posibilitatea de a interpreta cu 
destul de multă verosimilitate ideea sa despre 
«naşterea individualismului» în funcţie de opoziţia în- 
tre capitalismul industrial sau financiar şi vechile cor- 
poratii ; economia îl plictisea şi nu voia să se ocupe de 
ea" ‘. Vedem de aici că lumea ideilor nu poate fi ruptă 
de cadrul de civilizaţie în care ele trăiesc, 
funcţionează eficient sau sînt invalidate, iar 
perspectiva istorică trebuie să încerce a fi cît mai 
atotcuprinzătoare. 

Despre limitele lucrării sale şi-a dat seama într-o 
anumită măsură chiar şi Burckhardt atunci cînd pre- 
ciza : „cea mai mare dificultate a noastră în 
prezentarea istoriei civilizaţiei este că un proces 
intelectual trebuie färâmitat adesea într-un mod 
arbitrar". Să mai amintim de locul redus acordat 
filosofiei în lucrarea sa, de neglijarea rădăcinilor 
Renaşterii în Evul mediu, ca şi a efectelor sale, într-un 
cadru social mult prea larg şi deci oarecum imprecis ? 
Ar însemna să aducem inutile imputări uneia dintre 
cele mai fundamentale încercări privind istoria 
civilizaţiei. 

e) Revoluţia timpului liber cunoaşte în epoca noas- 
tră modificări spectaculoase, în bună măsură efecte 
ale unei noi diviziuni a muncii, a transformărilor 
economice, tehnice, culturale, pentru a avea apoi la 
rîndul lor urmări civilizatorii semnificative. Apariţia 
perioadei non- ocupate în producţie, cu perspectiva în 
permanentă creştere ca durată, puternic influenţată 
incă de caracterul muncii industriale, dar cu tendinţa 
de a se detaşa de ea, merită o analiză specială. 
Istoriceşte vorbind, lucrurile n-au stat întotdeauna la 
fel, întrucît chiar aşa-numitul „loisir" (intraductibil 
exact; noi îi acordăm sensul de „petrecere a timpului 
liber") se confunda odinioară cu restul activităţii şi a 


23 Idem, p. 2. 


căpătat o independenţă abia în epoca contemporană. 

în acest sens sîntem de acord cu Joffre 
Dumazedier care spunea că „unii consideră că 
«loisir»-ul exista în toate perioadele, în toate 
civilizațiile. Nu acesta este punctul nostru de vedere. 
Este teza lui Sebastian de Grazia. Timpul în afara 
muncii este evident la fel de vechi ca munca însăşi, 
dar «loisir»-ul are trăsături specifice, caracteristice 
civilizaţiei născute în revoluția industrială. în 
societăţile perioadei arhaice munca şi jocul sînt 
integrate în sărbători prin care omul participă la 
lumea strămoşilor. Aceste două activităţi, deşi diferite 
prin telurile lor practice, au semnificaţii de aceeaşi 
natură în viaţa esenţială a comunităţii. Sărbătoarea 
înglobează munca şi jocul. Mai mult, munca şi jocul 
sînt adesea amestecate. Opoziția lor este minoră sau 
inexistentă" ‘. 

Din punctul de vedere al artei, modificarea 
radicală a acestei situaţii şi intrarea ei, ca una din 
componentele principale ale petrecerii timpului liber, 
duce la multe tipuri de urmări. Prezenţa jocului ca 
activitate liberă, neconstrînsă în nici un fel, capătă în 
contemporaneitate alte valenţe decît în epoca 
primitivă, dar el nu încetează să fie o dimensiune a 
artei, cu o funcţie istoriceşte stabilită. Nu vom putea 
reconstitui intențiile constructorilor  Piramidei 
Vrăjitorului din Uxmal sau a rosturilor iniţiale ale 
Şerpilor cu pene din vechea civilizaţie maya, oscilind 
între descrierea exactă a unui Miroslav Stingi ‘ sau 
ipotezele  ştiinţifico-fantastice ale lui Erich von 
Dăniken 23. dar putem spune că astăzi contemplarea 
lor are cu prevalenţă un caracter estetic, făcînd parte 
din petrecerea timpului liber şi contribuind la 
depăşirea experienței imediate, prin satisfacerea 
armonioasă a tuturor valentelor naturii umane. 

Nu putem să reducem arta la joc, nici s-o transfor- 
măm într-o simplă supapă pentru reacţiile refulate, 
dar interesul pentru ea are fără îndoială ca mobil şi 
resorturile psihice mai greu controlabile. Are dreptate 
în acest sens I. A. Richards atunci cînd subliniază că 
„arta nu este nici ceva ce a avut un rost în zorii 
civilizaţiei, dar care s-a perimat o dată cu dezvoltarea 
ştiinţei... arta nu este ceva ce poate fi amînat pentru 
că omul dinaintea celui de-al doilea mileniu se luptă 
cu probleme mult mai presante. Cultivarea nivelului 
reacţiilor este o chestiune la fel de presantă ca 

oricare, iar artele sînt instrumentul principal al 
cultivării sau Jăsării în paragină a acestui nivel" K 

Ne amintim cu acest prilej conceptul de animare 
care în viziunea lui Mihai Ralea” îl deosebea pe om de 
animal şi credem că dimensiunea ludică a artei joacă 
— mai ales în civilizaţia contemporană — un caracter 
de compensare a timpului devenit liber şi de 
delectare specifică a spiritului. Este necesară o 
complexă pedagogie şi psihologie a ofertei artistice 
pentru a regla socialmente SE artei în acest 
sens si a evita consecintele negative, extremiste, ale 
cultivärii violentei, sexualităţii, atitudinilor 
antisociale, ceea ce numai o politică artistică 
conştientă o poate face la scara întregii societăţi. 

Democratizarea artei nu inseamnă deci 
acceptarea oricărui fel de artă şi nici coborîrea la 
nivelul mediu, ci dimpotrivă un act civilizatoric 
esenţial, a cărui caracteristică o reprezintă elevația 
spirituală, generozitatea şi noblețea acestui contact 
cu opera. în acest context arta este joc, în sensul 
superior al cuvîntului, sau cum se spune un „joc 
serios", ceea ce implică faptul ca atitudinile ce tind a-l 
cobori către sfera biologicului, a simplului psihism 
individual sau colectiv, să fie reglate de către 
societate în sensul idealurilor epocii, în ceea ce are ea 
dinamic şi progresist. 

Pe de o parte creşte nevoia de artă şi numărul 
celor ce se bucură de ea, pe de altă parte, arta devine 
înlocuitor al altor activităţi. 


24 Mihai Ralea, Scrieri 1, Explicarea omului, Ed. 

în decursul timpului, în diferite perioade ale is- 
toriei culturilor si civilizaţiilor au intervenit de 
asemenea factori geografici, religioşi, militari, astfel 
că o analiză deterministă strictă este extrem de 
dificilă. Fără a  supraestima datele oferite de 
asemenea analize şi fără a fi întru totul de acord cu 
consideratiile concrete ale lui William S. Haas, ni se 
pare semnificativ un citat din lucrarea sa de 
morfologia culturii privind gîndirea orientală si 
occidentală : „Caracterul de insulă al Europei din 
punct de vedere geografic se reflectă şi pe planul 
culturii. Aşa se face că Attica, o mititică insulă, care 
tisneste din Grecia, care la rîndul ei creşte din 
peninsula balcanică, este socotită ca cea de-a treia 
putere culturală (a continentului se înţelege — n.n.). 
Aceasta este mai mult decît o observaţie amuzantă. 
între marile civilizaţii ale Asiei şi Americii centrale şi a 
continentului insular Australia peninsula Europei 
ocupă un accentuat şi extrem de semnificativ loc de 
mijloc. Iradiatia marilor culturi asiatice nu poate să fie 
comparată cu cucerirea întregii Europe de către 
Grecia şi Roma. Cultura chineză se întinde numai spre 
Japonia, Coreea şi în oarecare măsură şi spre- ţările 
din sud-est. Influenţa Indiei, care a avut mai ales un 
caracter religios, s-a exercitat asupra Chinei, Asiei de 
sud-est şi a arhipelagului Malaeziei. Expansiunea cul- 
turii persane către răsărit pe de o parte şi a Indiei pe 
de alta nu depăşesc sfera religiei, filosofiei, literaturii 
şi artei" *. 

Discutabile în detaliu, mai ales datorită 
caracterului lor transant, aceste afirmații sînt însă 
valabile în genere pentru o anumită perioadă istorică 
destul de îndelungată iar exemplele înfăţişate ne 
dovedesc cît de suprinzä- toare poate fi cîteodată 
istoria civilizației în evoluția ei. Fiecare dintre cazurile 
citate poate fi explicat printr-o cauzalitate civilizatorie 
complexă dar nu intentionäm aşa ceva. Dorini doar să 
dovedim cît de dificile si uneori imprevizibile sînt 
fenomenele ce se petrec pe drumul de la cultură la 
civilizație. 

Faptul că în prezent se vorbeşte de o „civilizație 
planetară", că interrelatiile între culturi se pot stabili 
cu o viteză uluitoare, este si el un factor ce trebuie 
luat în considerație, cu rezerva că acesta acționează 
în principal deocamdată în planul creației culturale si 
al transmisiei produselor ci, dar nu a devenit încă — 
pen- 

1William S. Haas, Ostliches und westliches Deuken. 
Eine Kuliur morphologie, Romohilt Taschenbuch Verlag, 


Hamburg, 1967, p. 11. 

tru mase de sute de milioane de oameni — si o reali- 
tate civilizatorie, adică un fapt de cultură receptat, 
asimilat si transplantat în obisnuintä. Sîntem 
conştienţi in multe privinţe că trăim cu toţii pe aceeaşi 
planetă, urmărim la televizor aventura cuceririi macro 
şi microcosmosului, dar — cum s-a remarcat de 
nenumărate “ori — comportamentul zilnic, 
mentalitätile prozaice ‘dar cotidiene sînt puternic 
înşurubate în conştiinţe, astfel încît despre o radicală 
modificare a stilului de viaţă este greu de vorbit iar 
despre o universalizare a lui în şi mai mică măsură. 

f) Coordonata naţională, diferentierile ce intervin 
intre orînduiri social-politice dar chiar şi factori locali 
(nu doar geografici) sînt încă extrem de pronuntati si 
în actuala epocă istorică. Înainte de a realiza o civi- 
lizatie mondială avem încă de luptat pentru a omo- 
geniza social, deci şi ca stil de viaţă, ţara în care 
trăim, universul în care sînt înscrise principalele 
noastre tradiţii şi din care se nasc în primul rînd 
inovațiile în cultură. Nivelul civilizatoriu priveşte 
existenţa însăşi, iar aceasta este adînc împlintată în 
condiţiile sociale şi naţionale şi de aceea poate D 
modificat numai în funcţie de acestea. 

Subliniem lucrul acesta cu atît mai mult cu cît unii 
vorbesc despre caracterul aşa-zis ,neutru" al civi- 
lizatiei şi chiar al unor sfere ale culturii spirituale cum 
ar fi arta, folosindu-se de situaţia specifică a determi- 
nismului complex şi al naturii aparte a acestora. în 
realitate nu este vorba de neutralitate şi dezideologi- 
zare, ci de modul nuantat, diferențiat al interrelatiilor 
şi medierilor ce apar aici, ca şi de relativa autonomie a 
domeniului. După cum se subliniază însă în Programul 
PC.R. „în artă îşi găsesc reflectarea gradul dezvoltării 
sociale, caracterul forţelor şi relaţiilor de producţie 
într-o anumită etapă istorică. Arta se dezvoltă în 
strinsă legătură cu evoluţia socială şi naţională a 
societăţii, corespunzător condiţiilor specifice ale fie- 
cărei epoci şi naţiuni" 

în numele amintitei „civilizaţii planetare" pe care 
o permit mijloacele comunicării de masă se crede une- 


1 Programul Partidului Comunist Român, Ed. 
politică, Bucureşti, 1974, p. 161. 


ori că arta s-ar afla deasupra unor condiții social-po- 
litice si nationale specifice, internationalizindu-se. 
Schimbul de valori, interferenta culturilor a făcut într- 
dă ca adesea ritmul circulaţiei bunurilor ca şi aria 


lor de răspîndire să crească mult, dar aceasta nu 
neagă legătura lor necesară cu condiţiile sociale 
generale din care au izvorit, pe care le exprimă sau 
cărora li se adresează. La nivelul receptării, al 
sensibilităţii artistice a unor mase largi, condiţiile 
sociale şi naţionale specifice au încă o influenţă 
extrem de pronunţată şi a face abstracţie de ele 
înseamnă a nu urmări destinul operelor de artă odată 
trecute în viaţă. 

Specificitatea universului estetic o constituie ten- 
dinta de exprimare în manieră concret-istorică a gene- 
ralului uman şi prin aceasta aspiraţia spre universali- 
tate, näzuinta de a se adresa tuturor oamenilor. 

Aceştia însă nu îl vor înţelege toţi în acelaşi fel* 
întrucît — situaţi pe poziţii diferite — vor introduce, 
aşa cum am mai arătat, nu numai criterii specific-este- 
tice în apreciere, ci vor fi — prin tot ce fac — fii ai 
epocii şi societăţii din care fac parte, purtînd cu ei 
formaţia culturală şi deprinderile civilizatorii pe care 
le-au primit din partea mediului şi de care se despart 
cu greu, mai ales în acest domeniu. Opera nouă întîm- 
pină un context axiologic constituit, ba chiar anumite 
necesităţi şi obisnuinte care o aşteaptă, se ciocnesc cu 
ea sau chiar o resping astfel că întîlnirea aceasta ca şi 
căile pe care le va urma sînt filtre care o transformă* 
o modelează, o recreează într-un sens. 

Arătam că trecerea de la cultură la civilizaţie pre- 
supune — în plan estetic — o transformare a receptă- 
rii individuale în stil de viaţă deci într-o modalitate co- 
lectivă, obiectivată în fapte şi atitudini, în raportarea 
la universul artei, ca şi la cel estetic extra-artistic. 
Factorii care determină trecerea de la eu la 
colectivitate şi invers trec în mod obligatoriu prin 
subiectivitatea proprie personalităţilor societăţii în 
care trăim, întîlnin- du-se aici cu un context 
recunoscut, validat istoriceşte, intrat în realitate, deci 
cu o obiectivitate de tip social a valorilor. La punctul 
de întîlnire al acestor două instanţe urmează să ne 
situăm în prezenta lucrare. 

Caracterizînd sintetic acest proces multilateral 
documentul citat arăta : „Trecerea spre comunism va 
ne~ cesita dezvoltarea amplă a culturii, în sfera 
căreia intră totalitatea cunoştinţelor de care dispune 
la un moment societatea şi care sînt determinate de 
gradul dezvoltării forţelor de producţie, a ştiinţei şi 
tehnicii, a  învăţămîn- tului, literaturii, artei, 
mijloacelor de informare în masă. Exprimînd nivelul 

civilizatiei materiale si spirituale generale a 
poporului, cultura va ajuta pe fiecare om să înţeleagă 
necesitatea şi comandamentele superioare ale istoriei, 
să participe în mod conştient la făurirea propriului 
destin, la ridicarea societăţii pe noi şi noi trepte" K 

în cele de mai sus poziţia artei, între cultură şi ci- 
vilizatie, apare în mod evident din faptul că pe de-o 
parte ea este considerată componentă a primeia dar 
şi factor în realizarea celei de-a doua, iar pe de altă 
parte întregul univers cultural exprimă civilizaţia epo- 
cii, o reprezintă. De aici reiese, după părerea noastră, 
în mod pregnant necesitatea trecerii de la arta 
propusă la cea trăită, astfel că odată asimilate operele 
să devină reprezentative pentru lumea pe care o trăim 
şi în acelaşi timp generatoare active de noi creaţii. 
Există deci 
o conexiune dublă între aceste mari cîmpuri (cultură 
şi civilizaţie) pe care toţi factorii enumerati o 
influenţează în diversele sale verigi. 

g) Analiza factorilor instauratori ai noilor valori 
estetice a avut pînă acum în vedere în genere cauza- 
lităţi supraindividuale de natură economică, politică, 
general-culturală, stiintifico-tehnicä, etnică, ecologică, 
demografică ş.a.m.d. ceea ce poate să pară contradic- 
toriu cînd ne referim la sensibilitatea estetică, atît de 
individualizată în fiecare caz în parte şi depinzînd de 
factori nu numai antropologici sau psihologici dar şi 
biofiziologici, genetici. Analiza nu poate realiza nici în 
cazul acestora individualizarea dorită, întrucît vom 
avea în vedere mereu „omul generic" cum se exprima 
Marx, specia şi nu individul. Factorii aceştia nu pot fi 
totuşi neglijaţi îndeosebi în cazul artei, care este an- 
tropocentristă şi antropomorfă" prin însăşi natura ei, 
şi chiar neputînd stabili un determinism generalizator 
introducem în discuţie acel parametru asupra căruia 
se 


1 Ibidem, p. 171. 
exercită pînă la urmă influenţa tuturor celorlalţi fac- 
tori amintiţi : omul concret. 

Evident că şi atunci cînd vorbim de aceste proprie- 
täti naturale ale indivizilor ele sînt de fapt socializate, 
istoricizate, întruciît civilizaţia se deosebeşte de barba- 
rie tocmai prin realizarea conştiinţei de sine a omului 
în care corpul şi sufletul acestuia îi aparţin şi mai ales 
îl reprezintă. Chiar şi în cazul concepţiilor animiste, 
care însufletesc nefiresc lucrurile, transformarea 

estora în „obiecte estetice" presupune încorporarea 


trăsăturilor spirituale în materia altfel brută, 
nesemnificativă. 

începuturile civilizaţiei sînt dealtfel grăitoare pen- 
tru semnificaţia corpului omenesc, pentru importanţa 
lui, pentru cultul al cărui obiect era în nu puţine ca- 
zuri, ceea ce accentua reprezentativitatea lui, caracte- 
rul său semnificativ. De aceea sînt justificate teoriile 
care acordă corpului omenesc —® şi deci sculpturii — 
un rol central în tabloul valorilor estetice şi — am 
adăuga noi — faptul că el a fost transformat adesea, 
chiar în timpuri mult mai apropiate de noi, în criteriu 
sau măsură a frumosului. Faptul a fost remarcat şi de 
Ion lanoşi, care arăta că „puterea plasticizatoare a 
omului parţial sau în întregime artist ne apare ca cel 
mai însemnat temei genetic şi cea mai însemnată do- 
vadă în spiritul capacităţilor sale estetice. Corpul său, 
în sens mai larg, încorporările reprezintă paradigma 
valorilor estetice ; şi, interpretat printr-o 
cuprinzătoare viziune metaforică, el, corpul, 
reprezintă nu doar una dintre principalele forme 
estetice, ci forma estetică însăşi. Sufletul ni se pare, 
în consecinţă, a fi obiect estetic, numai în măsura 
încorporării lui" 

Sublinierea ni se pare utilă nu numai sub raport 
formal, ci şi de conţinut, întrucît ştim că obiectul din- 
totdeauna al artei a fost esenţa umană înţeleasă ca to- 
talitate a relaţiilor sociale, iar faptul că într-o perioadă 
sau alta corpul omenesc joacă un rol mai mare sau 
mai mic nu schimbă ideea dc bază a acestui subiect: 
aceea că nu putem crea sau recepta decît ca oameni, 
că în- 


! Ion lanoşi, Schitä pentru o estetică posibilă, Ed. Emi- 
nescu, Bucureşti, 1975, p. 35. 

treaga noastră fiinţă este implicată în sfera 
esteticului, cea mai apropiată de natura si 
manifestările exterioare ale vieţii noastre. 


* 


Planurile în care am analizat procesul de instau- 
rare a artei ca fapt social au fost multiple, iar parame- 
trii care intervin sînt — după cum s-a văzut — extrem 
de numeroşi, chiar dacă ne limităm la cei previzibili, 
necesarmente, deşi este ştiut că hazardul poate face 
active numeroase latente, care nu apar la prima 
vedere, dar care pot răsturna multe. Dealtfel sperăm 

ă analiza făcută nici nu a lăsat impresia că arta s-ar 
faste exclusiv din ceea ce-i este exterior, că ea se 


raportează doar la factori din afară şi că un produs 
atit de specific (ca fapt de cultură, în principiu) poate 
fi explicat recurgînd doar la factori extraartistici, ba 
chiar extra- estetici. 

Există fireşte şi o determinare internă a artei, a 
ramurilor, genurilor sau speciilor ei, iar operele ante- 
rioare impun măcar în parte norma ce le este 
inerentă, condiţia lor de a exista. Legile artei 
existente acţionează în determinarea — tot indirectă 
desigur — a celei ce urmează să se nască, a 
contextului specific în care urmează să se plaseze ; 
inovaţia nu apare în gol ci pe solul tradiţiei existente, 
constituite în timp. 

S-ar putea crede că ne plasăm pe poziţia clasică 
după care trecutul îşi impune propriile-i cerinţe artis- 
tice cînd trăim într-un univers revoluţionar, în care 
fiecare operă nouă răstoarnă ceea ce a premers-o, nu 
mai seamănă cu nimic, îşi impune propria-i normă 
artistică. Nu este deloc aşa. Recunoaştem artei 
capacitatea de a fi mereu alta, îi cerem chiar ca 
suprem atribut originalitatea, dar odată apărută, 
receptată şi integrată stilului de viaţă, opera nu poate 
să nu influenţeze ceea ce o va urma sau măcar locul 
noilor veniţi în ierarhia existentă deja (acesta şi este 
sensul acțiunii retroactive a artei ca fapt de civilizaţie 
asupra culturii artistice). 

Întreaga noastră argumentare de pînă acum a tins 
— aşa cum o sugerează şi titlul capitolului de faţă — 
spre o explicare deterministă genetic şi funcţional, 
obiectiv şi subiectiv, intrinsec şi extrinsec a acestei 
„fata Morgana" care este arta şi esteticul în genere. 
Nu rămîne oare aici nimic nemotivat, nejustificat, ne- 
determinat ? Putem împinge cauzalitatea şi rigoarea 
pînă la ultimele lor consecinţe, tocmai în imperiul ine- 
fabilului ? Oare nu o întîmplare a dus la descoperirea 
vechii civilizaţii cretano-miceniene ? Oare nu printr-un 
noroc opera lui Giotto a fost salvată parţial de inun- 
datiile de la Florenţa din 1966 ? Oare nu o soartă ca- 
pricioasă a călăuzit creaţia lui Van Gogh ? Oare nu o 
tristă şi nedreaptă boală I-a smuls pe Eminescu dintre 
cei vii, intrerupind o creaţie fecundă şi lăsînd nepubli- 
cate mii de versuri ? Nu este teritoriul artei prin de- 
finitie plin de surprize şi spaţii în care domneşte im- 
previzibilul ? Cine ar fi putut bănui cariera strălucită a 
lui Dufy, ale cărui opere se vindeau în 1910 la „Salo- 
nul independenţilor" doar cu 10 franci, în timp ce ta- 
oul unui măgar, pe nume Boronali, intitulat Apus de 

soare pe Adriatica fusese primit cu însufleţire de cri- 
tică şi vîndut cu 400 de franci ? Şi cine-ar fi putut pre- 
vedea că zîmbetul Giocondei va deveni simbolul per- 
fectiunii în artă iar zeci de mii de alte tablouri se vor 
pierde în negura uitării ? Şirul cazurilor inexplicabile, 
neaşteptate, nejustificate şi chiar ciudate ar putea fi 
continuat încă multă vreme dovedind că în domeniul 
artei determinismul nu este atît de riguros ca în fizică, 
ba chiar că aici domneşte o „relaţie de 
nedeterminare" mai capricioasă decît cea a lui 
Heisenberg. Nici nu am pretins însă altceva ! Factorii 
obiectivi şi subiectivi analizati au încercat să ofere un 
cadru explicativ general, un sistem de referinţă la 
care fiecare operă singulară se raportează, atît 
ontogenetic cît şi filogenetic, lăsîn- du-se apoi în voia 
jocului întîmplării. Să nu uităm însă că jocul are loc 
într-un perimetru dat şi că  întîmplarea este 
manifestarea necesităţii. 


TREBUINTE, INTERESE, ASPIRATII 


Evoluţia socială de ansamblu a făcut socialmente 
necesare anumite trebuinte, adică a generat nevoi de 
natură estetică desprinse de utilitatea imediată şi la 
prima vedere oarecum superflue. Aceste trebuinte nu 
există întotdeauna sub formă conştientizată, dar ele 
se impun pentru satisfacerea valentelor esenței 
umane. Trebuintele estetice acţionează încă în 
subsidiar, ele se subordonează  utilului si 
functionalului şi nu se conturează încă într-o formă 
delimitată pentru subiect (într-un fel ele rămîn ca 
cerinţe care vor determina într-o altă fază anumite 
interese). 

Interesele estetice? constituite au de-acum un ca- 
racter conştient, ele reprezintă un mobil direct al ac- 
tivitätilor umane creatoare sau de receptare si se 
afirmă prin manifestarea anumitor preferințe, 
raportarea obiectelor estetice la subiectivitatea 
individuală sau de grup, selecția ierarhizatoare a 
acestora. Interesul estetic nu apare de la sine, iar 
pentru a putea exista are nevoie de un individ capabil 
să se detaseze de real, să privească arta si ca pe un 
fapt în sine, deci să se elibereze de constrîngerea 


26 Acceptia pe care o dăm acestei categorii a fost expusă pe 

larg în capitolul Interesul artistic din lucrarea noastră Ni- 

V e estetice, apărută în Ed. Academiei R.S.R., Bucureşti, 
72. 


necesitätilor imediate. Procesul acesta presupune în 
ultimä instantä un anumit nivel al fortelor productive 
ale societätii, dar si anumite relatii sociale în cadrul 
cărora esteticul poate ocupa un loc şi chiar interveni. 

Distingem în acest sens între interesul creatorului 
pentru anumite forme sau experienţe artistice şi între 
interesul de public, cel care realizează receptarea 
largă şi introducerea operei în sfera civilizaţiei. Nu va 
fi întotdeauna dificil istoriceşte să reconstituim natura 
interesului pentru artă nu numai al autorilor 
desenelor din peşteri ci şi al cetăţenilor polis-ului 
grec, dar se pare în orice caz că mediile socio- 
culturale relativ omogene şi limitate permiteau în 
acea epocă o participare aproape a tuturor membrilor 
colectivitätii la receptarea artei, dacă nu si la unele 
aspecte ale creaţiei artistice (chiar şi numai ca 
executanti). Lipsa profesiei de artist, constituită şi 
delimitată istoriceşte, determina poate un interes 
creator mai larg chiar dacă difuz şi la un nivel redus, 
dar constituirea ei în urma diviziunii sociale a muncii 
în epoca Renaşterii a divizat şi interesele creatorilor 
de cele ale receptorilor. Dacă adăugăm la aceasta 
diversitatea parametrilor so- cio-economici şi politici 
ce intervin este limpede că W— din alt punct de 
vedere — interesele grupurilor, partidelor, claselor 
sau predominanta lor în anumite epoci sociale cunosc 
şi ele numeroase delimitări, ceea ce indirect şi adesea 
prin multe verigi influenţează arta. 

Interesul artistic se caracterizează însă printr-o 
oarecare adecvare la obiectul său ori aceasta 
presupune aspiraţia spre universalitate, depăşirea 
graniţelor înguste şi limitate de condiţiile de timp şi 
spaţiu. Ce a determinat însă uneori contactele între 
culturi dintre cele mai diferite, preocuparea faţă de 
civilizațiile vechi sau necunoscute ? Circulă de pildă 
părerea că secolul XX a reprezentat un fel de explozie 
către exteriorul Europei şi o preluare grăbită a celor 
mai diverse experienţe, modalităţi, stiluri — e drept 
doar la nivelul creaţiei, nu şi al receptării publicului 
larg. Se pare că totuşi lucrurile n-au stat chiar aşa. 
După cum arată Robert Goldwater „interesul artistic 
al secolului al XX-lea faţă de producţiile popoarelor 
primitive nu a fost nici aşa de neaşteptat şi nici atît de 
subit, aşa cum se presupune în genere. Pregătirea 
acestui interes îşi are originile în secolul al XIX-lea 
după cum o vor arăta istoria etnologiei şi prezentarea 
interesului manifestat faţă de istoria artei în general" 


Datele pe care le oferă sînt dealtfel semnificative 
(la nivelul culturii propuse însă, nu a celei trăite). 
Unele obiecte africane apăruseră cu mult timp 
înainte. Astfel ducii de Burgundia deţineau cîteva 
obiecte încă din secolul al XV-lea ; muzeul din Ulm cu 
puţin înainte de 1600 ; ducii de Brunswick din secolul 
al XVII-lea. Viena a început cu piese aduse de 
căpitanul Cook ; colecţia Hamburg a apărut ca 
rezultat al legăturilor cu mările sudului; în Anglia, atît 
muzeul din Londra cît şi cel din Cambridge deţineau 
numeroase mostre polinesiene şi melanesiene, înainte 
ca Africa să fi fost reprezentată. Desigur, ne aflăm în 
faza incipientă a interesului pentru obiectele 
extraeuropene şi e discutabil dacă acest interes era în 
primul rînd estetic şi nu etnografic sau strict 
economic-comercial. Oricum dinamica sa este 
interesantă de studiat şi semnificative pentru noi 
devin mai ales fazele cînd asemenea obiecte sînt larg 
receptate, devin bunuri de civilizaţie. 

Fără îndoială vom putea depista mai uşor intere- 
sele contemporanilor noştri, urmărind ce anume s-a 
instaurat în civilizaţia pe care o trăim, stratificîndu-se 
uneori ca vechi, depăşite istoric sau trecînd prin con- 
tagiune de la o ţară la alta în plină contemporaneitate, 
deci vom uni diacronia cu sincronia în analiza pe care 
o întreprindem. Meritul revoluţiei culturale pe care o 
străbatem este nu numai acela de a fi deschis noi dru- 
muri în cultura contemporaneitätii, propunînd o ofertă 
mult mai diversificată, dar şi de a fi reevaluat vechile 
culturi de-acum stratificate în bunuri de civilizaţie pe- 
rene şi de a fi creat condiţiile unei rapide şi neîntre- 
rupte circulații în ambele sensuri. 

Contemporaneitatea este însă extrem de 
contradictorie : pe de o parte timpul pe care îl acordă 
spre delectare este încă destul de redus (chiar dacă 
mult crescut în comparaţie cu trecutul şi repartizat 
mai democratic) ; pe de altă parte istoria a diversificat 
enorm oferta culturală, inclusiv cea artistică şi 
solicitările cele mai diverse asaltează individul, aflat 
la grea încercare, întrucît i se cere să aleagă. Nu 
odată în această alegere vor cîştiga mijloacele cele 
mai comode cum sînt radio- televiziunea, nu odată 
ceea ce este facil va înăbuşi ceea ce este mai profund, 
astfel încît a menţine arta autentică în universul 
spiritual contemporan nu e deloc uşor. Considerăm 
dealtfel că se poate vorbi de interes estetic doar 
atunci cînd arta sau esteticul cotidian devin 


o trebuinţă specifică şi nu există doar „între altele" cu 
statut protocolar, monden sau urmărind un prestigiu 
cultural inexistent. Existenţa intereselor estetice (res- 
pectiv artistice) capătă forme conturate în cazul aspi- 
ratiilor. 

Aspiratiile estetice (sau idealurile) reprezintă în- 
făţişări anticipate ale intereselor sau dorințelor, expri- 
mări proiective ele însele, prefigurînd o imagine con- 
cret-senzorială a unor obiecte, atitudini, mentalități 
sau relaţii ce urmează să se întruchipeze. După cum 
preciza Ph. Chombart de Lauwe „aspiraţiile sînt 
orientate de imagini, de semne, de simboluri. Legate 
de reprezentări (anticipative am adăuga noi), ele sînt 
comunicabile prin limbaj, atunci cind nevoile şi 
dorinţele nu sînt direct exprimabile. Aspiraţiile cele 
mai personale poartă întotdeauna pecetea unei 
anumite societăţi. Individul, în cadrul unei societăţi 
aflate la un anumit moment al istoriei se îndreaptă 
către un anumit obiect, împreună ori împotriva cuiva. 
Aspiraţia înseamnă rivalitate sau participare. Acest 
caracter ambiguu al aspiraţiei îi dă o importanţă 
specială în studiul raporturilor dintre persoană şi 
societate" *. 

Definiţia sociologului francez, deşi implică doar 
două paliere ale atitudinii umane — nevoia şi aspiraţia 
— interesul fiind inclus în cel de-al doilea, surprinde 
numeroase trăsături interesante ale aspiratiei, între 
care natura ei imaginativă şi simbolică mi se par cele 
mai semnificative. O putem folosi însă ca un concept 
operaţional, doar dacă o vom adecva specificului 
universului estetic în care imaginile, semnele sau 
simbolurile trebuie să fie reprezentative, iar obiectele 
către care se îndreaptă atenţia individului sau 
grupului social au o natură specifică. 

Palierele pornind de la trebuintä, interes sau as- 
piratie vor constitui resorturile cauzale ale 
estetogene- zei. în încercările de analiză genetică a 
esteticului trebuiesc evident luate în seamă în primul 
rînd trebuintele, interesele şi aspiraţiile de grup care 
în diferite concepţii sînt subsumate structurilor 
colective ale conştiinţei (Lucien Goldmann), 
inconştientului colectiv (Jung), categoriilor abisale 
(Blaga), fiind integrate în fapt practicii social-istorice, 
înţeleasă în sens larg. 

Nu ni se pare însă suficientă existenţa unor moti- 
vatii — cu rădăcini detectabile în existenţa obiectivă 
5 şi nici măcar a unor dorinţe de a crea în lipsa 

TALENTULUI, a capacitätii individuale specifice de 
realizare a intereselor şi aspiratiilor în opere ce să se 
înscrie în perimetrul artei. Nu este locul să facem aici 
o analiză a însuşirilor psihice proprii personalităţilor 
artistice, dar trebuie să subliniem că esenţială rămîne 
între acestea capacitatea de a transfigura pe plan 
ideal realul, obţinînd o structură semnificantă, un 
produs specific, dotat cu deosebite calităţi expresive. 
Mai mult ca 


* Ph. Chombart de Lauwe, Pentru o sociologie a 
aspirațiilor, Ed. Dacia, Cluj, 1972, p. 14. 
oriunde creaţia este în această sferă INDIVIDUALI- 
ZATĂ, ceea ce se imprimă asupra produselor ei, deşi 
— cum am mai arătat — FUNDALUL COLECTIV sau 
chiar anumite PROCESE DE .ANSAMBLU, sînt mai. 
mult decît evidente în contemporaneitate. 


STATUTE ŞI ROLURI ESTETICE 


Perspectiva noastră asupra statutelor şi rolurilor' 
estetice este mediată de faptul că le discutăm în pri- 
mul rînd ca fapte de civilizaţie şi deci vom urmări di- 
namica reală, efectivă a operelor sau atitudinilor 
trăite, trecute prin filtrul practicii social-istorice, sferă 
în care destinul lor suferă nenumărate mutații. Din 
momentul apariţiei lor, într-o lume care le este uneori 
străină, valorile estetice trec prin nenumărate 
transformări, iar faptul că ele sînt adesea la început 
refuzate (cum s-a întîmplat cu muzica lui Wagner sau 
pictura impresionistă) sau sînt neglijate (vezi proza lui 
Kafka), nu împiedică pe loc o schimbare a statutului 
lor viitor, a locului şi rolului lor în conştiinţa estetică a 
umanităţii. Avem dealtfel exemplul unor civilizaţii 
uitate care sînt reînviate astăzi, întîlnim numeroase 
opere de artă care şi-au transformat iniţial funcţia, ar 
fi greu să prevedem ce se va întîmpla în viitor cu 
operele de avangardă, care s-ar putea să fie 
acceptate, clasicizate şi plasate în muzeul artistic 
imaginar al omenirii. 

Dacă asemenea schimbări de statut intervin în 
mod real, efectiv, este firesc să putem vorbi de un 
polimorfism existenţial şi de o variabilitâte în acest 
sens 
— care ca fenomene ale praxisului — legitimează 
odată mai mult şi diversitatea perspectivelor 
tworetice, interpretative, deci cognitive şi axiologice în 

acelaşi timp. Am adăuga de asemenea că această 
diversitate este motivată şi de natura obiectului — 
opera — el însuşi complex, sinteză de valori diferite, 
de o polisemie aproape ilimitată, astfel că folosirea 
mai multor instrumente interpretative se legitimează 
şi prin sfecificitatea sa. 

Reflectarea mutatiilor existenţiale are loc în plan 
cognitiv, şi prin rolul diferit pe care-l dobîndesc în 
practica artistică diversele categorii estetice ca forme 
concentrate, cristalizate teoretic, ale acestor 
schimbări. 

Istoria artei — ca şi analiza artei contemporane — va 
fi elocventă în acest sens. 

Vom observa astfel că frumosul cunoaşte o lentă 
dar sigură evoluţie către formele mai complexe, în 
care determinante să nu fie doar legile armoniei şi 
simetriei, ba chiar apare un fel de răzvrătire împotriva 
formelor perfecte, ca expresie indirectă a faptului că, 
fiind de natură ideală, valoarea artistică nu este în 
acelaşi timp idilică. Din vremea cînd rostul decorării 
obiectelor de uz curent era acela de a le înfrumuseţa, 
pînă la naşterea frumuseţii clasice întrupate în arta 
antică sau în cea a Renaşterii, sensibilitatea estetică a 
suferit o dinamică şi complexă evoluţie. Venus din 
Milo sau Madonele lui Rafael, muzica lui Mozart sau 
poezia lui Vasile Alec- sandri — cu toate marile 
deosebiri dintre ele — aveau drept principiu estetic 
fundamental armonia, echilibrul, simetria, iar acestea 
reprezentau pe vremuri esenţa frumosului care 
trebuia să înfăţişeze lumea ca perfectă, organică, 
plină de vitalitate. 

A circulat chiar formula după care „frumosul este 
viaţa" ca împlinire, robustete, vigoare a realului, igno- 
rîndu-se aspectele ei urite, tragice sau grotesti, lumea 
în complexitatea ci reală. Lucrurile erau luate nu aşa 
cum erau, ci mai ales aşa cum trebuiau să fie în mod 
ideal şi o asemenea viziune ducea nu odată la idilism, 
la ocolirea asperitätilor si contradictiilor, or prin trăire 
o asemenea viziune artistică era invalidată. Fiind un 
seismograf extrem de sensibil faţă de oscilatiile sensi- 
bilitätii estetice, arta mare nu a căzut niciodată în pă- 
catul falsificării vieţii, pastrind întotdeauna în sub- 
text o secretă tristeţe sau chiar o viziune critică faţă 
de încercările de a înfrumuseţa artificial imaginea 
răului, astfel îneît o capodoperă cum este pictura 
Capelei Sixtine ne sugerează nu puţine sentimente de 
igisteţe, milă sau protest tragic faţă de ceea ce 

înseamnă chin, trădare sau minciună. 

Frumosul a încetat — în viziunea contemporană — 
să fie doar un epitet pentru ceea ce este plăcut şi des- 
fată odihnitor ochiul, devenind o categorie estetică 
particulară care nu şi le subsumează pe celelalte ci 
există alături de ele — guvernate de ceea ce numim 
estetic. Oamenii n-au încercat însă să aibă o mare 
sete de frumos, deşi unii îl confundă cu agreabilul şi 
plăcutul, categorii învecinate dar nu identice. Marea 
victorie a frumosului a reprezentat-o însă explozia lui 
în cotidian, faptul că a devenit o cerinţă fundamentală 
privind înfăţişarea obiectelor, lucrurilor şi atitudinilor 
ce ne înconjoară. 

Această ieşire către viaţă, accentuată prin mobi- 
litatea profesională, creşterea capacităţii de a modela 
natura şi relaţiile sociale, permite o distantare con- 
templativă, astfel încît fenomenele trăite în noul uni- 
vers civilizatoriu disting artisticul de estetic mai preg- 
nant. 

Geneza esteticului extraartistic se poate observa 
în ultima vreme din ce în ce mai distinct jin sfere care 
odinioară rămîneau excluse de la aceasta şi anume în 
industrie. Primatul economicitätii, functionalitätii şi 
nevoilor constructive face însă ca valenţele estetice să 
rămînă în mod firesc secundare, iar uneori incapacita- 
tea de a le încorpora în produsul industrial, duce ori la 
supraadăugare ori chiar la ignorarea lor. 

Caracteristicile muncii industriale — aşa cum au 
fost sistematizate de Ionel Achim — îşi pun amprenta 
asupra esteticului în această sferă : a) produsul indus- 
trial este înainte de toate produsul unor forţe meca- 
nice dirijate de om dar extraumane ; b) producţia in- 
dustrială modernă include implicit noţiunea de seria- 
bilitate, de producţie a aceluiaşi obiect într-un mare 
număr de exemplare; c) apare o specifică dihotomie 
între concepţie şi execuţie ; d) finalitatea produsului 
industrial este utilitară spre deosebire de finalitatea 
creaţiei artistice ; e) intervine o subordonare a laturii 
estetice faţă de cea tehnic-funcţională ca şi raporturi 
determinate cu materialul de construcţie ; f) apare 
necesitatea stringentă de a lua în considerare 
particularitätile categoriei de indivizi căreia i se 
adresează obiectul produs ; g) au o pondere extrem de 
mare factorii economici ’. în aceste condiţii intervenţia 
esteticului este evident reglată, determinată de o serie 
de factori de de ordin extraestetic, astfel încît natura 
distinctà a „frumosului industrial" apare în mod 


6 


evident. Estetica industrială are şanse mari de 
dezvoltare întrucît, pe măsura satisfacerii nevoilor 
materiale, o civilizaţie evoluată va pune un accent din 
ce în ce mai mare pe valenţele spirituale ale 
produselor, adică pe capacitatea lor de a mulţumi 
consumatorul nu numai ca aspect, printr-o 
expresivitate implicată şi nu doar aplicată. 

Dincolo însă de sfera specializată a esteticii indus- 
riale apar în mod spontan numeroase încercări de a 
înfrumuseta ambianța, care se traduc în producerea 
se- mi-artizanală sau chiar casnică de obiecte, 
decoraţii, în apariţia de ritualuri care au adesea 
avantajul spontaneitätii şi autenticităţii, jucînd un rol 
crescînd în viaţa oamenilor. 

Arta modernă tinde adesea către ştergerea dis- 
tinctiei absolute dintre artistic şi estetic si în 
numeroase cazuri ajunge chiar să nu le mai 
deosebească, denumind artă acele produse industriale 
care prin calităţile lor estetice se integrează în 
cotidian. Un excelent practician cum este Nicolas 
Schoffer” ajunge astfel să numească elemente noi ale 
artei ingenioasele sale soluţii de este- tizare a 
mediului : 1) utilizarea spaţiului, luminii şi timpului ; 
2) suprimarea obiectului ; 3) introducerea ci- 
berneticii ; 4) socializarea artei (la nivel urban sau al 
habitatului individual) ; 5) industrializarea totală; 

6) suprimarea imaginii referentiale ; 7) realizarea ora- 
şelor cibernetice (muncă, odihnă, distracţie). 

Produsele estetice realizate în acest nou spirit „ar- 
tistic" devin treptat componente ale modului nostru 
de trai, nu sînt obiecte expuse contemplării distante ci 
intră în stilul de viaţă însuşi, în modul în care ajungem 
să facem lectura realului şi deci să-i trăim. Protestul 
că în aceste cazuri nu avem de-a face cu artă în sensul 
tradiţional al cuvîntului este justificat, dar trebuie să 
recunoaştem că asemenea produse ajung mai degrabă 
să devină fapte de civilizaţie decît cele care rămîn 
încă închise în filele unor cărţi, în sălile muzeelor, în 
intimitatea creată de întunericul ce domneşte în 
timpul proiecției unui film. 

Să ne întrebăm apoi ce statut au manifestări ale 
teatrului de avangardă precum ,happening"-ul, monu- 
mentele sculpturale ce se integrează ambianţei sau 
sunetele ce o însoțesc. E desigur încă incert şi nu ne 
vom grăbi cu clasificări, dar oare piramidele, 


Ionel Achim, Introducere în estetica industrială, 
A ştiinţifică, Bucureşti, 1968, p. 20—35. 


sculpturile din Insula Pastelui, monumentele gigantice 
din anumite regiuni ale lumii, desenele de la Altamira, 
grădinile suspendate din antichitate — astăzi fapte de 
civilizaţie incontestabile — ce statut aveau ? Estetic 
sau artistic ? E greu de răspuns. 

Raportul acestor sfere categoriale prezintă multe 
analogii cu cel al unor statute implicite şi explicite, în 
sensul că esteticul este de regulă subordonat unei alte 
funcţii care este primordială şi deci nu apare decît 
indirect, nu se prezintă în şi prin sine (ci pentru a 
completa altceva), în timp ce artisticul are ca funcţie 
primordială de a-şi conserva propria autonomie, de a 
interveni direct şi se prezintă ca atare, pentru sine, îşi 
este sieşi scop. împărăţia frumosului şi-a lărgit însă 
graniţele în ambele sfere, iar locul său în arta 
autentică este acum cel real, străin dulcegăriei şi 
artificialităţii, dar indisolubil împletit cu celelalte 
categorii estetice. De fapt, înfăţişarea uritului, 
tragicului, grotescului n-au valoare în sine, ci doar în 
măsura în care sînt proteste împotriva lipsei de 
perfecţiune şi armonie, propimînd implicit o viziune 
contrară, cea proprie frumosului, dar ele răimîn 
modalităţi tipologice distincte si nu judecăţi de 
valoare (ierarhizările axiologice se fac în interiorul 
fiecărei serii axiologice si nu între ele). 

Viaţa a cunoscut dealtfel mult prea multe contor- 
siuni, ea s-a dovedit a fi mult prea complexă şi plină 
de tragisme încît să îngăduie ca arta s-o 
înfrumuseţeze. (Ceea ce nu înseamnă că fenomenul 
nu se petrece, ba chiar în proporţii de masă, şi 
audiența comediei, a operelor de acţiune bazate pe 
happy-end şi pe zugrăvirea în roz a realului este 
justificată de multi ca o compensație a unei vieţi 
complicate şi nu lipsită de greutăţi sau neajunsuri.) 

Epoca contemporană a adus în scenă categoria 
considerată polară frumosului — urîtul — nu în sensul 
că el nu ar fi existat anterior, ci că, de la sistemele 
teoretice ale unor Rosenkranz şi Utitz această 
categorie a parcurs un drum îndelungat, ocupînd un 
loc important în operele de artă. Atunci cît reflectarea 
artistică o converteşte în valoare, ea se plasează 
îndeobşte pe o poziţie critică, protestatară faţă de 
realitate, ceea ce nu înseamnă însă că uneori, din 
snobism şi falsă intelectualitate, urîtul nu este cultivat 
şi în sine. O parte din public îl ocoleşte însă şi într-un 
caz şi în celălalt, con- siderîndu-1 de nedorit, chiar şi 

atunci cînd are o semnificaţie umanistă, preferind 
adesea să se scalde într-o artă călduţă şi fără 
probleme, în timp ce alta îl cultivă în mod inconştient, 
luînd drept frumos ceea ce de fapt este urit. Confuzia 
de valori şi planuri, receptarea neadecvată este cea 
care duce la asemenea consecinţe nu doar estetice 
dar adesea şi etice. 

Principiul armoniei — ca oglindire categorială a 
unei vieţi perfecte — a căpătat încă demult destule 
lovituri din partea unor opere de genul picturii lui 
Hie- ronymus Bosch sau Goya, în care uritul, 
grotescul, groaznicul dominau parcă programatic, 
tocmai pentru a izgoni o viziune idilică asupra 
realului, pentru ca apoi viaţa să confirme masiv o 
asemenea nouă viziune. 

Zguduirile cele mai serioase ale statutului traditio- 
nal al artei au apărut însă odată cu romantismul care 
privea realitatea în complexa şi contradictoria ei înfă- 
tisare  introducînd  neliniştea, căderea tragică, 
urîtenia, ceea ce în teorie s-a concretizat prin primele 
recunoaşteri ale urîtului drept categorie estetică. 
Ceea ce a urmat a fost o firească răzvrătire împotriva 
idilismului în artă : zgomotul şi stridentele în muzică, 
transformarea tragediei clasice, cu o nuanţă eroică, 
sublimă, în farsă tragi-comică, dizarmonia culorilor şi 
lipsa de or- ganicitate a formelor într-o anumită 
pictură. De fapt însă nu era vorba de o înlăturare a 
frumosului de pe scena artei, ci doar de o înţelegere 
diferită de cea tradiţională şi mai ales de un protest 
împotriva perfecțiunii rigide şi a armoniei îngheţate. 
Guernica lui Pi- casso este greu să fie calificată drept 
frumoasă în sensul tradiţional al cuvîntului, pentru că 
ea sugerează nenumărate fete ale  uriţeniei, 
grotescului şi tragismului, dar ea este o compoziţie 
organică, de o extraordinară sugestivitate. 

Cuplul comic-tragic a cunoscut o evoluţie dintre 
cele mai semnificative pentru civilizaţia 
contemporană, ajungind în operele de artă să se 
integreze adesea pînă la contopire, ceea ce a şi dat 
naştere unei noi categorii — a tragi-comicului. 
Apropierea artei de realitate este în acest sens extrem 
de pronunţată şi o atare evoluţie vorbeşte în mod 
grăitor despre întreaga complexitate a civilizaţiei 
contemporane, mai bogată în contradicții şi coliziuni 
ca oricînd, tocmai datorită evoluţiei extrem de rapide 
şi a decalajelor mari ce se stabilesc între etajele 
&celeiaşi realităţi sociale. 

Succesele farsei tragice în teatru la un Diirenmatt, 
Beckett sau Eugen Ionescu, împletirea tragicului cu 
comicul şi absurdul din viaţă, sînt de fapt expresii ale 
luciditätii şi spiritului realist, dovedind încă o dată că 
dinamica internă a categoriilor estetice este guvernată 
de tendinţe proprii lumii însăşi, că statutul lor cognitiv 
corespunde sensurilor, existenţei trăite, civilizaţiei 
contemporane. Nu punem prin aceasta categoriile 
estetice (cu funcţii taxinomice nu ierarhizatoare) la 
remorca realului, ci vrem doar să spunem că osmotic 
arta trăită ajunge să regleze prin feed-back şi arta nou 
propusă, astfel că ele îşi corespund şi au la bază 
modificările existenţiale. 

Sublimul, sau expresia sa derivată — monumenta- 
lul —* cunoaşte o serie de expresii artistice de excep- 
tie, dar în majoritatea cazurilor, atunci cînd lucrurile 
sînt privite la scară umană, grandoarea se dizolvă şi 
apar vizibile falsele ei ipostaze, cel mai adesea 
groteşti. Nici epoca nu mai îngăduie, decît rar, 
construcţii artistice monumentale, întrucît viteza în 
care trăim a scurtat răgazul destinat meditatiei sau 
parcurgerii ro- manelor-fluviu sau frescă, poemelor 
epopee, a pieselor ce durează 5 ore (aşa cum era 
construită întreaga dramaturgie clasică de la Corneille 
la Racine pînă la Shakespeare), păstrînd în atenţia ei 
doar operele a căror parcurgere poate fi făcută 
simultan sau măcar în mare viteză. 


Tendinţa spre gigantism prezentă în arhitectură, 
sculptură în unele perioade şi-a avut momentele sale 
de strălucire, dar niciodată ea n-a mai ocupat un loc 
atît de important în ansamblul conştiinţei epocii, cum 
se întîmpla de pildă în Evul Mediu, întrucît 
relativitatea experienţei sociale, tendinţa de a reduce 
totul la scară umană, îşi spunea pînă la urmă cuvîntul 
(experienţa civilizaţiilor diferă însă extrem de mult 
pentru că zgîrie norii din New York sînt totuşi — nu 
mai puţin — expresii ale epocii). în numeroase domenii 
şi-a făcut intrarea triumfală funcţionalitatea : operele 
de artă trebuie să se integreze contextului (a apărut 
dealtfel şi termenul de artă ambientală), execuţia lor 
este legată de construcţiile ce se execută în ritm 
extrem de rapid, dimensiunile lor se adecvează la 
spaţiul habitatului omului modern. 

Nu putem să ignorăm, în prezentarea formelor 
multiple pe care le ia arta contemporană, categorii 
estetice cristalizînd atitudini specifice acesteia şi care 
prin marea lor acuitate şi reprezentativitate ajung 
rapid să treacă din stadiul ofertei în cel al cererii, din 
creaţie în receptare. Este vorba cu precădere de 
absurd, fantastic şi oniric ca modalităţi contemporane 
de abordare estetică a realului sau de valorizare a 
artei. Teatrul absurdului reprezentat de un Samuel 
Becket sau Eugen Ionescu, proza fantastică a unui 
Dino Buzatti sau poezia în bună parte onirică a 
suprarealiştilor nu reprezintă doar ingenioase 
experimente formale (deşi trăim o epocă a 
experimentului, a căutărilor  înfrigurate a 
modalitätilor originale — într-o manieră care face ade- 
sea abstracţie de conținuturile vehiculate astfel) ci o 
expresie transfigurată artistic a unor fenomene reale, 
ceea ce şi explică succesul lor de public. 

înstrăinarea — cu toate efectele ei — cufundarea 
în banal şi cenuşiu prin repetarea şablonardă a ace- 
loraşi acte sau atitudini, ca şi ticurile de limbaj au 
constituit de pildă temelia celor mai interesante 
construcţii ale teatrului absurdului şi este semnificativ 
faptul că întreaga structură a Lectiei (înrudită cu 
Cintäreata chealä) este tocmai o valorizare şi 
înnobilare a stereotipiei. Fantasticul cunoaşte o 
carieră plină de succese într-o vreme în care aparent 
ştiinţa este atotputernică, dar iată că tocmai meritele 
ei — faptul că te face să crezi că totul ar fi posibil — 
ea şi limitele ei — care se cer umplute de imaginaţie 
— reprezintă solul contemporan al acestor atitudini. 


Trecerea în revistă făcută mai sus a evitat în mod 
expres analiza acestor categorii estetice ca sistem 
pentru că, în ciuda interferentelor lor, o asemenea 
considerare de ansamblu ar fi mai mult o operă 
speculativă decît expresia unei situaţii reale în cîmpul 
artei sau al realităţii, iar perspectiva noastră 
urmăreşte măsura în care generalizările cognitive 
reflectă existenţa. Sistemele categoriale tind să se 
pulverizeze sub presiunea practicii social-istorice în 
genere şi a celei artistice in special, iar bresele pe 
care le-au deschis cercetările empirice, ca si 
înţelegerea artei ca fapt de civilizaţie, trăit şi nu 
imaginat doar, lasă tot mai puţin loc unor construcţii 
speculative, desprinse de realitate. 

Cercetarea statutului valorilor estetice, a artei în 
special, permite de asemenea — cum vom vedea — 
perspective teoretice diferite, ca şi metodologii 
diverse de a le aborda şi interpreta, atît în receptarea 
specializată cît şi în cea comună : o viziune 
ontologică, una gnoseologică sau axiologică se alătură 
lecturilor dintr-un unghi structural, semiotic, 
sociologic, psihanalitic, informațional sau etnologic, 
ca să ne oprim la cîteva dintre ele. Enumerîndu-le nu 
vrem să spunem că opera s-ar multiplica, dar ea are 
totuşi atîtea vieți cîte interpretări se apleacă asupra ei 
si o remodelează, o luminează într-un anumit fel. Nu e 
vorba doar de cunoscuta afirmație a lui Mihai Ralea 
conform căreia „criticul (esteticianul, analistul în 
genere — n.ns.) este un creator de puncte de vedere", 
adică unul cc contribuie la înălțarea unei noi aripi a 
edificiului operei, ci poate de mai mult: privită dintr-o 
anumită poziție, înțeleasă cu ajutorul unei anumite 
metodologii, opera face vizibilă o altă față a ei, iar 
pentru specialist, acelaşi Ra- cine interpretat de 
Sainte-Beuve, Roland Barthes, Lu- cien Goldmann sau 
Lacan este de fiecare dată altul. în acest sens, credem 
că de vreme ce însăşi ambiguitatea operei permite 
interpretări diverse, iar atitudinea receptorului poate 
— chiar fără o pregătire deosebită — să cuprindă 
elemente a numeroase perspective aneste- tice 
distincte, se poate vorbi de un statut existen- 
tial şi cognitiv polimorf. 

Faptul a fost dealtfel remarcat de numeroşi teo- 
reticieni şi este clar exprimat de un Pierre Bourdieu, a 
cărui formaţie sociologică pare să-i fi făcut mai rea- 
list : „observaţia stabileşte că produsele activităţii 
wmane care sînt socialmente desemnate ca opere de 

artă (prin expunerea lor în muzee, între alte semne de 
consacrare) pot face obiectul unor percepții extrem de 
diferite, începînd de la perceperea propriu-zis 
artistică, adică socialmente recunoscută ca adecvată 
semnificației lor sociologice, pînă la percepţia 
nediferind nici în logica ei, nici în modalitatea ei, celei 
care se aplică în viaţa cotidiană, obiectelor 
cotidiene" | 

Gînditorul francez precizează după cum vedem că 
statutul operei este variabil şi că el nu poate fi dedus 
doar din intenţia care dă naştere artei, întrebîndu-se 
dacă procesul nu e oare mai complex, iar determinis- 
mul nu presupune cumva un mecanism mult mai bo- 
gat, cu posibilitatea intervenţiei unor elemente cu to- 
tul arbitrare, Pentru lucrarea noastră reținem ideea 
VARIABILITĂTII STATUTARE în FUNCŢIE DE PER- 
SPECTIVA ABORDATA. 

Nu intentionäm în acest cadru o analiză a tuturor 
statutelor pe care — din diverse perspective — opera 
le poate dobîndi, dar ar fi totuşi necesară măcar o 
schitare a acestei existente polimorfe despre care vor- 
beam. Cum nu le vom lua pe rînd, mi se pare suficient 
să indicăm trăsăturile sau centrul de interes în fiecare 
caz, neuitînd că opera există nu numai din acest unghi 
şi că dealtfel între perspective există nenumărate 
interferenţe : 

— statutul ONTOLOGIC al artei este dat de exis- 
tenta ei ca realitate sui-generis ; 

— statutul ei GNOSEOLOGIC este dat de cunoş- 
tintele (specifice şi nespecifice”) pe care le cuprinde; 

— statutul ei AXIOLOGIC este generat de idealu- 
rile pe care le propune şi de valorile pe care le propul- 
sează 7; 

— statutul ei SOCIOLOGIC depinde de locul ope- 
rei față de interesele de grup sau de clasă pe care le 
exprimă (statutul social are pentru noi un înţeles mai 
larg înglobîndu-le pe toate) ; 

— statutul POLITIC al artei este dat de funcţia ei 
de natură general-civică şi special partinică; 

—+ statutul ETIC al operei derivă din rolvd ei mo- 
delator în relaţiile interumane, sub raport nu doar 
conştient ci şi spontan (comportamental) ; 

— statutul ei INFORMAŢIONAL este dat de can- 
titatea de informaţie calculabilă în biţi: pe care o 


28. Vezi distincţia făcută de V. E. Maşek în lucrarea sa 

transmite; 

— statutul ei SEMIOLOGIC depinde de calitatea 
semnelor pe care le dobîndeşte transmitind prin se,m- 
nificant un anumit semnificat; 

— statutul ei ANTROPOLOGIC este dat nu numai 
de măsura în care obiectul ei este omul, ci şi de finali- 
tatea ei umană; 

— statutul ei PSIHIC (sau psihanalitic în particu- 
lar) este dat de semnificaţia ei in contact cu structura 
intimă a personalităţilor, cu trăirile lor ; 

— statutul ei ETNOLOGIC este dat de măsura în 
care opera devine expresia unui anumit spirit 
naţional sau de rasă, ş.a.m.d. 

Din succintele caracterizări expuse mai sus sînt 
desigur greu de extras atitea existente reale, cîte 
perspective se pot aplica virtual artei, dar trebuie să 
acceptăm că în principiu toate sînt posibile şi dacă ar 
fi cu putinţă o viziune care să le înglobeze, aceasta 
singură ar da seama de operă aşa cum este. 

Se pune desigur problema dacă acest statut po- 
limorf atît de variabil cuprinde şi un statut specific 
estetic, dacă nu cumva, golită de toate conținuturile 
ei, opera încetează să mai fie artă. Atunci cînd vorbim 
despre artisticitate nu am răspuns încă la această în- 
trebare, pentru că ea ar putea fi considerată ca o în- 
suşire aplicabilă şi operelor cu statute diferite. 
Trebuie deci să precizăm că deşi acceptăm ca pe un 
fapt varia- bilitatea statutară a artei în funcţie de 
perspectivă, nu pierdem din vedere o clipită că ea are 
— înainte de orice — ca premisă a oricărei discuţii 
ulterioare — un statut estetic ce poate fi definit atit 
prin intenţia, forma specifică de existenţă a operei, cît 
mai ales prin funcţia sa reală şi finalitatea sa. 

Un rol însemnat îl are aici structura formală, cu 
sensul implicit ce derivă din aceasta, deci nu atît se- 
mantica ei cît sintaxa, nu atît mesajul cît limbajul (nu 
vrem să spunem prin aceasta că nu există un mesaj 
specific al artei, dar el îi este propriu doar în măsura 
în care semnificantul realizează o compoziţie semnifi- 
cativă pentru semnificat şi nu rămine o simplă refe- 
rire la acesta din urmă). Orice încercare de analiză va 
dovedi însă imediat că sensul formei nu există separat 
şi nu poate fi despărţit de cel al conţinutului, că o 
semnificaţie pur estetică nu există în practică, ea fiind 
detectabilă doar metodologic. 

Contemporaneitatea a dus mai departe 
autonomizarea relativă a artei doar într-un sens, 

pentru că într-al- tul a înmulţit enorm legăturile ei cu 
realul, implicaţiile ei extraartistice, tinzînd către o 
sinteză din ce în ce mai accentuată a valorilor. Gradul 
mai redus de autonomie a artei în comparaţie cu 
ştiinţa, filosofia sau alte domenii ale spiritului se 
explică prin adresa ei largă, mai putin diferențiată, iar 
încercările de a realiza opere absolut autonome rămîn 
aproape imposibile, atît în principiu, cît mai ales în 
practica fiintärii lor. Sträduinta specialiştilor de a 
apăra teritoriul specific al artei, legile ce o 
guvernează, de a împiedica confuzia şi transfuzia între 
domenii este cu atît mai actuală şi necesară cu cît în 
practică se manifestă cu tărie tocmai o tendinţă 
contrară. 

Nu este vorba de a nega autonomia artei, 
îndeosebi în sfera creaţiei, deşi ea însăşi este 
determinată, condiţionată, influenţată de nenumărați 
factori extraartis-- tici, dar întrucît în substanţa ei 
intră omul — acesta poartă cu sine numeroase valenţe 
de alt ordin. Dacă specializarea, constituirea unei 
profesii de „creator" este un produs istoric delimitat, 
nu acelaşi lucru se poate însă spune despre receptori 
care nu sînt şi nu vor fi niciodată „receptori de 
profesie", iar atitudinea lor estetică va fi din această 
cauză mult mai influenţată de orizonturi de gindire şi 
trăiri de cu totul alt ordin. Cînd vorbim de reducerea 
autonomiei relative a artei tocmai la aceasta ne 
gîndim, întrucît statutul ei social real nu poate fi 
discutat doar la nivelul creaţiei, ci se formează efectiv 
în receptare (unde se decide dealtfel destinul ulterior 
al întregii arte). 

Sîntem, în această situaţie, nevoiţi să precizăm 
conceptele cu care operăm. Statutul social al valorilor 
estetice este definit în genere ca un anumit loc 
(poziție) în ansamblul relaţiilor sociale, deci el se 
caracterizează prin ponderea, prestigiul şi cîmpul de 
forță pe care acestea îl creează în relaţie cu alte 
valori, în contextul de civilizaţie istoriceşte constituit. 
Avem de-a face deci cu un concept ce nu poate fi 
definit decît relational, ceea ce îi conferă o 
anumită mutabilitate determinată de factori istorici, 
socio-economici, culturali sau de altă natură deşi, 
pentru a-l putea defini, este necesară o anumită 
stabilitate. 

Caracterul lui relational trebuie evidenţiat şi în alt 
sens, adică în faptul că — aşa cum preciza Petru 
Rânzaru — într-o teorie marxistă consecventă, el nu 

poate fi considerat în afara claselor, a formatiunilor 
so- cial-economice, detaşate de istoria reală, luat în 
sine, ci trebuie înţeles ca o poziţie „obiectiv 
determinată de factori naturali şi sociali" 3. Dacă aşa 
cum spunea J. Stoetzel statusul îi dă individului 
definiţia sa însăşi, extinzînd acest concept la valorile 
estetice, putem spune că definirea lor presupune 
tocmai analiza acestui sta- tus înţeles ca preţuire, 
situare, loc în ansamblul valorilor (evident e posibilă 
şi necesară şi o definiţie intrinsecă a esteticului, dar 
ea nu va fi suficientă pentru a-l surprinde în geneza, 
existenţa, circulaţia şi funcţiile sale specifice). 

Statutul estetic se defineşte prin criteriile speci- 
fice ale teritoriului (expresivitate, forţă de sugestie, 
capacitate de reprezentare  concret-senzorialà, 
afectivă şi raţională a unei lumi exterioare lui etc.) 
ceea ce nu-l face mai putin relational întrucit este 
vorba de ordinea lui în ierarhia ramurii, genului, 
speciei, de variațiile pe care le suferă în procesul 
receptării artistice în timp, de rolul pe care îl joacă 
sub raport informativ dar mai ales formativ. 

Rolul se deosebeşte de statut nu numai în sensul 
că aceluiaşi statut îi pot corespunde diferite roluri, ci 
prin faptul că el este determinat de o anume funcţie şi 
are un teritoriu limitat de acţiune, în care cerinţele, 
aşteptările general sociale sau specific estetice se 
concretizează. 

Distincția sociologică dintre statut şi rol făcută de 
Ralph Linton*! după care primul priveşte poziţia per- 
soanei în sistemul prestigiului, iar cel de-al doilea to- 
talitatea modalitätilor culturale legate de acesta, im- 
plicînd concepţiile valorizatoare şi conţinutul cognitiv 
presupus, ar putea fi transpusă (evident cu modificări 
de substanţă) şi în termenii analizei noastre. Esteticul 
— sau forma sa specializată opera de artă — are o 
anumită poziţie în ansamblul relaţiilor sociale, un 
anumit loc în ierarhia şi prestigiul bunurilor de 
cultură impli- cînd o anumită viziune valorizatoare şi 
un conţinut cognitiv specific legate de acesta. în ce ne 
priveşte vom porni analiza de la statutul social al artei 

exprimat prin această poziţie către rolul ei specific, 
întrucît, ca fapt de civilizaţie, urmărim cu precădere 
ipostaza sa socializată. 

Civilizaţia contemporană conferă statutului valori- 
lor estetice un caracter variabil ca prestigiu şi loc în 
ierarhia  axiologică, lucru explicabil atît prin 
caracterul contradictoriu al unei lumi în continuă 
transformare, cît şi prin mutatiile interne, uneori de-a 
dreptul spectaculoase ale acestora însuşi. Pentru a 
vorbi însă de un statut anume s-ar cere o relativă 
stabilitate şi măcar o matrice stilistică oarecum 
omogenă, elemente destul de greu de întrunit pentru 
un timp cît de cît îndelungat şi pe o arie de existenţă 
suficient de largă pentru a fi reprezentativă. 

Vom începe deci investigația noastră sub semnul 
variabilitätii şi diferentierii a extremei mobilități a 
acestui statut, acceptind că în acest domeniu actio- 
nează alături de frîine conservatoare şi factori 
transformatori de mare eficacitate. Rigiditatea si 
imobilismul se ciocnesc deci de mutabilitate şi 
fluentä, iar direcţiile în care au loc schimbările 
urmează a fi cercetate tocmai pentru a risipi 
prejudecata după care esteticul ar avea un statut 
solid, de neclintit, putînd fi considerat un invariant 
faţă de cadrul de civilizaţie în care se situează. 


Epoca contemporană accentuează dealtfel carac- 
terul efemer al fenomenelor estetice, „tranzienţa" lor 
cum se exprimă Alvin liofler în legătură cu statutul 
obiectelor şi valorilor prezente, dar mai ales viitoare, 
fără ca prin aceasta să negăm că există zone de imobi- 
lism şi linişte în numeroase sectoare ale existenţei, in- 
clusiv în sfera atitudinilor, obisnuintelor şi obiectelor 
estetice. 

Efemeritatea aceasta nu derivă din natura 
obiectului estetic, a artei în speţă, întrucît aceasta 
dimpotrivă tinde să se păstreze în timp, aspiră spre 
perenitate, numai că civilizația contemporană 
determină o din ce în ce mai rapidă schimbare a 
modului nostru de a aprecia, a gusturilor şi 
preferințelor noastre, deci a ATITUDINII 
AXIOLOGICE. Valorile care se constituie în raportul 
obiect-subiect, ca produs al relației acestor termeni, 
ajung în contextul praxisului contemporan să fie din 
ce în ce mai influențate de variabilitatea atitudinilor 
axiologice ale subiectului, înclinînd astfel balanţa de 
la structura obiectului — ca punct de plecare — spre 
procesul de valorizare în care realizează trecerea de 
la potentä la act. O asemenea creştere a rolului 
subiectului este vizibilă îndeosebi în planul civilizaţiei, 
acolo unde valorile există internalizate, socializate 
prin receptare şi unde se hotărăşte de fapt soarta 
obiectelor estetice (operelor) propuse de către 
cultură. 

în lumina distinctiei pe care o facem între arta 
propusă şi arta trăită, în primul dintre cazuri 
subiectul creator are o atitudine precumpänitor 
conştientă, lucidă, cu implicaţii ideologice clare (fără 
a exclude însă spontaneitatea) în timp ce în receptare 
criteriile de valorizare sînt conturate pregnant doar la 
nivelul specializat al contactului cu arta, iar 
transformarea ei în fapt de civilizaţie, în cultură 
trăită, se petrece adesea spontan, difuz, pasiv. în 
această trecere efectul, reacţia con- cret-senzorială, 
ajung adesea să-şi subordoneze considerentele 
raţionale, teoretice, integrate unui sistem clar de 
concepte şi principii. De aceea polimorfismul statutar 
de care vorbim este îndeobşte un fapt determinat de 
praxisul spontan şi doar în interpretarea teoreticieni- 
lor — din diferite perspective — devine o diferenţiere 
conştientă, pronunţat ideologică. 


III. VIAŢA ADEVĂRATĂ A ARTEI 


Arta, ca şi esteticul extraartistic, apar ca urmare 
a transformării nevoilor, intereselor şi aspirațiilor în 
„realităţi" efective. Viaţa lor este direct condiţionată 
de ansamblul dinamic al practicii înţeleasă în sens 
larg, concretizată în acţiuni eficiente şi obiecte ce-şi 
dobîn- desc dreptul Ia a fi în lume, astfel încît se poate 
vorbi, chiar şi în acest domeniu, aparent atit de 
eterat, de o „existenţă socială". 

Spunînd lucrul acesta evident că nu punem exis- 
tenta artei în acelaşi plan cu cea a realului, a structu- 
rilor naturale şi sociale şi nu vrem să diminuăm im- 
portantul rol al subiectivitätii în constituirea acesteia, 
atît ca fapt de cultură cît şi ca fapt de civilizaţie. 

Cînd vorbim de „existenţa socială a artei" ne gîn- 
dim însă la mai mult. Integrarea ei în practică, desele 
şi îndelungatele ei ,vieti" spirituale, sedimentarea opi- 
niilor despre ea, ajung să-i confere un anumit statut 
social, în sensul că ea există şi trăieşte pentru 
colectivităţi destul de largi şi pentru perioade relativ 
îndelungate. în urma unei asemenea treceri de la arta 
propusă la arta trăită se naşte o realitate validată de 
grupuri, clase, societăţi sau chiar epoci întregi, iar 
prestigiul, autoritatea, forţa de influențare apărute 
astfel, au adesea o „obiectivitate" mai insistentă şi 
mai presantă, chiar decît o au unele realităţi fizice. 

Nu avem în vedere aici doar forţa iluziei artistice, 
care, mai ales pentru receptorul neavizat, a putut 
duce la confundarea trenului din imagine cu unul real, 
în- tr-una dintre primele opere a celei de-a 7-a arte, şi 
nici transformarea imaginilor pictate în obiecte de 
cult, despre care credinciosul ajungea să-şi închipuie 
că se identifică cu însuşi dumnezeu. Să observăm că, 
qdată instalate în conştiinţe, imaginile unor opere de 
artă plastică sau muzicală ajung adesea s-o domine, 


că dacă astăzi nu avem de-a face cu un val de 
sinucideri după lectura Suferintelor tînârului Werther, 
eroii westernurilor, ai romanelor sau filmelor polițiste 
sînt adesea imitati, ne însoțesc în viaţa de fiecare zi, 
iar pentru un bilet la concertul vestitei formaţii 
„Phoenix" mulţi tineri renunţă la nevoi mult mai 
stringente. 

E drept că autoritatea, insistența prezenţei, 
prestigiul nu sînt conferite întotdeauna artei de cea 
mai înaltă valoare, ca aspiraţiile estetice se opresc 
adesea la o altitudine destul de scăzută dar, chiar aşa 
fiind, ele se înscriu în modul de trai, alături de nevoile 
cotidiene. Concediile, timpul liber, chiar şi munca sînt 
însoţite adesea de muzica tranzistoarelor, de lecturi şi 
filme, care — chiar dacă sînt ascultate sau privite „în 
treacăt" nu sînt mai puţin o componentă a vieţii însăşi. 
Străduinţa de a decora interioarele, fie şi cu re- 
produceri sau produse de artizanat uneori îndoielnice 
ca valoare estetică, reprezintă totuşi aspiraţia spre 
frumos (care ar putea fi satisfăcută printr-o ofertă mai 
exigent selecționată) iar urmărirea serialului de la te- 
leviziune face parte din programul de viaţă a milioane 
de oameni. 


Fireşte existenţa este asaltată de nenumărate alte 
nevoi, cumpărarea unei case sau a unui automobil va 
trece pentru mulţi înaintea dorinţei de a achiziţiona o 
capodoperă sau a  frecventării sistematice a 
spectacolelor şi sălilor de concert, distracţia pur şi 
simplu va  înăbuşi adesea delectarea artistică 
autentică, dar a trage de aici concluzia că arta nu mai 
e necesară sau că oamenii se vor mulţumi cu produse 
mediocre, este greşit. Operele de mare valoare, chiar 
dacă au fost contestate şi neîntelese la început, îşi 
croiesc drum, ajung să fie căutate şi recunoscute, iar 
numărul celor ce suferă influenţa lor este în continuă 
creştere. Parisul nu poate fi conceput fără Luvru, 
Roma fără galeriile Vaticanului, Tg. Jiu fără complexul 
Brâncuşi, iar Moldova fără frumusețile Putnei, 
Moldoviței, Suceviței, Voronețului,Agapiei sau 
Văraticului. Nu sînt toate acestea grăitoare pentru 
viața adevărată a frumosului, pentru rostul său 
uman ? 

Vom fi desigur obligați să amintim din nou că e 
vorba de realități imaginare, dar trecerea lor prin exa- 
menul constiintelor le face uneori impunătoare si în 
orice caz obligă la recunoaşterea lor. 

O atare concepţie reiese implicit şi din analiza 
funcţiei estetice de către Jan Mukafovski, ceea ce 
arată că metoda structurală nu este întotdeauna 
limitată la 
o analiză intrinsecă a obiectului ei, ci dimpotrivă îl 
poate transcende considerîndu-l ca subsistem al unui 
sistem mai larg, cel social : „sfera esteticului se dez- 
voltă deci ca un tot, iar în plus se menţine într-o per- 
manentă relaţie cu domenii ale lumii exterioare care 
nu realizează, la momentul dat, o funcţie estetică. O 
asemenea unitate şi integritate este posibilă numai pe 
baza conştiinţei colective care uneşte obiectele 
investite cu funcţie estetică şi conjugă constiintele 
individuale izolate. Conştiinţa colectivă nu este o 
realitate psihologică (la o asemenea interpretare 
poate să ducă numai termenul nu prea fericit de 
«conştiinţă colectivă»), nici nu înţelegem prin această 
expresie o denumire sumară a unui ansamblu de 
elemente comune stărilor individuale de conştiinţă. 
Constiinta colectivă este un fapt social (subl. ns.) ; ea 
poate fi definită ca locul de convietuire al sistemelor 
de fenomene culturale cum sînt limba, religia, ştiinţa, 
politica etc. Aceste sisteme sînt realităţi, chiar dacă 
nu pot fi percepute prin simţuri. Ele îşi dovedesc 
existenţa prin aceea că manifestă energie normativă 


no 


faţă de realitatea empirică" ’. 


Integrată conştiinţei colective (după ce receptarea 
s-a produs individual) arta devine şi ea fapt social, cu 
o realitate sui-generis şi cu o forţă de a acţiona asu- 
pra vieţii propriu-zise influenţînd-o, orientînd-o şi am 
spune noi — pînă la urmă — integrindu-se ei. Muka- 
fovski precizează dealtfel că această conştiinţă colec- 
tivă trebuie pusă în relaţie cu structurile sociale obiec- 
tive şi suferă — evident indirect — diferentierile, stra- 
tificările sau contradicţiile ce le sînt proprii, cu toată 
autonomia ei. Arta, fiind ea însăşi o structură — ca 
operă propusă —, atunci cînd devine operă trăită la 
nivelul conştiinţei colective ea capătă o existenţă mult 
mai bogată, dar şi mai difuză, întrucît receptările 
diferenţiate se suprapun şi dau naştere la ceea ce am 
numi structuri încrucişate cu o existenţă poliformă 
sub raport civilizatoriu. 


FAPT ESTETIC ŞI COMUNICARE 


„Realitatea" valorilor estetice există deci, fie că 
avem în vedere obiecte, fie că discutăm despre 
atitudinea faţă de ele, cu condiţia de a le considera 
fapte comunicante, adică transmiţind — în diferite 
modalităţi şi limbaje — un mesaj determinat, întrucît 
trăirea, integrarea în civilizaţie, presupune implicit 
acest lucru. Valorile estetice sînt reale în primul rînd 
ca structuri care sînt cum se exprima A. ]. Greimas 
„modul de existenţă al semnificației" | iar apoi aceasta 
se manifestă odată cu receptarea care-i dă statut de 
artă trăită „structurile semnificației, aşa cum le-am 
definit mai sus, se manifestă (adică ni se oferă nouă în 
decursul procesului percepţiei) în comunicare. 
Comunicarea de fapt reuneşte condiţiile manifestării 
lor, căci în actul de comunicare, prin evenimentul- 
comunicare, semnificatul îşi regăseşte semnificantul" 


Această acţiune umană restabileşte contactul 
operei cu realitatea pe care o semnifică şi în felul 
acesta îi serveşte drept garant pentru existenţa pe 
care o exprimă, fără a se identifica însă cu ea. Rämin 
totuşi reale atît structura ca atare cît şi actul 
percepţiei care trimite la existent şi care socialmente 
constituie temelia interpretării pe care o propunem în 
acest capitol: arta nu este o construcţie contingentă a 
omului şi străină de realitate, ci are o existenţă 
individuală incontestabilă care în procesul practicii se 
Spoializează. 


Ideea artei ca limbaj a fost însă adesea 
combătută, inclusiv de esteticieni întrucît acesta nu 
poate fi tradus în concepte *? (ceea ce nici nu este 
posibil dealtfel), ci se reducc la o simulare imaginară 
a unei experienţe trăite, dar nu are un sistem propriu 
de semne, un cod general denotabil. 

Un asemenea punct de vedere susţine şi Th. W. 
Adorno, referindu-se la muzică unde lucrurile sînt în- 
tr-adevăr dificil de cercetat dacă ne limităm la întele- 
gerea tradiţională a comunicării : „în muzică — spune 
el — nu este vorba de un semnificat ci de gesturi şi în 
măsura în care ea este un limbaj avem de-a face cu un 
limbaj constituit din gesturi solidificate care este 
asemănător  transcrierii notelor ca procedeu 
istoriceşte constituit. Nu se poate cere ca ea să 
comunice în adevăratul sens al cuvîntului ceva ci 
tema muzicii este aceasta : cum pot fi eternizate 
gesturile. Avînd în vedere aceasta, căutarea sensului 
în muzică, ce ar trebui să se manifeste într-o 
recunoaştere raţională a rostului ei, se dovedeşte a fi 
iluzie, transpunere arbitrară în imperiul intentiilor, 
către care muzica conduce din cauza asemănării ei cu 
limbajul" %. Desigur, muzica 
— mai mult ca alte domenii — are un limbaj specific, 
iar exprimarea metaforică după care ea reprezintă 
„gesturi solidificate" nu anulează caracterul ei 
comunicant pentru că oricum ea transmite astfel 
atitudini, sentimente, fie ele şi difuze şi imposibil de 
formulat în cuvinte. 

Multe confuzii provin în acest sens din 
confundarea limbajului cu limba şi acelaşi Mikel 
Dufrenne, care negase caracterul de limbaj al artei, 
revine mai tîrziu asupra afirmației sale acceptind că 
arta este un fapt comunicant, semiologia putîndu-se 
concilia cu fenomenologia : „Singura divergență 
posibilă între o anumită semiologie şi fenomenologie, 
ține de grija pe care o are fenomenologia de a 
conjuga analiza noetică cu analiza noematică, adică 
de a nu lăsa la nesfirsit subiectul între paranteze. De 
aici provine faptul că ea pune în gardă semiologia 
împotriva unei subordonări prea docile faţă de 
lingvistică, cel puţin în măsura în care aceasta 


32 Mikel Dufrenne, L'art est-il Langage ?, Revue d'Estheti- 
que, Paris, 1966, XIX, nr. 1. 8 

exclude luarea în considerare a cuvîntului în 
beneficiul limbii; ea reaminteşte că arta nu este limbă 
ci limbaj cum a spus-o Metz despre cinema ; prin 
intermediul operei cineva se adresează cuiva şi 
această comunicare pretinde să fim atenţi atît la 
emiţător cît şi la receptor" 5. 

Accentul pe acest raport, dar mai ales pe cel că- 
ruia îi este adresat mesajul artistic, încorporat într-un 
anumit limbaj, este de sorginte profund 
contemporană şi evidenţiază că sîntem în prezenţa 
unui fapt comunicant specific (relaţia emitätor- 
receptor apare peste tot, dar nicăieri, ecoul, 
reverberatia nu numai a ceea ce s-a transmis, dar mai 
ales a felului cum s-a făcut aceasta, nu intervine atît 
de pregnant). 

Considerăm că este dintru început insuficient a 
reduce arta la elementele ei raţionale, a nu vedea 
posibilitatea ca printr-o simulare tipică, să se 
transmită mai mult decît realitatea reprodusă, după 
cum însăşi natura artei împiedică găsirea unui cod 
unic valabil pentru opere singulare. Socialitatea 
acestui limbaj este dealtfel unul dintre elementele 
prin care opera dobîndeşte o „existenţă socială", 
deoarece pe această cale reuşeşte ea să intre în 
conştiinţa contemporanilor, sau să se transmită 
urmaşilor ocupînd astfel un anumit loc în universul 
spiritual. Locul acesta nu poate fi despărţit de 
caracterul de limbaj specific al artei, de faptul că 
semnificaţia ei se constituie din interacţiunea 
dialectică a semnificatului cu semnificantul, mai bine 
spus din exprimarea celui dintii în cel de-al doilea. 

Viaţa socială a artei nu este dată numai de ceea 
pe ea semnifică, deşi acest semnificat are o realitate 
efectivă şi este de o obiectivitate de prim ordin, ci şi 
de felul în care ea semnifică, adică de semnificantul 
artistic, a cărui obiectivitate este — prin raport cu 
cealaltă — de ordin secund. Valorile artei nu există 
însă decît în, prin şi cu ajutorul limbajului, 
„realitatea" lor trebuie judecată nu doar prin 
raportare directă la existenţa ca atare, ci la felul în 
care despre aceasta ni se transmit mesaje specifice, 
într-o organizare structurată şi semnificantă. 

Este evident că un obiect opac (care prin aceasta 


34 Mikel Dufrenne, Phenomenologie et ontologie de 

încetează să fie artă după părerea noastră) nu există 
decît ca realitate fizică şi nu are o „existenţă socială", 
întrucît nu reuşeşte să se adreseze nimănui. în acelaşi 
fel o transparenţă totală, deşi se adresează tuturor, în- 
cetează să desemneze o existenţă artistică, nu pentru 
că nu ar fi comunicantă, ci pentru că permite 
denotarea completă, ieşind astfel din tărîmul 
esteticului, ce păstrează întotdeauna un anumit 
„mister“, o notă de polisemie. 

în clipa în care existenţa artistică virtuală (consti- 
tuită prin creaţie) a fost receptată la nivel individual 
şi ar putea să fie plasată apoi în conştiinţa colectivă, 
avem de-a face cu ceea ce numim 0 „existenţă 
socială". Punctul de plecare, ca şi pilonul acesteia, îl 
constituie toomai faptul că printr-un limbaj specific se 
transmite si se recepționează colectiv un mesaj 
determinat astfel că, în unitatea lor, acestea trăiesc în 
ansamblul vieţii sociale, ţinînd cont si raportîndu-se la 
sensurile ei reale ca şi la limbajul ei curent. 

Opera ajunge să trăiască însă nu numai datorită 
textului ei (în sens larg), ci şi pentru că în mod obliga- 
toriu se încadrează într-un context. în ipostaza de fapt 
de civilizaţie trebuie să punem accentul pe contextul 
în care. odată apărute, operele trăiesc, devin modele, 
norme, deprinderi sau dimpotrivă dispar. Cercetarea 
acestui ultim context ni se pare a fi esenţială din 
punctul de vedere al stilului de viaţă pe care îl 
presupune si el se dovedeşte hotăritor pentru 
finalitatea şi destinul ulterior al artei. 


în această acceptie largă contextul înseamnă 
structuri sociale, efecte ale ştiinţei şi tehnicii, mutații 
ale culturii în genere cu reflexul lor civilizatoriu, 
însuşi modul de a trăi şi a te raporta la lume. O atare 
concepţie dovedeşte şi interesanta istorie a civilizaţiei 
romane a lui Pierre Grimal! care cercetează atît 
naşterea ei, trecerea de la republică la imperiu, viaţa 
şi obiceiurile, legile, cuceririle militare, viaţa şi artele, 
Roma şi pămîn- ‘tul, destinul acesteia din urmă ca 
regină a oraşelor odată cu prezentarea vieţii ei 
publice, a distractiilor, băilor şi meselor, a locuinţelor 
şi apeductelor etc. Ni se pare dealtfel semnificativ 
capitolul intitulat „viaţa şi artele", pentru că acestea 
sînt discutate în relaţie cu limba, cu influenţa greacă, 
cu oratoria ca nevoie a vieţii cotidiene, cu ştiinţa 
epocii, cu arhitectura ei şi clocotul dinamic al forum- 
ului roman, astfel încît referirile la poezie, proză, 
sculptura decorativă, teatru nu sînt discutate ca atare, 
ci ca moduri de a trăi sau ca univers cotidian în care 
se integrează toate. Ne aflăm într-un spaţiu vast, în 
care viaţa cotidiană primează, iar formele clasice ale 
culturii sînt judecate după măsura în care sînt trăite, 
integrate aici, transformate în fapte de civilizaţie. 
Marea tărie a unora dintre ele a constat însă în 
capacitatea lor de a reveni în cultură, de a se propune 
din nou drept model şi de a influenţa astfel spirituali- 
tatea europeană. 

Cum observa în mod judicios autorul lucrării 
citate „imperiul Romei n-ar fi fost decît o cucerire 
efemeră, dacă s-ar fi mulţumit să impună lumii prin 
forţă, o organizare politică şi chiar legi. Adevărata sa 
măreție rezidă poate mai mult în ceea ce a fost si 
rămîne capacitatea sa de iluminare spirituală" (subl. 
ns.). Se înţelege deci *— iar Renaşterea o va confirma 
— că trecutul a jucat o neaşteptat de importantă 
influenţă în timp, nu numai prin faptul că prezentul se 
raporta la el şi că îi prelua, mai mult decît ne-am fi 
aşteptat, modelul. Cercetarea artei contemporane 
pare la prima vedere să dezmintă o atare viziune : 
ambiția ei a fost să rupă cu modelele trecutului, să fie 
cu totul altceva. Dar iată că influenţa acestuia din 
urmă se manifestă nu numai prin intrarea explozivă în 
scenă a artelor trecutului de pe toate continentele, ci 
şi printr-o surprinzătoare corespondenţă stilistică, 
chiar cu momente ce păreau de mult revolute. Prin 
acestea „existenţa socială" a artei contemporane — 

chiar fără să vrea — datorează enorm trecutului. 

Viaţa adevărată a artei este de aceea multiplă, 
plurivocă, refuzînd reducerea la o descifrare unică, iar 
această condiţie, departe de a face ca existenţa ei să 
fie fragilă, îi asigură mai multe vieţi, mai multe 
ipostaze, mai multe reflexe în conştiinţa publicului, a 
receptorilor. Conotatia duce la semnificații 
diferenţiate, nu numai în funcţie de condiţiile socio- 
culturale multiple, dar chiar de individualizarea strict 
bio-psihologicä a indivizilor, ceea ce întreţine o 
efervescenţă spirituală în jurul operelor care rămîn 
astfel în permanenţă vii, active, neputînd fi trecute 
atît de uşor în inventarul activ sau pasiv al tradiţiei, 
cum se întîmplă de pildă în ştiinţă. Existenţa socială a 
esteticului derivă deci şi din natura sa intrinsecă şi nu 
se datorează doar unui cadru extrinsec lui deşi acesta 
are un rol esenţial. 

Evident, aici termenul nu are accepţia consacrată 
de Marx prin definirea raportului dintre existenţă so- 
cială şi conştiinţă socială, bază şi suprastructură, şi 
ne aflăm în planul spiritualităţii, dar putem spune că 
în genere lumea valorilor construită de om, odată 
apărută şi recunoscută, devine o „realitate" de care 
nu se poate face abstracţie, avînd uneori o forţă de 
atracţie sau de constringere la fel de mare ca 
existenţa socială ca atare. Desigur în lumea în care 
trăim continuă să fie determinante în ultimă instanţă 
relaţiile de producţie, la temelia vieţii individului, ca 
şi a întregii societăţi, se află modul de producţie, dar 
întregul univers clădit pe această bază există 
socialmente, în măsura în care corespunde nevoilor, 
intereselor şi aspirațiilor umane şi funcţionează în 
acest sens. 

A vorbi despre „existenţa socială" a operelor de 
artă poate părea totuşi un paradox, întrucît se ştie că 
ele apar de regulă ca rod al unei creaţii individuale, 
dar trecerea de la potentä la act presupune în cazul 
tuturor valorilor contactul dintre obiect şi subiect şi 
deci pînă la urmă atestarea socială a acestei forme 
specifice de obiectivare a individualitätii. Nu se poate 
stabili aprioric care este sfera exactă în care trebuie 
să se desfăşoare acest proces şi nici limitele lui 
temporale, dar apare evident că „existenţa socială" a 
artei (ca şi a esteticului în genere) nu este un reflex 
automat al genezei sale, ci este dobîndită în trăire. 

Analiza arată dealtfel că „existenţa socială" a 
artei este în relaţie şi cu dinamica şi structura 

categoriilor socio-profesionale, culturale, nationale 
sau claselor si societätilor cärora li se adreseazä, ale 
cäror nevoi le satisface. Dupä cum remarca Robert 
Escarpit în lucrarea sa „Literar şi social", pe plan 
mondial, literatura de pildă este strîns legată de 
intelectualitate, pentru care ea există într-un ciclu 
închis incluzînd producţia, comentarea, critica, astfel 
încît în 1970, mai bine de jumătate din cărţile literare 
apărute în lume au fost scrise şi citite — fără a socoti 
URSS — de zece milioane de intelectuali europeni, 
adică de 0,38% din populaţia lumii. Această Qifră nu 
trebuie absolutizată în sensul transformării cărţii într- 
un bun elitar, întrucît după datele UNESCO între 
1956 şi 1966, cartea nu şi-a pierdut viteza de 
pătrundere în lumea actuală : între 1955 şi 1966 
radiodifuziunea şi-a triplat zonele de impact în lume, 
dar în acelaşi timp cartea şi-a dublat producţia 
(calculată pe titluri) şi şi-a triplat-o prin numărul de 
exemplare 

Situaţia astfel prezentată mi se pare puţin prea 
optimistă, întrucît în calcul nu este introdusă compa- 
ratia cu cinematograful sau cu televiziunea dar, 
oricum ar fi, ea evidenţiază legătura existenţială a 
artei cu contextul social de ansamblu. Datele variază 
apoi în diverse contexte socio-culturale, dar este 
evident că ponderea lecturii este într-o relativă 
scădere, în ciuda creşterii ei absolute în condiţiile 
revoluţiei culturale, ceea ce face ca existenţa 
literaturii ca fapt estetic să fie reglată de această 
situaţie. 

Statuarea artei ca fapt social, ca şi gradul ei de 
comunicativitate sînt direct legate de modalitatea 
insti- tutionalizatä sau spontană în care apar sau 
trăiesc operele ei. Există astfel căi ,oficializate", 
recunoscute public, prin care arta accede către 
recunoaşterea existenţei sale sociale pe un plan mai 
larg. Multi consideră insti- tutionalizarea valorilor 
estetice drept un indiciu definitoriu al constituirii 
statutului lor social, ceea ce, dacă este adesea 
adevărat, nu înseamnă nicidecum a recunoaşte drept 
valoare autentică şi validă exclusiv pe cea care s-a 
formalizat, excluzînd marea categorie a valorilor care 
există şi circulă pe căi informale (înţelegem noţiunile 
în accepţia lor sociologică). Ar fi dealtfel o tristă 
trunchiere a adevărului, pentru că, chiar într-o 
civilizaţie trăind în cultul noutätii, cum este cea con- 
temporană, realele valori, abia apărute, trăiesc din 

plin o existenţă nerecunoscută si neconsfinţită oficial. 
Mai mult chiar, se întîmplă nu odată ca ceea ce apare 
ca institutionalizat, deci recunoscut, difuzat oficial, 
receptat cvasi-obligatoriu, să conţină nu puţine 
pseudovalori sau să aibă un trai extrem de scurt. 

Ce este însă o instituție, cînd e vorba de valorile 
estetice ? Un cadru constituit, un ansamblu de canale 
de difuzare, o modalitate oficializată de a impune (evi- 
dent spiritualiceste) valorile sau ceea ce este 
considerat drept atare. Intervine deci principiul 
autorităţii, al centralizării şi cerinta unei anumite 
integrări în contextul socio-cultural de ansamblu, 
pentru ca opera să fie astfel o parte ce se supune unui 
întreg, läsindu-se reglată de acesta. Sistemele 
institutionalizate sînt inevitabil oarecum rigide şi mai 
greu maleabile, ele stimulează noul, dar mai ales îl 
consacră după ce s-a învechit devenind tradiţie şi de 
la o asemenea soartă numai o deosebită dinamicitate 
şi elasticitate poate să se abată — doar parţial fireşte. 

Rostul instituţionalizării în artă nu trebuie înţeles 
doar sub raport negativ, pentru că o consacrare 
oficială, o recunoaştere publică, atestată de 
specialişti, deschide drum larg valorilor către public şi 
creează şi premisele ca ele să se înscrie în tradiţia 
istorică respectivă. Lucrul se vede extrem de elocvent 
în cazul artei profesioniste, care se bucură nu numai 
de un cadru constituit de naştere şi manifestare, dar 
şi de căi statuate de acces către publicul larg. 
Profesionismul presupune o anumită specializare — 
imposibilă dacă arta este o preocupare secundară sau 
una între altele — el se întemeiază pe un cadru 
material şi permite o dirijare lucidă a posibilităţilor 
existente. 


Existenţa  neinstitutionalizatä, informală a 
valorilor estetice este expresia spontaneităţii libere, 
ceea ce ar părea să fie condiţia ideală pentru fiintarea 
lor. Fie în cazul amatorismului — unde participarea 
este voluntară — fie în procesul receptärii 
necontrolate, există într-adevăr marele avantaj al 
reacției directe, expri- mînd natura umană în ceea ce 
are autentic şi deci mai apropiat de esenţa artei. De 
fapt însă o spontaneitate pură nu există : pe deo 
parte indivizii raportează amatorismul artistic la arta 
profesionistă, pe de alta, ambele există într-un context 
socio-cultural care influenţează, ba chiar determină 
atitudinile si comportamentele estetice. Opinia 
estetică liberă, constituită informai, are o deosebită 
forţă, dar cu toate că este inevitabil tributară 
ansamblului (şi deci neliberă), existenţa ei este 
o fericită forţă complementară a formării conştiinţei 
estetice. 

E greu de prezis dacă viitorul aparţine 
institutiona- lizării sau dimpotrivă, dar deocamdată 
trebuie să constatăm că această existenţă informală a 
artei este în ultimă instanţă generalizată şi ea, în 
sensul că mişcarea artistică de amatori a devenit de 
asemenea o instituţie şi că receptarea este şi ea 
reglată în mare măsură de factori institutionali 
şcoala, presa,  radioteleviziunea ş.a.  Virtuţile 
participative ale amatorismului sînt însă insuficient 
exploatate, el însuşi poartă cu sine numeroase vicii 
legate de nivelul scăzut al criteriilor estetice care-l 
reglează şi, întrucit este izvorit din cotidian, acesta îl 
influenţează în mod hotăritor. Viitorul vt include însă 
cu siguranţă amatorismul ca pe o componentă, tocmai 
pentru că nimeni nu va putea fi specialist în toate, iar 
forma de participare sau acces la artă implică o anga- 
jare voluntară, deliberată. A te lăsa manipulat de insti- 
tutii, a renunţa la orice iniţiativă — aşa cum de fapt 
fac multi *— înseamnă a nu trăi esteticul decît la un 
nivel superficial. Este o perspectivă ce trebuie pe cît 
posibil eliminată întrucît efectele ei prezente — 
consta- tabile — nu sînt deloc îmbucurătoare. 

E drept, amatorismul spontan, nedirijat, este 
adesea 
o sursă de kitsch pentru că interferența cotidianului 
cu esteticul îi aduce uneori pe lîngă prospeţime şi o 
serie de elemente brute, neprelucrate, care se 
contopesc nediferentiat cu elemente de artă 
autentică, conducînd la conglomerate amorfe. Statutul 


artei amatoare este de aceea uneori incert : estetic 
este greu de validat datorită numeroaselor elemente 
exterioare, ca „existenţă socială" el nu exprimă clar 
profilul spiritual al creatorilor ei, datorită stilizării 
adesea artificiale pe care o introduc cerinţele estetice 
„profesionalizate". în măsura în care însă amatorismul 
reuşeşte pe cale informală să-i exprime mai direct pe 
indivizi, aşa cum sînt ei, el oferă mostre de viaţă, 
uneori nu numai reprezentative dar şi strălucitoare ca 
expresie. 

Arta trăită ca protagonist este în orice caz o ipos- 
tază superioară celeia în care are loc o simplă recep- 
tare, iar deprinderile, obişnuinţele de care vorbeam 
încercînd să definim existenţa socială a acesteia, apar 
cu precădere atunci cînd fiecare (sau cît mai mulţi) 
fac ei înşişi artă şi nu se mărginesc să o consume pe 
cea realizată de alţii. Arta există îndeosebi atunci cînd 
nu este doar primită pasiv, dar şi practicată prin parti- 
cipare directă, chiar dacă nivelul ei va fi mai scăzut. 
Receptarea informală a artei este la rîndul ei mai ne- 
mijlocită, deci mai autentică, dar lipsa unei culturi 
artistice, prejudecata că limbajul artistic poate fi în- 
teles de oricine simplifică trăirile estetice, sărăcindu- 
le. Amatorismul implică însă în toate cazurile trăire, 
iar faptul că se întemeiază pe o participare liberă, 
degajată, apropiată de joc îi oferă şansa ca prin 
spontaneitate să devină alternativa artei viitorului. 

Ca tendinţă de viitor se pare că procesul de for- 
malizare (de institutionalizare) se va accentua, consti- 
tuind o trăsătură generală a oricărei activităţi umane, 
întrucît civilizaţia planetară este — cel putin pentru 
moment — extrema formă de socializare, deci de inte- 
grare a individului în context. Idealul unei 
personalităţi multilateral dezvoltate,  putîndu-şi 
exprima în manieră individuală valenţele umane care 
o caracterizează ca „individ real, viu" (Marx), poate 
deveni realitate doar în măsura în care diversificarea, 
chiar instituţională, va deveni atît de mare încît va 
oferi individului reale şanse de opţiune. Cum procesul 
de formalizare are şi însemnate laturi pozitive (de 
stabilire şi consacrare a valorilor), iar evoluţia lui nici 
nu ar putea fi oprită prin măsuri administrative (deci 
tot instituţionale), singura şansă de conservare a 
spontaneităţii, absolut necesare cînd e vorba de artă, 
rămîne mobilitatea ce trebuie să caracterizeze însuşi 
gstemul, ca şi sporirea participării personalizate a 

indivizilor (ne-am exprimat aparent tautologic pentru 
a face mai evidentă nevoia de personalităţi si nu de 
indivizi socializati; analiza pe care o facem nu trebuie 
să privească deci omul generic, omul ca specie, ci 
individul concret). 

Cc criterii trebuie avute însă în vedere pentru a 
spune că un obiect există ca operă de artă sau că o 
atitudine se înscrie în sfera artisticului ? In primul 
rînd operele trebuie să ocupe un anumit loc (variabil e 
drept) în ierarhia domeniului (ramurii, speciei), fiind 
astfel validate ca înscriindu-se în ceea ce denumim 
generic artă sau estetic cotidian. ARTISTICITATEA 
este deci condiția de existență a artei în contextul 
social. Trebuie să ne definim însă termenii pentru a 
evita învinuirea de tautologie. Prin artisticitate 
înțelegem acea însuşire a operelor umane care le face 
să exprime esența umană printr-o construcție 
organică, de natură concret- senzorială, avînd o 
finalitate precumpänitor delectativä,  oferindu-se 
contemplării si trăirii afectiv-rationale pe planul 
imaginarului, unde devine reprezentativă doar în 
măsura în care constituie o transfigurare caracteris- 
tică, de un simbolism, aparent nelimitat. Reprezentati- 
vitatea îngăduie integrarea artei în conştiinţa 
colectivă şi în felul acesta creează premisele 
transformării ei în fapt de civilizaţie, care poate fi 
astfel simptomatic pentru un mod de trai şi de 
gîndire, o societate şi o epocă. 

Tudor Vianu! vorbea despre ilimitarea simbolului 
artistic, avînd în vedere pluralitatea de sens ce-l 
caracterizează, referindu-se doar la acele opere care 
există încă în universul social ca atare, nepierzîndu-şi 
valenţele ascunse. în viaţa operei se petrec însă 
numeroase decodificäri, astfel că pînă la urmă 
aproape toate sensurile posibile ajung să fie decodate. 
Rezistenţa la evaporarea redundantă totală este 
proprie operelor perene ale artei şi literaturii, dar sînt 
rare cazurile cînd — la nivel macrosocial, sau 
individual — ele rămîn un bastion inexpugnabil. Ne 
raliem în acest sens părerii Juliei Kristeva care 
observă că „ar fi literar discursul care nu şi-a epuizat 
entropia, altfel zis discursul a cărui probabilitate de 
sens este multiplă, nu este închisă, nici definită. De 
îndată ce entropia este epuizată, deci sensul fixat, 
discursul încetează să mai fie primit ca literar" 5%. Ar fi 

de adăugat că dinamica socială face această epuizare 
dificilă prin faptul că fixarea sensului nu poate fi 
absolută, dar că în acelaşi timp perindarea genera- 
ţiilor poate duce nu numai la modificări semantice în 
interpretare, dar şi la ieşirea din cîmpul interesului 
social-artistic. 

Ca urmare a unui îndelungat proces de autonomi- 
zare, artisticitatea a devenit specifică, 
individualizantă, iar opera este considerată 
socialmente ca artă numai dacă o îndeplineşte, în 
timp ce absenţa trăsăturilor ei o transformă în 
altceva. Viaţa adevărată a ceea ce considerăm astăzi 
drept artă nu s-a bazat însă întotdeauna pe 
artisticitate, în sensul că în evoluţia ei, factori con- 
siderati astăzi extraartistici, au jucat un rol conside- 
rabil. Putem considera o cucerire definitivă a con- 
temporaneităţii transformarea artisticităţii în atribut 
definitoriu al operelor de artă, deşi observăm că ten- 
dintele de spargere a graniţelor dintre acestea şi 
tărimul extraartistic se prefigurează ca una dintre 
căile posibile ale evoluţiei artei însăşi (în ciuda 
cîmpului larg de manifestare a acestei tendinţe 
credem însă că arta nu-şi va pierde autonomia atît de 
greu cîştigată şi că societatea va avea nevoie si pe 
viitor de ea ca formă distinctă a spiritului, netopită în 
cotidian). 

Tendinţa distantärii artei de realitate — în sensul 

constituirii ei ca formă specifică a spiritului — 
cunoaşte e drept şi direcţii contrare, întrucît 
societatea contemporană creează adesea premisele 
unei desublimări, de- mitizări a acesteia trăgind-o 
către cotidian, fenomen nu lipsit de consecinţe asupra 
existenţei sale sociale. Lucrul a fost semnalat cu 
îngrijorare de un Herbert Mar- cuse, ceea ce 
corespunde fără îndoială unor caracteristici proprii 
„societăţii de consum", dar el nu ni se pare doar 
negativ, ba mai mult, în perspectiva noastră, poate fi 
interpretat ca o explozie a artisticului către estetic. 
„Distanţarea artistică înseamnă sublimare, spunea el. 
Ea creează imaginile situaţiilor incompatibile cu reali- 
tatea stabilită; dar ca imagini culturale (civilizatorii 
am spune noi — n.n.) ele devin tolerabile, ba chiar 
instructive, utile. Această ploaie de imagini 
(„imagerie" 
— în franc.) şi-a pierdut eficacitatea. Faptul că ea îşi 
găseşte loc în bucătărie, în birouri, în magazine, că 
este pusă în circulaţie în scopuri comerciale, pentru 

petrecerea timpului liber, este într-un sens o 
desublimare — întrucît înlocuieşte o satisfacţie 
imediată cu una mediată. Dar această desublimare se 
face pornind de la o «poziţie de forţă» a societăţii 
care-şi poate permite să ofere mai mult decît o făcea 
altădată întrucît interesele ei au fost preluate de 
cetăţeni din tot sufletul şi că satisfactiile pe care le 
procură sînt elemente de coeziune socială şi de 
mulţumire" 

Lucrul este perfect adevărat şi nu putem spune că 
pericolul stergerii specificităţii artei nu apare în acest 
context. Ar fi însă inexact să credem că intrată în co- 
tidian, în stilul de viaţă, arta este mai puţin eficace şi 
să vedem caracterul ei deconectant, de satisfacţie 
doar ca pe o situaţie care primejduieşte spiritul 
revoluţionar, activismul social. Arta autentică a 
prilejuit dealtfel întotdeauna satisfacţii şi nu de 
acestea trebuie să ne ferim cît de un anumit pasivism 
pe care într-adevăr mijloacele moderne de 
comunicare de masă îl favorizează. Din punctul de 
vedere al discuţiei noastre trebuie să observăm însă 
că trecerea artei de la cultură la civilizaţie are loc 
mult mai rapid şi mai direct, ceea ce contribuie fără 
îndoială la  estetizarea vieții. Veghea noastră 
spirituală trebuie să privească nu acest proces care 
are loc dealtfel oricum, ci selecţia operelor oferite 
spre consum, spre a evita pe această cale trădarea 
artisticităţii şi nu pentru a încerca să păstrăm în mod 
utopic şi iluzoriu o autonomie şi un purism care ori- 
cum se topesc treptat în procesul de trăire a artei. 

Este interesant de observat că accelerarea 
ritmului evoluţiei sociale se răsfringe şi asupra 
istoriei artei, în sensul că statutul existenţial de operă 
cunoaşte astăzi — datorită circulaţiei intense a 
valorilor — un ritm de recunoaştere şi validare 
socială mult mai rapid, după cum cu aceeaşi viteză, 
dispar din cîmpul artistic sau devin nerelevante 
numeroase opere care au făcut epocă. Nu este vorba 
doar de un fenomen conjunctural, după cuim cred 
unii, iar succedarea grăbită a modelor artistice nu 
este un capriciu al mentalitätii artistice con- 
temporane sau un fenomen reductibil la permanenta 
goană după nou. 

Societatea este adesea covirşită de mulţimea de 
opere de artă care apar, reuşind cu greu să le treacă 
pe toate prin focul examenului public larg şi ajungînd 

să se fărîmiţeze în nenumărate publicuri, care devin 
instanţe de validare socială diferențiată. După cum 
arată cercetările de teren diferenţierea socio-profesio- 
nală şi culturală joacă un rol important în constituirea 
publicurilor artistice diferenţiate dar, din ce în ce mai 
putin, un proces se suprapune celuilalt. Tendintele de 
uniformizare estetică proliferate prin mass-media re- 
prezintă de pildă o formă de validare artistică ce 
funcţionează deasupra grupurilor socio-profesionale, 
uneori şi deasupra claselor şi orînduirilor sociale, în 
timp ce diferentierile le produce cu precădere falia ce 
există adesea între tradiţional şi modern sau între di- 
feritele tipuri de avangardisme. 

Tendinţele semnalate explică dintru început cît de 
dinamică şi complexă este existenţa socială a artei 
avînd în vedere nu puţinele contradicții pe care le 
implică. 

Soliditatea statutului ei social depinde în mare 
măsură de gradul implantării sale în realitatea 
economică, social-politică şi culturală, de trecerea ei 
prin trăire în rîndul faptelor de civilizaţie. Este vorba 
de măsura în care arta este reflex indirect al acestei 
realităţi, de felul în care odată apărută, ea se 
infiltrează în porii existenţei, se adecvează acesteia. 
Adecvarea nu trebuie înţeleasă în spirit conformist, 
pentru simplul motiv că formele realului şi formele 
artei — chiar în strînsă corespondenţă — sint evident 
deosebite, iar încercarea de a le deriva direct una din 
alta este tocmai acela care duce ilustrativismul şi 
descriptivismul combătut de atîtea ori. Proza unui 
Aurel Mihale nu devine contemporană prin faptul că 
ilustrează fapte de viaţă sau teze teoretice referitoare 
la ele, după cum Gumele lui Alain Robbe-Grillet nu 
devin contemporane prin faptul că descriu pur şi 
simplu obiecte care există aici şi acum. Implantarea în 
realitate de care vorbeam mai sus presupune însă nu 
numai reflectarea ei (dublă, mediată, complexă), ci 
mai ales reinsertia în real, adică dobîn- direa unei 
„existenţe sociale" în constiintele oamenilor, intrarea 
ei în stilul de viaţă, ca deprindere şi convingeri. 

Intre operă şi mediul ambiant trebuie să se reali- 
zeze în ultimă instanță o osmoză, or din clipa în care 
relaţia este de neadecvare presiunea contextului este 
de cele mai multe ori cea mai puternică, ducînd pînă 
la urmă la eliminarea noului venit, dacă nu prin neac- 
ceptare, atunci prin neînțelegere si izolare 
temporară» Statutul operelor este în asemenea cazuri 

esigur, iar faptul că validarea urmează s-o dea 
decvarea la context, provoacă adesea mutații 


exterioare logicii interne a artei. Adecvarea aceasta 
este fireşte una de esenţă, tinind de semnificaţia 
spirituală a esteticului, dar ea presupune şi o 
integrare de facto, într-un univers spa- ţio-temporai 
delimitat, întrucît o arhitectură de genul zgîrie-norilor 
nu s-ar putea de pildă integra uşor în ondulatul spaţiu 
mioritic, iar catedralele gotice sau baroce ale Evului 
mediu ar apărea străine în orientul îndepărtat. 
Implantarea aceasta în real presupune deci. că 
esteticul se afirmă ca fiinţă autonomă şi constituie o 
prezenţă atit materială cit şi spirituală. Un purist ar 

utea protesta vehement împotriva interesului pe care 
il avem pentru prezenţa materială a operei, susţinînd 
că aceasta este secundară, nesemnificativă, întrucît 
valoarea are doar reverberatii spirituale, dar o 
asemenea poziţie ar fi extremistă şi pînă la urmă 
inexactă. 

Există arte în care forma este strict materială 
(sculptura, pictura), a căror realitate se confundă apa- 
rent cu viaţa însăşi (teatrul) sau a căror prezenţă ne- 
cesită oricum un suport. Dar dincolo de acestea, ele 
ajung să aibă — ca orice marfă — o valoare econo* 
mică — reductibilă la un pret — şi să poată fi inte- 
grată ca un obiect material în universul uman. 
Ancorare sau prezenţă în realitate înseamnă însă mult 
mai mult : valorile estetice ajung să existe, să aibă, 
aşa cum am arătat, un tip de obiectivitate aparte, să 
exercite o presiune spirituală asupra contextului în 
care există sau chiar asupra vieţii ca atare. 


Civilizaţia contemporană a introdus aici nu puţine 
modificări prin faptul că pe de o parte a uşurat creaţia 
sub raport tehnic, material, iar pe de altă parte, avînd 
în vedere rapiditatea modificării nevoilor ei estetice, a 
introdus un rulaj de o viteză uneori ameţitoare a 
obiectelor ce le răspund sau a produs obiecte artistice 
care prin natura lor sînt efemere, trecătoare prin defi- 
nitie (este tipic cazul operelor făcute spre a fi consu- 
mate pe loc, existenţa lor durînd exact cît ţine recep- 
tarea). Putem vorbi în asemenea cazuri de o existenţă 
socială sau artistică efectivă ? Cred că doar în sens 
metaforic pentru că — aşa cum am mai spus — ideea 
de „existenţă" implică o anumită SOLIDITATE şi PER- 
SISTENŢĂ, atît ca realitate socială cit şi ca fapt 
artistic. 

E drept că ideea stabilităţii este din ce în ce mai 
des pusă sub semnul întrebării de cei care subliniază 
efemeritatea valorilor artistice, creează chiar opere 
cu o existenţă din principiu extrem de scurtă sau 
promovează ceea ce am numi „arta în rate", adică 
divizarea trăirii estetice în produse dispersate în timp 
(a se vedea de pildă serialele televiziunii) sau în 
spaţiu. Asemenea situaţii corespund realităţii şi sînt 

enerate cred de însuşi ritmul contemporan de viaţă, 
în care arta îşi găseşte loc adesea între altele (a se 
vedea cum se vizitează muzeele în ansamblul unui 
program de turism de pildă, cum se merge „cu portia" 
la concertele cu totul deosebite şi densitatea redusă a 
vizionării spectacolelor de teatru de acelaşi individ) 
„Exis ten ta socială a valorilor artistice nu se 
constituie însă pentru fiecare om în parte ci la nivelul 
macrosocial, prin conştiinţa colectivă a grupului, 
categoriei socio-profesionale sau chiar al societăţii, în 
ciuda faptului că receptarea este strict individualizată 
(şi în cazul receptiei colective ce are loc la spectacolul 
de teatru, reacţia fiecărui subiect rămîne personală, 
evident însă colorată dp atmosfera ce se creează). 

Posibilitatea unei stabilitäti (relative e drept !) nu 
se află în modul instabil, dispersat, în care fiecare re- 
ceptează arta, ci în ceea ce uneşte aceste acte indivi- 
duale şi anume caracterul general-uman al obiectului 
receptării, adică al artei. Cu toate că valorile estetice 
se implantează în fiecare civilizaţie, dobîndind un ca- 
racter concret-istoric pronunţat, ele aspiră către 
universalitate şi pot adesea trece peste barierele nu 
numai socio-profesionale, ci si de clasă sau orînduire. 

Luînd în considerare posibilitatea ca arta să fie 


înţeleasă într-o perspectivă largă, ca exprimînd epoci 
şi transgresîndu-le chiar, ea nu rămîne mai puţin în 
relaţie cu celelalte sfere ale culturii şi civilizaţiei, cu 
sistemul de ansamblu al creaţiilor umane. Analiza 
noastră urmăreşte tocmai felul în care această 
specificitate ajunge în mod difuz să influenţeze şi alte 
sfere ale creaţiei materiale şi spirituale şi astfel să-şi 
depăşeaşcă statutul, funcţia şi rolurile care-i sînt 
intrinseci. 

Unul dintre aceste domenii — aparent mai 
îndepărtat — îl reprezintă creaţia tehnică, ce 
manifestă trăsături specifice pronunţate dar care 
întreţine o relaţie în sens dublu cu cea artistică. După 
cum observa esteticianul M. Kogan : „Creaţia tehnică 
şi progresul tehnic îşi au stimuli proprii, izvorîti din 
producţia materială, din nevoile utilitare ale societăţii 
şi dezvoltarea ştiinţelor naturii. Constiinta estetică, pe 
de altă parte, se formează şi se mişcă stimulată de 
forte sociale specifice, avindu-şi rădăcina în producţia 
spirituală, în psihologia socială şi în viaţa ideologică a 
societăţii. Totuşi putem şi trebuie să analizăm şi 
interacţiunea acestor componente ale culturii. 
Influenţa progresului tehnico- ştiinţific asupra 
dezvoltării conştiinţei estetice şi linia conexiunii 
inverse se definesc, aşa cum se poate constata în 
interiorul largii zone de contact care leagă aceste 
două sfere ale culturii" 

Dintr-o asemenea relație apar numeroase conse- 
cinte : unele privesc creația însăşi, altele formația di- 
ferentiatä a publicului în funcţie de specializarea lui. 
Epoca pe care o trăim pune oricum problema unei 
mari diversificări, atît în domeniul izvoarelor de inspi- 
ratie, cît şi al mijloacelor de expresie, iar existenţa 
socială a artei va trebui judecată în acest context mai 
larg, în care sferele cele mai individualizate continuă, 
chiar dacă uneori indirect, să se influenţeze. 

Evident, civilizaţia fiecărei societăţi va căuta să-şi 
imprime trăsăturile proprii în definirea caracterului 
artei, dar în nenumărate cazuri, fiind expresie 
indirectă şi complexă a realului, opera sau produsul 
estetic nu vor putea fi legate genetic sau funcţional 
doar de anumite forţe sociale, ci vor apărea ca 
reprezentative pentru umanitate în genere. 

Referindu-se la ambianţă şi chiar la operele de 
artă, se afirmă adesea o viziune romantic-paseistă, 
care consideră că epoca pe care o trăim este prea 
„pragmatică" şi funcţională pentru a avea răgazul si 

detaşarea necesară unei atitudini estetice, afirmaţie 
valabilă doar dacă judecăm această atitudine în 
termenii şi cu 


1 M. Kogan, Naucino-tehniceskii progres i razvitie 
esteti- ceskovo soznania, în Naucino-tehniceskii progres i 
iskusstvo, Iz- datelstvo Moskovskovo universiteta, 1971, p. 
50; 51. 


criteriile de acum un secol. Nu sîntem pentru un rela- 
tivism generalizat, dar credem că singura atitudine 
realistă, si deci ştiinţifică, este de a considera 
lucrurile aşa cum sînt, de a extrage din ele tendințele 
lor contemporane şi nu de a persista în reprezentările 
şi prejudecățile aparținînd unei epoci depăşite. 

Se spune de pildă uneori că arhitectura modernă 
este urîtă, pentru că prin industrializare a introdus 
produsul de serie si se propune o utopică reîntoarcere 
la artizanatul Evului mediu, se neagă pictura contem- 
porană folosind criterii proprii celei tradiționale şi se 
respinge poezia de avangardă pentru că nu poate fi 
consumată de sensibilitatea artistică formată la şcoala 
clasicismului. In asemenea cazuri vechile mentalități 
estetice se dovedesc încă puternic ancorate în 
realitate, adică în universul spiritual al oamenilor, în 
atitudinile şi gesturile lor, în timp ce noul estetic 
există încă doar ca tendință si nu se bucură de 
recunoaşterea socială largă. 

Dacă însă ni se pare nerealistă o viziune paseistă, 
considerăm la fel de lipsit de substanţă un ,futurism" 
bazat mai mult pe previziunile, dorinţele şi aprecierile 
specialiştilor, decît pe o existenţă reală, de certă soli- 
ditate a valorilor estetice pe care aceştia le susţin. 
Hotärîtor rămîne aici rolul practicii social-istorice, 
care stabileşte în timp aprecieri şi ierarhii mai reale, 
întrucît sînt validate de examenul complex al unor 
conştiinţe estetice şi beneficiază atît de controlul 
realului cît şi de simţul perspectivei. 

Revenirea interesului pentru arta populară — 
acum detaşată în parte de funcţionalitatea strictă ce o 
caracteriza — ni se pare cel puţin semnificativă. Unii 
creatori populari produc în continuare în spirit 
traditional obiecte de mare frumuseţe, cuprinzînd 
elemente remarcabile de inedit, ingeniozitate şi nu 
doar virtuozitate, pe care le introduc în circulaţie. 
Este adevărat că feţele de masă, desagii, catrintele, 
lingurile etc. nu sînt cumpărate de ţărani, ci de 
erăşeni sau de străini, că ele au acum un rol strict 


decorativ (uneori sînt luate tocmai pentru ,exotismul" 
lor), dar credem că fenomenul are o amploare care nu 
e de neglijat. 

Interesul pentru aceste obiecte a devenit precum- 
pănitor estetic, iar răspîndirea lor — purtînd adesea 
semnătura creatorilor precum o operă de artă — vor- 
beşte despre o nouă existenţă a produselor artei 
populare, a cărei realitate şi influenţă asupra 
sensibilităţii contemporane nu pot fi ignorate. Să fie 
vorba aici de o cramponare de trecut, în faţa timpului 
care trece prea repede, încercînd să răstoarne una 
după alta vechi deprinderi ? Poate că în parte da, însă 
în principiu credem că este vorba de faptul că de-abia 
acum, cînd au încetat să fie obiecte utilitare, 
asemenea obiecte îşi relevă frumuseţea şi orăşenii — 
foşti ţărani cu toţii, măcar prin origine — nu vor să o 
piardă. 

Posibilităţile civilizaţiei contemporane permit ală- 
turarea majorității operelor reprezentative de-a 
lungul veacurilor într-un fel de „muzeu imaginar". 
Mai mult chiar, omul de astăzi resimte parcă nevoia 
de a se uita înapoi, de a încerca să redevină copil şi 
de a privi cu maturitate sinuosul drum către existenţă 
şi persistenţă al valorilor. Privind planetar, el alătură 
alte civilizaţii contemporane, aflate la diferite nivele 
de dezvoltare, iar scrutind în timp el îl comprimă, 
putînd obţine astfel 
o imagine esenţializată a prezentului şi a istoriei. 
Interesele şi aspiraţiile estetice ale contemporanilor 
tânjesc din ce în ce mai mult către asemenea viziuni 
globaliza- toare, chiar dacă se opresc adesea la un 
singur moment sau aspect al acestui imens cîmp 
spatio-temporal al culturii. 

E interesant însă de observat că, întrucît 
parcurgerea întregului drum, acoperirea totală a 
acestui vast teritoriu este imposibilă, cei ce au 
contactul cu arta abia acum se îndreaptă cel mai 
adesea nu către ceea ce le este realmente 
contemporan, ci către marea tradiţie — cultă sau 
populară — a trecutului — care validată fiind — pare 
mai sigură. Din păcate explorarea noului, pătrunderea 
în domeniile încă virgine ale unor civilizaţii încă 
nedescoperite decît de specialişti a rămas — pentru 
mase destul de largi — cel mult obiect de curiozitate, 
iar pentru pseudointelectuali, mijloace de pedantă şi 
BE iesire din comun, pe poteci snoabe si arti- 
Aciale. 


PERENITATEA, COMUNITĂȚILE ŞI INDIVIZII 


Existenţa socială a artei implică în toate cazurile 
o anumită permanenţă sau perenitate în sensul că ea 
nu este niciodată rezultatul momentan al unei întîlniri 
cu publicul ci presupune — aşa cum arătam — recep- 
tări repetate şi infiltrarea ei chiar în deprinderile ce 
configurează un stil de viaţă. Se pune întrebarea 
atunci dacă arta contemporană, rezultat al unei 
creaţii relativ recente, poate deveni sau nu fapt de 
civilizaţie, întrucît validarea ei socială este încă 
şubredă, săracă. Problema este reală, întrucît trăirea 
artei este un proces complex, presupunînd scurgerea 
timpului dar ar fi totuşi simplist să considerăm că 
ipoteza civilizatorie aparţine doar operelor ce durează 
de secole şi să ajungem astfel la părerea că profilul 
estetic al epocii pe care o trăim ar fi dat doar de 
operele clasice. 

Permanenta este considerată într-adevăr una 
dintre trăsăturile ce caracterizează operele care 
durează, care străbat deceniile şi veacurile rămînînd 
neschimbate, nealterate, în timp ce, prin definiţie, 
creaţia presupune înnoire, schimbare, intrarea în 
arena spirituală a ineditului. Dacă este aşa, ar fi însă 
greşit să credem că ne aflăm în faţa a două categorii 
paralele, distantate în timp, care — dacă nu se exclud 
— în orice caz exprimă realităţi artistice cu totul 
diferite. Adevărata creaţie tinde întotdeauna să 
dureze, iar faptul că valorile artistice noi sînt supuse 
unei mutabilitäti accentuate — atit ca statut 
existenţial, cît şi prin circulaţie sau funcţie — nu 
infirmă aspiraţia lor nu numai spre universalitate dar 
şi spre permanenţă. 

Cercetînd arta ca fapt de civilizaţie vom constata 
dealtfel că ea cristalizează momentele esenţiale ale 
acesteia, solidificind, am putea spune, valenţele 
umane în opere care tind să devină nepieritoare, ca 
mărturie a locurilor şi vremurilor în care s-au născut. 
Fluxul noilor opere este mai ales astăzi mult mai 
rapid, „clas> cizarea" sau dispariţia de pe firmament 
au loc în perioade relativ reduse de timp, iar intrarea 
operelor vechi în noi circuite şi situarea lor pe noi 
scări în ierarhia axiologică aduc fără îndoială cu sine 
nu puţine schimbări, zdruncinînd prejudecata fixitätii, 
a încremenirii capodoperelor (oricît de puternice ar fi 
valurile originalității, ele nu vor nărui uşor stincile 
rèzistente). 


Ar fi greu de spus dinainte ce se va păstra si ce 
anume nu va rezista asalturilor timpului sau extinderii 
pe noi spaţii stilistice, dar ni se pare că în principiu 
pentru a putea intra pe căi încă nestrăbătute şi pentru 
a-şi cuceri noi poziţii, operele au nevoie de asemenea 
însuşiri încît ele să răspundă nu numai aspirațiilor tre- 
cute dar şi celei prezente sau viitoare. Balada 
Meşterului Manole, Mioriţa, carele cu boi ale lui 
Nicolae Gri- gorescu, Rapsodia Română a lui George 
Enescu sau Poarta sărutului realizată de Brâncuşi 
trăiesc în spiritualitatea românească contemporană 
nu pentru că ele sînt înţelese astăzi întocmai ca atunci 
cînd au apărut, ci datorită faptului că ele pot avea şi 
rezonanţe actuale, în sufletele unui cu totul alt public. 

E drept, lucrul acesta nu se petrece cu toate ope- 
rele trecutului, iar unele suportă greu o reintrare în 
circuit (ca de pildă Coana Chiriţa a lui Vasile Alecsan- 
dri) ceea ce ne obligă să căutăm criteriile 
permanentei lor. Unul dintre ele este fără îndoială 
reprezenta- tivitatea, darar fi prea puţin să 
ne oprim aici pentru că atunci arta ar trăi doar ca o 
reconstituire arheologică a trecutului, or este nevoie 
şi de valenţe care să pună în mişcare o sensibilitate 
diferită de aceea a epocii în care a apărut. 

Secretul ni se pare a sta în generalitatea 
umană pe care asemenea opere o reprezintă, ca şi 
în dorinţa conştientă a oamenilor de a se întoarce un 
moment în tradiţie, aşa cum răsfoieşti cu plăcere 
paginile unui vechi album. Această înclinaţie pe care o 
unim în mod firesc cu tendinţa de retrăire a unor 
vechi, dar semnificative emoţii, este dealtfel mai 
puternică decît s-ar crede şi depăşeşte cu mult 
graniţele artei. 

De multe ori interesul pentru romanțe, plăcerea 
cu care sînt ascultate vechi balade, noua viaţă pe care 
a cunoscut-o o anumită tradiţie poetico-universală în 
interpretarea unui Tudor Gheorghe sau a ansamblului 
Madrigal, izvorăsc nu numai din virtuțile lor 
intrinseci, cît din aplecarea cu plăcere a 
contemporanilor către ceea ce este vechi şi chiar 
străvechi. Nu este vorba credem doar de o simplă 
moda, ci de intervenţia activă a memoriei 
afective, a tendinței de a privi trecutul artistic cu 
ochii prezentului, măsurînd distanţa spirituală care ne 
desparte de el. 

Mecanismul sociopsihologic ce intervine aici este 
æsemänätor aceluia de care pomenea Marx încercînd 

să explice farmecul artei antice greceşti: „Dificultatea 
nu constă însă în a înţelege că arta şi epopeea greacă 
sînt legate de anumite forme de dezvoltare socială. 
Dificultatea constă în faptul că ele ne procură încă şi 
astăzi o desfătare artistică şi că într-o anumită 
privinţă servesc drept normă şi model inegalabil... 
Farmecul pe care îl are pentru noi arta lor (a grecilor 
— n.n.) nu rezidă în contradictia dintre ea şi treapta 
socială nedezvoltată pe care a crescut. Dimpotrivă, 
acest farmec este rezultatul artei lor şi este indisolubil 
legat de faptul că condiţiile sociale necoapte în care s- 
a născut şi care singure i-au putut da naştere nu se 
mai pot repeta niciodată" Un asemenea proces explică 
în bună măsură de ce sensibilitatea estetică este greu 
de modelat, de ce uneori noul este acceptat doar pe o 
arie restrinsă şi, chiar şi aici, cu dificultate. Cum pot 
atunci operele recent create sau ambianța estetică 
modernă să intre în circuitul de ansamblu al 
valorilor ? Fără îndoială în măsura în care creaţia 
reprezintă un moment de discontinuitate cu ceea cea 
precedat-o, şansele ei de a fi recunoscută şi mai ales 
acceptată sînt mai mici, dar, fără a copia trecutul, 
operele cele mai novatoare nu pot rupe orice punți cu 
el, fără a risca să fie refuzate. Dialectica raportului 
continuității cu discontinuitatea intervine aici în 
modul cel mai direct, condiţionînd nu numai geneza şi 
existenţa operelor noi, statutul lor, ci şi modul în care 
circulă, măsura în care reuşesc să străbată straturile 
dense care înconjoară sensibilitatea estetică formată. 

Creaţia artistică reprezintă însă întotdeauna un 
eveniment în sensul că introduce o ruptură axiologică 
faţă de canoanele trecutului, măcar în unele privinţe. 
Momentul apariţiei noului (sau mai corect a ceea ce 
practica social-istorică va valida ca atare) are însă 
tocmai 

1966, p. 131—132.de aceea o anumită efemeritate, în 
sensul că apare fragil, trecător, puţin rezistent faţă de 
barajele psihice care i se opun. în asemenea clipe, 
ceea ce salvează noul apărut de la pieire şi-i introduce 
în circuit, este prezența organică a permanentului în 
evenimential, nu în sens de actualizare forţată, ci ca 
expresie a ființei spirituale în esentialitatea ei. 
Constantele sociale, trăsăturile specific naţionale, 
legile genului sau ramurii artistice intervin pe această 
cale, prezidînd naşterea noului venit si dindu-i cale 
liberă pe drumurile contemporaneitätii. 

Insertia noului în prezent ne obligă însă să depä- 
şim haturile procesului de creaţie şi să deschidem 
porţile receptării largi, întrucît aici se validează tot ce 
apare şi tinde să exprime universalul prin singular. E 
vorba atît de o singularitate a operei, cît şi de o indi- 
vidualitate bine marcată a celui care o primeşte şi iată 
că parametrul receptării intervine în mod obligatoriu 
pentru a închide circuitul emiţător-receptor (nu pen- 
tru a-l închide definitiv pentru că opera îşi urmează 
calea, receptorii de gradul I — în sens temporal nu 
axiologic — sînt urmaţi de cei de gradul al Il-lea sau 
se petrece o inversare a sensului, vechiul fiind 
repropus ca emiţător; dealtfel cum se ştie chiar şi 
opera emite polisemie, or lucrul acesta nu este lipsit 
de urmări pentru drumul ei în contemporaneitate ca şi 
în viitor). 

Este semnificativ faptul că, deşi îndeobşte creaţia 
este legată de ideea de unicat, prezentul ajunge să o 
clatine, acordînd adesea acelaşi gir axiologic si produ- 
selor realizate industrial şi în serie. Ar fi greu de 
pildă, dacă nu imposibil, să facem o ierarhie între 
covoarele realizate artizanal la Sălişte şi cele produse 
industrial la Cisnădie, cu atît mai mult că avem de-a 
face în cel de-al doilea caz cu serii mici şi cu eforturi 
creatoare remarcabile. 

La confluenţa artei populare cu cea cultă, la întil- 
nirea unor stiluri civilizatorii diferite apar desigur şi 
produse hibride care nu mai pot fi încadrate în ceea 
ce numim îndeobşte creaţie, tocmai pentru că le 
lipseşte organicitatea, dar care — cel puţin pentru 
moment — circulă, sînt considerate artistice sau 
estetice deşi au marele dezavantaj că lipsesc judecata 
estetică de criterii sigure. Nu se poate spune desigur 
că permanenta ar presupune încremenire şi deci 
criterii rigide, osificate, cum cred unii, dar o relativă 
stabilitate a lor şi mai ales o înscriere în acelaşi 


sistem de referinţă este obligatorie. 

Nu este vorba de faptul că prin circulaţie operele 
tradiţionale nu s-ar îmbogăţi, iar privirea noastră asu- 
pra lor n-ar putea căpăta noi dimensiuni, ci de nevoia 
adecvării la obiect, adică de faptul că nu putem aplica 
forţat criterii izvorite din prezent unor opere perene, 
dar intrate în tezaurul tradiţiei unde şi-au cîştigat un 
anumit loc şi sînt privite dintr-o anumită perspectivă. 
A introduce noi perspective este întotdeauna permis, 
cu condiţia de a realiza nu o speculatic graţioasă 
poate, dar care nu reuşeşte să pătrundă în obiect, ci 
de a încerca să-i relevăm o nouă dimensiune, invizibilă 
pînă atunci dar existentă. 

Iată deci că permanenta nu se opune creaţiei, nu 
o împiedică, ci dimpotrivă presupune şi pregăteşte 
pentru ea noi drumuri către constituirea altor 
existente sociale ale altor opere pe linia unui 
neîntrerupt proces formativ. Statutul existenţial al 
valorilor estetice depinde însă şi de Jocul pe care îl 
ocupă în ierarhia valorilor civilizaţiei, adică a acelor 
valori care trec către viaţa însăşi. 

în contextul axiologic valorile artei pot apărea 
CONCORDANTE sau DISCORDANTE cu acesta, fapt 
ce nu rămîne fără efect asupra statutului lor, întrucît 
conformitatea lor cu sistemul uşurează recunoaşterea, 
validarea lor socială, în timp ce dimpotrivă non- 
conformis- mul lor le face — pentru sensibilitatea 
largă, formată, greu de acceptat. Constatarea de mai 
sus nu trebuie transformată însă în unic criteriu de 
judecată, întrucît este ştiut că în artă fiecare inovaţie 
autentică rupe violent cu trecutul şi astfel va fi în 
discordantä cu propria sa tradiţie strict artistică si 
implicit cu stilul cultural general. Pentru anumite 
categorii de oameni nonconfor- mismul devine chiar 
criteriu de valoare, ceea ce reprezintă extrema opusă, 
pentru că nu tot ce iese din comun, şocînd 
sensibilitatea noastră, este automat valoare. Judecind 
după felul în care s-au petrecut lucrurile, ştim de 
pildă că impresionismul în pictură — după marele 
scandal stîrnit — s-a clasicizat (lucru valabil şi pentru 
anumite opere ale teatrului absurdului), în timp ce 
anumite mişcări de avangardă au rămas în cel mai 
bun caz în istoria artei prin manifestele lor. 

Criteriul concordantei rămîne totuşi în vigoare, 
pentru că el nu trebuie judecat numai în legătură cu 
momentul apariţiei operei ci şi cu perioada în care re- 
@unoasterea ei este uşurată şi prin mutatiile stilistice 

ale contextului axiologic de ansamblu, nu numai cu 
cel artistic. Ideea blagiană a analogiilor în interiorul 
unui stil cultural este în acest sens extrem de 
interesantă, pentru că ea relevă, cu toate rezervele pe 
care le putem avea faţă de orice asemănare între 
domenii tipologic diferite, că între acestea are loc o 
semnificativă corespondenţă (să ne gîndim doar la 
analogia între impresionismul în pictură, 
intuitionismul lui Bergson şi fizica lui Mach). Este de 
remarcat că dintre cele trei domenii alăturate, 
singurul care şi-a dobîndit o recunoaştere largă este 
cel artistic, în timp ce celelalte s-au înscris în istoria 
filosofiei, respectiv a fizicii, rămînînd însă în lumea 
specialiştilor. 

Am vrea să precizăm însă că din punctul nostru 
de vedere nu se poate vorbi de o primordialitate a 
unui tip de valoare faţă de altul, ci ierarhizările sînt 
valabile numai în interiorul aceleiaşi serii axiologice, 
unde lucrurile sînt comparabile oarecum, în timp ce a 
vorbi despre superioritatea economicului faţă de 
moral sau a juridicului faţă de estetic nu are sens. 

Fără a putea face ierarhizări între tipurile de va- 
lori, există însă în fapt anumite predominante, astfel 
încît civilizaţia greacă se deosebea între altele de cea 
romană prin faptul că dacă în prima, valorile filosofice 
şi artistice ocupau un loc central, în cea de-a doua po- 
liticul, juridicul pe de o parte şi tehnicul pe de altă 
parte aveau ponderea principală. Valorile artei au de- 
altfel dezavantajul că nu se bucură de ,aplicabilitate", 
în sensul că nu provoacă direct nici schimbări în 
reglementarea relaţiilor dintre oameni, par la prima 
vedere a se ţine departe de viaţă, în sfera culturii 
spirituale. Trecerea operelor în ipostaza civilizatorie 
duce însă la asimilarea noului în viaţă şi în consecinţă 
la un nou stil de a trăi. 

Epoca pe care o trăim creează din păcate puţin 
loc pentru artă, iar însemnătatea copleşitoare a 
ştiinţei lasă multora impresia că ea va fi înghițită sau 
va continua să existe doar ca divertisment facil. Este 
în orice caz o discordanţă manifestată în planul 
civilizaţiei între aceste două forme ale spiritului, pe 
care poate doar viitorul o va elimina, întrucît nevoia 
de artă ca sinteză axiologică este dintre cele mai mari. 
Existenţa lor socială se datoreşte dealtfel în mare 
parte tocmai acestui fapt, nu în sensul că ele trăiesc 
pe spinarea politicului, eticului, filosoficului şi că nu s- 

ar putea susţine pe propriile lor picioare, dar că, 
însumîndu-le, au avantajul integralității. 

Nu cred că păcătuim prin estetism dacă subliniem 
acest caracter globalizator al artei şi dacă subscriem 
la formularea lui Tudor Vianu „arta este forma cea 
mai perfectă a muncii omeneşti" | Evident, este vorba 
de o exprimare metaforică, dar al cărei sens este 
limpede şi a cărei validare practică se face tocmai 
prin perenitatea valorilor autentice ale artei, care 
rezistă de-a lungul veacurilor, înscriindu-se în 
panteonul istoric al acesteia. 

Unul dintre factorii care au definit dintotdeauna 
existenţa socială a valorilor estetice a fost legarea ei 
de un grup sau comunităţi umane, pornind de la 
colectivităţi restrinse si mergind pină la nivelul 
naţiunii. Legătura aceasta a fost şi este unul dintre 
suporturile existenţiale ale valorilor estetice în 
genere, ale artei îndeosebi, întrucît, deşi aspiră spre 
universalitate, ele există în primul rînd pentru grupul 
ale cărui necesităţi, interese, aspirații le satisfac si 
cărora le corespunde, deci are o existenţă 
comunitară. Intervin dealtfel aici criterii socio- 
profesionale de vîrstă, sex, loc de rezidenţă şi specific 
naţional (în funcţie de nivelul la care se face analiza), 
a căror luare în consideraţie este absolut necesară, 
nu numai pentru că ele dau un „colorit aparte" 
esteticului, ci pentru că — în condiţiile contemporane 
— ajung încă în mare măsură să-i delimiteze 
perimetrul în interiorul căruia există şi circulă. 

Intervine aici o esenţă umană diferențiată, o ma- 
trice stilistică specifică şi în anumite cazuri chiar o 
formă creionată de factori antropologici, ecologici sau 
lingvistici particulari, la care se adaugă psihologia di- 


1 Tudor Vianu, Filozofia culturii, Publicom, 1944. 
ferentiatä a generaţiilor, intervenind în mod substan- 
Dal Nu există cercetare concretă care să nu remarce 
marea deosebire — atît în creaţie cît şi în receptare — 
între orientarea şi preferinţele grupelor de profesie, 
vîrstă sau sex diferite, a cîmpului socio-cultural speci- 
fic în care s-au format şi trăiesc subiecţii investigati. 

Ar fi greşit să absolutizăm datele unor cercetări 
sociologice efectuate în acest sens pentru că cifrele — 
chiar elocvente la prima vedere — trebuie corelate cu 
întreg contextul ca şi cu factorii genetici sau aplicativi 
care le dau relevanţă reală. Observăm doar că 
œrcetarea acţiunii culturale a televiziunii, a timpului 


7 


liber, a sportului, a comportamentului cultural fatä de 
cinematograf sau cartea de masă implică străbaterea 
aproape a întregului teritoriu al existenţei sociale a 
indivizilor investigati, inclusiv a unor aspecte care pe 
plan general-social nu sînt considerate a fi determi- 
nante : modalităţile de transport, înzestrarea cu mass 
media, aspectele bugetare ale activităţii culturale, in- 
terventia urbanizării, ca să nu mai vorbim de specifi- 
cul local ce intervine în fiecare caz. 

Intervenţia socializării statutului valorilor estetice 
va fi din ce în ce mai ridicată pe măsură ce aria de ci- 
vilizatie va creşte, iar mijloacele ei vor deveni mai efi- 
ciente. Se va trece în numeroase cazuri peste 
barierele grupale, iar viitorul artei pare a le extinde 
aria pînă la desființare, dar deocamdată a le ignora 
înseamnă a nu vedea esteticul în ipostazele sale reale, 
aşa cum există el prin şi pentru anumite comunităţi, 
nu numai sociale dar şi naţionale. Fără îndoială se 
poate vorbi de pe acum de un spirit european diferit 
de cel oriental, de unul nordic altul decît cel 
meridional, de unul balcanic altul decît cel slav, dar 
mai întîi de toate valorile estetice se nasc şi trăiesc 
într-un context naţional care reprezintă rampa lor de 
lansare către universalitate într-un sens, către tradiţia 
comunităţii pe care o continuă şi o completează cu noi 
aripi într-altui. 

Cum nu a existat niciodată o puritate naţională şi 
cum interinfluentele, tendinţele de sincronizare pe o 
arie de civilizaţie largă cresc în contemporaneitate, 
nu putem vorbi despre delimitări absolute şi ziduri de 
netrecut, cum au susţinut reprezentanţii diverselor 
poziţii naţionaliste, dar ar fi greşit să supraapreciem 
actuala forţă de penetraţie în universalitate a 
esteticului. 

E adevărat că în anumite cazuri fenomene de ex- 
ceptie, de mare vigoare şi forţă expresivă, cum este 
opera lui Picasso ajung să străbată medii dintre cele 
mai variate sub raport etnic, dar în măsura în care ele 
se întîlnesc cu personalităţi de talia unui E. Filla în 
Cehoslovacia, Tatlin în U.R.S.S., Paul Klee în 
Germania şi Jackson Pollock în Statele Unite, acestea 
se realizează pe sine, continuînd să exprime o 
spiritualitate profund naţională. Comparatismul în 
cercetarea fenomenului literar-artistic rămîne o 
metodologie validată de numeroase rezultate 
ipteresante, dar inevitabil limitate, întrucît nu poate 
decit să ofere informaţii despre un anumit moment al 


genezei valorilor, dar în nici un caz să le explice 
existenţa, durabilitatea în noul context socio-cuitural 
şi cu atit mai puţin să le epuizeze esenţa. 

A ignora influenţa şcolii de la Barbizon în formaţia 
lui Ion Andreescu, ucenicia lui Brâncuşi la Rodin ar fi 
o gravă greşeală a istoricului, dar a explica cum pri- 
mul dintre ei s-a impus ca o valoare naţională de prim 
rang şi a lămuri în ce fel cel de-al doilea a deschis ori- 
zonturi radical noi în sculptura mondială, fiind recu- 
noscut ca atare, presupune o integrare a lor în ierar- 
hia naţională şi universală a valorilor, pornind însă de 
la solul în care trăiesc şi în care circulă în civilizaţia 
contemporană. 


Specificul national este deci încă deosebit de pu- 
ternic la nivelul creaţiei şi în orice caz la cel propriu 
receptării, rămînînd un parametru de civilizaţie impo- 
sibil de ignorat în zilele noastre. în cazul unei ţări ca a 
noastră, cu o largă deschidere către valorile culturii 
universale, interinfluentele au loc atît la nivelul crea- 
ţiilor de vîrf ale artei, unde talentul, personalitatea de- 
vin filtre exigente ale preluării şi asimilării lor, cît mai 
ales la nivelul operelor medii, întîlnind adesea sensibi- 
lităţi estetice neformate, deci necritice. Implantarea 
în solul naţional contribuie la soliditatea statutului 
existenţial al valorilor estetice dîndu-le totuşi o 
realitate specifică puternic condiţionată de ceea ce 
Mihai Ralea numea „fenomenul românesc" şi ale cărui 
trăsături au fost conturate în însemnările lui Athanase 
Joja (deşi dinamismul realităţii a introdus numeroşi 
parametri noi, chiar în aceste caracterizări oarecum 
intuitiv-impresio- niste, ele sînt încă mai apropiate de 
viziunea blagiană mai veche în care dorul, spiritul 
contemplativ erau exacerbate faţă de adaptabilitatea, 
adesea practică, viziunea funcţională şi predispoziția 
sincretică, moştenite dintr-o îndelungată istorie şi 
accentuate de ritmul transformărilor civilizaţiei 
contemporane). 


IV. Un parametru dintre cei mai importanti — 
amintit abia acum pentru că a fost implicat tot timpul 
— îl constituie însă modul în care receptarea 
individuală ajunge — statistic vorbind — să regleze 
existenţa valorilor artistice, în sensul că acestea ţin 
seama nu numai de evoluţia socială generală, ci de 
profilul în permanentă schimbare al 
PERSONALITĂȚILOR, cu toate particularitätile socio- 
psihologice care le caracterizează. Are loc deci o 
REGLARE INDIVIDUALIZATA A STATUTULUI operei, 
care evident poate fi apoi integrată în reacţia de 
ansamblu, pentru a descoperi tendinţele care 
predomină la un moment dat.CIRCULAŢIE ŞI 
TRAIRE 


Existenţa socială a artei se constituie în timp, prin 
legarea ei de diverse medii, ceea ce presupune în mod 
obligatoriu CIRCULAŢIA ei socio-culturală. Treccrea 
de la virtualitate la act, de la propunere la trăire, 
implică întîi de toate o recunoaştere a artei, care s-o 
valideze conferindu-i autoritate si o selecție 
preferentialä, care să răspundă diverselor nevoi 
intrate în joc. Fără îndoială procesul acesta este 
extrem de dinamic ducînd atît la imitații existenţiale şi 
funcţionale, cît şi la modificări de statute, fie că lucrul 
se petrece în urma unui proces îndelungat, fie că 
intervine o reacţie rapidă în lanţ care reglează opinia 
publică. 


ATRACȚIE ŞI VALIDARE SOCIALĂ 


Ritmul circulaţiei şi recunoaşterii sociale diferă 
de la epocă la epocă, dar putem să remarcăm gradul 

de permeabilitate mai ridicat care caracterizeazä 
orice civilizaţie superioară pe toate planurile, în 
sensul că aceasta este mai aptă să asimileze şi să 
integreze ceea ce vine din afară, chiar dacă o 
contrazice stilistic (nu e mai puţin adevărat că uneori 
tocmai civilizaţii înapoiate sau întirziate primesc cu 
uşurinţă împrumuturile, pentru că nu au stabilitate 
internă formată, dar oricum contemporaneitatea se 
dovedeşte din toate punctele de vedere cea mai 
receptivă). Perioada pe care o trăim a cunoscut atitea 
răsturnări şi este permanent modelată de afluxul 
noului încît — cel puţin la nivelul artei propuse — 
ajung să fie acceptate uneori opere dintre cele mai 
insolite. Soarta lor definitivă urmează s-o regleze tot 
recunoaşterea socială şi efectele ei civilizatorii după 
ce a fost trăită, a intrat sau nu în stilul cotidian şi în 
deprinderile estetice. 

Ce Înseamnă însă de fapt recunoașterea, 
validarea socială ? Simplul consens mai mult sau mai 
puţin larg, mai mult sau mai puţin durabil sau 
consfintirea insti- tuţionalizată, formală a valorilor 
estetice ? Deşi institu- tionalizarea este un element 
constructiv important al statutului social în genere, nu 
credem că arta presupune în mod obligatoriu această 
cale întrucît aici, mai mult ca oriunde, opinia publică 
se formează spontan şi formele de a o dirija prin 
programe, repertorii, planuri editoriale ca şi prin 
critică — cu tot rolul lor important în formarea 
estetică — nu sînt determinante în fixarea cotei de 
prestigiu a operei. Spunînd aceasta n-am vrea să se 
înţeleagă că succesul de public este sinonim cu o 
validare estetică definitivă şi mai ales că el ar fi 
automat un criteriu de valoare. 

Consensul social intervine însă pe o sumedenie de 
căi, formindu-se pînă la urmă ca rezultantă a succesu- 
lui de public cu cel de critică, în contextul unei oferte 
culturale de ansamblu şi a unui nivel determinat al aş- 
teptărilor estetice ale receptorilor. Aria sa de räspin- 
dire şi durabilitate sînt evident indicii semnificative, 
deşi nu definitive, într-o perioadă în care valorile cir- 
culă cu o viteză uluitoare, pătrund (cu anumite limite 
legate de natura canalului de comunicare) extrem de 
departe şi se răstoarnă la fel de repede. 

Recunoaşterea socială largă şi durabilă a unui fe- 
nomen chiar dacă nu va fi singurul criteriu al naturii 

u valorii sale ne obligă totuşi să cercetăm locul pe 
care-l ocupă în istoria civilizaţiei, rolurile pe care le 

are în acest context şi ar fi greşit să ignorăm mobilu- 
rile pentru care multe forme considerate azi artă au 
fost la vremea lor magie sau religie ca şi să 
desconsiderăm pătrunderea unor bunuri culturale în 
conştiinţe şi transformarea lor în stil de viaţă. După 
cum sublinia şi Traian Herseni „dacă este riscant să 
spunem ca B. Guerard că «literatura este ceea ce 
recunosc oamenii că este», pentru că ceea ce este (în 
sens ontologic) nu se defineşte prin ceea ce se 
«crede», nu este deloc greşit să sc spună că din 
moment ce există atitudini, credinţe, opinii, conduite 
diferite faţă de literatură — ştiinţele care se ocupă cu 
atitudinile, opiniile etc. în general, deci psihologia şi 
sociologia, sînt obligate sau cel putin îndreptăţite să 
se ocupe şi de ele, să facă deci psihoso- ciologia artei 
şi literaturii" 

Tinem să precizăm că introducînd consensul 
social ca un element care în procesul practicii 
determină, fixează, reglează valoarea artei sau 
statutul ei social la un moment dat, nu cădem în 
păcatul supunerii subiectiviste şi relativiste doar la 
variațiile opiniilor şi atitudinilor. Aceste opinii şi 
atitudini se constituie în practica socială, ca expresie 
a desfătării artistice resimtite de receptor în faţa 
operelor, dar şi ca expresie a intereselor sale. 

în ce ne priveşte — după cum am arătat-o dintru 
început — nu intentionäm să analizăm arta dintr-o 
perspectivă prticularizată (cu toate că recunoaştem 
legitimitatea şi însemnătatea acestora), ci vom 
încerca să reunim aceste unghiuri specializate de 
analiză într-unul globalizator. Arta ne apare astfel atît 
ca fapt de cultură propusă, cît si ca fapt de civilizaţie, 
în unitatea creaţiei şi receptării, a momentului şi 
duratei, cu avantajul de a avea în faţă operele ei 
cristalizate, reprezentative, simptomatice a căror 
validitate a fost verificată şi se află acum în afara 
dubiilor, întrebărilor, alternativelor oricărui nou venit. 
Nu vrem deloc să afirmăm prin aceasta că locul 
valorilor civilizaţiei este definitiv, că prestigiul lor 
rămîne neschimbat, dar în ciuda răsturnărilor ce au 
loc în scara valorilor ele trebuie să fie recunoscute ca 
fapte sociale semnificative, sub raport uman. 
Perspectiva abordată de noi are deci în centrul ei arta 
ca expresie cristalizată a umanului, ceea ce evident nu 
îngăduie ignorarea nici a necesităţii istorice şi nici a 
efectelor ei asupra constiintelor. După cum preciza în 

mod judicios C. I. Gulian — referindu-se Ia ipostaza 
culturală a valorilor — „dacă între baza social-istorică 

şi creaţiile spirituale se află omul — De el creator sau 
receptor — nu putem ignora eul, persoana" ”. 

Observatia ni se pare extrem de importantă sub raport 
teoretic şi metodologic, din punctul nostru de vedere. Fără a fi 
istorici ai artei, deci a-i căuta rădăcinile, fără a fi psihologi sau 
sociologi ai ei, nu putem să nu observăm că omul ca persoană, 
ca şi colectivitatea exprimată prin conştiinţa ei colectivă, nu pot 
fi ignorate atunci cînd cercetăm arta ca fapt de cultură trăită, 
deci de civilizaţie. Preferintele şi selecţia indivizilor sau gru- 
purilor şi epocilor duc pînă la urmă la recunoaşterea socială, la 
trecerea artei prin filtrul concepţiei individuale personale, 
pentru ca expresia solidificată a acestui examen complex să ni se 
infätiseze ca fapt de civilizaţie. 

Ce să mai spunem din acest punct de vedere despre arta 
primitivă sau a unor civilizaţii îndepărtate şi străine nouă, a 
căror reconstituire este dificilă şi despre a cărei recunoaştere 
socială nu avem date ? Circulaţia lor extrem de redusă, aria de 
existenţă localizată, iar interferentele puţine ne împing oricum la 
prudenţă, întrucît chiar descoperirea urmelor unor civilizaţii în- 
tîrziate cu care am putea face analogii este riscantă. E drept, 
cercetările etnografice ne pot oferi unele sugestii pentru a 
înţelege sensurile şi funcţia artei vechi, dar ele ne oferă mai 
degrabă modele structurale ale acesteia (aşa cum a şi constatat 
de pildă un Claude Levi-Strauss) decît indicii despre circulaţia şi 
recunoaşterea lor socială. 

O atare poziţie exprimă şi cunoscutul istoric al artei Rene 
Huyghe : „Ce anume ne învaţă civilizațiile care pot fi numite, în 
sensul propriu al cuvîntului, întîrzi- ate ? Făcînd rezerva că ar fi 
prezumtios să tragem concluzii din asemănările, chiar 
numeroase, existente, că aceste civilizaţii sînt identice cu cele 
primitive, în comparaţie cu care ele oferă cele mai multe 
analogii, trebuie să recunoaştem că ele întăresc interpretările 
care au fost date eforturilor initiale ale umanităţii" ?. Analogiile 
sînt deci utile interpretării obiectului artistic ca atare, dar din 
păcate termenii de comparaţie cu circulaţia şi recunoaşterea lui 
socială lipsesc, ceea ce evident face imposibilă realizarea lor pe 
acest plan. 

în contemporaneitate însă chiar şi relicvele artistice ale 
trecutului îndepărtat au început să circule, să dobîndeascä o 
anumită recunoaştere socială şi chiar să fie validate ca opere de 
artă reprezentative, ceea ce dovedeşte că funcţionarea socială 
este cea în cursul căreia se constituie valoarea (de fapt se 
reconstituie), evident punctul de plecare reprezentindu-1 
structura iniţială a obiectului. Dacă sintem realişti trebuie să 
observăm că asemenea relicve artistice se opresc cel mai des la 
nivelul culturii propuse, că ele nu ajung decit în mică măsură să 
fie receptate şi că ele sînt privite îndeobşte ca simptome ale unei 
civilizaţii revolute, dar nu ca existente vii, care pun în vibraţie 
sensibilitatea estetică a contemporanilor. 

Cercetarea noastră nu trebuie să le ignore însă, întrucît ele 
şi-au adus contribuţia la clădirea muzeului imaginar al omenirii 
şi uneori ieşirea lor în viaţă, influenţa lor asupra creaţiei mai 
ales poate fi surprinzătoare. Recunoaşterea lor socială are deci 
LE într-o anumită măsură, chiar dacă ele nu ajung mult dincolo 

o reconstituire muzeistică sau dacă prestigiul lor este unul 
cultural, acordat mai ales de specialişti si nu unul de masă 
(totuşi multe din operele vechi reintroduse în circulaţie ajung să 
impresioneze publicul mai larg, dacă nu punîndu-i în vibraţie 
sensibilitatea estetică, în orice caz stîrnindu-i curiozitatea pentru 
exotismul şi ciudätenia lor sau admiraţia pentru perfecțiunea 
meşteşugărească neaşteptată în perioade atît de vechi). 


DO 


Categoria de succes artistic  — ca recunoaştere socială — 


cunoaşte mai multe ipostaze (succesul de moment — temporar, 
conjunotural, prea puţin semnificativ, succesul de durată — 
verificat în timp de practica social-istorică, succesul fluctuant — 
determinat de variațiile sensibilităţii şi succesul de prestigiu 
cultural) şi mai multe canale de constituire (instrumentele insti- 
tutionale, opinia estetică largă, critica de specialitate).La 
constituirea existenţei sociale a artei contribuie — evident în 
măsuri diferite 8 toate aceste modalităţi de intervenţie a 
succesului, care este un pilon de susţinere al operei, a cărei 
intrare în cîmpul valorilor sau dimpotrivă treptată dispariţie, 
reglează oarecum teritoriul artei. Sanctiunea socială premială 
(pozitivă) are îndeobşte rolul hotärîtor, deşi se cunosc nu puţine 
cazuri cînd tocmai, ca replică la o sancţiune socială 
penalizatoare (negativă), o serie de opere cunosc un succes 
neaşteptat şi adesea nemeritat, sau cînd oscilatiile sînt mai mult 
decît surprinzătoare. 

Cine mai ştie de pildă că în jurul anilor 1930 Cazi- mire 
Delavigne — necunoscut astăzi — era mult mai citit decît 
Stendhal, că adevăratul deschizător de serie al impresionismului 
este Dubois-Pillet şi nu Manet, sau cum s-ar explica scandalul 
produs de opera lui Wagner, intrarea tîrzie în circuitul de succes 
a unui Kafka sau reapariţia în cîmpul interesului public a lui 
Etienne de Joni (contemporan mai bine cotat la vremea lui decît 
Stendhal) pentru a dispărea din nou, poate acum definitiv. 

Dacă deosebim categoria de succes de reuşită şi izbîndă în 
sensul în care au făcut-o Mihai Ralea şi T. Hariton *, va trebui să 
avem în vedere — aşa cum arăta Paul Cornea referindu-se la 
literatură — atît ramura şi genul artistic considerat, ambianța 
socio-cul- turală (gradul democratizării accesului la cultură, ra- 
portul dintre preţul mediu al cărţii şi nivelul de trai, indicele de 
saturație al pieţei etc.)*. în acest caz vom ajunge — trecînd 
peste barierele dintre formal şi informai să acceptăm definiţia 
cercetătorului citat, după care succesul e un „flux de opinie 
validat de o audienţă" ?, ca un criteriu existenţial în cazul artei. 
Nu se poate pune aici pe primul plan succesul comercial (exis- 
tent şi el), nici eficienţa practică (reală poate dar greu de 
cîntărit), întrucît avem de-a face cu o realitate spirituală sui- 
generis. 

Nu putem să nu observăm că în acest teritoriu (al artei), 
succesul încununează îndeobşte ceea ce este intrat în 
obisnuintä, devenit traditional şi că — întrucît este 
perturbatoare de habitudini estetice — inovaţia în- tîmpină cel 
mai adesea dificultăţi. Faţă de măsura în care succesul poate fi 
un indicator al soliditätii statutului social al artei, este necesară 
de aceea o prudenţă teoretică şi metodologică deosebită, noul în 
artă făcîn- du-şi drum cu mult mai multă greutate decît în ştiinţă 
(pe nimeni nu va şoca de pildă — cu excepţia poate a unui grup 
restrins de specialişti — o descoperire în fizica nucleară, 
admitindu-se din principiu că ea obligă la o analiză 

profesionalizată, în timp ce o inovaţie artistică autentică — 
întrucît se adresează unei mase largi nespecializate, dar cu 
prejudecata că se află într-un teritoriu fără mistere — poate fi 
respinsă cu multă uşurinţă şi chiar violenţă). 

Ritmul recunoaşterii sociale prin intermediul succesului 
diferă mult de la o ramură la alta a artei, de La o orientare la 
alta, intervenind aici pe de o parte elemente de limbaj care prin 
noutatea lor sînt mai greu asimilabile, pe de alta corespondenţa 
sau dimpotrivă nonconcordanta cu nevoile sociale-generale, ceea 
ce accelerează sau frinează acest proces. S-au constituit, e 
drept, aşa-numitele genuri de succes (cinematograful tip 
western sau melodrama, muzica populară sau uşoară, comedia 
teatrală, revista de estradă etc.), dar poate nicăieri, mai mult ca 
aici, succesul nu este atît de efemer şi prin aceasta însuşi 
statutul social al acestora este destul de labil. Iată un exemplu 
semnificativ pentru faptul că succesul nu determină direct 
statutul social, fiind doar unul dintre indicatorii recunoaşterii lui 
şi im- punînd o rezervă necesară faţă de entuziasmele super- 
ficiale şi grăbite. 

Pentru determinarea rolului pe care îl are recunoaşterea 
socială a valorilor estetice în constituirea statutului lor general- 
social sau specific, în destinul lor civilizatoriu, şi a depăşi datele 
privind succesul efemer sau de durată este importantă însă 
analiza raportului dintre posibilităţile oferite virtual şi accesul 
real la ele. Faptul că o operă de artă există, ea circulă, deschide 
posibilitatea ca ea să fie înţeleasă, trăită, asimilată, dar drumul 
de aici pînă la accesul real al tuturor care se în- tilnesc cu ea 
este stinjenit de nu puţine piedici: există o sensibilitate estetică 
preformată care acceptă sau nu, un nivel de cultură artistică ce 
permite integrarea noului venit sau nu, şi, în sfirşit, numeroase 
interese, condiţii de loc şi timp, parametri antropologici chiar; 
care favorizează sau nu circulaţia. 

Ansamblul acestor factori ne conduce la ceea ce am numit 
conştiinţa colectivă şi care se constituie tocmai ca rezultat al 
unui complex proces de înregistrare şi reţinere a valorilor care 
au fost oferite spre a accede la ele. Discutîndu-se sub raportul 
culturii trăite, receptate, Abraham Moles preciza că „la ceea ce 
avem în mod real acces ca observabil este Memoria lumii. 
înţeleg prin această expresie conţinutul tuturor urmelor 
materiale, al tuturor mesajelor societăţii, cristalizarea perma- 
nentă a logosferei lui Bachelard. Numai asupra acestora putem 
opera şi putem încerca o analiză statistică. Putem şti cîte cărţi 
sint publicate despre vînătoarea fluturilor africani sau geologia 
lumii, cîte ore de ascultare a simfoniei «Fine Kleine nacht 
muzik» servesc la înfrumusețarea seratelor în colhozuri, cîti 
oameni au fost la Metropolitan Museum of Art în 1966, cîte copii 
există din cutare sau cutare tablou de Mathieu sau Rembrandt 
sau care este tirajul unui ziar de seară" K Pe de altă parte în 
biblioteci publice rămîn numeroase cărţi necitite sau neînţelese, 
în muzee sînt nu puţine tablouri sau sculpturi care scapă atenţiei 
estetice a majorităţii celor ce trec pe lingă ele (pentru a nu-i 
pomeni pe cei care n-au trecut niciodată), în teatre se joacă 
numemoase piese care n-au public (sau în nici un caz nu ajung să- 
i epuigeze pe cel virtualmente existent), iar la unele filme de 
mare gvaloare numărul spectatorilor este atit de redus încit 
ineficienta lor economică le scoate de pe ecran, astfel încît ele 
dispar chiar ca posibilitate din orizontul receptorilor. 


Indiferentismul axiologic este una dintre cele mai 
periculoase frîne în calea circulaţiei valorilor, pentru că le scoate 
din atenţie, le lasă ca simple obiecte care, neprovocînd nici un 
interes, nici nu sînt receptate în conformitate cu specificitatea 
lor ci — în cel mai bun caz — se ia act de prezenţa lor. Constiinta 
estetică reprezintă în principiu un anumit mod de a vedea lu- 
crurile, o anumită trecere a reacției spontane spre o înţelegere 
conştientă, lucru posibil în practică doar în măsura în care 
constatarea se uneşte cu aprecierea, iar existența potenţială 
devine existenţă în act a valorilor spirituale, adică determină nu 
doar cunoştinţe ci şi trăiri, realizind trecerea culturii în 
civilizaţie. 

Anumiți cercetători“ vorbesc chiar despre o concepţie 
artistică despre lume, înţelegînd prin aceasta un mod specific de 
a gîndi şi simţi, ca mod de adecvare la real a creatorilor, ceea ce 
acoperă fără îndoială o realitate : specificitatea procesului 
spiritual al genezei artistului ca şi — am adăuga noi — al 
receptării lui prin recunoaşterea socială. înţelegem aceasta în 
sensul că operele devin artă ca rezultat al creaţiei în spiritul 
unei concepţii artistice despre lume, dar şi că ele pot fi receptate 
ca atare numai dacă viziunea celui care le primeşte este 
corespunzătoare (adică criteriile sînt artistice şi deci reuşesc să 
surprindă esenţa fenomenului). 

Cînd o anumită modalitate de adecvare la opere lipseşte, ori 
este deturnată circulaţia artistică de pe drumul ei firesc (în 
sensul că are loc pe alte planuri), ori ajunge să vehiculeze non- 
artisticul dînd iluzia autenticului. Recunoaşterea socială a artei 
este oricum un proces determinat axiologic, iar singura grijă 
trebuie să fie cea a unei corecte încadrări în specific pentru ca 
rolul regulator al extraesteticului, al factorilor sociali în genere, 
să se exercite asupra a ceea ce este prin esenţa şi structura sa 
ARTĂ, valoare estetică. 

în ce priveşte valorile estetice ale cotidianului, accesul la 
acestea în condiţiile contemporane este în cea mai mare măsură 
mediat în două sensuri: în primul rînd că oamenii nu sînt în 
genere direct producători a ceea ce îmbracă sau a mobilei, a 
decoratiilor interioare, casei în care stau, în al doilea rînd că 
accesul lor la ele depinde de numeroşi factori : economici, sociali 
generali şi estetici speciali. Este vorba atît de măsura în care 
omul are posibilități obiective cit şi disponibilitäti subiective de a 
alege şi de a-şi crea o ambianţă în mi- crogrupul în care trăieşte 
(în familie în primul rînd). Aici intervin în mare măsură, alături 
de spaţiul ce trebuie amenajat, particularităţile biologice ce 
trebuie satisfăcute (vîrstă, sex), capacitatea de a adecva ceea ce 
este pus la dispoziţie de societate, la ceea ce se potriveşte 
fiecăruia — adică în ultimă instanţă gustul estetic. 

Există însă şi o ambiantä macrosocială, de mare însemnătate 
şi mult mai greu de reglat, întrucît aici îmbinarea utilului, 
functionalului şi constructivului cu esteticul este mult mai greu 
de structurat la scară generală. Circulaţia valorilor care au 
valenţe estetice este condiţionată aici în mod firesc în primul 
rînd nu de gust ci de considerente sociale de ansamblu şi astfel 
— ineyitabil —+ intervine într-o măsură însemnată de- 
persogalizarea oraşelor, locurilor de muncă, produselor de serie 
mare.gPosibilitatea de a realiza însă ansambluri distincte prin 

armonizarea diverselor elemente seriali- zate este mult mai 
redusă, dar nu trebuie neglijată, pentru a da măcar o tentă de 
diferenţiere individualizată acestor domenii. 

Dacă inevitabil serializarea împinge totuşi la numeroase 
renuntäri în acest sens, ea poate fi compensată totuşi prin 
realizarea de pildă a anumitor obiective arhitectonice de mare 
relevanţă estetică, prin individualizarea lor, cum ar fi de pildă 
Hotelul Intercontinental din Bucureşti, Casa de cultură din Sibiu, 
Teatrul din Tîrgu-Mureş şi numeroase altele care pot deveni un 
fel de mandatari estetici ai oraşelor respective, cu condiţia de a 
se integra în context, armonizîndu-se cu el, şi nu de a-l respinge, 
cum se întîmplă uneori. Un rol estetic însemnat îl joacă în acelaşi 
sens conservarea unor clădiri vechi, uneori cu rezonanţe istorice, 
cum ar fi fosta Primărie sau Biserica Neagră din Braşov, Bi- 
blioteca ASTRA din Sibiu, Casa dr. Minovici sau actuala Casă a 
scriitorilor din Bucureşti, monumentele istorice răspîndite de-a 
lungul ţării şi altele, evident dacă ele sînt reprezentative şi în 
măsura în care devin un sigiliu al spiritualităţii tradiţionale. 

în ce priveşte produsele de uz comun, abia în ultima vreme 
au început — adesea spontan încă — să fie create servicii de 
design la diverse întreprinderi, a căror activitate este încă în 
mare măsură dominată de prejudecata (sau uneori condiţia 
tehnologică) după care decorația se aplică obiectului, nu face 
parte organică din el, apärînd astfel ca o lipitură. Cum viitorul 
aparţine însă industrializării esteticului şi nu artizanatului, e de 
dorit ca valenţele decorative să derive din cele funcţionale — nu 
automat, evident, întrucît e rar posibil — ci din concepţia ce le 
prezidează. 

Relaţia posibilitate-disponibilitate-realizare este în acest 
domeniu al cotidianului mult mai directă decît in artă, în sensul 
că — prin ceea ce se oferă pe piaţă — gustul, sensibilitatea 
estetică poate fi mai uşor modelată, ajungindu-se la 
determinarea socială chiar a cererii individuale (tendinţele de 
individualizare nu lipsesc îndeosebi în modă, dar si aici 
disponibilitatea de a accepta schimbarea este mult mai mare 
decît deschiderea faţă de inovaţia artistică ce şochează 
obisnuintele). 

Accesul la bunurile cu valente estetice este socialmente 
determinat atît obiectiv cît si subiectiv, iar statutul lucrurilor 
astfel acceptate este mînat de impulsul de a oferi veşnic ceva 
nou (altfel decît în artă unde originalitatea — deşi ideal suprem 
al oricărui artist — este mult mai greu de atins decît noutatea 
cotidiană, obţinută adesea prin simple variaţii pe aceeaşi temă 
sau prin revenirea la forme şi mode uitate, care se impun aici 
mai uşor, întrucît şi pretenţiile sînt mai mici). 

Se poate pune problema dacă statutul social al artei nu este 
cumva influenţat sau chiar constituit de forța ei de atracție, de 
lărgimea  cîmpului socio-cultural în care acţionează, de 
accesibilitatea ei, ceea ce ar echivala cu aprobarea pozitivă a 
majorităţii. Importanţa puterii de influențare a artei este greu de 
subestimat, iar judecarea de pe o poziţie elitară în contradicţie 
cu existenţa reală a operei, nu se justifică, dar toate acestea nu 
pot duce la concluzia — combătută plastic de G. Căli- nescu ! — 
că valoarea operei s-ar putea decide prin vot. în ce priveşte 

accesibilitatea am precizat încă în lucrări anterioare” că ea nu 
aparţine operei ca atare, nici subiectului (chiar şi colectiv), nici 
obiectului ci este un produs al raportului dintre acestea în 
procesul practicii sociale, astfel încît statutul operei suferă o 
constituire istorică şi cu atît mai puţin poate fi precizat de la în- 
ceput sau avîndu-se în vedere doar unul dintre termenii relaţiei. 

Recunoaşterea socială a artei se naşte însă într-un context şi 
mai larg, pentru că el este determinat şi de distanța (spațiul) 
social existent nu numai între nivelul de emisie şi cel de 
recepție, dar şi între codul social stă- pinit de receptor si cel 
intrinsec, necesar descifrärii operei. Parcurgerea acestei 
distante pune premisele unui statut social mai solid, întrucît el s- 
a integrat sau şi-a subordonat individual (atît singularitatea 
operei cît şi cea a receptorului). Există evident anumite limite 
ale posibilităţii străbaterii acestei distanţe, cît şi o serie de 
piedici introduse îndeosebi de noutatea semnelor din repertoriul 
artistic care — datorită acestui fapt — nu s-au integrat încă 
repertoriului comun, general acceptat (precizăm că banalizarea 
acestor semne, indistinctia dintre ele şi realul ca atare, uşurează 
doar aparent receptarea, de fapt o deviază, o falsifică întrucît 
topesc forţa operei în cotidian). 

în ce priveşte atracţia exercitată de artă, ea nu este 
întotdeauna pur estetică ci general-culturală sau strict 
individualizată, astfel încît este greu s-o transformăm în criteriu 
specific de apreciere, astfel că sintem nevoiţi să recunoaştem că 
locul operelor în ierarhia opiniei publice nu este (şi nici nu poate 
fi) determinat în primul rînd de criterii estetice. Am putea spune 
că — judecate în timp — criteriile nespecifice sînt cele care au 
initial rolul hotärîtor pentru ca, mai tîrziu, atunci cînd intervine 
judecata istoriei, specialiştii să reuşească să impună criteriile 
estetice ca determinante. 

Nici atunci însă nu se va putea trece peste faptul că anumite 
opere de artă, de un nivel artistic mediu, cum ar fi de exemplu 
un film ca Love Story sau o carte ca Pe aripile vintului au 
reprezentat la vremea lor — iar uneori continuă să fie şi astăzi 
— adevărate fenomene sociale, deosebit de semnificative nu în 
planul artei însăşi, ci în cel al realităţii. Poziţia dispretuitoare a 
unor specialişti faţă de asemenea opere este în fond lipsită de 
eficienţă şi porneşte — cu cele mai bune intenţii e drept — de la 
prejudecata că este posibil să ne învîrtim numai printre 
capodopere sau că publicul nespecializat poate surprinde 
noutatea estetică în toate nuanțele ei, acceptînd-o de la început. 

Operele de artă de mare atracţie ajung dealtfel să se 
constituie în mituri, iar artiştii în „monştri sacri", iar această 
idolatrie duce adesea la dispariţia oricărui discernămînt critic al 
receptorilor, fenomen evident generat de faptul că modelul este 
impus pe o cale con- cret-senzorială afectivă şi raţională, deci 
legat de natura sa estetică. Din acest punct de vedere mitul 
artistic contemporan se deosebeşte fundamental de cel arhaic 
despre care H. Wald arăta că „luînd naştere mai mult din nevoia 
urgentă de a acţiona şi nu de a cunoaşte, mitul este mai puţin o 
explicaţie şi mai mult un model. El are mai degrabă o valoare 
operativä decît una cognitivă" în ce priveşte operele ce devin 
mituri este de fapt vorba de o înmagazinare în memoria civiliza- 

torie a unor personaje, a unor atitudini care incită la 
contemplare, dar mult mai puţin la acţiune directă şi tocmai 
relativa dezinteresare imediată faţă de relaţia lor cu realitatea 
efectivă le creionează statutul estetic. 

Pe de altă parte nu trebuie exclusă posibilitatea ca aceste 
mituri să fie confundate cu realitatea şi astfel să devină modele 
ale acţiunii efective, dar atunci hotăritori devin factorii exteriori 
artei, cei făcînd parte din modul de trai. Motivele pentru care 
apar miturile şi idolii artistici sînt în aceste cazuri de cele mai 
multe ori străine de arta însăşi, putînd fi găsite în sfera mai 
largă a culturii, a socialului. Miturile legate de violenţă, de ex- 
cesul de sexualitate nu au de pildă nici o legătură cu esteticul şi 
derivă din cauze sociale si general-umane, a căror expicatie este 
plină de interes pentru conturul spiritual al unei epoci sau 
generaţii. Vom putea condamna sub raport social-estetic 
ploconirea necritică în faţa miturilor, dar ar fi utopic să ne 
închipuim că verdictele teoretice vor astimpăra foamea de idoli, 
născuţi din cauze extrem de reale, care — neînlăturate — vor ge- 
nera în continuare această nevoie. 


Se ştie că arta contemporană e bogată în tendinţe 
demitizatoare atît în privinţa vieţii cît şi a ei însăşi, ceea ce 
contribuie fără îndoială la formarea unei conştiinţe critice 
lucide, dar de aici şi pînă la a considera întotdeauna mitul ca o 
expresie a unui nivel primitiv, subuman, cum fac unii specialişti, 
este o distanţă enormă, în fond — într-o formă sincretică, dar cu 
un sens polarizat — mitul artistic este purtătorul unor viziuni 
despre lume de o largă răspîndire, ceea ce şi explică marea lui 
popularitate. Nota lui infralogieă este însă rezultatul unei 
decantări cognitive îndelungate, al unei trăiri complexe, iar 
caracterul său de generalitate, sensurile sale esentializate atestă 
o depăşire sensibilă a originilor sale spirituale încă 
nediferentiate (dacă vreţi mitul artistic, prin caracteristicitatea 
sa este — ca fapt de civilizaţie — un fel de negare a negatiei faţă 
de mitul primitiv şi gîndirea comună, întrucît revine doar 
aparent în acelaşi punct de unde a plecat). 

Constituirea consensului social este determinată nu numai 
de ceea ce arta — clasică sau modernă — propune, ci şi de ceea 
ce se aşteaptă de la ea, de înţelesul pe care fiecare îl acordă 
valorii estetice şi deci de criteriile de judecată pe care le va 
aplica. Este firesc ca succesul de public al ofertei să fie direct 
legat de nivelul şi calitatea aşteptărilor, ceea ce introduce un 
parametru de mare variabilitate şi diferenţiere : gustul. Se 
petrece aici ceea ce remarca şi esteticianul suedez Teddy Bru- 
nius şi anume că „atunci cînd am clasificat şi am găsit 
o operă de artă într-un mod convenţional bună sau rea, coreliînd- 
o cu nivelul aşteptărilor noastre, aceste aşteptări sînt legate cu 
mai mult sau mai puţinele noastre cunoştinţe privind regulile 
artei, corespunzătoare formaţiei artiştilor, reguli la care 
apelează criticul şi regulile care sînt mai mult sau mai puţin 
cunoscute în cazul gustului sau al educaţiei generale. Desigur, 
aceste aşteptări vor fi diferite după indivizi, în funcţie de vîrsta, 
temperamentul, educaţia şi situaţia lor socială. Noi putem 
descoperi astfel cum operele de artă vor fi folosite în moduri 
diferite, corespunzător cu nivelele aşteptărilor publicului" '. 

Iată deci că şi la acest nivel al aşteptărilor estetice intervin 
atitudini diferite, criterii diferenţiate de judecată ori validare, 
recunoaşterea socială trece prin toate aceste instanţe pentru a 
se integra în stilul de viaţă. Măsura în care avem de-a face cu 
perspective de judecată adecvate regulilor intrinseci ale artei 
este cea care determină CALITATEA judecății noastre, dar este 
evident că perspectiva aşteptărilor enumerate fiind atît de 
diferențiată nu putem vorbi de o valoare precisă nici măcar 
pentru acelaşi moment şi deci cu atît mai puţin în timp. Fără a fi 
relativişti, vom observa că această recunoaştere socială 
diferențiată va face ca în procesul circulaţiei opera să poată juca 
funcţii diferite şi să releve astfel natura ei nu numai polisemică 
dar şi poli- funciională. 

Recunoaşterea socială a valorilor estetice în genere, a celor 
artistice în special este exprimată însă şi sub raport CANTITATIV 
atît prin numărul receptorilor, frecvenţa contactelor cu arta, cît 
şi prin Jocul lor in preocupările oamenilor, în bugetul lor de timp. 
Situaţia pe care o trăim este extrem de contradictorie sub acest 
raporÿ : societatea noastră a creat condiţii cu totul deosebite 
pentri, ca virtual majoritatea valorilor artei să aibă drum deschis 
spre seceptorii lor, iar valenţele estetice ale cotidianului să se 
amplifice. 

Această situaţie face însă ca individul să fie solicitat 


simultan de o varietate extrem de mare de bunuri artistice si de 
altă natură, cărora practic nu le poate face faţă. Pe de altă parte 
ritmul existenţei, posibilităţile de timp liber sînt extrem de 
reduse încă şi alături de artă, cu o stringenţă uneori 
constringätoare, se impun alte tipuri de activităţi legate de 
implicaţiile sociale ale revoluţiei stiintifico-tehnice, care fac de 
pildă ca pături însemnate ale populaţiei, inclusiv intelectuali- 
tatea tehnică, să fie extrem de departe de multitudinea valorilor 
artistice virtual oferite. Dacă adăugăm la aceasta marea forţă de 
penetratie a mass-mediei, avantajele pe care le oferă sub 
raportul comoditätii, este limpede că tipul de valori artistice 
care i se pot impune practic individului este limitat. 

Adoptarea unei poziţii nostalgice şi tînguitoare este 
nemotivată din două puncte de vedere : trecutul oferea poate 
mai mult timp pentru artă, dar unor categorii restrânse, iar 
situația prezentă nu poate fi rezolvată numai din interiorul artei 
însăşi, ci se datorează unor procese extrem de largi cum sînt 
industrializarea, urba- nizarca şi altele, ceea ce face încă odată 
evident faptul că ne aflăm în faţa unui statut social şi nu a unuia 
estetic în primul rînd, atunci cînd e vorba de artă ca fapt de 
civilizaţie. 

Ce se întîmplă însă cu ambianța estetică ? Preocupările 
pentru înfrumusețarea vieţii sînt prezente, dar adesea încă la un 
nivel mult prea scăzut, pentru că utilul, functionalul şi 
constructivul guvernează încă din punct de vedere economic 
posibilităţile noastre. Vechile îndeletniciri decorative, de 
proveniență rurală, au scăzut enorm din lipsă de timp, iar 
produsele industriale se- rializate nu reuşesc decît într-o măsură 
redusă încă să satisfacă şi nevoi estetice. De aceea activitatea 
estetică a unei mase largi a populaţiei a încetat, iîn timp ce in- 
dustria, chiar cînd are preocupări de acest gen, nu reuşeşte să 
satisfacă nevoi individualizate şi oferă, în cel mai bun caz, o 

amă de produse standardizate estetic, ceea ce contribuie la 
K ormarea unui gust de masă insuficient de difersificat. 


FLUENTÀ ESTETICĂ ŞI SELECŢIE 


întreaga analiză a existenţei sociale a esteticului sau 
artisticului se referă după cum am văzut implicit şi la circulaţia 
lui, adică la aria spaţială în care se mişcă şi la intervalul 
temporal al rămânerii sale în universul spiritual dat. Dacă 
discutăm separat despre circulaţia sa o facem întrucît problema 
canalelor şi a circuitelor prin care are loc, a trecerilor dintr-un 
domeniu într-altul al valorilor evidenţiază numeroase aspecte 
particulare ale trecerii de la cultură la civilizaţie. Acceptăm ca 
ipoteză aproape axiomaticä faptul că în genere există o 
MUTABILITATE în această sferă, că pînă şi în cazurile de 
excepţie (explicabile socio-geogra- fic şi etnico-psihic) valorile 
estetice au ajuns În  contemporaneitate să depăşească 
perimetrele odinioară extrem de reduse şi claustrate, că relațiile 
sociale pe de o parte, cuceririle tehnicii pe de alta permit o FLU- 
ENTA ESTETICA, adică o trecere (e drept nu simplă, lipsită de 
contradicții, piedici sau chiar obturări) dintr-un plan într-altul, 
de la conştiinţă la alta, dintr-o comunitate umană într-alta. 

Civilizaţia modernă şi contemporană a accentuat această 
fluentä conducînd uneori la situaţii de-a dreptul paradoxale prin 
rapiditatea cu care determinau şi acceptau rästurnärile, 
introducîndu-le în viaţă. încă începuturile acestei perioade, 


analizate cu pertinentä de Paul Hazard pe un segment de timp 
redus (1680—1715) au dus la concluzia că numeroşi factori au 
determinat trecerea de la o viziune statică la una dinamică, de la 
stabilitate la mişcare : „Din toate lecturile pe care le-a dat 
spaţiul, cea mai nouă a fost poate cea a relativităţii. Perspectiva 
s-a schimbat. Concept ce păreau transcendente încep să 
depindă exclusiv de diversitatea locurilor ; practici întemeiate pe 
rațiune devin simple obiceiuri. Şi viceversa, obiceiurile socotite 
extravagante par logice de îndată ce ne sînt explicate prin 
originea şi prin mediul lor" !. 

Să nu uităm că ne aflăm în perioada vestitei dispute dintre 
antici şi moderni care în planul artei, ca fapt de civilizaţie, 
evidenţiază şi ea o surprinzătoare răsturnare : de la admiraţia şi 
proslăvirea fără rezerve a antichităţii în Renaştere se trece la 
comparatia prezentului cu trecutul, făcîndu-se nu odată 
afirmaţia că ne aflăm în faţa unui progres. De atunci fiecare 
inovaţie anunţă că o anulează pe cea precedentă şi chiar dacă în 
multe cazuri ne aflăm în faţa unor aprecieri subiective nu putem 
să nu observăm, împreună cu Pierre Francastel? că odată cu 
impresionismul, cel puţin spaţiul plastic suferă o schimbare cu 
adevărat revoluţionară, ale cărei ecouri în conştiinţe, în 
mentalităţile estetice nu Întîrzie să se facă simţite. 


Depistarea canalelor prin care are loc circulatia valorilor 
estetice este însă îndeobşte limitată chiar pentru specialişti mai 
ales la mass-media şi la puţine contacte directe cu manifestări 
artistice institutionalizate, dar cu arie de cuprindere mai 
restrinsă. Valorile estetice sînt însă răspîndite, difuzate, făcute 
cunoscute în mare măsură de indivizii care venind în contact cu 
ele şi le-au asimilat, determinînd apoi un fel de reacție informală 
în lanţ (vezi mecanismul invizibil prin care o carte, o piesă sau 
un film dobîndesc popularitate in? opinia publică a receptorilor, 
chiar fără a fi semnalate de critică sau făcute dezirabile prin 
intermediul publicităţii de tip comercial). 

O asemenea modalitate de răspîndire presupune capacitatea 
de a comunica despre ele prin intermediul unor mijloace 
neartistice, deci de a transmite nu valoarea ca atare ci informaţii 
despre ea, de a crea cu mijloace nespecifice o aură axiologică în 
jurul lor' sau de a le transmite instituţionalizat (prin şcoală, 
aşezăminte si instituţii de cultură etc.) introducînd astfel 
criteriul autorităţii formalizate care le situează pe o anumită 
treaptă a ierarhiei valorilor. 

Circulaţia valorilor presupune evident o selecţie socială a 
acelora care vor putea străbate mai uşor itinerarul de parcurs, 
care se caracterizează printr-un grad de remanentä în cultura 
trăită mai ridicat şi al căror flux dintr-un domeniu într-altul se 
face cu o viteză mai mare. Fără îndoială în procesul selecţiei 
intervine practica social-istorică, configuraţia contextului socio- 
cultural, ca şi mijloacele de triere nu în primul rînd valorică ci 
mai ales funcţională, astfel încît destinul valorilor estetice este 
hotărît de un complex mult mai larg decit cel specific, din care 
nu lipseşte dealtfel şi hazardul (nu inexplicabilul, nu lipsa 
cauzalitätii intervine aici, ci raportul întîmplător al factorilor de 
acest tip cu cei care derivă din necesitatea social-istorică şi chiar 
din logica internă a artei). 

Cit de variată şi complexă este această determinare 
o arată între alţii E. Lovinescu referindu-se la istoria civilizaţiei 
române, chiar şi numai din perspectiva destinului ei în timp : „Şi 
prin constituţie etnică şi prin poziţie geografică poporul român 
se află la hotarul a două lumi : a Răsăritului şi a Apusului... Dacă 
tragice împrejurări istorice nu ne-ar fi statornicit multă vreme în 
atmosfera morală a vieţii răsăritene — suflet roman în viguros 
trup iliro-trac — noi am fi putut intra de la început, ca şi 
celelalte popoare latine, în orbita civilizaţiei apusene. Condiţiile 
istorice ne-au orientalizat însă; prin slavii de la sudul Dunării am 
primit formele spirituale ale civilizaţiei bizantine; jincepînd încă 
din veacul al XVI-lea am suferit apoi, mai ales în păturile 
conducătoare, o molesitoare influenţă turcească de la 
îmbrăcămintea efeminată a şalvarilor, a anteriilor şi işlicelor 
pînă la concepţia fatalistă a unei vieţi pasive, ale cărei urme se 
mai văd şi astăzi în psiheea populară; am cunoscut, în sfîrşit, 
degradarea morală, vitiile, corupţia regimului fanariot; şi pentru 
a-şi forma o conştiinţă cetäteneascä si un sentiment patriotic, 
clasele superioare au suferit pînă în pragul veacului trecut 
acţiunea dizolvantă a celor trei imperii vecine. Cel mai activ 
ferment al orienta- lizării a fost însă ortodoxismul" 7. 
Argumentarea continuă vorbindu-se despre influența 
revoluționară a occidentului asupra mişcărilor din 1848, de 
forme fără fond, de modul sincronic în care, prin contagiune, 
se transmit în secolul XX — la scară planetară — toate cuceririle 


civilizatiei. 

Un tablou ca acesta este desigur schematic, iar despre 
valabilitatea fiecărei aprecieri se poate discuta, ele cerînd în 
oricc caz numeroase nuantäri. Am prezentat însă acest exemplu 
tocmai pentru a vedea că în dezvoltarea unei civilizaţii intervin 
factori diverşi — tehnici, naţionali, politici, religioşi, artistici, 
filosofici şi pentru a face sensibilă ideea intensei circulații a 
valorilor, chiar şi în epoci mai puţin favorizate ca a noastră. Fără 
îndoială un flux axiologic continuu, cu pregnante reflexe civi- 
lizatorii ridică numeroase probleme privind destinul artei în 
acest context şi nu ne propunem să analizăm istoric lucrurile ci 
doar să dovedim necesitatea unui punct de vedere funcţional 
asupra trecerii culturii în civilizaţie, a asimilării sau respingerii 
influențelor, a recunoaşterii sau dimpotrivă a ignorării noilor 
formule artistice. 

întreaga istorie a literaturii şi artei, ca şi soarta ambianţei 
dovedesc astfel cu numeroase exemple caracterul hotärîtor dar 
nu întotdeauna determinant al selecţiei valorilor estetice. 
Intervenţia aleatorului I-a scos din anonimat pe Kafka sau Eugen 
Ionescu, factori extraestetici ne-au făcut s-o păstrăm pe Venus 
din Milo sau să descoperim vestitul tezaur „Cloşca cu puii de 
aur" în locul poate a numeroase opere care s-ar fi putut bucura 
de acelaşi drum glorios. 


Ce să mai spunem despre intervenţia unor factori precum 
războiul, cataclismele, furtul, comerţul de artă, influenţa 
mecenatului sau dimpotrivă a iconoclasticii, a materialului de 
lucru sau a variaţiei interesului pentru anumite teme care, 
alături de nenumărate întîmplări cu totul singulare, imposibil de 
încadrat în determinismul general, joacă un rol decisiv în 
destinul unor capodopere ? 

In pasionanta sa carte intitulată „Viaţa aventuroasă a 
operelor de artă" Hans H. Pars dă nenumărate exemple dintre 
cele mai puţin previzibile care au asigurat succesul sau 
insuccesul, prețuirea sau deprecierea, păstrarea sau pierderea 
unor opere de-a lungul timpului. Ce anume explică — la nivel 
macrosocial — că Rafael, care n-a trăit decît 37 de ani, a creat 
cu mult peste 200 de tablouri, că de la Tiţian, care, după cum se 
crede, atinsese aproape virsta de 100 de ani, mai avem 
aproximativ 140 de opere, că numărul picturilor, de şevalet 
rămase de la Diirer după o viaţă de 57 de ani este în jur de 70 
iar Rembrandt, care a murit la 63 de ani, ne-a lăsat 700 de 
picturi în ulei — fără să socotim lucrările pierdute — în timp ce 
după o viaţă de 67 de ani, Leonardo da Vinci nu ne-a lăsat mai 
mult de 15 tablouri ? întrebările — întemeiate pe zeci de mii de 
fapte concrete ar putea continua, fiecare răspuns conținînd o 
doză imensă de hazard astfel încît procesul circulaţiei operelor, a 
destinului lor, nu poate fi considerat doar în perspectivă socială 
ci obligă la căutarea unor explicaţii cu totul şi cu totul 
individuale. 

Cum se exprimă autorul, în cuvîntul înainte al cărţii citate, 
„asemenea oamenilor, operele de artă îşi au şi ele destinul lor. Şi 
ele sînt pîndite de tot felul de pericole : sînt răpite, furate, 
batjocorite, sfirtecate sau lăsate pradă flăcărilor. Peregrinează 
cu învingătorii din ţară în ţară, asemenea unor trofee 
«itinerante», urcă şi coboară pe scara de valori a colecționarilor 
şi sînt, în ultimă instanţă, la discretia nesocotintei, a prostiei 
sau, în cazurile fericite, a pretuirii proprietarilor şi cus- tozilor 
lor. într-o zi oarecare de la începutul secolului nostru, în 
faimoasele vremuri «de pace» ale bunicilor noştri este furată 
Mona Lisa; vor trece cîţiva ani pînă se va întoarce la Luvru, 
sărbătorită ca o suverană nemuritoare. Către sfîrşitul celui de-al 
doilea război mondial Madona Sixtină este evacuată din Galeriile 
din Dresda pentru a reveni abia în 1956. în Germania ne- 
numărate piese de vitralii zac şi astăzi ambalate în lăzi" K 
Exemplele continuă. 

Nu sînt toate acestea suficient de elocvente 'pentru a arăta 
că destinul operelor — începînd cu creaţia, dar mai ales după ce 
intră în circulaţie spre receptare — nu este determinat decît în 
mică măsură de factori estetici ? Iată încă un ultim exemplu 
relatat de Frank Arnau? care ni se pare extrem de edificator 
privind destinul unei opere de artă — tabloul Leda cu lebăda de 
Correggio. Creat în 1530 şi achiziţionat în Spania în 1603 pentru 
împăratul Rudolf al II-lea în 1648, a fost luat şi dus la Stockholm 
pentru a ajunge apoi — prin intermediul reginei Cristina — la 
Roma, în proprietatea a diferite familii nobiliare romane. 
Această operă a suferit mereu noi intervenţii şi modificări : 
GE de Orleans a poruncit ca tabloul să fie tăiat în bucăţi si 
capulLedei distrus din motive de ordin moral. Pictorul de curte 
Charles Coypel I-a reîntregit şi completat; de la el La 
D E apoi cu 21 060 livre Frederic cel Adare în 1775. în 
1830 tabloul a ajuns în muzeul Kaiser Friedrich din Berlin. Aici 


Leda şi slujitoarea din dreapta ci au primit capete noi. O bună 
treime a picturii a fost reînnoită sau adăugată în decursul 
timpului. Se mai poate vorbi în asemenea cazuri de unicitatea şi 
caracterul definitiv al operei sau de aceeaşi operă chiar ? 
Criteriul, cauzele, împrejurările care au determinat toate aceste 
mutații sînt complet aleatorii, astfel încît purismul este infirmat 
în mod convingător în toate aceste situaţii. 


Dealtfel, cine stie cîte dintre operele considerate mediocre, 
pierdute în hätisul obiectelor de civilizaţie, au ajuns mai tîrziu să 
devină simptoame reprezentative, preţuite pentru raritatea sau 
tipicitatea lor, sau înţelese cu întîrziere după ce întîi fuseseră 
catalogate drept ,obisnuite". Eminescu n-a fost considerat într-o 
vreme mult inferior lui Samson Bodnărescu, Macedonski nu a 
întîlnit oare suficiente neînţelegeri, Arghezi n-a fost contestat cu 
vehementä pînă a ajunge în manualele şcolare ca un clasic, iar 
Țuculescu n-a fost recunoscut decît după moarte ? Muzica lui 
Mozart nu a fost considerată 
o bună vreme ca un simplu divertisment de salon, proza absurdă 
de valoare europeană a lui Urmuz nu s-a născut dintr-o 
încercare de a alunga plictiseala petrecerilor prăfuite din 
provincialul oraş unde actualul clasic funcţiona ca magistrat şi 
părea a nu avea veleitäti literare ? 

Am dat însă acum exemple care mai devreme sau mai tirziu 
au devenit celebre. Cîte celebrităţi de odinioară nu s-au pierdut 
însă în neant ? Şi cîte obiecte estetice funcţionînd ca atare în 
Häer dEr nu s-au pierdut prin simplă degradare sau ieşire din 
modă ! 

Lucrurile sînt şi mai evidente în cazul a ceea ce am numit 
artă cu a mic', întrucît la nivelul mediu diferenţierile sînt şi mai 
greu de făcut şi atunci ierarhizările de valoare devin adesea în 
conştiinţa subiecţilor simple deosebiri de gust. 

Şi totuşi în viaţa estetică proprie fiecărei civilizaţii obiectele 
şi operele cu cea mai mare răspîndire sînt acest-ea, iar circulaţia 
lor este mult uşurată tocmai pentru că ele sînt mai puţin supuse 
fixitätii pe care o introduce recunoaşterea „oficială" a valorii. 
Există apoi domenii ale artei deloc inferioare axiologic, dar în 
privinţa cărora oferta abundentă, variabilitatea preferințelor şi 
parcă un statut care favorizează subiectivismul (indivizilor, 
grupurilor, generaţiilor uneori) duc la o selecţie dintre cele mai 
„libere". A prefera în muzica uşoară pe Aznavour lui Georges 
Brasseur sau pe Mihaela Mihai An- gelei Similea sau acestora 
muzica folk nu este o problemă de nivel axiologic după cum 
circulaţia mai intensă a literaturii stiintifico-fantastice faţă de 
proza psihologică nu mai e o diferenţiere de valoare ci una 
taxino- mică. 

Circulaţia valorilor estetice este dealtfel în mare măsură 
influenţată de domeniul cărora acestea le aparţin, în sensul că 
adesea succesul, aria de răspîndire nu ţin în asemenea cazuri de 
structura intrinsecă a acestora, ci de genul din care fac parte. 
Desigur un Conan Doyle sau Agatha Christie vor ocupa în 
romanul poliţist un loc superior faţă de un „făcător de aventuri" 
oarecare, dar în circulaţia lor reală va interveni adesea o 
nivelare nedorită, pentru că fluxul acceptă chiar si 
pseudoliteratura, care pentru mulţi nu e mai puţin validă. 
Numeroasele cazuri pe care le-am întîlnit în care posesorii unor 
icoane pe sticlă de mare valoare artistică le-au dăruit cu 
uşurinţă în schimbul unor copii contemporane lipsite de valoare 
denotă nu numai o „inconştienţă artistică", ci şi faptul că în 
realitate pentru numeroşi oameni ierarhiile reale lipsesc sau nu 
sînt esenţiale, în circulaţia bunurilor intervenind alături de 
criteriile general sociale altele îngust-comerciale şi destul de rar 
perspective specifice. 

Situaţia descrisă mai sus determină necesitatea ca măcar în 
cazurile posibile să intervină o reglare socială critică care să 
decidă asupra punerii în circulaţie a unei valori estetice 


sau alta, care să le ierarhizeze după nivel sau măcar să le 
clasifice, acordind oamenilor posibilitatea să aleagă între 
alternative si formindu-le cu competenţă discernämintul. 
Manierele de creaţie rămîn în mod firesc variate, diversitatea 
stilistică este încurajată de societatea noastră, după cum 
nivelele de sensibilitate, marea diferenţiere a gusturilor sînt 
fireşti şi de dorit, astfel încît circulaţia (instituţionalizată sau nu) 
poartă ea însăşi amprenta acestei sensibile eterogenităţi (în 
funcţie de trebuinte, interese sau aspirații). 

Extrem de necesară ni se pare luarea în considerare a 
acestei eterogenităţi reale şi deci reglarea corespunzătoare a 
ofertei culturale, nu în sensul ploconirii în faţa unor conştiinţe 
neformate, ci din nevoia de a porni în dirijarea creaţiei sau 
receptării nu doar de la ceea ce am dori să fie, ci şi de la ceea ce 
este. Este adevărat că mijloacele de comunicare de masă duc 
adesea la ma- sificarea nedorită a gusturilor, la nivelarea 
sensibilităţii unor personalităţi diferite (dealtfel nu numai ele ci 
în genere serializarea industrială ce pătrunde în sfera es- 
teticului), dar tocmai aici intervine necesitatea de a pune în 
circulaţie valori diferenţiate stilistic. 

lată că am atins prin aceasta o fierbinte şi nepotolită 
controversă. Recunoaşterea socială largă, posibilă în condiţiile 
democratizării culturii implică participarea unor mase însemnate 
la validarea artistică a operei dar, pe de altă parte, serializarea 
producţiei artistice duce la efecte similare în rindurile 
receptorilor, or atunci în ce măsură poate fi considerată opinia 
aceasta ca reprezentativă si semnificativă axiologic ? 
Contradictia pe care o semnalăm este reală şi ea ne duce la 
repunerea în discuţie a vechii dispute privind caracterul eli- tar 
sau de masă al artei. Se ştie cu cită teamă şi violenţă au 
reacţionat Nietzsche şi apoi Ortega y Gasset împotriva a ceea ce 
ei numeau invazia gloatei sau rebeliunea maselor (La Rebelion 
de Las Massas era chiar titlul uneia dintre cele mai cunoscute 
cărţi ale celui de-al doilea), dar, dacă vom condamna asemenea 
poziţii, nu înseamnă că valoarea artistică se decide prin simpla 
presiune a celor mai mulţi, indiferent de pregătirea lor. 

Numeroşi specialişti — pornind de la o reală distantare a 
artei de avangardă şi chiar a celei clasice de mase destul de 
largi, au pus in circulaţie ideea că pentru acestea din urmă 
apelul la mijloacele de comunicare în masă ar reprezenta soluţia 
problemei, divizînd astfel publicul în două şi recunoscînd 
indirect existenţa şi nevoia unei elite care să înţeleagă şi să 
recunoască arta mare. Poziţia aceasta nu este evident de 
susţinut nu pentru că stratificarea publicului n-ar fi reală, dar 
pentru că nu putem accepta — în condiţiile unei civilizaţii 
socialiste —  perpetuarea unei asemenea situaţii şi lipsa 
preocupării de a ridica întregul popor la un nivel de cultură 
înalt. Dealtfel progrese însemnate s-au petrecut deja pe acest 
drum şi o teoretizare a păstrării situaţiei de fapt este nu numai 
greşită ideologic, dar neconformă cu dinamismul culturii şi 
civilizaţiei contemporane, care va aduce credem în viitor solutio- 
narea acestei alternative. 

Distincția dintre aceste două nivele ale culturii credem că 
trebuie făcută doar tipologic iar oferta, propunerea adresată 
receprilor nu trebuie să o transforme într-o „falie axiologicä", 
pentri a nu pune dintru început premisele principiale ale unei 
rupturi în planul civilizaţiei, al artei trăite (ruptura tot va exista 


din diverse motive : a) inovaţia devansează întotdeauna 
sensibilitatea formată; b) succesiunea curentelor, stilurilor, 
orientărilor, evoluţia artei e mai rapidă decît cea a conştiinţei 
receptorilor; c) trecerea de la arta propusă la trăirea ei cere şi 
ea timp, atît pentru recunoaşterea cît mai ales pentru asimilarea 
ei organică ; d) diferentierile de nivele de pregătire şi interes 
pentru artă vor persista întotdeauna, pentru că o societate 
omogenă nu înseamnă o masă nivelată şi serializată). 

Complexitatea situaţiei apare cu limpezime în cazul atît de 
contradictoriu al lui Th. W. Adorno care încearcă să explice 
situaţia muzicii moderne în societatea bazată pe înstrăinare şi 
care nu reuşeşte să iasă din alternativa dintre estetism şi 
umanism (o altă formă a relaţiei elită-mase). 

Chiar dacă estetismul reprezintă o poziţie teoretică 
inacceptabilă din punctul nostru de vedere, el oglindeşte o 
situaţie nu mai puţin reală : cea a unei stratificări încă existente 
în rîndurile publicului pe care abia dezvoltarea istorică o va 
învinge. Revoluţia tehnico- ştiinţifică şi transformările sociale 
vor determina fără îndoială modificări dintre cele mai însemnate 
în acest sens, punînd probabil şi antinomia unicat-serie într-o 
nouă perspectivă. (Marele ataşament pentru produse unicat, faţă 
de cele fabricate pe cale semiindustrială este semnificativ de 
pildă în cazul covoarelor, al obiectelor menite să decoreze 
ambianța, după cum în creaţia artistică propriu-zisă 
originalitatea îşi păstrează încă forţa ei expresivă, deşi adesea 
domină conformismul cenuşiu, dar deja acceptat.) 

în procesul de circulaţie a valorilor artistice se petrec 
semnificative inferente între genuri, nu numai prin sinteza lor, ci 
şi în sensul că succesul dintr-un domeniu asigură o mare viteză 
şi densitate de circulaţie într-altul. Marea popularitate a 
romanelor Forsyte Saga de Gals- worthy sau Cătunul de 
Faulkner, după ce ele au fost cunoscute întîi de foarte mulţi prin 
intermediul serialelor de televiziune, ca şi succesul romanului 
Aeroportul de John Hailey după filmul cu acelaşi nume sînt doar 
cîteva exemple, ca să nu amintim de creşterea vitezei de 
circulaţie a unor elemente vestimentare purtate de vedete de 
teatru sau film (ne-a surprins de pildă faptul că un meşter 
cojocar din comuna Sibiel îşi botezase o anumită categorie de 
cojoace , Alain Delon"). 

în mod firesc în recunoaşterea şi circulaţia artei, în afară de 
condiţionarea prin jfertă, intervine o selecţie preferenţială prin 
care indivizii îşi exprimă liber aderenţa sau neaderenta la o 
ramură, un gen sau o operă anumită. în principiu credem că nu 
este posibilă şi valabilă o ierarhizare axiologică a ramurilor şi 
genurilor 
— lucru devenit însă necesar în cazul operei individuale — în 
schimb nu putem să nu constatăm că sub raport funcţional o 
asemenea ierarhizare are loc, gene- rînd predominante si 
greutăţi specifice diferite. Nevoile sociale presupun — virtual — 
o satisfacere a tuturor valentelor esenței umane, deci se opun si 
ele — în principiu — unei ierarhizări între ramuri şi genuri 
artistice, ceea ce nu înseamnă că în practică o asemenea depar- 
tajarelnu are loc, uneori ajungîndu-se la unidimensiona- lizarea 
artistigà a indivizilor. 

Naâvoile estetice nu sînt însă neapărat concret-isto- rice, ci 
general-umane pentru că, în afara unui spirit umanist propriu 


artei dintotdeauna, operele se referă adesea la alte realităţi 
sociale decît cele trăite de cei ce le citesc, adoptă perspective 
etice care sînt proprii altor epoci şi propun criterii deosebite de 
cele pe care receptorii le apMcă în viaţa de toate zilele. 
Romanele de dragoste sau aventuri care au cota de popularitate 
cea mai î'idicată sînt astfel adesea receptate fără discernämint, 
nu numai sub raportul implicatiilor lor etice, dar şi ca valori 
estetice. Criteriul selecţiei a devenit pentru mulţi simplul fapt că 
fac parte din colecţia „romane de dragoste" sau că — aşa cum 
spunea un bibliotecar din Petroşani — sînt extrem de uzate, deci 
au fost citite de mulţi. 

Că avem de-a face adesea cu o selecţie nespecifică, în sensul 
că primează alte criterii decît cele estetice, o arată în bună 
măsură si situaţia numeroaselor muzee şi case memoriale 
răspîndite prin ţară şi pe care mulţi le vizitează exclusiv pentru 
că sînt incluse în traseul O.N.T.-ului sau pentru că a devenit un 
titlu de glorie să poţi enumera frumuseţile văzute. Fireşte, chiar 
dacă în asemenea împrejurări intrarea esteticului în universul 
spiritual se face pe uşa din dos, existenţa si mai ales rămînerea 
lui acolo sînt salutare, cu grijja de a nu permite intruziunea unor 
criterii nespecifice şi formarea unei false conştiinţe estetice. 
Există cazuri cînd de pildă case memoriale cum este „Bojdeuca 
lui Creangă" din laşi sau „Casa Sadoveanu" din Fălticeni, „Casa 
lui Ar- ghezi" din Capitală devin adevărate locuri de pelerinaj 
estetic prin faptul că s-au transformat în simboluri spirituale de 
mare expresivitate şi reprezentativitate, dar chiar şi aici, a crede 
că mobilurile pentru care ele sînt alese spre a fi văzute sînt strict 
estetice ar fi o naivitate. 

Vizitarea lor rămîne însă un fapt de civilizaţie care 
depăşeşte nevoile comune, pentru a se transforma într-o nevoie 
spirituală de tip deosebit. încurajarea acestei tendinţe este de 
dorit, cu grija de a-i ajuta pe oameni să judece în mod adecvat 
ceea ce văd şi să nu ,consume" arta sau esteticul ca pe orice 
produs comercial. Spiritualizarea nevoilor de acest tip este 
modul în care ele se pot integra în conştiinţe, contribuind la 
formarea lor pe diverse planuri. 

Este necesară dealtfel o atentă şi competentă judecată 
asupra a ceea ce se prezintă ca nevoie socială (prin planuri 
editoriale, repertorii teatrale sau de cinematograf, programe de 
radio-televiziune, muzee, expoziţii etc.), dar şi o personalizare a 
criteriilor selecţiei pentru a forma un receptor activ şi 
competent. Diferentierea ofertei culturale se poate realiza pe 
plan macro- social, în timp ce capacitatea de a alege şi nu de a 
primi ca atare este o problemă a fiecărui individ. Funcţionează 
din păcate mai mult criteriile general-sociale decit selecţia 
personală, ceea ce impune instituirea unui mecanism de formare 
multidiferentiatä a individualitätilor astfel încit ele să-şi poată 
alege cu spirit critic hrana lor artistică. Soluţia o reprezintă 
permanenta deschidere a orizontului spiritual, ridicarea 
nivelului de cultură, înfăţişarea şi prezentarea în circulaţie a 
lucrurilor care merită, dar şi o preocupare a şcolii, familiei, 
i ri lat pată obşteşti, a criticii literare şi de artă pentru a oferi 
criterii adecvate de judecată nu numai operei dar şi orizonturilor 
estetice diferenţiate ale receptorilor. 

Uña dintre nuantärile ce trebuie introduse în atitudinea 
noastră faţă de artă este cea a distinctiei dintre finalitatea 


intrinsecă a esteticului şi caracterul său delectativ. 

Arta — în ipostaza de cultură propusă — a dobîndit o 
finalitate autonomă, în sensul că ea există ca scop şi doar apoi ca 
mijloc, că ajunge să exprime valenţe diferenţiate şi specializate 
ale esenței umane. Formarea atitudinii estetice faţă de realitate 
ca şi expresia concentrată a creaţiei care este ARTA, presupune 
o viziune specifică, un anumit mod de raportare la faptele de 
conştiinţă, care rămîne inconfundabil cu orice altă atitudine spi- 
rituală. Avem de-a face cu o expresie atit de decantată a omului 
încît ea pare gratuită, aptitudinile sale constructive pe plan 
spiritual se înfăţişează ca joc, iar cu puţine excepții, acţiunea se 
rezumă la contemplare. 

Spunînd lucrurile acestea nu ne închipuim .că arta se rupe 
de societate, de practica umană şi de lume, în genere, ci vrem să 
subliniem faptul că ea există, circulă şi funcţionează aici tocmai 
prin virtuțile ei delectative, decorative, deconectante de 
ritmurile tumultuoase ale vieţii. înainte de a vedea ce aspecte 
reale ia această natură, din principiu „dezinteresată", va trebui 
să cercetăm tocmai resorturile intime ale acestui auto t eli s m 
în planul intentiilor Vom preciza deci că virtual omul îşi 
diferenţiază lumile spirituale după legile care le guvernează, că 
interesele sale sînt aici adecvate domeniului şi că sub raport 
practic el năzuieşte să păstreze (în funcţie de cultura sa 
artistică) specificitatea acestui univers. 

Interesul artistic porneşte tocmai de la tendinţa de a nu 
confunda criteriile, de la existenţa unor mobiluri şi centre de 
preocupare pentru arta ca artă, chiar dacă în procesul complex 
al vieţii multe dintre distincţii se pierd, numeroase graniţe se 
şterg. Privite intrinsec lucrurile par a se opri la faptul artistic 
semnificativ şi expresiv, ca transfigurare complexă a realului, 
fără a continua traiectul funcţional pe care acesta îl parcurge 
atunci cînd se inserează în viaţă devenind fapt de civilizație. 

Care sînt trăsăturile acestui univers specific artistic, privit 
în autonomia lui virtuală ? în primul rînd faptul că el se 
detaşează de viaţa reală, că nu se mulţumeşte s-o oglindească ci 
apare ca o lume distinctă, în care nu căutăm rosturi prozaice ci 
desfătare senzorială, punere în vibraţie a coardelor afective, 
apel la raţiunea frumoasă şi nu la frumuseţea raţiunii. Vrem să 
spunem că o analiză intrinsecă trebuie să pornească de la 
geneza sentimentului estetic prin desprinderea artei de viaţa co- 
tidiană şi apariţia formelor de reflectare abstractă a realităţii, a 
lumii proprii a operelor de artă, a mimesis- ului cum a făcut 
Georg Lukâcs | să urmărească felul în care ia naştere simţul 
formelor, al culorii şi sunetelor, să privească operele de artă 
drept construcţii în sine, ce nu trebuie raportate decît la 
propriile lor legi (cred că doar într-o asemenea perspectivă — 
valabilă evident exclusiv metodologic — corespondenţa dintre 
intenţie şi realizare de care vorbea Mihai Ralea ! poate fi 
considerată drept un criteriu de valoare). 

Discutind despre finalitatea autonomă a  artisticului 
constatăm dealtfel că realitatea ne obligă să-i raportăm la ea, că, 
nici măcar metodologic, nu putem să separăm ceea ce ar 
constitui puritatea ei. Simetria sau asimetria formelor, 
contraztele sau combinaţiile de culori apropiate, tonul, timbrul 
sau orÿanizarea sonoră, aplicarea sau nu a legilor perspectivei 
în imagine pot fi cercetate şi izolat pentru a inventaria 
elementele limbajului artistic, părţile sale sintactice, dar atunci 


cînd vrem să avem în vedere opera, ele ne apar cu o încărcătură 
semantică ce nu poate fi eludată, iar pentru a constitui un cod şi 
nu un simplu repertoriu de semne, sîntem obligaţi să avem în 
vedere construcţia de ansamblu, care degajă inevitabil o 
semnificaţie, transmite un mesaj. 

Analiza noastră în orice caz va înclina către funcţionarea 
reală a artei, ca fapt de civilizaţie, ceea ce presupune implicarea 
ei directă în real, lăsînd altor cercetări surprinderea trăsăturilor 
care autonomizează această formă a spiritului. O asemenea 
delimitare nu înseamnă că în ipostaza ei civilizatorie arta şi-a 
pierdut trăsăturile şi însuşirile care permit trăirea ci drept fe- 
nomen autonom ci numai că din păcate — de cele mai multe ori 
— trăirea este deturnată spre un simplu consum sau este oricum 
minată de alte criterii decît cele estetice. 


Am ales această perspectivă de analiză în care arta se 
dezautonomizează nu pentru că o preferăm, cu atît mai mult cu 
cît astfel arta treptat se autoanulează, ci pentru a respecta 
drumul ei real şi a fi lucizi de consecinţele pe care le are asupra 
ei funcţionarea socială si insertia civilizatorie largă. Există 
fireşte şi posibilitatea dorită şi anume ca arta să fie receptată în 
continuare ca artă, perspectivă din păcate şi ea puţin investigată 
in actu. Nu vom putea totuşi măsura efectele pe care arta le are 
în modelarea constiintelor, decît urmărind modul real în care 
operele intervin în ansamblul de preocupări al omului, îl lărgeşte 
sau îngustează, îi acordă sau nu o anumită coloratură estetică. 

Este semnificativ să vedem în ce fel sînt vii pentru societate 
operele odată create şi adesea înmagazinate în rezervoare de 
civilizaţie relativ stabile, fie că sînt in- stitutionalizate, fie că 
intră în patrimoniul spiritual al indivizilor. Nu este vorba numai 
de cazul artelor interpretative unde fiecare nouă viziune poate 
prezenta un alt Bach, Beethoven sau Wagner, Racine, 
Shakespeare sau Caragiale, dar şi de felul diferit în care 
funcţionează pentru contemporaneitate unul şi acelaşi Eminescu 
sau ajung să se insereze în conştiinţe diferitele specii şi genuri 
artistice : marea popularitate a cinematografului, interesul 
diferențiat pentru poezie, audiența deosebită a literaturii 
documentare sau de călătorie, popularitatea muzicii uşoare — 
ele însele în permanentă schimbare — arată că arta 
funcţionează socialmente în mod diferențiat, ocupă locuri 
diferite în ierarhia sistemelor de valori şi se inserează altfel în 
civilizaţia epocii de fiecare dată. 

Societatea contemporană încearcă o estetizare a co- 
tidianului atît la nivel individual — omul tinzînd să-şi serbeze 
momentele esenţiale ale vieţii — cît şi la nivel de ansamblu (prin 
grija pentru estetica produselor, a reclamei, a locului de muncă, 
a ambianţei în genere). Trebuie să atragem însă atenţia că în 
practică imperativele economico-utilitare sînt atît de puternice 
încît adesea esteticul nu-şi mai găseşte loc, este strivit, fie că e 
vorba de obiecte, fie că e vorba de relaţii umane. 

Dealtfel, îndeosebi la scară individuală, intervin şi alte 
criterii, fie că e vorba de exprimarea unui rang social, de 
compensarea unor nevoi de alt ordin, preluarea unor modele 
sau de căutarea unor echivalente estetice pentru situaţii, 
atitudini şi acte de alt ordin. Fundamental ni se pare că în 
funcţionarea lor reală atit arta cit şi esteticul cotidian tind să 
devină însoțitori independenţi ai vieţii oamenilor si generatori 
de stări sufleteşti specifice, cu o finalitate spirituală cit mai 
bogată. 


VESTIGIILE IMAGINARULUI ŞI MEDIUL 


Pentru a deveni fapt de civilizaţie, arta trebuie înmagazinată 
în aşa fel încît apoi să poată fi (măcar parţial) trăită şi retrăită 
de un număr cît mai mare de receptori, or la aceasta contribuie 
în mare măsură instituţii precum bibliotecile — pentru literatură 
— şi muzeele, colecţiile, arhivele de filme, discurile, benzile de 
magnétofon, imprimate privind fapte de cultură în genere. Ine- 
puizabilitatea rezervorului artistic al omenirii face imposibilă 
cupriñderea lui într-o singură instituţie, ca şi punerea Ja 
dispoziţie către toţi receptorii, dar depozitarea unui număr de 
opere în colecţii publice este încă o formă extrem de importantă 


socialmente, chiar dacă indivizii au început, în proporţie relativ 
mare, să-şi formeze biblioteci personale, să posede muzică 
imprimată pe discuri sau benzi sau să aibă (mai rar) colecţii de 
artă proprii. 

Insertia civilizatoare a diferitelor arte în viaţa reală, după 
cum se vede, variază şi, deşi nu avem date precise, este limpede 
că ea nu se face doar pe cale institutionali- zată. Depozitele 
civilizatorii ca şi cantitatea de artă oferită sau pusă la 
conservare este însă mult superioară celei efectiv consumate, 
ceea ce atestă credem atit nevoi, interese sau aspirații 
individuale inferioare celor socialmente propuse, cît şi o 
modificare a locului pe care îl au instituţiile în viaţa artistică a 
oamenilor, totul conducînd la o funcţionare deficitară a artei şi 
la o insertie civilizatorie redusă. E de presupus că are loc — 
evident treptat — o mutație către receptarea individualizată a 
artei, fapt determinat de posibilităţile oferite prin mijloacele de 
comunicare, de nivelul de cultură al maselor largi ca şi de 
ritmul general de viaţă. 

Imaginarul se conservă însă nu numai ca ansamblu spiritual 
ci şi ca urme materializate, mărturie a unor expresii artistice 
trecute. 

Vestigiile reale ale imaginarului sau ale lumii în care el a 
apărut trebuie însă să capete pe cit posibil o viaţă proprie, ele 
să fie căutate şi pentru ceea ce sînt şi nu numai pentru 
universul spiritual pe care-l reprezintă. Desigur o asemenea 
viziune nu este lipsită de primejdii: pentru unii vizita turistică Ia 
casa lui Anton Pann din Rîm- nicu Vilcea va înlocui Povestea 
vorbei, pentru alţii casa din strada Mărţişor a autorului 
Cuvintelor potrivite îi poate face pe aceştia să înlocuiască 
trăirea poetică cu satisfacerea unei simple curiozităţi biografice, 
dar riscul acesta trebuie asumat, dacă ne gîndim la marile avan- 
taje estetice ale unei asemenea organizări muzeale. Nimic din 
ceea ce a însemnat spiritualitate artistică reprezentativă pentru 
poporul nostru nu trebuie să rămînă fără ecou în constiintele 
contemporanilor şi dacă prin urmele reale ale acestora 
contribuim la această conservare, efectele se vor arăta pînă la 
urmă, nu numai în plan social-cultural general, dar şi artistic. 

Reţinem că vestigiile materiale ale imaginarului nu au o 
valoare numai ca civilizaţie „încremenită" ci şi una estetică, 
astfel că ele ajung uneori să reprezinte prin existenţa lor nu 
numai un auxiliar informativ al specialistului, dar şi o realitate 
cîteodată mai vie decît cea inserată în catalogul unei biblioteci 
sau în filele unei cărţi. 

Chiar atunci cînd arta trecutului (sau ceea ce azi numim artă 
dar care în trecut nu era considerată ca atare) are acest destin 
fericit, trebuie să fim însă conştienţi de faptul că atitudinea 
arhaică a conştiinţei a devenit vetustă pentru noi şi întrucîtva 
chiar posibilitatea de înţelegere şi penetraţie scade. După cum 
observa Arnold Gehlen „procedeele psihice ale percepţiei, repre- 
zentării şi simtirii — la nivelul evoluţiei sufleteşti de astăzi — nu 
sînt adecvate picturilor rupestre de la Alta- mira, statuilor 
egiptene sau lui Apollo din Tenea; ce-i drept efectele interioare 
declanşate de aceste opere in noi pot fi puternice şi articulate, 
chiar şi optic raportate exact şi totuşi nu există nici un dubiu că 
aceste monumente rămîn o taină pentru noi. Cu ajutorul notiuni- 
lor introduse la început s-ar putea deci spune că în aceste cazuri 
forma, mediul, conţinutul general coincideau cu funcţia (subl. 
ns.) ; izolate una de alta, ele nu aveau nici o existenţă. De aceea, 
de ccle mai multe ori, aceste opere sînt incapabile de evoluţie şi 
încremenite hieratic ; sub sensul imuabil, forma nu se schimbă 
din motive estetice. Trăirii de astăzi a acestor lucruri le lipseşte 
tocmai ceea ce trebuie să le fi fost odinioară specific : ceea ce ar 
face din ele şi din noi un singur tot, ne-ar zidi cu ele împreună" 

Citatul de mai sus dovedeşte că schimbarea funcţiei duce 
într-o serie de cazuri la incapacitatea de adecvare şi asimilare 
tradiţională, că specificul lor nu se mai potriveşte cu structura 
conştiinţei contemporane şi în acest sens — spunem noi — 
pentru aceasta din urmă devine nespecific şi inautentic adesea. 
E drept, retrăirea dă o nouă dar şi o altă viaţă operelor de pînă 
atunci şi acest proces poate genera noi funcţii, în orice caz altele 
decît cele iniţiale şi adesea anestetice. 

Imaginarul are însă vestigii nu numai în acest gen. întreaga 
spiritualitate estetică a lumii rurale româneşti din diverse 
regiuni capătă viaţă în Muzeul Satului, orice reconstituire 
arheologică semnificativă, cum este de pildă cea a vechii 
Sarmizegetusa, implică elemente estetice şi reface nu doar o 
lume de obiecte dar şi un univers de trăiri şi simtäminte, astfel 


încît muzeele istorice, etnografice, tehnice, arheologice sau de 
alte feluri trebuiesc şi ele incluse în această glorioasă „paradă a 
trecutului". A evidenția valenţele estetice ale acestor vestigii ale 
imaginarului permite astfel reconstituirea civilizaţiilor străvechi 
cu ajutorul nu numai al datelor exacte ale ştiinţei, dar şi prin 
contribuţia îndrăzneață a fanteziei, făclnd chiar ca obiecte care 
au fost create cu scopuri strict utilitare să dobindeascä pe 
această cale o patină estetică (obiectele de uz casnic, oalele, 
ulcelele, lingurile, războaiele de ţesut sau cuptorul tradiţional au 
dobîndit în muzeu o altă semnificaţie şi nu mai vorbesc despre 
ele ca atare, ci prin gratuitatea lor actuală permit reconstituirea 
estetică a unui univers spiritual astăzi de domeniul trecutului). 


Se petrece de fapt în asemenea cazuri un ciudat transfer : 
obiectele nu numai că dobîndesc o altă funcţie dar încetează să 
ne intereseze ca atare şi trimit — prin intermediul asociaţiilor 
îndrăzneţe ale fanteziei şi al rememorărilor mintale — către 
realităţi spirituale care transcend existenţa lor materială. O 
trăsătură specific estetică a acestor obiecte derivă din faptul că 
ele există nu pentru a fi utilizate ci pentru a fi privite şi că ele 
permit astfel nu doar o refacere a unui univers demult dispărut 
ci mai ales construirea altuia. Capacitatea gene- ral-umană de a 
construi mintal se desfăşoară aici în însemnată măsură după 
legile frumosului, întrucît presiunea necesităţii şi funcţionalităţii 
imediate a dispărut, fiind înlocuită cu libertatea imaginaţiei şi cu 
căldura simtirii. în formarea estetică a oamenilor vestigiile reale 
ale imaginarului au o mare importanţă tocmai în măsura în care 
sînt învinse şi depăşite limitele materiale şi condiţia lor iniţială, 
permitind conştiinţei să le refacă şi să le integreze într-un nou 
univers de civilizaţie : cel al omului contemporan. Distanţa în 
timp, separarea în spaţiu, acţionează aici în favoarea esteticului, 
în măsura în care obiectele respective sint expresive si 


reprezentative. 
Interesant este cazul obiectelor cotidiene care suferă — 
atunci cînd sînt expresive — o ciudată ,dematerializare", 


devenind vestigii ale trecutului pe care-l simbolizează. Ele 
preţuiesc acum nu ca lucruri materiale ci ca trimiteri la 
universul spiritual pe care-l reprezintă. 

Valentele estetice ale cotidianului nu se inserează în real ca 
lucruri realizate aparte, create întîi într-un proces de marcată 
individualitate şi specificitate, pentru a fi apoi lansate în lume, ci 
apar odată cu ea. Faptul acesta face ca — în măsura în care 
aceste valenţe există — ele să pară mai puţin artificiale, purtînd 
pecetea autenticităţii, a organicitätii (în sensul că în principiu 
fac parte din obiectul sau atitudinea respectivă nu-i sînt adău- 
gate ; în practică — după cum constatăm însă adesea 
— valenţele estetice sînt lipite nefiresc, lucrurile sînt 
„înfrumuseţate" din exterior, ceea ce constituie una dintre 
explicațiile fenomenelor kitsch). 

Trăind odată cu lucrurile sau atitudinile umane, esteticul 
cotidian este legat de existența lor, or cum în genere acestea sînt 
trecătoare, perisabile, tranzienta sa este mult mai mare (în clipa 
în care într-un muzeu etnografic sînt strînse obiecte utilitare, ele 
încetează să mai trăiască aici ca atare si devin reprezentative 
pentru o anumită civilizație si estetice din punct de vedere al 
formei, culorii sau aspectului lor). Depozitarea esteticului coti- 
dian este imposibilă, întrucît o dată expus spre a fi contemplat, 
el încetează să mai fie cotidian, adică să facă parte din viața 
propriu-zisă. Este extrem de interesant însă, sub raport estetic, 
cum tocmai lipsa de funcționare poate transforma obiecte 
prozaice în opere de artă sau în orice caz în bunuri cu virtuţi 
decorative şi nu utilitare (cazul oalelor, farfuriilor, cestilor de lut, 
al lingurilor, furculitelor sau altor obiecte de lemn care, fiind 
înlocuite de produsele industriei moderne, au devenit acum un 
însemn mai ales estetic). 

Olasemenea detaşare de realitatea prozaică generează 
uneorÿ tendinţe extrem de interesante. Constatînd interesul 
pentri produse de artă populară (odinioară reprezentată de 
obiecte utile), un creator cum este Nicolae Popa din Tirpeşti 


(jud. Neamţ) şi-a construit alături de locuinţa sa o casä-muzeu cu 
12 camere în care intenţionează să expună măşti, catrinte, 
cojoace, ii, obiecte casnice în spirit popular, adică a ajuns la 
înţelegerea posibilităţii şi utilității spirituale a depozitării lor. 
Tendinţa de a face muzee din casele unor personalităţi de seamă 
s-a extins mult în prezent, muzeografii fiind aproape asaltati 
uneori cu donaţii din partea rudelor sau chiar a persoanelor în 
cauză, cu condiţia ca să se înfiinţeze „case memoriale", ,muzee", 
„colecţii" care să le poarte numele. 

Atitudinea aceasta — cu certe implicaţii estetice — derivă de 
fapt din alte considerente, îndeosebi socio-psi- hologice, legate 
de dorinţa de afirmare şi näzuinta firească a omului de a fi 
reprezentat după moarte, măcar prin lucrurile lui. Dacă în 
numeroase cazuri constatăm 
o dispariţie a artisticului în estetic sau chiar ieşirea lui din orice 
funcţionare umană, aici avem de-a face cu un proces invers, de 
artisticizeire a cotidianului, iar în măsura posibilului chiar de 
integrare a obiectului respectiv, în sfera artei. Avem de-a face 
deci atit cu o insertie a esteticului în real, cit şi cu un proces 
invers. Tendinţa de estetizare a vieţii ni se pare a fi cea care 
prefigurează viitorul acestei forme a spiritului, care ajunge să 
constituie o trăsătură dominantă a evoluţiei către dezideratele 
umane superioare. 

Existenţa esteticului nu poate fi deci discutată ca un spirit 
sau o idee absolută, existind deasupra şi înaintea mediului a 
cărui extracţie superioară este, iar ea exprimă realul nu doar ca 
umbrele din mitul platonician al peşterii, ci se infiltrează în 
acesta, devin parte integrantă a sa. Mediul poate fi privit sub 
diverse unghiuri, fie că este vorba de cel social general, de 
contextul cultural şi civilizatoriu al epocii, de națiunea din a 
cărei sevă apare opera şi pe care o exprimă, de aspirațiile su- 
biective ale grupurilor şi indivizilor ajungind — să le poată chiar 
sugera cu o maximă expresivitate. Transcen- derea acestor 
hotare este fireşte posibilă, avînd în vedere cunoscuta aspirație 
spre universalitate a artei, dar prin aceasta ea nu va fi mai puţin 
legată de teritoriul în care a apărut, trăieşte şi pe care ni-l face 
sensibil pe calea construcţiilor imaginare pe care le clădeşte. 

Semnificativ ni se pare cazul civilizaţiei elenistice, a cărei 
cercetare este relevantă pentru felul în care, prin funcţionare 
socială, cultura trece în civilizaţie. După cum remarcă într-o 
pertinentă analiză Mihai Gramatopol „elenismul, fără a cunoaşte 
un progres tehnic substanţial, dar avînd totuşi un imens tezaur 
de cunoştinţe enciclopedice, este numit, de preferinţă, 
civilizaţie. Această denumire credem că i s-a dat şi ea se cadea 
fi menţinută în continuare, pentru ansamblul raporturilor ce 
caracterizează noua structură. Ele pot fi rezumate, căutînd să 
intrăm cît mai mult în mentalitatea timpului, prin termenii 
universalitate (cosmopolitism), enciclopedism şi destin raţional 
(în sensul mai sus-pomenit), în opoziţie cu Grecia vremurilor 
clasice definită de cetate, de cultura cetäteneascä şi de destinul 
irațional. Dar civilizația mai înseamnă, prin opoziţie cu cultura 
cetății-stat (limitată de obicei la un mediu geografic restrîns, cu 
excepţia marilor centre panelenice, care au prefigurat caracterul 
univezgal al civilizaţiei greceşti în epoca elenistică) şi 
organizarea supranationalâ a activităţii ştiinţifice şi artistice, 
pătrunderea diviziunii muncii chiar în domeniul «producției» 


intelectuale, ce se pliază la rîn- du-i principiului randamentului“ 

Am dat acest citat atît de larg pentru că elenismul, născut 
prin funcţionarea socială a culturii greceşti clasice, a exprimat 
poate cel mai bine în istoria omenirii felul în care cultura trece 
în civilizaţie, odată cu lărgirea ariei geografice asupra căreia se 
exercită, astfel încît graniţele ,nationale" sînt depăşite, 
aspirîndu-se la universalitate. Faptul că nu în primul rînd tehnica 
este cea care a determinat acest statut este şi el semnificativ 
pentru că a dovedit încă odată cît de falsă este ruptura între 
disciplinele şi activitatea umanistă, pe de o parte, şi ştiinţele sau 
aplicarea lor tehnică, pe de alta. La capătul analizei efectuate în 
capitolul introductiv se conchide : „în capitolele ce urmează ne 
vom strădui să cuprindem cît mai multe fapte ale acelei culturi 
care, devenind civilizaţie (sublinierea ne aparţine) poartă în sine 
ideologia şi aspiraţiile universalului" *. Spunînd acestea se sub- 
liniază atît trăsăturile civilizatorii ale artei cît şi faptul 
— amintit deja — că ea trăieşte, funcţionează într-un mediu dat, 
a cărui analiză merită — în contextul acestei lucrări W— a fi 
făcută. 

Avînd în vedere marea varietate a acceptiilor date 
conceptului de mediu sîntem obligaţi să-i caracterizăm succint : 
putem vorbi de un mediu uman in măsura în care există o 
relativă omogenitate de trebuinte, interese şi aspirații, o 
coeziune spirituală determinată istoriceşte şi o unitate (desigur 
relativă) a stilurilor de viaţă ale indivizilor. 

Mediul omogen este caracteristic fiecărui gen de artă, dar 
îşi găseşte realizarea abia în lumea internă a operei particulare 
ale cărei legi interne îi configurează existenţa. Aşa cum arată G. 
Lukâcs — din perspectiva creaţiei — „acest mediu nu este totuşi 
o realitate obiectivă, existentă independent de activitatea 
oamenilor, ca un fapt sau o corelaţie din natură sau din 
societate, ci un principiu special de formare al obiectualitätilor şi 
al legăturilor lor, produse special de practica oamenilor" 7. E 
drept că aici viziunea esteticianului marxist este interioară artei 
sau — după cum vom vedea dintr-o altă precizare W— de natură 
genetică, în timp ce noi avem în vedere şi receptarea operei, 
integrarea ei socială, astfel încît cadrul se lărgeşte. Comun ni se 
pare a fi însă parametrul PRACTICII. „Mediul omogen — spune 
tot el — cu toată alcătuirea lui concretă (audibilitate, vizualitate, 
limbaj, gest) constituie un element al vieţii omeneşti, al practicii 
omeneşti, trebuie deci să fie ceva scos din scurgerea 
neîntreruptă a realităţii" ® (din „imediatitatea vieţii" ar fi spus 
Tudor Vianu — n.n.). 

După cum vedem în textele citate este avută în vedere bucla 
iniţială a procesului care conduce la apariţia artei, dar un 
asemenea mediu omogen este necesar şi pentru receptarea ei 
adecvată, deci în segmentul final de care ne ocupăm noi. De aici 
se desprinde concluzia că trecerea artei de la creaţie la 
receptare, de la unicat la socializare, transformarea ei în fapt de 
civilizaţie implică 
— pentru păstrarea specificităţii ei — constituirea tocmai a unui 
asemanea mediu omogen, existent nu numai în interiorul artei 
(genubii, speciei, operei particulare), ca şi în cadrul grupului 
microzsau macrosocial al receptorilor. Din păcate viteza cu care 

arta se difuzează, ajun- gînd să se socializeze, depăşeşte mult 
ritmul evoluţiei sociale generale chiar în perioadele ei cele mai 
revoluționare, ceea ce şi explică de ce autonomia adesea se di- 
zolvă în heteronomie, specificul se şterge şi receptarea rămine 
astfel inautentică. 

în virtutea acestor consideraţii, sarcina educaţiei estetice, ca 
parte a unui proces mult mai larg, o reprezintă în principal 
atingerea acestei omogenitäti stilistice a receptorilor, fără ca 
acest proces să ducă la uniformizarea sau  nivelarea 
personalităţii lor. Decalajul va rămîne însă permanent, întrucît 
omogenizarea socială nu o determină automat pe cea estetică, 
ele nici nu se implică una pe cealaltă şi apoi, în cazul formării 
atitudinii faţă de artă, trebuie să fim foarte atenţi ca aceasta să 
nu ducă la aducerea receptorilor la acelaşi numitor. în cazurile 
ideale, o asemenea formare estetică va duce poate în viitor chiar 
la ştergerea graniţelor fixe dintre creatori şi receptori pe care le- 
a introdus diviziunea socială a muncii şi la revenirea — pe cu 
totul alt plan — la situaţia proprie sub acest raport orînduirii 
primitive sau artei populare, dar deocamdată, din păcate, o 
asemenea omogenizare — prin armonizare reciprocă — nu are 
loc, ceea ce şi duce la consecinţele negative despre care am 
vorbit. 

în ce ne priveşte ne simţim datori aici să cercetăm arta în 
funcţionarea ei reală şi deci să înregistrăm — cu spirit critic şi 
luciditate — nenumăratele situaţii în care lucrurile se petrec nu 
aşa cum am vrea, ci aşa cum sînt ele determinate în genere de 
viaţă în curgerea ei. Nu are rost să vedem acest fenomen în mod 
idilic şi nici să generalizăm în mod nepermis situaţiile în care 
trăirea artei este autentică, în specificitatea ei, ci mai 
importantă ni se pare viziunea critică faţă de ceea ce există. Vom 
reţine doar că în principiu idealul nostru este nu dizolvarea 
valorilor în viaţă, ci păstrarea lor în ceea ce au propriu, dobîndit 
în decursul veacurilor. 

Perspectiva lucrării noastre ne obligă să inversăm optica 
analizei şi — acceptînd cunoscuta determinare cauzală indirectă 
a artei de către mediu — să urmărim felul în care arta la rîndul 
ei configurează mediul, fl exprimă, intră în substanța lui 
spirituală din clipa în care este receptată şi asimilată, deci 
transformată în fapt de civilizaţie. Vom vorbi atunci de Eminescu 
nu numai ca produs al epocii sale dar şi ca instaurator de epocă, 
îl vom înţelege pe Caragiale, nu doar ca un genial talent, capabil 
să surprindă un mediu uman dar şi ca modelator al conştiinţei 
sociale şi naţionale, îl vom asculta pe George Enescu nu numai 
pentru a în- tîlni un melos popular românesc decantat ci şi 
pentru a ni-l însuşi. 

Spunînd acestea nu ne gîndim numai la cunoscuta teză 
conform căreia conştiinţa socială, formele suprastructurii odată 
apărute au un rol activ asupra existenţei, ci şi la faptul că 
produsele lor se integrează în ea, devenind părţi ale unui mod de 
trai. Cum demonstrează Adrian Fochi“ referindu-se la Mioriţa, 
numeroasele ei variante arătau nu numai o largă arie de 
räspîndire geografică a baladei, dar şi o intrare a ei în circuitul 
comun, ca fapt de civilizaţie am spune noi, iar fiecare prelucrare 
o putem considera ca o reîntoarcere spre cultură, pentru ca apoi 

noua construcţie să fie propusă iarăşi spre asimilare. în 
asemenea situaţie valorile artei aparţin simultan culturii şi 
civilizaţiei, dar aceasta din urmă este garanţia unei mai 
îndelungate şi mai solide perenitäti. 


D CU e 


N-au existat însă chiar şi civilizaţii care au pierit fără urmă 
sau ale căror vestigii sînt atît de puţine încît nu permit 
reconstituirea spiritualităţii care le-a guvernat ? Cum am putea 
asigura conservarea valorilor artei în decursul timpului, de 
vreme ce simpla lor receptare şi transformare în simptome 
civilizatorii nu este suficientă ? După părerea noastră pe două 
căi : în primul rînd arta trebuie să mențină în permanenţă con- 
tactul cu mediul viu, contemporan şi să nu se limiteze la o 
existență muzeală sau la o inventariere arhivistică, în al doilea 
rînd se pune problema ca. odată devenită parte a stilului de 
viață ea să nu se prozaizeze, pierzin- du-se în cotidian, ci să 
continue a ieşi în lume ca valoare culturală specifică, ce se 
repropune spre receptare generaţiilor ce urmează. 

După cum arată de pildă cu temeinice argumente Ion 
Pogorilovschi“5, Coloana fără sfirsit a lui Brâncuşi a avut la 
origine bradul funerar pe care, într-o viziune sculpturală de 
mare originalitate, marele geniu a creat-o spre a cinsti memoria 
celor căzuţi în primul război mondial. Intrarea ei în ambianța 
oraşului Tg. Jiu, faptul că ea reprezintă astăzi un simptom al 
civilizaţiei poporului nostru arată că ea a devenit parte a stilului 
de viaţă, pentru ca de aici, în numeroase rînduri, ea să se 
reîntoarcă în cultura plastică unde este judecată ca simbol al 
marii forţe creatoare a unei personalităţi în cel mai înalt grad 
reprezentative nu numai pe plan naţional ci şi universal. Mediul 
cu care se confruntă Coloana nici nu mai este acum strict 
delimitat geografic sau etnic, ci ea a ajuns să intre cu cinste în 
patrimoniul universal. Relaţiile operei cu receptorii vor fi di- 
verse, specialiştii pot întreprinde o analiză atît structurală cît şi 
genetic-comparatistă, a ei, fapt este că ea înnobilează mediul, îl 
ridică deasupra prozaismului cotidian, oferindu-se privirii ca un 
splendid şi sublim spectacol. 

Analiza de mai sus ne arată că, distincția dintre faptul de 
cultură şi cel de civilizaţie este încă odată relativă şi am spune 
că relaţia lor dialectică se realizează în spaţiul spiritual oferit de 
mediu. De aceea şi considerăm că mediul nu este doar ceea ce 
înconjoară opera, adică doar un cadru exterior în care ea se 
plasează, ci un context ce înglobează textul, o ambiantä ce se 
formează prin subsumarea tuturor elementelor ce o compun. 
Chiar dacă metodologic, în vederea unei explicaţii genetice, se 
face distincția dintre intrinsec si extrinsec, autonom şi 
heteronom de fapt ele reprezintă o unitate a unor laturi 
inseparabile. Odată intrată în cadrul civilizaţiei, opera nu mai 
poate fi explicată decît ipotetic printr-o lume în care ea nu 
existase, pentru că de fapt pătrunzînd aici ea a ajuns să o 
modifice. Era ceea ce pierd din vedere multe studii de istoria 
literaturii şi artei care consideră operele ca exterioritäti fa” à de 
mediul căruia îi aparţin şi la configurarea căruia contribuie. 

Cele spuse pînă aici privesc îndeosebi mediul sub raport 
spiritual, întrucît chiar cînd a devenit fapt de civilizaţie, integrat 
în el, opera nu ne interesează atît ca obiect, ci în primul rînd ca 
semnificaţie umană expresivă. Desigur materialitatea mediului 
ca şi câracterul obiectual al artei nu sînt de neglijat pentru că 
ele şohează prin prezenţa lor, prin existenţa lor ca atare, iar 

dacă semnificaţiile sînt interpretabile si variate, ele pornesc de 
la o structură de ansamblu şi nu de la o microstructură stabilă 
care i se subsumează. 

Latura materială a civilizaţiei reprezintă însă nu numai un 
suport, o bază de pornire ci şi o concretizare a viziunii artistice, 
care în sine nu mai are semnificaţie ci există — în planul artei — 
doar ca intenţie realizată, ca obiect construit semnificativ. Faptul 
că la descoperirea relicvelor unei vechi civilizaţii drumul mintal 
parcurs pentru reconstituirea celui real arată uneori că logicul 
poate fi nu numai în concordanţă cu istoricul ci pare chiar să-i fi 
determinat, este fireşte doar o analogie spirituală. 

Rolul şi importanţa aspectului material al unei civilizaţii, a 
legilor obiective care o guvernează, sînt dealtfel mult mai 
importante decît s-ar crede, nu atît datorită caracterului lor 
obiectiv, cît prin faptul că exprimă cu claritate intenţiile artistice 
care au guvernat de fapt opera, înscriind-o într-un stil, o 
orientare, un curent. în acele arte în care legile fizicii au un rol 
esenţial, lucrul este deosebit de relevant chiar dacă ne-am referi 
doar la legea proporţiilor care deosebeşte atît de radical arta 
egipteană de cea greacă, operele iui Leo- nardo da Vinci de cele 
ale evului mediu. 


Este interesant de observat că — aşa cum spunea Erwin 
Panofski — „istoria teoriei proporţiilor este oglinda istoriei 
stilurilor... este permis să considerăm că adesea imaginea 
reflectată (dată de teorie — n.n.) de- păşeşte originalul în 
claritate : s-ar putea afirma că teoria proporţiilor exprimă acest 
Kunstwollen (intenţia artistică — n.n.) — adesea atît de 
enigmatică — într-o manieră mai clară, mai uşor de definit decît 
arta În- saşi" *. Faptul acesta dovedeşte nu numai o strînsă legă- 
tură între artă şi ştiinţă, dar şi posibilitatea ca prin intermediul 
teoriei să putem surprinde opera, dacă nu în detaliile ei, măcar 
în structura sa esenţială. De aceea sînt şi posibile analogiile 
stilistice care pot părea hazardate între filosofie, artă şi ştiinţă, 
folosirea instrumentelor teoriei în abordarea unui fenomen atît 
de complex cum este cel estetic, iar — în ce priveşte problema 
pe care o tratăm — înţelegerea mediului ca o construcţie mate- 
rială şi ideală purtînd emblema forţei creatoare a omului. 

Dacă spiritul are în genere posibilitatea să devanseze 
materia, în cazul pe care-l discutăm, atît arta cît şi ştiinţa au 
mari virtuţi anticipative (chiar exemplul de mai sus o dovedeşte) 
şi în acelaşi timp ne obligă să concepem mediul nu numai ca pe 
o realitate exterioară omului, dar şi în ipostaza de lume 
construită, umanizată atît prin obiectele introduse în el, sau 
atitudinea faţă de el, cît şi prin întreaga sa configuraţie. Vorbind 
despre spiritualitatea mediului ne referim deci la un univers 
existent în, prin şi pentru oameni, transformat de ei într-o 
construcţie a lor. Arta are în acest cadru marele avantaj de a 
opera liber cu imaginarul, adică de a clădi fără constringerea 
legilor exterioritätii, realizîind forme care exprimă cu maximă 
expresivitate intenţiile, aspiraţiile şi idealurile creatorului lor, a 
epocii şi lumii căreia îi aparţine şi de a se integra cu aceeaşi 
libertate în constiintele receptorilor. 

V. SIMBOL ARTISTIC SAU SUROGAT? 


Arta, ca şi valorile estetice în genere, nu se exprimă pe ele 
însele, ci sînt întotdeauna forma concretă a unor aspirații şi 
idealuri pe care le împlinesc, nu în practica nemijlocită, ci tot pe 
plan spiritual prin simbolizare. Polivalentă, ambiguă, arta este 
simbolică, iar esteticul cotidian reprezintă şi el o construcție 
care trimite indirect la viaţa „ca atare", dar o exprimă în ceea ce 
are caracteristic. 


Trimiţind la altceva decît el însuşi, simbolul artistic implică 
întotdeauna riscul de a fi primit în virtutea acelui lucru, 
atitudine, aspirație către care trimite, dar o păstrare a lui în 
planul culturii (în sensul definit de noi) cere ca judecata noastră 
estetică să-i ia ca atare şi să se bucure de el însuşi, nu de ceea 
ce indirect înlocuieşte, sugerează. O asemenea receptare însă 
este oricum ideală şi nu se realizează decît în puţine cazuri în 
practică, întrucît, chiar şi pentru cunoscători, specialişti sau 
receptori culti, a desface artisticul de implicaţiile extra- artistice 
este greu, iar marea varietate a trimiterilor şi sugestiilor 
simbolice încurcă şi mai rău lucrurile. Lucrul se datoreşte 
faptului că spre deosebire de simbolurile lingvistice, „creaţiile 
de artă, adică simbolurile artistice, au o perspectivă deschisă şi 
nelimitată, după cum o dovedeşte viaţa lor istorică, posibilitatea 
receptării lor mereu reînnoite, interpretarea lor deosebită în di- 
ferite epoci succesive"Pierderea artisticitätii (în sensul originar 
al cuvîn- tului), atunci cînd opera din fapt de cultură devine fapt 
de civilizaţie, îşi are unul dintre germeni încă aici, deşi ar fi 
greşit să se creadă că variaţia perspectivelor duce implicit la 
dezartisticizare întrucît sînt posibile mai multe viziuni — nu mai 
puţin artistice una decît alta — asupra aceleiaşi opere (vezi de 
pildă interpretările artistice, atit de diferite ale lui Sică 
Alexandrescu şi Liviu Ciulei asupra Scrisorii pierdute de I. L. 
Caragiale). Sub raport cultural ceea ce ne interesează în primul 
rînd rămîne însă adecvarea interpretării simbolului şi menti- 
nerea unor criterii artistice de judecată, fapt dificil odată cu 
receptarea largă şi intrarea sa în viaţă. 

Care ar fi insă deosebirea dintre simbolul artistic şi simbolul 
în genere ? în fond ambele sînt semne percepute, reprezintă 
configurații formate din linii, culori, volume, cuvinte, sunete etc. 
cărora le atribuie o semnificaţie. în ambele cazuri reprezentarea 
poate fi individuală sau colectivă, şi într-un caz şi-n celălalt ea 
presupune o mare varietate de interpretări, aproape o infinitate. 
în cazul artisticului — atunci cînd este receptat în mod adecvat 
(potrivit naturii sale) — avem însă de-a face „în chip obligatoriu" 
cu „0 asemenea reprezentare, a cărei semnificaţie n-o căutăm, 
dealtfel, dincolo de el ci în el şi prin el" Ip. O asemenea atitudine 
spirituală faţă de simbolul artistic nu înseamnă ,purism", cum s- 
ar grăbi poate unii să creadă, ci pur şi simplu sublinierea speci- 
ficitätii artistice, a creării unei ambiante receptorii din care 
aluziile extraartistice să fie dacă nu eliminate (lucru aproape 
imposibil) măcar subsumate operei de artă. 


Ibidem, p. 
151. 


46 Tudor Vianu, Postume, E.L.U., 1966, p. 99. 


în raport cu realitatea la care trimite, simbolul artistic este 
selectiv, el accentuează prin eliminare şi stilizare anumite 
trăsături ale acesteia şi prin aceasta îşi trimite concentric 
fasciculul de lumină într-o singură direcţie (sau mai bine-zis, 
într-un singur cîmp). Datorită acestui fapt şi asociaţiile sînt 
aproape ilimitate, deşi o delimitare există şi opera cea mai 
„deschisă" implică un grad de „deschidere" pentru a avea o 
coerenţă logică şi o anumită „organicitate". în planul culturii, 
într-o viziune strict intrinsecă „spiritul trebuie să afle 
semnificaţia în simbol, nu în afară de el, iar această semnificaţie 
trebuie să aibă un fel de a fi ilimitat pentru a recunoaşte 
simbolului caracterul artistic" | cum spunea Tudor Vianu. 
Afirmația poate fi discutată pentru că într-o asemenea acceptie 
restrinsă alegoria de pildă n-ar mai avea caracter artistic pentru 
că trimite la ceva din afara ei, iar dacă ducem analiza mai de- 
parte, ceea ce sugerează, provoacă asociaţii de idei, analogii, cu 
atît mai puţin. Or fenomenul artistic nu există numai pentru sine 
şi izolat de un întreg context axiologic astfel încît interferentele 
sînt inevitabile iar intrarea în cîmpul civilizaţiei le înmulţeşte şi 
le multiplică influenţa. După cum am văzut în capitolele ante- 
rioare arta — devenită fapt de civilizaţie — are tăria de a institui 
modele şi de a configura comportamente, compensează sau 
înlocuieşte şi nevoi de alte tipuri, astfel încît nu odată ea este 
simbol al unor atitudini diferite de cele estetice. 

Exprimarea relaţiilor sociale în complexitatea lor constituie 
obiect al creaţiei artistice (care nici nu poate fi împiedicată să se 
refere la orice fapt real sau ideal, trecut, prezent sau viitor, dorit 
sau existent), dar în acelaşi timp intervine şi în actul de 
receptare. Prin transfigurare obiectul devine artistic, deci 
specific, dar atunci cînd mobilurile primirii lui în conştiinţe sînt 
economice, politice, etice, filozofice sau cognitive este evident că 
funcţia sa devine nespecifică. 

Investigarea realităţii socialc înfăţişează din păcate 
numeroase situaţii în care apropierea de artă se face nu pentru 
ea însăşi ci din impulsuri şi mobiluri exterioare, multe biblioteci 
personale sînt alcătuite din snobism, multe spectacole sînt 
vizionate pentru a etala toalete, nu de puţine ori abonamentul la 
concert este un blazon de rafinament, adesea în expoziţii se intră 
pentru a umple timpul iar anumite interioare sînt aranjate 
pentru a exprima bunăstarea sau gradul de ,intelectualitate". 

Inadecvarea receptării nu se petrece numai din asemenea 
considerente de pseudoartisticitate, ci şi din cele mai bune 
intenţii, dar simbolizînd alte atitudini umane : o carte este 
apreciată pentru sporul cognitiv pe care-l aduce, uitîndu-se că 
nu e vorba de un simplu rezervor de informaţii, un film este 
lăudat doar pentru ideile sale politice juste, dar fără a se cîntări 
dacă este sau nu artă, un tablou figurativ este judecat strict te- 
matic şi nu ca realizare. 

Este adevărat că arta simbolizează şi alte atitudini umane, 
dar — atunci cînd este receptată adecvat — ea le topeşte în 
substanţa ei şi nu funcţionează în cultura spirituală deoît ca 
atare. Ca fapt de civilizaţie însă heteronomia poate sparge 
unitatea imaginii iar atunci opera ajunge să-şi trădeze parţial 
esenţă artistică, trăind, în practică din alte raţiuni şi pe alte 
coordonate. Nu ni se pare potrivit de a ignora sau subaprecia 
dimensiunile extraartistice ale operei dar nici de a le hipertrofia, 
judecind prin prisma lor nu a ceea ce-i este specific, dizolvînd 


astfel artisticitatea în ceea ce e prozaic. 

Dacă întîlnirea noastră cu arta este într-o oarecare măsură 
mai puţin frecventă şi are loc într-un cadru anume, în cazul 
esteticului cotidian totul se petrece la scara realului, ceea ce-l 
face şi mai înşelător. Capacitatea simbolizatoare a acestuia este 
redusă şi de aceea adesea în spatele lui nu există întotdeauna un 
fond de spiritualitate, ci uneori utilitatea pur şi simplu, ceea ce 
permite în mare măsură confuzia lui cu viaţa însăşi. 

Tocmai de aceea, nevoia culturală de a transforma în 
receptare explicitul în implicit, informalul în configuraţie, funcţia 
practică într-una aparent inutilă este mai mare în acest domeniu 
care în existenţa efectivă are o prezenţă dintre cele mai masive. 
Trebuie să desprindem relevanta de platitudine, simbolul de 
obiectul ca atare, pentru a da o viaţă spirituală nu numai pre- 
zentă ci şi viitoare atitudinilor şi lucrurilor. Existenţa lor ca 
bunuri de civilizaţie va covirsi însă această nevoie, va duce în 
mare măsură la prozaizare şi obişnuit, astfel că există o mare 
nevoie de reîntoarcere a acestor obiecte în sfera culturii, o 
păstrare a semnificației lor specifice. Dificultatea o reprezintă 
însă în cazul esteticului cotidian faptul că el are în primul rînd o 
natură utilitar-funcţională şi abia apoi una estetică, astfel că 
trecerea sa în consum (aici termenul este absolut propriu şi nu 
înseamnă o prozaizare a domeniului) pune inevitabil pe prim 
plan aceste valenţe şi nu pe cele apropiate simbolului. 

Am fi dealtfel utopici dacă n-am vedea această presiune a 
obiectelor asupra noastră, despre a căror insistentă intruziune în 
existenţa umană vorbea şi Gh. Achiţei: „De la veşminte şi pînă la 
unelte, de la produsele industriale cu o destinaţie exactă şi pînă 
la acele nimicuri pe care lumea le desemnează astăzi printr-un 
termen englezesc — gadget — obiectele de care ne înconjurăm 
zilnic, obiectele în mijlocul cărora trăim îşi spun cuvîntul în 
legătură cu comportamentul nostru, în legătură cu atitudinile 
noastre, în legătură cu modul de a simţi şi vedea ; fiecare posedă 
un anumit statut şi funcţionează în conformitate cu anumite 
reguli ce trebuiesc respectate" 

Respectarea strictă a acestor reguli înseamnă adecvarea la 
ele în conformitate cu natura lor „pragmatică", funcţională 
directă, în timp ce statutul estetic presupune încălcarea lor şi 
instituirea altora. Valoarea simbolică se bazează tocmai pe o 
asemenea nerespec- tare a normelor utilitare, dar confundarea 
obiectelor cotidiene cu operele de artă le transformă în 
surogate. 


STIL, MODĂ ŞI COMERŢ ARTISTIC 


O cercetare a funcţionării simbolice a valorilor estetice în 
timp impune în mod firesc discutarea conceptelor de modă şi 
stil. Despre moda artistică se vorbeşte îndeobşte cu o nuanţă 
peiorativă înţelegîndu-se prin aceasta epigonismul, mimarea 
unor modele (autohtone sau străine), lipsa de valoare, ceea ce 
este în parte valabil, dar nu acoperă întreg fenomenul. 
Considerăm că atunci cînd un model artistic ajunge să determine 
un curent, o orientare, să se impună prin frecvenţa adepților săi, 
lucru? acesta nu este obligatoriu un fapt negativ (în sensul 
acesta impresionismul în pictură, versul alb în poezie au fost şi 
ele mode la un moment dat) întrucît apartenenţa lor la o viziune 
comună nu exclude originalitatea individuală (iar o originalitate 
absolută, lipsită de orice suprafeţe de contact cu trecutul sau 


prezentul artistic nu există). în clipa cînd moda artistică se 
generalizează, trece de o anumită limită, cînd ea devine criteriu 
de valoare în virtutea modelului iniţial, atunci cred că se poate 
vorbi de efectele ei negative. Faptul însă că oricum moda 
presupune o anumită continuitate, o serie artistică determinată 
li asigură o forţă de penetratie în conştiinţe, o impune în 
contextul valorilor culturii, dîndu-i o funcţie civilizatorie 
evidentă. 

Chiar dacă însuşi conceptul de modă împinge la o anumită 
uniformitate stilistică, mai ales în esteticul cotidian, în artă 
diferentierile în funcţie de personalitatea creatoare sau chiar în 
evoluţia ei (cazul Picasso este relevant) sînt extrem de 
numeroase. Lucrul este confirmat îndeosebi în secolele trecute, 
ultimul veac fiind oarecum mai eterogen, dacă nu chiar parţial 
pulverizat stilistic, ceea ce în conştiinţa receptorilor a creat nu o 
dată nedumeriri şi mai ales incapacitatea de a desprinde cu 
claritate liniile de forţă ale cîmpului artistic. Şi totuşi acestea 
există îndeosebi în prima jumătate a secolului, în cazuri cum sînt 
dadaismul sau suprarea- lismul în pictură, ceea ce crea o unitate 
stilistică şi la nivelul artei. 

Interesant şi contradictoriu este cazul cubismului care — 
aşa cum observă Dan Grigorescu — apare extrem de diferit şi în 
acelaşi timp în relaţii uneori surprinzătoare cu o tradiţie 
civilizatorie foarte îndepărtată. „Afirmarea curentului — spune 
el — s-a produs şi aici înaintea proclamării oricărui grup 
constituit. Artiştii cubişti vor participa la expoziţii a căror etero- 
genitate i-ar fi împiedicat pe dadaişti sau suprarealişti să-şi 
prezinte operele; din punctul acesta de vedere fondatorii 
cubismului se dovedeau mult mai putin ex- clusivişti decît cei ai 
curentelor care îi vor urma, după un deceniu sau două. 
Dealtminteri recursul la exemplele artei mai vechi se făcea aici 
mai consecvent şi mai clar decit în creaţia oricărei alte mişcări a 
vremii." 4 


47 Gh. Achiţei, Artă si speranţă, Ed. Albatros, Bucureşti, 1974, p. 19. 


Odată constituit, cubismul a devenit si el o modă, e drept cu 
un grad de tranzienţă mai ridicat în acest veac artistic si a 
reprezentat, dacă nu model, atunci punct de reper. Funcţia lui 
estetică nu poate fi despărțită de cea general-culturală, iar în 
perspectiva noastră de insertia sa civilizatorie, relativ redusă 
totuşi. în uncie cazuri dealtfel operele rămîn aproape exclusiv în 
planul culturii propuse şi avangarda pentru foarte mulţi nici n-a 
avut timpul să devină artă trăită. Este o situaţie specială care 
caracterizează epoca pe care o străbatem şi în care judecätile de 
valoare definitive — pornind din asemenea considerente — sînt 
mai riscante decît oricînd. 

La nivelul cotidianului ideea modei (vestimentare, 
decorative, atitudinale) are o legătură şi mai strînsă cu statutul 
obiectelor sau acţiunilor umane respective, întrucît reprezintă în 
genere CONFORMAREA CU UN TIP anumit, subordonarea 
varietätii unui model unic. Factorii ce intervin aici — alţii decît în 
arta autentică despre care vorbeam mai sus — sînt în cea mai 
mare măsură legaţi de industrializare, urbanizare, adică de 
condiţiile „civilizaţiei de serie", care în afara marilor ei avantaje 
duce din păcate adesea la monotonie. 

într-un peisaj vestimentar, decorativ etc. uniformizat, tot ce 
iese din şablon atrage atenţia şi implicit are o valoare mai mare 
chiar dacă uneori pe calea aceasta se ajunge pînă la 
extravagantä şi snobism. Statutul considerat superioar este în 
acest teritoriu cel individualizat, tocmai ca o replică la 
impersonalitatea unui peisaj lipsit de relief şi culoare. După cum 
arătam în alt context, simpla contestaţie nu conferă virtuţi în 
sine, dar întrucît — în acest cadru — ea înseamnă eliberarea de 
scheme monocrome, situarea ei în ierarhia axiologică este 
incontestabil demnă de luat în consideraţie. Sînt dealtfel 
interesant de studiat factorii care determină fluxul modei, ce 
anume asigură succesul unui model (între atitea altele), ce 
anume îl menţine şi cum ajunge el să fie reprezentativ, întrucît 
simpla contestaţie singularizantă nu este suficientă, iar în 
practică devine chiar imposibil de atins. 

în acest teritoriu, dominat dealtfel de tehnica modernă, 
însăşi problema raportului UNICAT-SERIE devine alta. Nu are 
sens şi este imposibil să satisfaci toate nevoile cu medievala 
tehnică artizanală sau casnică, iar intervenţia industriei 
introduce inevitabil standardele, şabloanele, fie că e vorba de 
vestimentaţie, mobilă, maşini, construcţii sau alte domenii ale 
cotidianului. întrucît presiunea producţiei serializate nu poate fi 
evitată (şi ar fi un dogmatism s-o încercăm) credem că ceea ce 
nu se poate realiza în fiecare caz în parte reuşeşte în 
microansambluri. Elementele diverse produse în serie pot fi 
combinate în mod diferit şi astfel de la şablonul individual se 
trece la un ansamblu oarecum diferențiat şi personalizat. 
Posibilitatea acestui procedeu o dovedeşte cel mai direct relaţia 
dintre arhitectură şi urbanism, unde fiecare obiect este produs 
standardizat, dar în cazul cărora fantezia, inventivitatea, 
varietatea poate interveni atunci cînd ele sînt combinate. 

în măsura în care SCARA UMANĂ INDIVIDUALĂ poate 
deveni factor configurativ în acest proces decizînd măcar în 
parte asupra culorilor, formelor, volumelor, moda vestimentară, 
arhitecturală, mobilieră nu va dizolva personalităţile, ci 
dimpotrivă le va oferi şansa de a-şi construi ambianța conştient, 
nu de a se cufunda pasiv în ea. Este vorba nu numai de a ţine 


seama de nevoile umane, dar si de aspiratiile în care acestea se 
proiecteazä si care inevitabil se dovedesc a fi caracteristice nu 
numai persoanei dar si grupurilor, în funcţie de ocupaţie, vîrstă, 
sex, nivel de cultură, fond de tradiţii comune care inevitabil — 
chiar dacă nu duc la omogenizarea estetică — apropie 
personalităţile, le formează colectiv, socializat. 

Considerăm dealtfel că elementul esenţial în reținerea unei 
mode ca fapt de civilizaţie este REPREZEN- TATIVITATEA, adică 
măsura în care — aşa cum s-ar fi exprimat Pierre Francastel — 
ea ajunge să fie un SEMN DISIINCTIV pentru o anume 
societate. Repre- zentativitatea este, după noi, nu atît o însuşire 
condiţionată de aria spaţială pe care fenomenul modă se întinde 
sau de durata sa în timp, ci de măsura în care, indirect, ajunge 
să oglindească o anume realitate, să fie CARACTERISTIC pentru 
ea. Evident nu poate fi ignorată aici frecvenţa ei statistică, dar 
principală ni se pare a fi EXPRESIVITATEA, întrucît pentru a fi 
un indiciu suficient de relevant este necesară o FORŢĂ DE 
SUGESTIE deosebită. 

Mai mult decît în alte teritorii spirituale civilizaţia 
înglobează esteticul în măsura în care apare ca fapt ORGANIC în 
sine şi OSMOTIC în raport cu contextul avind o funcţie 
relaţională cu acesta. Osmoza cu contextul se realizează mai ales 
sincronic şi într-o anumită măsură şi diacronic dar trebuie să 
observăm că funcţionarea reală a artei face ca uneori 
discrepantele, „rupturile" să fie evidente încă din planul creaţiei, 
ceea ce evident nu rămîne fără urmări în receptare, influentind 
astfel sensibil insertia civilizatorie a artei. Este ceea ce observă 
— referindu-se la Renaştere — Erwin Panofski: „Pe Ia începutul 
secolului al XIV-lea, aşadar, arta Italiei era aproape la fel de 
radical înstrăinată de arta Antichității ca şi arta Nordului, şi 
adevărata Renastere a putut lua fiinţă doar începînd, ca să zicem 
aşa, de la zero. Spre deosebire de variantele ,renasterii” me- 
dievale, această Renaştere a echivalat cu ceea ce biologii ar 
numi o modificare mutaţională în opoziţie cu una evolutivă: o 
modificare bruscă şi totodată permanentă" *. 

Perioada la care ne referim, prin ritmul oarecum mai lent al 
evoluţiei, a făcut ca decalajul între propunere şi trăire să fie 
destul de mare dar — în perspectiva timpului trecut — arta 
acestei epoci s-a integrat din ce în ce mai mult cotidianului, 
stilului de viaţă, mai ales în acele manifestări ale ei care privesc 
ambientul, pictura şi sculptura de for public şi, chiar cea care 
din intimitatea castelelor a trecut în muzee, a devenit obiect de 
reproduceri şi albume. 

Fenomenul s-a accentuat în contemporaneitate prin apariţia 
unor posibilităţi tehnice noi, ca şi prin ponderea crescută a 
functionalitätii artei în cotidian. După cum am văzut însă, 
planurile sînt diverse: fie că e vorba de estetic şi artistic, fie că 
avem în vedere urbanul şi ruralul, profesionismul şi 
amatorismul, în toate aceste cazuri avem de-a face cu planuri 
distincte, or mutabilitatea imprimată de civilizaţia contemporană 
face ca adesea să se treacă dintr-unul într-altul sau ele să se 
suprapună. Procesul de difracție estetică, adică de alterare prin 
această întrepătrundere de planuri, ni se pare a atinge atît 
organicitatea produsului în sine (pentru că el nu poate fi 
conceput ca ansamblu lipsit de corelaţii externe), ca şi măsura în 
care el mai devine comunicant cu contextul, i se adecvează. Nu e 
vorba de a nega posibilitatea unei largi game de domenii, nici de 
a încerca să oprim (fără folos dealtfel) interacţiunea lor firească, 
ci de a nu ignora faptul că, implicit, trecerea dintr-un domeniu 


într-altul presupune o ,deformare" si prin aceasta o pierdere a 
organicitatii produselor. 

Ceea ce credem că merită remarcat din punctul de vedere al 
mutabilitätii produselor este faptul că prin difracție ele îşi 
continuă o circulaţie care altfel s-ar fi întrerupt iar, în măsura în 
care rămîn organice, îşi păstrează atributele estetice 
primordiale. 

Difracţia estetică, trecerea de la stiluri sau mode anumite la 
altele este un proces ce are loc cu condiţia ca operele sau 
produsele să circule, să fie difuzate şi achiziţionate (direct sau 
indirect) de către public, fenomen cu o arie de răspîndire şi cu 
un ritm din ce în ce mai rapid în contemporaneitate. Circulaţia 
valorilor estetice presupune trecerea de la emiţător la receptor 
sau de la receptorul prim la receptorii secunzi, adică difuzarea 
lor, condiţie a însăşi vieţii lor sociale, fie ca simbol artistic, fie ca 
înlocuitor al acestuia. 

Un rol de mare însemnătate joacă în acest sens mijloacele de 
comunicare de masă care au o arie extrem de largă de 
răspîndire şi care pot difuza — evident cu o serie de limite — 
valori estetice, chiar şi în colţurile cele mai îndepărtate ale ţării. 
Sînt însă o serie de constrîngeri dictate de însăşi natura mass- 
mediei : nivelul nu poate depăşi un anumit plafon, o serie de arte 
nu pot fi transmise decît fragmentar sau indirect, valorile 
cotidianului nu pot fi prezente decît ca imagine, nu ca produse 
ce intră efectiv în circuit, astfel încît a ne opri la această cale 
este cu totul insuficient. 

Condiţiile de difuzare a plasticii şi muzicii, de pildă, prin 
reproducere sau disc, rămîn totuşi incomplete, prin faptul că nu 
se realizează un contact direct cu opera însăşi sau cu faptul 
artistic viu, iar expoziţiile şi concertele nu epuizează nici pe 
departe, nu numai sfera spectatorilor virtuali dar nici măcar a 
celor posibili (facem distincţia dintre virtual şi posibil în difu- 
zare, în sensul că teoretic oricine poate veni în contact cu 
valorile estetice, în timp ce în fapt numeroase condiţii fac ca 
numărul receptorilor posibili să fie mai redus decît numărul 
celor virtuali). 

In ce priveşte teatrul şi cinematograful intervin într-o bună 
măsură condiţiile de înzestrare tehnică, astfel încît singurul 
domeniu unde opera poate ajunge nealterată, indiferent de 
condiţii, către toţi receptorii ei virtuali, este cartea. Galaxia 
Gutenberg este deci încă departe de a-şi fi epuizat posibilităţile, 
în ciuda faptului că în viaţa reală Galaxia Marconi reprezentată 
de radio şi apoi de televiziune a cîştigat — aşa cum am mai 
arătat — extrem de mult teren. 

în receptare trebuie să facem distincţie între valorile artei, 
care prin circulaţie sînt doar înmagazinate în memoria 
spectatorilor ei (plastică, teatru, cinematograf) avînd o existenţă 
trecătoare pentru individ, şi cele care presupun mai mult sau 
mai puţin posesiunea operelor (literatura sau anumite opere de 
artă plastică accesibile). Primul fel de receptare l-am numi 
imaginativ- efemer, spre deosebire de cel de-al doilea care este 
posesiv-durabil, presupunînd ataşamentul persoanei de un bun 
cultural anumit, care prin obisnuintä îşi poate pierde forţa de 
simbolizare artistică, rămînînd nu mai puţin un înlocuitor. Am 
spune că de fapt în clipa cînd atinge sfera civilizaţiei, opera 
întotdeauna încetează să fie simbol artistic (în sensul propriu al 
cuvîntului) devenind înlocuitor pentru alte nevoi sociale şi jucînd 


alte functii. 

Sub raportul influentei formative este greu de stabilit o 
ierarhie între film si o carte, în schimb ni se pare evident că un 
tablou integrat în ambianța locuinţei va avea efecte mai 
persistente decît o vizită în fugă (sau chiar pe îndelete) la o 
expoziţie sau un muzeu. Cum însă practic este extrem de dificil 
să realizăm măsurarea acestor efecte, rămîn semnificative unele 
date privind frecvenţa vizitelor la muzee — evident cu conştiinţa 
faptului că în mare măsură ele au caracter turistic. 

Despre „turismul artistic" sînt de spus dealtfel mai multe. 
Atunci cînd excursioniştii români sau străini se opresc la 
mînăstirea Voroneţ pentru a-i examina frescele exterioare, 
pentru ca apoi cu acelaşi entuziasm să se oprească la motel 
pentru a bea o bere, atunci cînd turistul 8 ca dovadă a 
itinerariilor străbătute — încearcă să „înghită" cu ajutorul 
peliculei fotografice färîme ale frumuseţilor văzute sau atunci 
cînd o vizită la un vechi monument este făcută doar pentru a 
putea spune că „am văzut şi asta", este evident că atitudinea 
precumpănitoare faţă de valorile respective nu este estetică ci 
convenţional-reprezentativă. Contactul de simplă ,reprezentare" 
(nu simbolică ci substitutivă neartistic) cu valorile estetice este 
frecvent şi el nu trebuie blamat în sine, pentru că reprezintă 
adesea o poartă de acces ulterior către natura specifică a aces- 
tora, dar el obligă măcar la o „conştiinţă detaşată" a naturii 
trăirii ce se realizează cu acest prilej sau chiar al simplei 
cantităţi de informaţie acumulate. 

Prea puţin studiat şi oarecum subapreciat este comerțul 
estetic, adică schimbul valorilor estetice cu echivalentul lor 
exprimat în pret şi instaurarea unor relaţii de posesiune între 
receptor şi opera achiziționată astfel, care din păcate cel mai 
adesea le pune în postura de substituienti neartistici. Lăsînd la o 
parte categoria colecționarilor specializaţi la care primează 
îndeobşte mobilurile estetice, în acest vast circuit joacă un rol 
extrem de important instituţiile de stat, organizaţiile obşteşti şi 
indivizii care intervin din considerente economice, de prestigiu 
sau simplă convenţie socială. Dificultăţile obiective împiedică 
încă marea masă a publicului să achiziţioneze — pentru 
decorarea interioarelor 
— tablouri de valoare, după cum lipsa unei nevoi de artă 
formate explică interesul încă redus pentru anumite genuri cum 
ar fi muzica simfonică difuzată prin concert public sau discuri. 

Acţiunea legii valorii face dealtfel ca toate bunurile artistice 
să treacă prin actul vînzării, deşi trebuie să observăm că natura 
civilizaţiei socialiste face ca echivalarea valorii reale prin preţ să 
De mult denaturată, în sensul reducerii simtitoare a acestuia în 
cazul cărţilor, discurilor, biletelor de cinematograf sau teatru, 
preţului abonamentelor la radio şi televiziune. Non- echivalenta 
prețului cu valoarea exprimă în aceste cazuri poziţia de principiu 
a societăţii noastre faţă de cultură şi înlesneşte enorm difuzarea 
ei în mase dintre cele mai largi. Putem aminti dealtfel că în 
numeroase cazuri legea valorii este practic abolită, în sensul că 
accesul la cultură este aproape gratuit, ceea ce însă — pentru 
psihologia socială a unor mase însemnate — face ca prestigiul 
bunurilor artistice astfel difuzate să scadă, uneori nemeritat. 

Există o anumită categorie de produse estetice care se 
realizează pe cale industrială sau artizanală şi care intră în 
comerţ ca bunuri economice, pentru producătorii lor intervenind 
parametri precum : productivitate, beneficiu, preţ de cost şi preţ 
de vînzare. Sfera aceasta, extrem de largă, începînd de la 


industria de covoare, portelanuri si sticlärie, stofe, tesäturi, 
reproduceri de artă plastică ş.ajm.d. este una dintre cele mai 
importante prin răspîndirea ei, prin faptul că răspunde unor 
nevoi nu doar estetice dar şi utilitar-functionale. 

în acest domeniu se strecoară, alături de valori autentice, 
numeroase produse kitsch care — purtînd girul unor instituţii, 
specializate — sînt adesea receptate iară discernămîntul estetic 
necesar. Mimarea autenticului, încercarea de a da iluzia 
echivalentei acestor produse în serie cu unicatele, stilizarea 
excesivă a folclorului din perspectiva creatorului cult (ceea ce 
amestecă evident stilurile), sînt cîteva forme prin care 
comercializarea ajunge să denatureze esteticul, înlocuindu-l cu 
surogate. Aici este locul să intervină un control nu numai social 
dar specific estetic, suportînd evident toate rigorile legii valorii, 
care în acest teritoriu acţionează în deplină libertate, deci în 
genere nespecific. 


NEVOIA DE ARTĂ ŞI COMPENSATIA AFECTIVĂ 


Cercetînd arta ca fapt de civilizaţie se pune în mod acut 
problema cît este ea de necesară membrilor societăţii noastre, 
căror aşteptări le răspunde şi ce domenii lasă descoperite, Se 
constată în genere că există o permanentă străduinţă a 
oamenilor de înfrumusețare a vieţii, de organizare plăcută a 
ambianţei, de petrecere agreabilă a timpului lor liber, dar 
asemenea observaţii încă nu răspund la întrebarea care este 
natura statutului artei în ansamblul modului de trai şi dacă aici 
ea are un caracter de simbol specific sau devine un surogat al 
altor nevoi. 

Constatările în legătură cu marea pondere a diver- 
tismentului făcute de o serie de cercetători pun şi chestiunea 
dacă rolul artei este doar de a distra, de a umple timpul sau 
dacă ea răspunde unor cerinţe mai profunde ale esenței umane. 
Răspunsul la această întrebare este dificil de probat cu ajutorul 
unor date concrete întrucît — întrebaţi — subiecţii disimulează 
adesea adevăratele motive care determină preferinţele lor şi 
atunci sîntem nevoiţi să judecăm bazîndu-ne pe 
o analiză şi apreciere de conţinut a ofertei culturale. Concluziile 
sînt însă şi atunci destul de greu de tras pentru că marea 
eterogenitate a publicului ne oferă adesea rezultate 
contradictorii. 

După cum arăta într-o pertinentă analiză Pavel Câmpeanu “, 
în cercetările făcute se observă (cel puţin în stagiunea 1969— 
1970) un succes preponderent al comediei : din cei intervievaţi 
73% îşi îndreaptă aprecierea spre un spectacol apartinînd 
acestui gen şi numai 12% se îndreaptă spre dramă. (Dintre 
drame se citează Crimă şi pedeapsă, Othello şi Beckett, iar 
dintre comedii Puricele în ureche, O femeie cu bani, Opinia 
publică, Moartea ultimului golan, Fii cuminte, Cristofor 
Travesti, Chiriţa în provincie, Tango, Bărbaţi fără neveste, Ne- 
potul lui Rameau, Comedie cu olteni, Nunta lui Figaro, Visul 
unei nopți de vară, La ciorba de potroace, Transplantarea inimii 
necunoscute.) Motivaţiile pentru această opţiune par a fi 
determinate precumpănitor de dorinţa de a se distra şi destinde 
ce animă pe spectatori şi mai puţin de considerente direct 
artistice (deşi unele cazuri contrazic această apreciere — 
Nepotul lui Rameau; putem conchide apoi, alături de 
cercetătorul citat, că într-o bună măsură chiar repertoriul 


îndeamnă la o dispersie a preferintelor). Observăm că opţiunile 
merg în mare măsură către acele piese care „nu pun probleme" 
şi deci permit o relaxare şi nu o implicare a spectatorului, deci 
substituie alte nevoi decît cele estetice. Cîţi sînt însă cei ce merg 
la teatru şi pentru care aceasta reprezintă o hrană spirituală ? 
După datele aceluiaşi cercetător, în stagiunea respectivă 
numărul acestora atingea aproximativ o treime din locuitorii 
Bucu- reştiului, cifră care părea încurajatoare, dar trebuie să nu 
uităm că datele noastre se referă la capitala ţării, ceea ce 
presupune un număr potenţial mult mai mare de spectatori, o 
ofertă teatrală mai variată şi o tradiţie oarecum mai solidă. 
Pentru o corectă înţelegere a cifrelor şi pentru a nu stîrni un 
optimism nejustificat, precizăm că e vorba de numărul de 
spectatori care au vizionat spectacolele, fără a putea să scoatem 
din statistici publicul teatral propriu-zis, adică pe cei care 
mergînd curent la teatru văd mai multe spectacole pe an. Pro- 
centul publicului care merge la teatru din totalul locuitorilor 
capitalei este în fapt mult mai redus. 

Se poate spune că nevoia de artă nu se satisface pe această 
unică direcţie artistică (spectacolul de teatru) şi se poate invoca 
concurenţa televiziunii, cinematografului, * lecturii, concertelor 
ca să nu vorbim de factorii de frînare ce intervin în satisfacerea 
unui interes virtual existent: lipsa de timp, distanţele, varietatea 
solicitărilor de alt ordin. Nu ne vom grăbi să ne mulţumim cu 
aceste explicaţii — oricît de reale ar fi W— întrucît ceea ce ne 
interesează este să constatăm o stare de fapt şi nu să ne 
acoperim cu justificări. 

Să ne plasăm de pildă analiza în rîndul unei categorii de 
vîrstă în genere extrem de receptivă faţă de artă: adolescenţa. 
Din ancheta Serviciului psihosocial Iaşi” privind anul 1973 
rezultă că doar o parte infimă a adolescenților se preocupă de 
spectacolul muzical : simbäta ei audiază în proporţie de 0,30%, 
iar duminica 
0, 60% formaţii orchestrale. Muzica transmisă de T.V. are 
mai multi auditori: 6,99% dintre ei preferă varietățile, 15,24% 
muzica uşoară şi numai 0,46% concertele, ceea ce arată că pe 
lîngă preponderența interesului pentru agreabil, distractiv, 
destul de mulţi rămin în afara oricărui contact cu muzica sau au 
unul mijlocit. 

Cazurile discutate pînă acum vorbesc credem destul de 

răitor despre faptul că diversele arte îşi croiesc drum încă 
dificil către sufletul receptorilor, că ele nu au devenit încă o 
nevoje ci mai ales un înlocuitor sau o pasivă cale de realizare a 
catharsis-ului. Să ne gîndim însă că în toate aceste situații am 
avut în vedere doar contactul cu cultura propusă, ceea ce adesea 

resupune o atitudine pasivă si niciodată n-am discutat măsura 
in care se trece de la o culturā de consum la una de participare 
cum se exprimă Oltea Mişcol', adică gradul în care arta intră în 
viața receptorului transformîndu-1 într-un protagonist si nu într- 
un simplu spectator. 

Vom aminti — doar pentru relevanta lor si nu cu intenția de 
a le absolutiza sau extrapola — din nou datele furnizate de 
serviciul psihosocial din laşi: doar 5,7% din adolescenţii 
chestionati participă la o formație de muzică uşoară (genul 
pentr? care manifestă cel mai mare interes ca simpli spectatori), 


1: a Pavel Câmpeanu, Teatrul si oamenii, Ed. Meridiane, 1973, p. 
49 ` Radu Negru, Mihai Cozmei, George Pascu, Arta şi adolescenţa, 


în voi. Adolescenţă şi adaptare, laşi, 1974, p. 181. 


doar 1,39% studiază la un instrument de mai multi ani, doar 
2,79% sînt membrii în orchestrele şcolare. Ce speranţe ne mai 
putem pune atunci în ce priveşte aşa-numita muzică „grea", care 
presupune o iniţiere mai profundă ;în limbajul specific acesteia, 
o cultură şi un mediu format, care să stimuleze participarea 
efectivă ?! 

Credem că este cazul să încercăm să precizăm ce înţelegem 
prin nevoia de artă şi în ce sens poate ea fi contrapusă fugii 
după agreabil şi dacă nu ne aflăm în faţa alternativei dintre 
autentic şi înlocuitor. Agreabilul nu poate fi şi el artistic ? O 
opoziţie categorică este evident imposibilă şi nici nu este 
recomandabilă, pentru că arta nu presupune numai gravitate, 
solemnitate, profunzime şi nu exclude plăcerea chiar senzorială : 
se poate totuşi considera că în genere agreabilul reprezintă o 
treaptă inferioară a trăirii artistice, că pe acest prag artisticul se 
confundă încă adesea cu esteticul, în sensul că nu presupune 
obligatoriu conceperea operei ca o structură complexă, de 
natură Simultan senzorială- afectivă şi raţională, a cărei 
existenţă imaginară este semnificativă, exprimind şi altceva 
decit simpla aparenţă, ci se confundă uneori cu realul. Am spune 
chiar că domeniul predilect şi specific de acţiune al agreabilului 
nu este arta ci esteticul cotidian, unde el se împleteşte cu 
considerente funcţionale şi utilitare, înnobi- lîindu-le. 

Fiind o componentă absolut necesară a atitudinii artistice 
agreabilul nu o epuizează, iar rămînerea la nivelul său duce în 
mare măsură la sărăcirea creaţiei umane, la unilateralizarea ei. 
Dacă vorbim deci de o nevoie autentică de artă, nu ne este 
indiferentă structura ofertei artistice, nivelul ei, deci ce 
propunem şi ce ajunge să devină lucru asimilat, receptat. O 
politică umanist socialistă nu se va mărgini deci cu „circenses", 
ea va urmări formarea unei nevoi de artă complexe şi bogate în 
determinări, tintind să acopere un evantai cît mai larg de valenţe 
estetice. 

Nu vrem să se înţeleagă că am propune ca toţi membrii 
societăţii, în toate momentele şi situaţiile, să se hrănească în 
exclusivitate cu o artă profundă, al cărei mesaj este greu de 
denotat şi care ar transforma trăirea artistică într-un chin, într-o 
caznă perpetuă. Nu excludem deloc agreabilul, limbajul simplu, 
direct şi credem că nu este cazul să facem distincţii axiologice 
între acesta şi unul incifrat, dificil, de o mare bogăţie polisemică, 
ci vrem doar să evităm rămînerea în facil, derizoriu, superficial. 

Arta rămîne dealtfel intotdeauna prin operele ei mari, de 
obicei la început dificile tocmai prin coeficientul lor ridicat de 
originalitate şi prin semnificaţia ei umană perenă şi în puţine 
cazuri „arta agreabilă" ajunge să fie perenă. Am vrea dealtfel să 
observăm că distincţia aceasta nu este rigidă, că dificilul poate 
deveni facil sau că ceea ce pare facil (vezi muzica lui Mozart, de 
pildă) fiu este deloc lipsit de dificultate dacă pătrundem către 
straturile sale mai adinci (vorbim de straturi ale operei în sensul 
folosit de Roman Ingarden, dar în discuţia noastră privind arta 
trăită trebuie incluse şi straturile sensibilităţii publicului). 

Pantru „existenţa socială" a artei în sensul pe care l-am 
defini în prezenta lucrare sînt semnificative atît succesele cu 
caracter exploziv şi limitat în timp pe care le înregistrează 
muzioa unei Rita Pavone, Juliette Greco, Adamo sau mai recent 
Nana Muscouri, cît mai ales cele mai de durată, care par a se 


infiltra profund si îndelung în conştiinţe clasicizindu-se si 
devenind puncte de reper în definirea unei civilizaţii. Vom 
constata şi înţelege deci o anumită goană după agreabilul fie el 
şi efemer, dar vom căuta să formăm şi să hrănim nevoia de artă 
cu opere cu şanse maxime de perenitate şi cu un grad de 
artisticitate mai ridicat. 

Vorbind despre nevoia de artă ar mai fi de adăugat că ea 
apare cel mult ca o predispozitie nativă, dar că lipsa educării ei, 
a transformării sale într-o cerinţă intimă, străină de 
considerentele imediate ale vieţii în continuă goană, această 
virtualitate nu va deveni niciodată fapt de civilizaţie, rămînînd o 
efemeră imagine pe ecranul conştiinţei estetice, nereuşind nici 
măcar să o facă să vibreze dincolo de contactul nemijlocit cu 
opera. în lumea contemporană, dominată de tumultuoase 
prefaceri sociale, de invazia ştiinţei si tehnicii, de 
compartimentarea vieţii, a forma nevoia de artă este nu numai o 
cerinţă a unei politici culturale umaniste dar devine un act de 
civilizaţie prin el însuşi. 

în viaţă arta îndeplineşte dealtfel numeroase funcţii care, 
fără să-i fie specifice, derivă din natura ei. Filosofia sau ştiinţa, 
de pildă, ar putea mai greu depăşi propria lor finalitate şi 
ajunge să fie trăite sau transformate în înlocuitori pentru alte 
nevoi spirituale decît cele cărora le sînt destinate ; normele 
etice la nivel de principiu îşi aşteaptă actualizarea în morala 
practică, dreptul reglementează cu stricteţe relaţiile dintre 
oameni, dar nu le ţine locul, astfel încît între fonmele conştiinţei 
sociale doar arta poate substitui în plan ideal multiplele 
insuficiențe ale vieţii. Omul ca totalitate năzuieşte spre 
integralitate, cerinţele lui sînt de cele mai multe ori mai mari 
decît ceea ce realul poate să-i ofere, tocmai pentru că acesta 
este atît de variat şi multiform. 

A oferi prin artă o mare diversitate de variante ideale ale 
vieţii, a hrăni constiintele nu cu concepte reci, norme fixe sau 
principii abstracte, ci cu aparenţa realului aproape în toate 
ipostazele sale nu o poate face decit ea (religia care din 
perspectiva ei încearcă acelaşi lucru este limitată de lipsa ei de 
autenticitate, de naivitatea multora dintre asertiunile ei, ca şi de 
faptul că oferă problemelor realului o soluţie, nu doar 
imaginară, dar şi plasată în transcendent). 

Virtutea artei de a se îmbogăţi continuu fără a distruge prin 
fiecare cucerire a ei ceea ce-i premerge sau fără a le îngloba în 
substanţa sa, face ca în uriaşul ei muzeu imaginar să regăsim, 
dacă nu infinitatea reală, în orice caz pe cea imaginabilă astăzi, 
a aproape tuturor dorințelor, visurilor, aspirațiilor şi idealurilor 
ce satisfac căutările, aşteptările, întrebările, nemulţumirile con- 
temporanilor noştri. O asemenea capacitate o şi transformă 
evident în cel mai la îndemînă înlocuitor imaginar pentru tot ce 
nu avem, nu putem face, nu am trăit, oferind cu ochii şi 
simţurile minții înlocuitori de o remarcabilă eficacitate 
psihosocială. 

întrebarea care se pune este dacă o asemenea trăire prin 
substituție nu devine un „kitsch existenţial", adică dacă nu 
cumva ea înlocuieşte viaţa cu o iluzie şi deci transportă în plan 
imaginar realizarea forţelor esenţiale umane. Percepția care 
ajunge să confunde realul cu idealul nu este oare în ultimă 
instanță determinantă ? După părerea noastră depinde extrem 
de mult de atitudinea subiectului receptor. După 


cum arăta Ileana Răceanu „aproprierea" este un „moment 
central al realizärii fortelor umane. în sensul cel mai general, 
aproprierea înseamnă a folosi în mod constructiv, a construi prin 
încorporare. Individul îşi însuşeşte obiectul pe care-l percepe şi 
spre care s-a orientat, fä- cîndu-l parte din el însuşi, oricare ar fi 
influenţa pe care această încorporare o are asupra capacităților 
şi orientării sale viitoare. Modul în care îşi apropie lumea se 
identifică cu modul de realizare concretă a potentiali- tätilor sale 
umane reale" !. în perceperea substitutivă a artei are loc toomai 
o asemenea apropriere şi atunci răspunsul nostru la întrebarea 
pusă depinde de modul în care ea se realizează : atunci cînd 
sensul ei este constructiv, cînd contactul cu arta îmbogăţeşte 
spiritul sub raport artistic, personalitatea indivizilor se reali- 
zează ; atunci cînd are loc o simplă „îngurgitare" pasivă, 
nestimulativă efectul este contrar. 

Atunci însă cînd participarea substitutivă sau compensatorie 
are un efect ,amortitor" asupra conştiinţei, dă doar iluzia 
împlinirii unor nevoi şi prin aceasta îndepărtează indivizii de 
acţiunea concretă, prin care ei ar trebui să şi le satisfacă, 
evident că ea are un sens distructiv. Dacă unii receptori de artă 
o transformă în panaceu al necazurilor şi lipsurilor reale, dacă 
planul imaginar se confundă cu cel al vieţii, efectul unei 
asemenea participări substitutive este într-adevăr negativ, 
pentru că nu stimulează cu nimic indivizii către o acţiune reală. 
Dacă intervine însă detaşarea planurilor si participarea 
substitutivä devine mu j oc conştient, lucrurile se schimbă, 
pentru că are loc o îmbogăţire a conştiinţei, compensarea este 
doar complementară, iar înlocuirea rămine parţială şi are ca 
substrat mînuirea regulilor ei în cunoştinţă de cauză. 

în planul principal al artei propuse predomină fireşte a doua 
alternativă, în cel real adesea cea dintii, în sensul că numărul 
receptorilor care nu-şi dau seama că teatrul constituie o „cutie 
cu iluzii", cinematograful o „fabrică de vise frumoase", iar 
romanele o cufundare în ireal, este încă destul de mare. Nu are 
sens însă să ne postăm pe o poziţie nepotrivită, amendînd fără 
drept de apel nevoia specific umană de vise şi iluzii, de aspirații 
şi proiecte ideale, pentru că practic nici n-ar fi cu putinţă ca 
oamenii să le realizeze pe toate şi astfel le-am răpi posibilitatea 
să „trăiască" şi alte existente, condamnîndu-i la unicitate. 

Pledînd tot timpul pentru ca indivizii să fie ei înşişi şi să-şi 
realizeze propriile lor forţe esenţiale umane nu trebuie să le 
interzicem să intre şi în pielea semenilor lor, să se proiecteze şi 
în alte ipostaze decît cea proprie. Tînărul care-şi face un idol 
dintr-un erou fictiv sau dintr-o stea reală dorind să semene cu 
Făt-Fru- mos, Tarzan, Maigret, Ilie Năstase, Florin Piersic sau 
Aura Urziceanu sau cel pentru care melodrama, comedia joacă 
un rol deconectant beneficiază în fond de o viaţă afectivă mai 
bogată decît ultrarafinatul sceptic şi nemulţumit pînă şi de 
proiectul ideal, incapabil să viseze pentru că nu mai crede în 
nimic. 

Spunjind aceasta nu ne gîndim să încurajăm receptarea 
iluzorie şi neadecvată, dar dorim să-i aducem la viaţa adevărată 
pe puristii care propun o viziune sterilizată şi rarefiată prin 
inteleetualismul ei. Nu facem ierarhizări de principiu dar în 
practică preferăm adesea autenticitatea brută, naivitatea sau 
spontaneitatea ingenuă decît verosimilitatea obţinută printr-o 


decantare prețioasă şi căutată. De aceea considerind funcţia 
compensatorie şi substitutivă a artei ca nespecifică, exterioară 
ei, artificială, vom atrage atenţia ca identificarea emoţională cu 
planul imaginarului să nu-l elimine pe cel real ci să-i completeze. 
Este ceea ce arta autentică receptată adecvat şi face, construind 
spiritualiceşte un univers de natură să exprime acele valenţe 
umane pe care viaţa ca atare sau alte forme ale conştiinţei 
sociale nu reuşeşte. Arta nu este un echivalent al vieţii, ci o 
expresie a ei dintre cele mai preţioase. 

Valenţele estetice ale cotidianului au de asemenea o 
importantă funcţie compensatorie sau substitutivă pentru că în 
afara lor viaţa ar fi extrem de searbădă şi săracă. Omul are, spre 
deosebire de animal, capacitatea de a se rupe de stricta 
necesitate, de a-şi crea nevoi care depăşesc simpla dorinţă de 
supravieţuire şi care-l exprimă mai specific decît cele biologic- 
utilitare, iar printre acestea se numără şi aspiraţia către frumos 
nu numai în artă dar şi în viaţă. Ceremoniile estetice ale vieţii 
sociale compensează tocmai nevoia de a încărca afectiv actele şi 
momentele ei reprezentative, care altfel rămîn prozaice şi nu-şi 
reliefează semnificaţia umană. Fără îndoială ceremonialul nu 
poate înlocui momentul de viaţă pe care este chemat să-i scoată 
din anonimat, înfrumusețarea ambianţei sau a obiectelor nu se 
substituie utilității lor imediate, dar în cele mai multe cazuri 
esteticul cotidian apare tocmai ca rezultat al capacităţii umane 
de construcţie, de detaşare de imediat. 

S-ar putea spune că obiceiurile legate de naştere, căsătorie 
sau moarte, sărbătorile sînt adaosuri care vin să înnobileze 
nemeritat o existenţă altfel nu întotdeauna destul de generoasă 
cu noi. Dar, vorba Ninei Cassian, să ne facem daruri pentru că 
nimeni altcineva decît noi nu o va face în locul nostru. 


DEGRADARE ŞI KITSCH 


Distincția dintre simbolul artistic şi surogatul lui, dintre 
funcţiile specifice şi nespecifice ale artei ridică în mod inevitabil 
întrebarea ce anume este şi ce anume nu este artă, deci cere 
analiza felului în care non-artisticul devine artă sau dimpotrivă 
aceasta se pierde. Mult discutata pseudo-artă despre care am 
mai vorbit are la rîn- dul ei o „existenţă socială", un statut 
recunoscut, uneori eu un prestigiu deloc inferior artei autentice. 
Cum nu putem stabili principii fixe care despart arta de kitsch şi 
cu atît mai puţin nu putem comanda apariţia sau dispariţia 
operelor aparţinînd celei de-a doua categorii, ne rămîne doar 
posibilitatea de a adînci studiul proceselor care o generează şi 
mai ales o menţin. 

Ni se pare raţională şi lucidă în acest sens atitudinea 
cercetătorului marxist Herman Istvan care nu-şi propune să 
rezolve în chip iluminist un proces generat de cauze sociale 
profunde ci doreşte doar să contribuie la conştientizarea lui : 
„Procesul există ca tendinţă şi poate fi combătut tocmai prin 
conştientizarea acestei existente. Nu prin lansarea campaniilor 
împottiva kitsch-ului, ci prin stăvilirea, sub semnul adevăratei 
ştiinţe si arte, a proceselor care generează nevoia de kitsch" K 
Poziţia aceasta ni se pare extrem de importantă în perspectiva 
lucrării noastre, întrucît priveşte fenomenul nu doar în 


obiectualitatea lui ci îi găseşte o rădăcină mai ales în atitudinea 
faţă de el, în contextul social care generează nevoia unor 
receptori de a se îndrepta către kitsch. 

Spre deosebire de unii specialişti care găsesc vinovat însuşi 
procesul de autonomizare şi specializare a artei, care a 
îndepărtat-o astfel de mase, ni se pare că de fapt tocmai în 
difuzarea ei nediferenţiată şi insuficient pregătită, pe un teren 
gata să extragă mai ales semnificaţiile ei extraartistice, se 
găseşte cauza principală a producerii şi mai ales a receptării 
entuziaste a kitsch- ului. Problema nu este de a înlătura tendinţa 
de intelec- tualizare, proprie artei de avangardă, ci de a combate 
exagerările ei extremiste, care duc la trădarea artistici- tätii şi 
deci la părăsirea statutului specific estetic în favoarea unuia 
analog celui teoretic-cognitiv. Pe de altă parte, complementar, 
trebuie dezvoltate tendinţele compensatorii, în care concret- 
sensibilul şi afectivul joacă un rol hotăritor, fără a cădea însă 
într-un hedonism dezaxat intelectualiceşte şi lipsit de virtuţi 
emoţionale. 


Pe ce temei dobîndesc însă un statut social şi chiar estetic 
produsele kitsch şi în ce fel devin ele fapte de civilizaţie cu tot 
caracterul lor substitutiv ? Fără a epuiza explicaţia acestui 
fenomen, dealtfel pe larg analizat în lucrări cuim sînt cele ale lui 
Abraham Moles 1 Karlhcinz Deschner sau Istvan Hermann, ni 
se pare necesară cercetarea cîtorva dintre cauzele care 
generează pseudo- arta, iluzia frumosului, înlocuirea simbolului 
cu un surogat. Printre acestea, principale ni se par a fi cîteva 
confuzii de planuri pe care civilizaţia contemporană prin 
mobilitatea ei le favorizează, încălecarea unor stiluri diferite, 
suprapunerea dintre estetic şi artistic, valoare şi succes, 
spontan şi conştient, iluzia după care supraadăugarea este 
compatibilă cu autenticitatea iar apelul la stimuli biologici, etici, 
erotici, magici sau ludici ar da satisfacţii similare cu cele oferite 
de opera veritabilă în contextul intervenţiei unor factori 
exteriori, de mare pondere socială dar nespecifici: industriali- 
zarea, urbanizarea, mijloacele de comunicare de masă. 

Dacă vom merge cu explicaţiile mai în profunzime vom 
vedea — urmîndu-l pe A. Moles —- că are loc o alienare 
posesivă, o mediere a relaţiilor sociale prin obiecte, o tendinţă 
de a achiziţiona lucruri care ajung să-i domine pe stăpînul lor, că 
pînă la urmă fenomenul kitsch este strîns legat încă de 
societatea care a dus înstrăinarea la formele ei cele mai brutale 
— cea burgheză — dar că el se păstrează ca mod de raportare la 
realitate şi în socialism, în virtutea securităţii, a caracterului său 
confortabil şi a virtuţilor de afirmare socială pe care el le 
posedă. Nu am putea spune dacă el este un fenomen veşnic, dar 
în orice caz faptul că are o viaţă îndelungată, anumite perioade 
de prosperitate şi numeroase forme de a se masca, este în afara 
oricărei îndoieli. 

Esenţa kitsch-ului este greu de surprins datorită di- 
namicităţii lui, dar ni se pare că principiile formulate de 
Engelhardt şi Kuhn pot servi ca indicii : inadecvarea, cumularea, 
frenezia simţurilor, mediocritatea şi confortul par într-adevăr să 
contureze fenomenul care se întinde şi această uriaşă mare ce 
desparte frumosul de urit, originalul de banal într-un gen de no 
man's land, din care însă conştiinţa dominată de inautentic şi 
artificial le scoate, dîndu-le viaţă autentică, reală. 

In ultimă instanţă aceste elemente — indiferente faţă de 
artă, dacă sînt luate în sine, dar perturbatoare cînd se 
transformă în mobiluri de creaţie sau criterii de receptare — 
acţionează în civilizația contemporană tocmai datorită 
caracterului ei accentuat dinamic si se soldează cu produse doar 
aparent artistice sau estetice, dar nu mai puțin reale şi 
formatoare de conştiinţe. Putem vorbi pe bună dreptate despre 
faptul că aceste produse au un prestigiu nemeritat, ocupă un loc 
ce nu li se cuvine, au o funcție de drogare a spiritului întreţinînd 
false iluzii, dar toate acestea nu vor face fenomenul mai puţin 
real. 

Pentru a putea să le combatem în mod eficient trebuie să le 
Sean beta cauzele şi mai ales să înţelegem că însăşi lumea în 
care ele apar trebuie schimbată, întrucît doar o acţiune asupra 
conştiînţelor este ineficientă. Se pune şi problema dacă statutul 

produselor kitsch poate fi întotdeauna precis delimitat si mai 
ales dacă este imuabil. Dacă sîntem pentru o viziune dinamică în 
legătură cu ceea ce este (a fost sau va deveni) kitsch, credem că 
în perspectiva prezentului măcar o încercare de separare a 
apelor (chiar dacă relativă), este nu numai posibilă dar şi 
necesară. Cum kitsch-ul nu are însă numai rădăcini sociale dar şi 
psihologice şi chiar fiziologice, ar fi utopic să ne închipuim că el 
va dispare cu totul într-un stadiu mai avansat al civilizaţiei, 
întrucît chiar o personalitate superioară, multilateral dezvoltată, 
va păstra anumiţi parametri general-umani, tinind însuşi de 
natura istoric constituită a speciei. lată-ne deci în faţa unui sta- 
tut cu o determinare complexă, despre care nu putem discuta 
decît dintr-o multitudine de perspective. 

De mare însemnătate ni se pare o delimitare : adesea 
judecăm kitsch-ul doar după obiectele care îl exprimă, dar mult 
mai rar în funcţie de atitudinile faţă de ele. 

De fapt receptarea dă naştere unor transferuri dintre cele 
mai ciudate, dar pe care conştiinţa neformată le acceptă 
neobservînd mutatia survenită : aşa ajunge copia să fie luată 
drept original, tradiționalul este confundat cu valorile 
contemporane, evenimentul întîmplător pare permanenţă, 
contestaţia este acceptată fără a-i observa adevăratul sens, 
inactualul e dat drept actual, iar trăirea estetică devine simplu 
hedonism, atitudine  acliizitivă, exotism sau din contră 
conformism total. 

Ar fi greşit să credem că în civilizaţia socialistă în continuă 
transformare kitsch-ul ar fi mai uşor de observat şi deci de 
înlăturat sau măcar izolat : într-o lume în curs de dezvoltare 
stilurile se schimbă sau se amestecă rapid, obiectele atita vreme 
privite cu invidie sînt acum acaparate şi fetişizate, nevoia de 
funcţional devine funcţionalitate pură sau dimpotrivă excesul de 
decorativism devine eterogen şi gratuit'. Cel mai evident apare 
acest fenomen în receptare datorită proporţiilor sale de masă, 
dar el este prezent şi în creaţie atunci cînd intervine mimarea, 
epigonismul, contestaţia sterilă, inovaţia de dragul inovației sau 
cînd se observă un exces al mijloacelor asupra nevoilor. 

Am vrea să ne delimităm de părerea lui Abraham Moles 
după care tot ce e inovaţie, datorită caracterului său contestatar, 
este la început kitsch, astfel încît de pildă expresionismul, 
impresionismul sau Bauhausul au reprezentat pseudoarta faţă 
de stilul Bouguereau, Bou- din sau 1900. Noutatea autentică, 
oricît de şocantă ar fi faţă de context, rămîne organică, are o 
logică internă faţă de care este consecventă şi nu trebuie 
confundată cu surogatul, cu substituentii improvizati ai 
adevăratei arte, chiar dacă la început întîmpină rezistenţa 
sensibilităţii estetice formate. Argumentul după care asemenea 
fenomene suferă adevărate mutații funcţionale şi ajung acum să 
fie aproape identificate cu academismul nu ni se pare 
convingător pentru că — în cazurile citate — impresionismul, 
expresionismul sau Bauhausul au avut dintru început un statut 
artistic, chiar dacă altul decît cel prezent. Nu se poate spune 
deci că orice fenomen artistic novator ar trece obligatoriu întîi 
prin fhza de kitsch, ci doar că schimbările chiar radicale de 
statut6 sînt nu odată întîlnite, ceea ce exprimă tocmai 

dinamicitatea fenomenului. 

Kitsch-ul este dealtfel o atitudine relationalä în sensul că un 
obiect poate deveni kitsch atunci cînd este introdus într-un 
context neadecvat, cînd alăturări eterogene de stiluri produc o 
impresie de straneitate sau cînd — aşa cum am mai arătat — 
autenticul este judecat printr-o prismă falsă, nepotrivită. Cum 
asemenea situaţii survin extrem de des, atenţia noastră trebuie 
să se îndrepte nu doar spre obiecte ci şi spre poziţia subiectului 
faţă de ele. Educăm, spunea Marx, nu numai „un obiect pentru 
subiect ci şi un subiect pentru obiect" . 

Sînt dealtfel opere autentice faţă de care atitudinea 
subiectului este neadecvată, nepregătită, aspecifică, străină de 
adevărata sa esenţă, astfel încit proiectin- du-se asupra 
capodoperei subiectul o transformă (pentru sine) în kitsch, o 
trăieşte pseudoartistic, atitudinea lui fiind nu numai artificială, 
dar mai ales falsificatoare. Cum adesea capodopere ale artei 
suferă o asemenea receptare — pentru cei în cauză — ea îşi 
pierde adevăratul statut. 

în altă ordine de idei merită cercetată influenţa unei poziţii 
STABILE, CONSACRATE, asupra statutului social al valorilor 
estetice, îndeosebi într-o epocă în care — după cum arătam — 
TRANZIENTA este în creştere. Cum orice statut este relativ, 
adică direct condiţionat spatio-temporal, este firesc ca gradul de 
relativitate să ne intereseze în mare măsură. Cifrele şi datele 
statistice sînt nemiloase în acest sens şi nenumărate sînt operele 
care s-au pierdut în negura vremurilor, în timp ce altele sînt 
înlocuite sub ochii noştri, fiind sortite aceleiaşi soarte triste. 

în ciuda unor butade inteligente şi aplicabile multor situaţii, 
precum „ce n'est que le provisoire qui dure", în cazul artei un 
statut de provizorat perpetuu nu poate contribui la instaurarea 
valorilor ei în ansamblul unei civilizaţii, ci creează situaţii 
nesigure, instabile, considerate de regulă de nivel superficial, 
întrucît esenţa umană se cristalizează în valori integrate socio- 
cultural şi de o oarecare durată, care în cazul artei este întot- 
deauna întrucîtva mai mare (să nu uităm că prin natura lor 
valorile artei tind spre universalitate chiar dacă nu o ating, iar 
această aspirație depinde nu numai de intenţiile creatorului, ci şi 
de coeficientul de general-uman pe care îl înglobează operele 
ei). 

Evident tranzienta îşi face loc şi aici, în cîmpul atenţiei se 
află mereu alte valori, dar intervine credem 
— în favoarea artei — şi faptul că noua operă nu o elimină pe 
cea precedentă ci se alătură ei într-un uriaş muzeu imaginar pe 
care-l putem străbate oricînd, readu- cînd uneori la viaţă 
monumente ce păreau de mult încremenite, multumindu-se a fi 
un semn al timpului lor şi atît. 

Polisemia artei permite să se scrie cărţi (şi să se realizeze 
excelente spectacole) bazate pe ideea Shakespeare, 
contemporanul nostru (a se vedea lucrarea lui Jan Kott') sau 
Caragiale, contemporanul nostru, cu condiţia să nu ne aflăm în 
faţa unor versiuni acomodate superficial cu timpurile, ci în faţa 
unor je poa autentice (încercarea de a „forţa" clasicii, de a 
căuta la ei răspunsuri inexistente pentru probleme strict actuale, 
absente în structura operelor lor, duce şi ea la fenomene kitsch, 
tocmai pentru că oferă surogate de contemporaneitate, false 
soluţii şi artificiale ,rezolväri"). 


Capacitatea artei de a oferi mereu alte fete si de a se preta 
mereu unor noi interpretări nu este însă infinită şi nici nu poate 
constitui un argument pentru cei ce îşi închipuie că toate 
valorile ei sînt perene, că nimic nu piere şi că totul poate fi 
recuperat. Un caz semnificativ este cel al folclorului care în 
cursul progresului spre civilizaţie al unor ţări a dispărut cu totul 
şi ale cărui forme tradiţionale nu le regăsim ca atare nici la noi. 
Nu este necesară însă pentru menţinerea lui încercarea de a-l 
reconstitui muzeistic, pentru că el rămîne doar atunci cînd este o 
„fosilă vie" cum se exprima Mircea Eliade“? vorbind despre 
balada  Meşterului Ma- nole, ci de integrarea în 
contemporaneitate a acelor părţi ale sale care sînt bogate în 
semnificaţii spirituale şi care au rămas reprezentative nu doar 
sociologic ci şi artistic. 

Dacă — aşa cum arătam — ni se pare inutilă lamentarea şi 
ineficientă încercarea de a fixa în mod administrativ destinul 
folclorului, nu lipsită de interes ar fi analiza cauzelor care 
asigură  PERENITATEA, ca şi a celora ce determină 
DEGRADAREA statutului social al operelor de artă sau al 
esteticului în general. La modul principial o operă dăinuie în 
timp în măsura în care răspunde unor nevoi relativ 
neschimbătoare sau cu aspirații către general-uman. Cum 
asemenea situaţii sînt rare şi ele însele insuficiente pentru a 
asigura perenitatea, credem că un rol pozitiv îl poate juca 
adesea şi mult hulita consacrare şi institutionalizare a valorilor, 
ba chiar transformarea lor în mituri, idoli, monştri sacri. 

Prudenta noastră rămîne totuşi să fie maximă faţă de 
asemenea cazuri, pe de o parte pentru a nu frina evoluţia 
firească a artei, pe de altă parte pentru a nu mărgini 
sensibilitatea estetică la cîteva puncte de reper (fie ele şi 
fundamentale, dar oricum sărace în panteonul uriaş al artei). Cu 
cit valorile estetice se integrează mai profund în ansamblul 
social, cu atit sînt ele mai greu de clintit si cu cit se opresc ele la 
un nivel elitar sînt mai uşor de răsturnat. Timpul nu rămîne 
totuşi fără efect, nici măcar asupra a ceea ce a fost recunoscut 
drept capodoperă, înscris în tratate sau banalizat prin 
reproduceri care au umplut la un moment lumea, pentru că 
înainte de modificarea sensibilităţii artistice (de un 
conservatorism şi o rigiditate rară), se modifică ansamblul social 
în care opera ar urma să se integreze. 

Noui sistem acţionează asupra subsistemului estetic 
cerîndu-i să-i urmeze, modificările existenţiale pretind la rindul 
lor o remodelare a spiritului pe toate planurile şi astfel apar 
cerinţe estetice cărora ceea ce există nu le mai corespunde. 
Subsistemul artă se mişcă greoi atunci cînd este 
institutionalizat, dar în ciuda faptului că Alecsandri sau 
Bolintineanu apar în manualele şcolare ca mari valori poetice, 
iar Eminescu ca exponent al geniului naţional, primii doi se 
pierd undeva între filele cărţilor iar cel de-al treilea, deşi 
necontestat din pudoare intelectuală, este pentru mulţi mai 
puţin viu decît Arghezi şi mai puţin căutat în librării decît Marin 
Sorescu sau Nichita Stănescu. Nu este vorba de o degradare a 
valorii versului eminescian ci de o plasare a statutului său social 
pe ungplan reprezentativ dar nu şi prezentativ, protocolar dar nu 
şi specific sensibilităţii contemporane, ceea ce exprimă oricum o 

deplasare a locului säu în ansamblul spiritual. 

Recunoaşterea unanimă, înscrierea pe orbita istoriei artelor 
universale are şi ea o funcţie stabilizatoare, deşi nu de puţine ori 
ajunge să închidă drumurile către un acces real la capodopere. 
După ce Brâncuşi a fost universal recunoscut ca pionier al 
sculpturii mondiale, după ce geniul său La adus pînă şi pe cutii 
de chibrituri, puţin sînt aceia care îndrăznesc să-i conteste, deşi 
de fapt nu-l înţeleg. Această prosternare lipsită de orice vibraţie 
emoţională şi copleşită de povara unui prestigiu neînțeles este 
dintre cele mai pericttloase, pentru că transformă recunoaşterea 
valorii de excepţie a unei asemenea opere într-un act de 
supuşenie oarbă, ceea ce duce doar la mimarea unei trăiri reale, 
nu la existenţa ei efectivă. 

Care sînt însă cauzele pentru care valorile pierd teren, ajung 
să se degradeze în fapt ? în primul rînd credem că este vorba de 
neadecvarea lor la contextul social, la nevoile culturale pe care 
acesta le generează, la interesele artistice ale 
contemporaneitätii care — în timp — ajung evident să fie altele 
decît cele existente la geneza valorii artistice. în al doilea rînd 
intervine banalizarea lor, ceea ce face ca receptorul să nu le mai 
primească specific şi să confunde tipologic lucrurile. Prin 
funcţionare îndelungată cantitatea de informaţie nouă pe care o 
transmit scade ajungînd aproape de zero, iar trecerea lor în 
patrimoniul tradiţional are nu numai efectul pozitiv al 
consacrării, ci şi cel negativ al creării unor deprinderi care se 
uzează prin obişnuinţă. 

O altă cauză a acestui proces este şi prejudecata că în 
confruntarea valorilor artistice ar trebui să se în- tîmple acelaşi 
lucru ca în alte domenii : unii să fie victorioşi iar alţii învinşi. Se 
cunosc nu puţine cazuri în istoria artei în care operele noi nu s- 
au aşezat alături de cele vechi ci s-au afirmat prin negarea lor 
vehementă, ceea ce nu corespunde naturii unice şi deci 
incomparabile a operei. Opera lui Michelangelo a fost comparată 
cu un „biftec" de către Brâncuşi, impresioniştii au negat cu 
vehemenţă pictura academistă, iar suprarealiştii în poezie sau 
adepţii noului roman au confundat în manifestele lor nevoia de 
înnoire permanentă cu înlăturarea a ceea ce le-a pregătit 
apariţia. 

Rămîne apanajul istoriei, al timpului să decidă asupra sorții 
operelor şi să le confere rolul de simbol artistic reprezentativ, de 
simplu surogat al unor nevoi de alt tip decît cel estetic sau să le 
elimine cu totul. Cercetarea fenomenului — în contradictoria şi 
complexa sa evoluţie — ni s-a părut necesară întrucît 
funcţionarea socială a artei este cea care decide în ultimă 
instanţă asupra statutului operei, iar existenţa ei ca fapt de ci- 
vilizaţie o expune nu numai atitudinilor adecvate care o înţeleg 
drept simbol, ci şi receptării ei drept înlocuitor. Acceptînd teza 
lui Mihai Nadin, după care progresul artei trebuie văzut „ca 
progres al- regăsirii omului în situaţii şi condiţii sociale din ce în 
ce mai complexe" | este evident că statutul de simbol sau 
surogat al artei se decide în funcţie de o autentică sau falsă 
regăsire umană, cu condiţia ca aceasta să nu se transforme într- 
o idenţificare nediferentiatä. 

VI. ARTA PROPUSĂ ŞI ARTA TRĂITĂ 


Spiritualitatea trebuie înţeleasă în diferitele ei ipostaze 
pentru a ne lămuri asupra funcţionării reale a artei, a locurilor, 
statutelor şi rolurilor pe care le joacă. Izvorită din mediu prin 
creaţie, exprimindu-1 ca operă culturală, ea se oferă aceluiaşi 
mediu care urmează s-o primească. Spiritualitatea artistică 
apare în această fază ca decantare a mediului, ca reflectare a 
acestuia prin intermediul personalităţii creatoare, deci îmbogă- 
Dä cu viziunea despre lume a acesteia, în ipostază nu de simplă 
oglindă, ci de produs detaşat, distanțat, cu o configuraţie 
proprie. Fără îndoială opera este legată de realul din care a 
tisnit, dar avem de-a face aici cu o dublă reflectare, întrucît ea 
concretizează un ideal dar obligă, chiar şi în arta fantastică, la o 
decantare a realului şi la folosirea — chiar deformată — a 
elementelor sale. 


TOPIREA ARTEI ÎN MODUL DE TRAI 


Creaţia culturală propune astfel produsele sale spre 
receptare şi ele se prezintă ca idealuri de urmat, viziuni ce 
trebuie asimilate, chintesenta spirituală a unei bogate sinteze 
axiologice. Pentru a funcţiona socialmente însă, opera de artă 
trebuie să depăşească spaţiul spiritual al creaţiei şi să intre în 
cel al receptării largi, proces care presupune nu numai simplul 
contact, ci şi asimilarea ei, deci intrarea ei în viaţă. Cînd vorbim 
de arta propusă ne aflăm, aşa cum a reieşit din întreaga noastră 
argumentare, în planul culturii spirituale, în timp ce atunci cînd 
ne referim la arta trăită, filtrată de experienţa umană, avem în 
vedere planul civilizaţiei. 

Cele două ipostaze nu pot fi rupte evident una de alta, ci ele 
sînt verigi ale unui proces unic. Metodologic — din perspectiva 
acestei lucrări — ne interesează cu precădere arta trăită, cea 
care a ajuns componentă a vieţii însăşi. Vom aminti că circuitul 
culturä-civilizatie are loc în ambele sensuri. O operă de cultură 
intrată în stilul de viaţă, topită alături de celelalte valori ale 
acesteia în civilizaţia epocii îşi pierde în mare măsură autonomia 
şi specificitatea inițială şi doar o readucere (sau o păstrare 
permanentă) în planul culturii va permite să rămînă 
independentă şi suverană. 

F&ptul că arta autentică are o dublă natură, fiind cultură si 
civilizaţie în acelaşi timp mi se pare important de subliniat din 
mai multe motive : a) nu tot ce este propus se validează ca artă, 


b) stadiul de simplă ofertă nu asigură viaţă reală, circulaţie şi 
existenţă du- rabilă operei în conştiinţa largă, mentinind-o în 
stadiul de produs al creatorului, existind pentru sine sau doar 
pentru un cerc restrins de specialişti aleşi, c) transformarea 
operei în bun de civilizaţie o include într-ade- văr în stilul de 
viață, în ambianța cotidiană, dar în acelaşi timp riscă s-o 
prozaiz&ze, să-i tocească specificitatea şi personalitatea, astfel 
a ea poate să-şi piardă statutul de artă devenind simplu 
obiect. 


Pentru a face evidentă legitimitatea distinctiei, dar şi a 
unităţii dintre arta propusă şi arta trăită, este suficient să ne 
gîndim la statutul monumentelor expuse în pieţele publice. Ca 
operă de artă, monumentul executat de un sculptor cunoscut 
este fără îndoială un fapt de cultură, aşa că dezvelirea statuii lui 
Eminescu realizată de Gh. Anghel şi expusă în faţa Ateneului 
Român a fost caracterizată pe bună dreptate drept un eveniment 
cultural. Au trecut ani de atunci şi semnificaţia artistică a 
monumentului continuă să se păstreze — «stimulată dealtfel 
mult de gestul poetului Geo Bogza care, prin depunerea de 
trandafiri la aniversarea naşterii poetului, a invitat la 
transformarea acestuia într-un mit — dar iată că receptarea 
largă, asimilarea acestei statui în ambiantä a prefăcut-o, încetul 
cu încetul, în- tr-un fapt de civilizaţie (ca dealtfel însăşi clădirea 
în faţa căreia este plasată). 

Marea majoritate a monumentelor de artă au însă o soartă 
mai putin favorabilă, în sensul că se contopesc într-atit cu 
mediul înconjurător încît ajung să nu mai fie observate ca 
obiecte distincte sau să fie înregistrate în viziuni nespecifice din 
punct de vedere artistic (oamenii operînd adesea cu criterii 
istorice, etnice sau ge- neral-culturale, fără a mai acorda atenţie 
specificitätii estetice a operei). în genere arta ambientală se 
inserează cel mai direct în civilizaţia epocii şi este trăită 
cotidian, uneori din păcate pînă la prozaizare. Un proces similar 
se petrece cu numeroase opere de artă care, introduse în 
ambianța unui interior, ajung cu timpul să-şi piardă pentru unii 
semnificaţia specifică şi sînt judecate după criterii neartistice 
(general-afective, economice sau funcţionale). în asemenea 
cazuri autonomia se pierde în heteronomie şi funcţia încadrării 
în stilul de viaţă lipseşte opera de specificitatea ei. 

Cercetarea istoriei îndepărtate a poporului nostru aduce 
interesante argumente în favoarea integrării în civilizaţie a artei 
acelor timpuri. După cum observa cunoscutul arheolog Vasile 
Pârvan ,mestesugurile romane de a clădi, de a zugrăvi, de a 
ciopli piatra, ori de a turna chipuri de aramă înfloreau 
pretutindeni la gurile Dunării pînă în cele mai mici sate de daci 
şi romani. Căci cel care nu putea pune o statuie, încheia măcar o 
lespede cioplită, cel care nu putea zidi un templu de marmură 
dădea zeilor măcar un altar de piatră. Viaţa de gînduri înalte şi 
alese nu înceta nici o clipă, din pricina, cumva, a sărăciei celor 
mulţi şi a slăbiciunii meşterilor" *. Iată un exemplu semnificativ 
al felului în care produsele artei — chiar fără a fi strălucite — au 
intrat în viaţa, în nevoile obişnuite, au fost asimilate acesteia 
chiar la un nivel larg, fără să aparţină exclusiv unor elite într-o 
epocă îndepărtată încă de democratizarea culturii proprie zilelor 
noastre. 

E adevărat că nu era vorba de arta de cea mai înaltă 
valoare, dar destinaţia ei o făcea asimilabilă şi se poate spune că 
sînt opere nu doar propuse ci şi trăite, intrate în mediul de viaţă. 
Remarca aceasta o face şi Pârvan : ,Totusi, să nu se uite, că 
chiar acolo, în ţările de veche civilizaţie (Grecia şi Roma — n.n.), 
arta poporului nu era mult mai aleasă ca în depărtatele noastre 
Dnutugt. împărăţia romană nu s-a deosebit, ca Atena cea veche, 
atita prin calitatea, cît prin mulţimea lucrărilor de civilizaţie ; 
numai aşa era cu putinţă să scoată din barbarie atitea ţări şi 
popoare, dacă nu intima prea mult la căutarea frumuseţii celci 
mai înalte şi se mulțumea şi cu mai putin" 


Pe alt plan situatia unei vechi civilizatii pare a se reedita în 
condiţiile unei largi răspîndiri a culturii şi artei, a posibilităţilor 
de a o reproduce şi difuza larg, evident cu uriaşa deosebire 
creată de punctele de reper existente în urma unei istorii a artei 
de două milenii şi în cu totul alt context socio-cuîtural. Oricum, 
se pare că ceea ce atunci încă nu era autonom, specific a 
parcurs acum drumul către independenţă, astfel încît intrarea 
acestor produse artistice în viaţa trăită presupune adesea 
pierderea suveranității cîştigate, topirea he- teronomă în 
cotidian. 

Soluţia contradictiei înfăţişate mai sus este dificil de găsit : 
pe de o parte adevărata realizare socială a artei este trecerea ei 
prin filtrul conştiinţei umane, transformarea semnificatiilor ei în 
convingeri şi deprinderi estetice, pe de altă parte arta trăită 
prezintă primejdia unei receptări nediferentiate, difuze şi 
transformarea ei (pentru receptorul care este incapabil să-i mai 
releve specificitatea) în altceva decît artă. Fără îndoială 
personalitatea operei nu dispare datorită eventualei lipse de 
personalitate a subiectului, dar cu toate acestea ea îşi pierde sau 
îşi diminuează funcţia formativă sub raport direct artistic. 

Trăirea artei de-a lungul generaţiilor, integrarea ei profundă 
în civilizaţia umană duce şi la alte consecinţe : tradiţia, 
obisnuinta prin repetare, prestigiul recunoaşterii istorice face ca 
operele semnificative ale trecutului să devină cum arăta Marcel 
Breazus* etaloane de judecată la care este raportat tot ce apare 
nou în cîm- pul artei propuse. Dacă fenomenul este firesc şi chiar 
justificat, în sensul că valorile reprezentative se menţin ca 
parametri de judecată, el prezintă si riscul rigidizării 
sensibilităţii umane, al îngheţării ei în canoane fixe şi al 
respingerii a tot ce nu se integrează în ele. După cum se exprima 
autorul citat este necesară o „reciclare a sensibilităţii", ceea ce 
presupune îmbogățirea patrimoniului artei trăite şi deci un 
orizont mai larg de judecată decît cel traditional. 

Fluxul faptelor de cultură către civilizaţie va fi continuu, în 
măsura în care aceasta din urmă nu va deveni o platoşe de 
nestrăpuns, dar şi cu credinţa ca ceea ce se propune să aibă 
forţa de a trece de barierele unei sensibilitäti gata formate. Un 
fenomen aparent paradoxal se petrece cu folclorul; se ştie astfel 
că sînt ţări în care creaţia folclorică contemporană a dispărut cu 
totul, ba mai mult chiar, însuşi patrimoniul tradiţional e pe cale 
să se piardă sau în orice caz nu funcţionează socialmente. în 
acele ţări în care — printr-o politică instituţionalizată a culturii 
— fenomenul nu a căpătat proporţii, ba cunoaşte uneori şi 
momente de înflorire, este greu de spus oricum că ceea ce 
apare şi funcţionează astăzi tranzistorizat sau televizat este 
acelaşi lucru cu ceea ce fusese odinioară. Nu este vorba însă nu- 
mai de canalul prin care are loc transmisia, de faptul că 
oralitatea şi caracterul anonim nu se mai păstrează într-o 
societate modernă, ci şi de schimbările ce se petrec în însuşi 
stilul de viaţă. 


53 Marcel Breazu, Realism şi modernitate în artă, Ed. politică, 
1973, p. 51. 


Cazul folclorului ni se pare dintre cele mai evidente pentru 
a dovedi că soarta culturii trăite depinde de modul de trai şi că 
o lume întemeiată pe industrializare, urbanizare şi difuzarea 
largă a culturii profesioniste, pe canale de mare amplitudine, nu 
poate păstra în stare de funcţiune tradiţia decît cu greu şi 
încearcă mai degrabă s-o conserve sau să-i preia motivele ca 
puncte de plecare pentru opere de cu totul altă factură. Iposta- 
zele în care foclorul, ca artă trăită, reintră în circulaţie sînt 
multiple : i se oferă condiţii moderne de execuţie şi transmitere, 
dar atunci devine spectacol public şi nu mai este parte a vieţii 
însăşi decît în cazurile de excepţie, îi sînt prelucrate în mod 
serializat motivele şi atunci industria ajunge adesea să ucidă 
arta sau s-o transforme într-un produs de consum facil sau 
folclorul, prin decantare, devine doar punct de pornire pentru 
arta cultă, exprimînd poate în această ipostază cea mai 
profundă relaţie cu spiritualitatea poporului. Pictura lui Ion 
Țuculescu este de pildă o asemenea rafinată prelucrare a unor 
motive populare, dar condiţia ei estetică nouă, împlinită de o 
măiestrie profesională, îi dă un cu totul alt statut estetic, 
asigurîndu-i şi funcţii cu totul diferite. 

Pentru a discuta însă arta trăită, ar trebui amintite şi o serie 
de activităţi umane care în mod obişnuit nu au statutul de operă 
de artă, care nu fac parte din cultura propusă ce urmează a fi 
receptată, ci se constituie la nivelul civilizaţiei. în această 
categorie de activităţi credem că ar intra arta grădinăritului şi a 
organizării ambianţei, arta oratorică, arta ceremoniilor, arta 
culinară etc., adică de fapt o sferă exterioară artei pro- priu-zise, 
ceea ce în mod obişnuit numim sfera esteticului. Avînd în vedere 
marea ei importanţă şi locul ei covîrsitor în traiul cotidian, ea 
trebuie -luată în seamă în cercetarea dimensiunii estetice a 
oricărei civilizaţii şi nu o dată ceea ce la vremea respectivă nu 
reprezintă operă de artă (vezi piramidele egiptene, grădinile sus- 
pendate ale Semiramidei, colosul din Rhodos), ajunge astăzi să 
fie considerat ca atare, întrucît aceste obiecte sau activităţi s-au 
constituit respectînd şi ele legile frumosului şi principii analoage 
structurii operei de artă ca atare. 

Cum am arătat, funcţionalitatea şi utilitatea intervin însă 
precumpănitor în aceste domenii, deşi este evident că o 
dimensiune a acestora intră în sfera esteticului şi poartă pecetea 
unei anumite gratuitäti, a telului lor nu doar folositor ci şi 
hărăzit desfătării. încă Francis Bacon făcea o interesantă 
distincţie însă chiar în acest teritoriu : „Casele — spunea el — se 
clădesc nu atît de frumuseţe, cît ca să locuiască omul într-însele; 
aşadar să se ţie seama de folos şi numai apoi de podoabă, de nu 
le poţi avea pe amîndouă" ** (subl. ns.) pentru a observa apoi că 
alta este situaţia grădinăriei: „este cel mai înalt räsfät al duhului 
său (al omului — n.n.), pe lîngă care zidirile şi palatele nu sînt 
decît o lucrare grosolană : şi se va băga întotdeauna de seamă 
că atunci cînd veacurile ajung la civilizaţie şi subtirime, oamenii 
se deprind mai iute a înălța mîndre zidiri decît a face grădini 
frumoase ; ca si cum grădinăritul ar cere mai multă desävirsire" 

Observațiile lui Bacon trebuiesc desigur raportate la epoca 
sa, dar ele arată — fără putinţă de tăgadă — că ne aflăm în sfera 
esteticului şi încă a unuia care face parte direct din modul 
nostru de viaţă. în zilele noastre la aceasta se pot adăuga multe 
din elemente, fie că e vorba de estetica străzii, a reclamelor sau 


pa Francis Bacon, în volumul Eseul englez, Ed. Minerva, 1975, p. 


ornamentatiei, fie că e vorba de implicaţiile estetice ale relaţiilor 
dintre oameni — nu numai în ceremoniile vieţii sociale — dar şi 
în felul în care îşi petrec timpul liber, în sport, parăzi sau alte 
activităţi ce ţin de desfăşurarea însăşi a existenţei. 

în caracterizarea trecerii artei propuse în artă trăită trebuie 
neapărat avută în vedere relaţia dintre creaţie şi receptare şi 
atitudinile activă sau pasivă ce intervin în acest raport. în arta 
tradiţională delimitarea era mai netă, în sensul că receptorul nu 
era de regulă decît cititor, privitor sau ascultător pasiv, că nici 
exegeza critică nu devenise un fapt curent şi de proporţiile de 
astăzi, ceea ce dealtfel şi îngreunează reconstituirea drumului în 
timp a operelor trecutului (se poate scrie şi astăzi o istorie a 
literaturii şi artei greceşti, bizantine şi chiar occidentale clasice, 
dar referirile exegetice, interpretările trecute, sînt practic doar 
intuite în cele mai multe cazuri). 

în prezent relaţia aceasta a devenit mult mai activă întrucît 
aria publicului s-a lărgit, exigenţele sale au crescut, iar o armată 
de specialişti au misiunea să informeze şi să formeze opinia 
publică într-un sens sau altul. Mai mult chiar, se creează opere 
în a căror receptare publicul trebuie să intervină direct (acea 
deschidere a operei de care vorbea Umberto Eco?) sau de a cărui 
opinie se ţine în mult mai mare măsură seama (nu ne referim 
doar la top-urile făcute publice de mass-me- dia, la concursurile 
în care publicul devine judecător, ci şi la relaţia strict economică 
ce determină tiraje, programe, repertorii literar-artistice). 

Fenomenul acesta de democratizare ni se pare o replică la o 
artă elitară, dar şi la pasivismul comod în care unele mijloace de 
comunicare — televizorul de pildă — par să arunce pături largi 
de spectatori. Democratizarea gusturilor nu trebuie înțeleasă — 
aşa cum arătam vorbind despre accesibilitate ca o subordonare 
faţă de gustul majoritar, care ignoră specificitatea artisticului, 
bazîndu-şi alegerea pe criterii extraartistice, întrucît este vorba 
de un proces conştient de distantare critică şi individualizată, nu 
de impunerea unui gust uniformizat, a unor standarde care să 
reglementeze pînă şi cele mai fine reacţii, faţă de un domeniu 
atit de delicat cum este cel al frumosului. 

Dacă în lucrarea de faţă indicăm uneori cifre, ordini de 
preferinţă constatate de sociologi, psihologi sau alţi specialişti, o 
facem nu pentru a introduce ierarhii, ci, dimpotrivă, încercînd să 
le transformăm în argumente pentru o atitudine nu numai 
apreciativă dar şi praxeologică (adică de intervenţie printr-o 
politică adecvată în domeniul culturii). Considerăm necesar să 
oferim aceste date (chiar relative) pentru că o acţiune efectivă 
în desfăşurarea lucrurilor trebuie să se întemeieze pe o 
cunoaştere lucidă, realistă a acestora, aşa cum sînt ele şi nu 
cum am dori poate să fie. în măsura în care un fenomen sau altul 
le contrazice, faptul arată doar că nu trebuie absolutizate, dar 
nu infirmă existenţa lor în anumite sfere ale realului. Jar 
democraţia estetică este o deschidere a tuturor posibilităţilor 
către toți receptorii, dar nu o subordonare a lor unui „gust 
colectiv" , ceea ce i-ar desindividualiza şi deci dezumaniza. 

O civilizație socialistă este bazată din principiu pe 
participarea în toate domeniile, ceea ce în sfera valorilor 
esteti2e presupune o activizare şi conştientizare a actului 
recepbării, o distantare critică faţă de el şi integrarea W—Ħ în 
măsura posibilului — în activităţi creatoare sau măcar vecine cu 
creaţia. Dealtfel, niciodată, credem, interesul pentru felul cum 
se nasc operele nu a fost atît de ridicat — ceea ce explică şi 


succesul cärtilor despre viata artistilor sau despre opere — cu 
riscul implicit pentru unii de a înlocui contactul direct cu 
rezumate, povestiri ,despre", informaţii. 

Rolul extrem de important al necesităţii unei participări 
active în receptare explică după părerea noastră şi încercările 
— uneori exagerate W— de a pune accentul în creaţie pe 
atractivitate, pe spectaculozitate, pe adresarea mesajului 
precumpănitor către senzoriu şi afecte, ca trăsături ale 
personalităţii umane ce pot fi mai uşor mişcate din loc, 
determinînd o trăire a operei, o efectivă contopire cu substanţa 
ei, pînă la pierderea oricărei detaşări (deşi proiecția sau 
identificarea cu modelul artistic se realizează numai la anumite 
nivele ale sensibilităţii şi desigur şi aici cu rezerve ; ţinem de 
altfel să atragem atenţia că accentuarea exclusivă asupra rolului 
modelator al artei implică o legătură atît de directă cu 
receptorul încît îi dizolvă în mare măsură autonomia chiar 
relativă). 

Principala sferă în care civilizaţia contemporană eliminînd 
ceremonii tradiţionale a lăsat adesea un gol 
o reprezintă — aşa cum am văzut — viaţa cotidiană. Interesul 
pentru înfăţişarea, nu numai a obiectelor ci şi a relaţiilor dintre 
oameni, introducerea unor ritualuri care să presupună 
intervenţia directă, activă a acestora în celebrarea momentelor 
reprezentative al& vieţii, ale existenţei lor, este încă un teritoriu 
vast, deocamdată din păcate încă neacoperit. Este o sferă în 
care fantezia, forţa de sugestie, capacitatea de a reprezenta 
realul prin real (prin elementele lui caracteristice), se deschide 
larg pentru o societate în care soarta omului, realizarea lui 
multilaterală devine principalul comandament. 

Ritmul în care arta propusă devine artă trăită este 
interesant de studiat : uneori o operă nouă ajunge să fie 
asimilată extrem de repede şi — în funcţie de bogăţia ei 
semantică mai ales — să fie reţinută sau dimpotrivă dată uitării. 
Trecerea mai lentă de la un stadiu la altul este determinată mai 
ales de aspectul ei sintactic în sensul că între codul de semne 
propus şi cel în vigoare este o distanţă extrem de mare a cărei 
străbatere necesită nu numai trecerea timpului, ci şi o iniţiere în 
noul cod (lucru ce se poate petrece prin repetarea ofertei 
culturale, dar mai ales prin apariţia unei întregi configurații 
stilistice de grup similare, care va ajunge să impună pînă la 
urmă şi unicatele ce o compun). 

în formarea estetică a personalităţii cantitatea de artă trăită 
influenţează ân mare măsură asupra rafinării şi diversificării 
gusturilor ca şi asupra receptivităţii de a integra noua artă 
propusă în universul ei spiritual, în măsura în care experienţa 
estetică prealabilă nu a fost uniformă şi deci constrîngătoare, 
limitativă către un unic canon, fondul aperceptiv constituit poate 
juca un rol dintre cele mai favorabile în sensul că deschide 
drumul şi pentru noi experienţe. Pentru a asigura însă o relaţie 
continuă şi fără obstacole prea mari între cele două ipostaze ale 
artei (propusă şi trăită) este necesară asigurarea unui flux 
continuu, în ambele sensuri. 

Aga cum am văzut însă, pentru a deveni fapt de civilizaţie 
arta trebuie să treacă din sfera culturii spirituale unde există ca 
parte relativ autonomă în sfera vieţii însăşi, depăşind momentul 
praxeologic şi instituind modele de viaţă şi comportare, formînd 


un stil estetic. Prin trăirea artei, prin înserarea ei în real odată 
cu transformarea într-o normă ce reglează felul de a fi şi de a 
acționa al oamenilor, trecem de fapt în acelaşi timp de la artistic 
la estetic, în sensul că în viaţă funcţionarea operei se traduce 
prin atitudini, acte, convingeri care inevitabil o scot din 
autonomia ei, ducînd-o către heteronomie. Chiar dacă în mod 
intrinsec arta este autonomă şi heteronomă în acelaşi timp, în 
creaţie şi în oferta culturală precumpăneşte ceea ce-i este 
propriu, în timp ce prin receptare şi aducere la scara cotidianu- 
lui accentul se schimbă, căzînd în mod firesc pe extrinsec. 

Pentru a putea institui modele, arta nu are altă autoritate 
decît propria 'ei forţă de sugestie şi simbolizare şi ea poate regla 
comportamentul social numai în anumite limite, întrucît 
presupune ca indivizii să se subordoneze, iar uneori să trădeze 
criteriile mai prozaice, dar mai practice, pe care le dictează 
existenţa cotidiană. Este adevărat că, aşa cum arăta Ştefana Ste- 
riade *, oamenii amestecă adesea în modelele pe care şi le aleg, 
planul real cu cel imaginar şi ajung pe această cale să compună 
un model nou, altul decît cel propui- sat prin artă, dar prin 
aceasta forţa ei nu devine mai mică. 

Cumularea de experienţe umane selectate, exprimarea lor 
convingătoare, bogăţia de impulsuri pe care le transmite îi 
acordă o capacitate de a modela cel mai adesea pe nesimţite 
personalităţile, nu numai în sensul că le face să dorească să 
semene cu eroii romanelor sau filmelor dar şi că le forjează 
sensibilitatea, le orientează preferinţele. Cît de mare este forţa 
de a institui modelele este greu de sesizat, pentru că teritoriul 
comportamentului nonfigurativ (în care criteriul nu-l constituie 
asemănarea) nu poate fi cercetat decît prin fine şi îndelungate 
experienţe psihologice, dar chiar şi puţinele date de care 
dispunem sînt relevante. 

0 anumită tradiţie decorativă se transmite, o persistenţă a 
prezenţei unor modele ajunge să se fixeze pentru totdeauna în 
conştiinţe, o obisnuintä cu un anumit gen de pictură sau de 
muzică este cel mai greu de clintit. Oamenii sint aici într-un 
teritoriu în care se consideră liberi (deşi depind de convenţii şi 
tradiţie) şi prin urmare vor refuza — direct sau indirect — să-şi 
schimbe preferinţele sau măcar să-şi lărgească gama de culori 
sau sunete spirituale din care aleg. în realitate criteriul 
similitudinii şi cel al deprinderii acţionează cu o forţă deosebită 
întrucît grupurile sociale ca şi societatea în ansamblu are 
tendinţa să integreze indivizii, pentru a-i constitui într-un corp 
comun. Atunci cînd modelul de frumuseţe devine Brigitte Bardot 
sau Steve Mc Queen, cînd se cîntă â la Margareta Pislaru sau 
Co- rina Chiriac, cînd se pictează imitind maestrul sau voga 
desigur e vorba de un conformism estetic, pe care nu-l tulbură 
decît tendinţele de ieşire din comun, nonconfor- mismul 
programatic, dorinţa de individualizare (care nu de puţine ori au 
dat în creaţie opere remarcabile, nu pentru simplul fapt că nu 
intrau în canoanele acceptate, ci întrucît deschideau drumuri noi 
şi fertile pentru evoluţia conştiinţei artistice). 

Există însă şi un conformism etic în clipa în care modelul 
transmite şi un mod de a gîndi sau de a te purta, cînd normele 
pe care le propune sînt preluate şi transformate în deprinderi şi 
convingeri de viaţă. Funcţia educativă a artei de care se 
vorbeşte adesea derivă de aici, după cum efectele ei nocive îşi 


pot avea rädäcina tot în substanta operei atunci cînd implicatiile 
negative sub raport uman pe care le include sînt privite necritic 
şi transformate în moduri de comportare. Grija cu care politica 
noastră culturală priveşte excesul de violenţă sau imoralitatea — 
prezente în unele opere de artă — porneşte tocmai de la faptul 
că, înţelese „ca atare", ele pot fi preluate de receptorii 
nepregätiti şi considerate ca atitudini justificate, fireşti. 

Nu este vorba aici de un „puritanism estetic" şi nici de 
negarea autonomiei artei ca element spiritual al culturii, pentru 
că aşa cum spunea Croce „Cordelia lui Shakespeare nu este mai 
imorală decît patratul sau triunghiul" ci de faptul că 
incapacitatea unor receptori de a se detaşa de operă, integrarea 
ca atare în viaţă a unor atitudini sau comportări scoase din 
contextul construcţiei artistice poate avea efecte nocive. 

Un estetician de prestigiul lui Thomas Munro vorbeşte 
despre artă şi violenţă” nu pentru că i-ar interzice celui dintîi să 
reflecte viaţa aşa cum este, ci pentru că a constatat că violenţa 
de dragul violenţei ajunge la nivelul realului să devină fapt 
antisocial, anticivilizatorul. Nu propunem o artă roză, purificată 
de tot ceea ce este urît, rău, meschin în viaţă, dar îi cerem spirit 
de discernämint artistic faţă de acestea şi nu sîntem indiferenți 
în legătură cu faptul că ele pot ajunge să se convertească în 
atitudini, concepte şi gusturi reale. Credem că atunci cînd acest 
lucru are loc, vinovată nu este numai opera, ci şi lipsa de 
formaţie estetică a receptorului care nu pricepe că arta nu se 
confundă cu viaţa, iar valorile etice există în operă nu „ca atare" 
ci transfigurate, ceea ce implică o detaşare şi din partea sa. 

Capacitatea de a instaura modele şi de a regla com- 
portamentul îi aparţin artei deoarece este generatoare de stări 
sufleteşti, iar prin aceasta mesajele pe care le transmite nu s,înt 
doar descifrate şi înţelese, ci devin factori de influențare nu 
numai asupra raţiunii ci şi a afectului sau senzoriului, 
determinînd o reacţie complexă care depăşeşte cu mult intenţiile 
creatorului. Se cunosc dealtfel nu puţine cazuri cînd în mod 
surprinzător au devenit modele tocmai atitudini care sînt privite 
în operă în spirit critic sau cînd comportamentul social a rămas 
neschimbat în ciuda influenţei artei, ceea ce ne întăreşte 
convingerea că această relaţie trebuie privită cu o anume 
rezervă. Dealtfel arta instituie modele de viaţă şi reglează 
comportamentul social doar în anumite limite şi ar fi simplist s-o 
considerăm a avea o influenţă directă, autonomă si 
determinantă, dar oricum ea se înscrie într-un ansamblu de 
valori propuse şi aparţine unui univers mult mai bogat. 

Modelul ca atare evident intră încă în sfera celor ce sînt 
propuse, ca rezultat al creaţiei iar trecerea lui |în viaţă, atunci 
cînd are loc, îl restructurează nu odată, astfel încît faptul de 
civilizaţie născut nu e o simplă concretizare a culturii ca proiect. 
Modificările ce intervin pe parcurs le introduce viaţa, numeroşii 
factori extraartistici, care intervin, ca şi o anumită presiune a 
realului de natură să corecteze erorile simplei anticipări ideale. 
Idealul ajunge extrem de transformat la nivelul existenţei reale 
întrucît — de la o primă imagine virtuală care funcţionează în 
viaţă prin modele (tot spirituale) se ajunge pe căi ocolite către o 
integrare în viaţă, unde de fapt drumul produselor creaţiei 
(obiecte, atitudini, ritualuri) abia începe. 

Ambianta organizată ca şi ceremoniile vieţii sociale intrate în 
uz propun şi ele modele, avînd nu de puţine ori o forţă de 
influențare mai mare decît cea a artei întrucît acţionează pe 
nesimţite, sînt percepute adesea nu ca ceva diferit, exterior, iar 
faptul că sînt realizate la nivelul realului, cu elementele acestuia, 
ajută la interiorizarea lor. Este un motiv în plus ca organizarea 
spaţiului public prin arhitectură, urbanism, artă decorativă şi 
alte elemente estetice ca şi structurarea relaţiilor sociale să nu 
fie privite doar prin prisma eficienţei economice sau a criteriilor 
utilitar-pragmatice. Valorile estetice în genere ajung să se 
transforme din proiecte ideale, aspirații sau chiar realizări 
concrete, în fapte de civilizaţie, care işi păstrează totuşi ceva din 
specificitatea lor numai atunci cînd nu sint confundate indistinct 
cu universul axiologic sau de viaţă în care trăiesc. 


Cercetarea relaţiei artei propuse cu cea trăită a înclinat în 
cadrul lucrării de faţă balanţa către al doilea termen, întrucît 
urmăream finalitatea ei ultimă, inserarea ei în viaţă, 
transformarea ei în fapt de civilizaţie. Considerarea artei ca fapt 
de civilizaţie implică, după cum s-a văzut, nu atit analiza ei 
intrinsecă, specifică şi autonomă, cît definirea statutului ei 
social, adică a genezei, existenţei, circulaţiei şi a funcţiei sale 
reale. Am repeta din nou, că urmărirea vieţii adevărate a 
operelor nici nu dă temeiuri pentru a susţine autonomia lor decît 
într-o măsură extrem de redusă şi cu o relativitate deosebită. 

Nu intentionäm să negăm că arta şi-a dobiîndit în sfera 
culturii, în milenara ei istorie, un statut propriu, de natură 
estetică, dar vrem să dovedim că devenită fapt de civilizaţie ea 
este nu numai presărată cu valori de alte tipuri, ci chiar mai 
mult : determinată, reglată în propria ei cetate de intervenţia 
socialului, cu o viaţă şi un destin hotărît de factori extrinseci. 
Nu este fireşte cazul să renuntäm la tot ceea ce estetica a 
cucerit ca distincţii care marchează specificitatea acestui 
teritoriu, dar trebuie să observăm că la nivel macrosocial, în 
viaţa efectivă a oamenilor, arta este departe de a fi atît de 
„misterioasă", „inefabilă", „subtilă", precum o considerăm în 
teorie. 

Lucrurile se pun însă şi altfel. Se poate spune că arta este 
socială doar dacă întîi de toate ea este artă: este acel produs 
specific ale cărui trăsături se integrează în această sferă ca o 
realitate autonomă, de sine stătătoare. Heteronomă ca origine şi 
conţinut integrat, ea este artă doar atunci cînd sinteza valorilor 
de diferite tipuri duce la un produs cu o personalitate proprie, 
cînd sincretismul iniţial a fost depăşit prin creaţie (reintrarea sa 
în cotidian, topirea în realitatea prozaică, despecificizarea ei, 
sînt ee ce intervin pe parcursul receptärii şi asimilării ei în 
timp). 

Scotind în evidenţă dialectica unitate a operei cu lumea ce o 
înconjoară, Th. W. Adorno spunea — poate excesiv de categoric 


dar în acelaşi sens — că „arta nu este socială nici 
din cauza modului de producţie în 
care se concentrează dialectica forţelor 


productive şi 
a raporturilor de producţie, nici prin originea socială a 
conţinutului ei tematic (nu numai prin aceasta am fi spus noi — 
n.a.). Ea devine astfel mult mai degrabă 
prin poziţia  antagonistă pe care o adoptă faţă de societate si 
nu ocupă acest loc decît ca artă autonomă. Cristalizîndu-se ca 
lucru specific în sine, în loc de a se opune normelor sociale 
existente şi calificîndu-se drept «socialmente utilă», ea critică 
societatea prin simplul fapt că există" 

Formularea citată ni se pare însă a nu enumera toate 
situaţiile existente: arta poate fi „socialmente utilă" fie criticînd 
societatea, fie conformîndu-se ei; so- cialitatea ei derivă nu din 
simpla alteritate dintre ea şi lume, ci din faptul că este — cum 
spunea T. Vianu — „cea mai nespecifică dintre specificitäti". 
Dealtfel, repetăm, odată apărută, doar o receptare adecvată îi va 
recunoaşte autonomia, locul ei printre celelalte valori ale 
spiritului, în timp ce riscul unei neadecvări sau chiar a unei 
reveniri „în heteronomia din care s-a născut este dintre cele mai 
mari, practic aproape de neevitat. Intrarea artei în împărăţia 
civilizaţiei purtind coroana autonomiei este de aceea supremul 


ideal pe care-l putem propune să prezideze întîlnirea artei cu 
oamenii, cu timpul. 


SOCIAL ŞI AUTONOM 


Distingem deci în concluzie între modul în care se pune 
problema relaţiei social şi autonom pe plan teoretic, ca formă a 
culturii spirituale, şi în fapt, în sfera civilizaţiei, discutînd despre 
cel de-al doilea plan, cel efectiv nu cel principial, cel existent şi 
nu cel dorit. Aceasta a fost poziţia noastră“ şi în cadrul 
recentului colocviu internaţional de estetică de la Amersfoort- 
Olanda, pe tema autonomiei artei, unde ne-am pus întrebarea 
dacă se poate vorbi de independenţă şi individualitate reală a 
operei, în condiţiile unei atît de multiple conditionäri si 
constringeri externe. 

Deşi discutată de pe poziţiile cele mai diverse — de la 
traditionalismul autonomist, apropiat de estetismul crocian 
(Romano Galeffi), pînă la avangardismul negator al formei ca 
limitare artistică internă (Gianni Vattimo) sau la estetizarea vieţii 
însăşi (Mikel Dufrenne) şi ruperea de supremaţia puterii politice 
(Revault d'Allonnes), concluzia aproape generală a fost că a 
crede, chiar în plan teoretic, într-o autonomie „pură" este 
nestiintific şi ar goli arta de conţinutul ei specific, anihilînd-o. 

într-o exprimare metaforică, Etienne Souriau vorbea de artă 
ca „sursă de energie", punînd-o astfel în rînd cu celelalte 
activităţi şi produse umane, fără a-i ştirbi însă forţa proprie şi 
finalitatea ei particulară : „Or, dacă se plasează pe acest punct 
de vedere energetic, toată problema autonomiei artistice se 
reduce la întrebarea dacă putem opera viramente şi transfera 
către o altă finalitate, finalitatea intrinsecă artei, această 
orientare a dinamogeniei sale către producerea unei opere" *. 
Esteticianul francez este obligat să recunoască că în fapt lucrul 
este posibil : „Desigur, în practică 
aceasta este posibil. Se poate folosi o muzică războinică pentru 
a exalta instinctele violenţei agresive, se poate folosi poezia 
pentru seductia erotică şi cinematograful în sprijinul segregatiei 
rasiale. Dar este sigur că aceste devieri ale energiei artistice 
sînt inhibitii şi determinări" ” (sugestivă a fost în acest sens 
comunicarea lui H. Hun- gerland despre  intruziunea 
pornografiei în arta americană). 

într-adevăr, în asemenea situaţii arta riscă să-şi piardă 
autonomia şi specificitatea, degradîndu-se, şi o educaţie estetică 
autentică trebuie să încerce a opri acest proces. Să nu credem 
însă că în fapt el nu are totuşi loc şi să nu vedem în apropierea 
artei de viaţă doar aspectul negativ al pierderii individualitätii 
sale. Arta ambientală, despre care a comunicat Rolf Dieter- 
Hermann sau arhitectura cercetată de Otto Roggeler, sînt doar 
cîteva dintre direcţiile dezvoltării viitoare a artei în drumul ei 
exploziv către cotidian, către spontaneitatea participării maselor 
largi la creaţie şi receptare, la estetizarea vieţii sociale de care 
vorbea Mikel Dufrenne, ceea ce dovedeşte că fuziunea socialului 

cu artisticul este — la nivelul modului de viaţă — tendinţa 
dominantă a evoluţiei. 

Argumentele noastre în acest sens — expuse pe larg în 
cadrul acestei cărţi — ar putea fi sistematizate astfel: 

1. Arta se naşte într-un cadru mult mai larg decît cel strict 
estetic, răspunde unor trebuinte şi interese umane care abia 
prin decantare şi rafinare pot fi considerate specifice, dar care 
au la bază de cele mai multe ori mobiluri extraestetice : sociale, 
psihice, general-an- tropologice, politice, etice sau filozofice. 
Statutul artei este polimorf, în sensul că — integrat în sisteme de 
referinţă diferite — variază, şi doar o atitudine estetică formată, 
o cultură specifică şi o sensibilitate diferențiată o fac să 
corespundă telurilor ei virtuale. 

2. Determinarea artei ca şi instaurarea ei în universul 
axiologic sînt nu numai în ultimă instanţă socio- economice ci 
aceşti factori ajung să intervină şi în susţinerea sau negarea 
operei produse, prin faptul că-i orientează în mare măsură 
existenţa. 

Pe de altă parte, în afara dinamicii interne a artei însăşi, 
intervin în acest proces şi numeroşi alţi factori exteriori ei, de 
natură politică, general-culturală, ştiin-  tifico-tehnicä, 
antropologică, specific naţională, demografică, psihologică, 
geografică, militară întrucît toţi aceştia construiesc cadrul de 
civilizaţie în care opera se integrează şi care — prin intermediul 
conştiinţei epocii — o influenţează în forţa ei de pătrundere, aria 
ei de răspîndire, formarea mediului în care ea se mişcă. Măsura 
în care opera RB sinteză specific estetică de valori anestetice 
— se afirmă sau nu în ierarhia valorilor depinde deci de practica 
social-istorică, ori aici criteriile proprii se interferează cu cele 
din afara artei. 


După ce o istorie îndelungată a contribuit la autonomizarea 
artei, deci la constituirea unui profil spiritual propriu al acesteia, 
asistăm în contemporaneitate la o explozie a ei către cotidian, 
adică la o trecere a artisticului în estetic, ceea ce evident 
introduce parametri economico-utilitari şi functional- 
constructivi, modificind statutul artei, odată cu trecerea ei din 
muzeu în ambianţă. Procesul este evident pozitiv întrucît con- 
tribuie la estetizarea vieţii, dar în acelaşi timp se uneşte cu 
estomparea graniţelor dintre artistic şi estetic, ceea ce 
influenţează atitudinea faţă de opere făcînd-o oarecum 
indistinctă şi adesea improprie. 

3. Categoriile estetice — expresie esentializatä a unor 
modalităţi de a înţelege şi trăi în expresie transfigurată realul — 
au suferit în contemporaneitate o mutație atît de accentuată, 
încît configuraţia lor tradiţională a rămas necorespunzătoare. 
Motorul acestei schimbări îl constituie nu numai genialitatea şi 
fantezia artiştilor, ci şi faptul că viaţa însăşi s-a dovedit atît de 
polivalentă încît a amendat rigiditatea esentializatä a 
categoriilor, ca şi puritatea ramurilor, genurilor şi stilurilor. 

4. Artisticitatea — atribut specific operelor — s-a cristalizat 
şi definit mult în decursul timpului, dar întrucît creaţia nu poate 
fi ruptă de receptare, ele ajung în conştiinţa oamenilor să-şi 
piardă mult din personalitate. Succesul şi recunoaşterea socială 
sînt departe de a fi călăuzite de criterii strict artistice, fiind 
adesea determinate de factori cu totul în afara domeniului. 
Atracția exercitată de artă asupra unor mase largi are de 
asemenea adesea alte explicaţii decît cele specifice, iar cerința 
accesibilităţii, greşit înţeleasă, duce la nivelarea şi masificarea 
gusturilor, la transferul de criterii din alte domenii — şi confuzia 
de planuri. Nici forţa şocului senzorial, nici încărcătura 
emoţională, nici profunzimea intelectivă — luate adesea aparte 
drept criterii valorice — nu sînt suficiente pentru a surprinde 
esenţa artei, decît dacă sînt considerate într-o indisolubilă 
unitate şi adecvate configurației individuale a operei. 

5. Statutul estetic al operei este supus numeroaselor 
influenţe legate de trecerea dintr-un mediu sociocultural într- 
altul, de întîlnirea şi suprapunerea unor serii civilizatorii diferite, 
ceea ce face ca la intersecţia urbanului cu ruralul, a 
profesionismului cu amatorismul să apară unele produse hibride, 
neorganice, sau ca opere autentice să sufere prin reproducerea, 
preluarea de motive sau integrarea în contexte neadecvate, un 
proces evident de degradare. Apariţia kitsch-ului, al cărui rost 
este afirmarea de sine, exprimarea unui rang social, mimarea 
unui stil de viaţă sau confortul, arată că in acest teritoriu 
criteriile artistice au fost cu totul subordonate unor considerente 
de altă natură. Din păcate există însă nu numai obiecte-kitsch pe 
care Ie excludem (teoretic doar pentru că în viaţă funcţionează 
ca artă), ci şi atitudini kitsch, în sensul că faţă de capodopere 
apar adesea reacţii complet neadecvate care le scot din lumea 
lor (cînd Mona Lisa e transformată în reclamă comercială şi 
folosită drept marcă vestimentară capodopera a fost tîrîtă în 
afara artei, tot aşa cum Rapsodia română, identificată doar cu 
motivele folclorice pe care le prelucrează, nu este surprinsă în 
ce are propriu). 

6. Împlantarea în universul spiritual ca şi persistenta artei 
aici depinde în afară de valoarea ei de numeroşi factori sociali, 
naţionali, psihici, ba chiar tehnici, după cum caracterul formal 
sau informai al atitudinii estetice, intervenţia sau nu a 


institutionali- zärii pot schimba multe în destinul operei. Idealul 
ar fi ca toţi aceşti parametri extraestetici — de neînlăturat — să 
fie adecvati specificului obiectului căruia i se aplică, dar din 
păcate ştim că adesea nu se întîmplă aşa. în clipa în care 
existenţa efectivă a artei este judecată nu numai intrinsec ci şi 
extrinsec, apar numeroase forţe care o pot scoate din teritoriul 
ei, fie că este vorba de bugetul de timp liber, de condiţiile eco- 
nomice, de posibilităţile oferite sau de accesul la ea. 

7. Fiind fapt de civilizaţie, arta are o natură comunitară ceea 
ce influenţează nu numai creaţia dar şi receptarea, iar această 
legare a ei de grupuri socio- profesionale, de vîrstă, sex sau 
chiar colectivitätii nationale, introduce în conştiinţa estetică 
numeroase elemente exterioare operei ca atare. Ne aflăm în faţa 
unui produs singularizat prin definiţie, dar care este receptat 
colectiv, iar posibilitatea unei adecvări personale este extrem de 
redusă, întrucît pe drumul de la emiţător la receptor intervin 
numeroase verigi anestetice. 

8. Dinamica trecut-<prezent-viitor influenţează atît geneza, 
existenţa, circulaţia şi funcţia artei cît şi soarta individuală a 
operelor, acestea depinzînd de măsura în care se conformează 
sau nu contextelor respective. Intervin în acest proces atît o 
selecţie general-socială, condiţiile de difuzare sau fluxul modei, 
cît şi criteriile de autoritate care impun o operă sau reacţia în 
lanţ pe care o provoacă sau nu. între artă şi celelalte tipuri de 
valori există numeroase concordante de esenţă şi structură sau 
corespondențe stilistice, dar şi discordante, inegalităţi ceea ce 
face ca locul ei în universul spiritual să fie unul determinat 
relational şi nu în sine. în clipa în care lucrurile trebuie judecate 
factorial, contextul relational, statutul propriu-zis estetic ajunge 
să fie dominat de cel general-social, ceea ce-i stirbeste astfel 
autonomia. 

10. Funcțiile artei, în fapt departe de a fi doar specifice 
formînd o atitudine estetică, un simt al formei, culorii, sunetelor, 
o capacitate de percepție aparte a operei, sînt adesea de natură 
extraestetică reglînd comportamentul, contribuind la integrarea 
sau exprimînd neconformismul indivizilor, compensînd afectiv 
nevoi de alte tipuri sau simbolizîndu-le. 

Situația aceasta de fapt contravine obiectivelor intrinseci 
artei, dar nu este prin aceasta mai putin reală si exprimă — 
astăzi mai mult ca oricînd — o situaţie paradoxală : valorile de 
toate tipurile au dobîndit istoriceste un statut autonom, criterii 
proprii si în acelaşi timp sînt integrate într-un sistem social de 
ansamblu care adesea — din lipsa nu numai a unei educatii 
estetice, dar şi a unui stil estetic de viată M—p îl anulează. 
Enumerarea cîtorva dintre situațiile în care 
— din cauze obiective sau subiective— constiinta artistică 
ajunge la heteronomie atrage atenţia asupra necesității ca — în 
procesul contradictoriu înfăţişat doar în parte — ființa proprie a 
valorilor artei să fie evidențiată. Sinteza valorilor socialismului 
nu înseamnă topirea într-o magmă indistinctă, ci tocmai 
afirmarea personalității fiecăruia dintre ele. 


ŞANSA REVOLUȚIEI ÎN ARTĂ: PANTONOMIA 

Relaţia optimă a artei cu civilizaţia se realizează după cuan 
am văzut într-un cadru revoluționar în care socialul şi artisticul 
se întrepătrund. A pune în relație aceste două fenomene 
presupune o înțelegere extrem de complexă a lor; revoluția 


socială nu înseamnă numai transformări economice, oricît de 
radicale ar fi, sau schimbări politice fundamentale, chiar cu un 
rol decisiv asupra evoluţiei istorice, dar şi prefaceri ştiin- tifico- 
economice sau culturale, modificarea mentalităților şi chiar a 
stilului de viaţă; revoluţia artistică la rîndul ei nu se reduce — 
aşa cum cred multi — la inovaţia creatoare îndrăzneață sau la 
avangardismul mesajului şi limbajului operei, ci şi la sensibilele 
răsturnări ale preferințelor şi gusturilor, la variaţia rapidă a 
selecţiei, la naşterea unor noi aspirații şi instaurarea unor cu 
totul altor experienţe estetice. 

Relaţia dintre revoluţia socială şi cea artistică este fireşte 
mediată, interinfluentele au loc în ambele sensuri, dar efectele 
lor nu sînt imediate şi automate, ci, dimpotrivă, indirecte şi 
adesea extrem de complicate. Nu ne-am propus de aceea să 
investigăm întregul cîmp presupus de o atare temă, ci ne-am 
limitat la sfera receptării artistice, cea care de obicei este 
neglijată cînd se ia în discuţie un atare raport. Punctul nostru de 
vedere este — aşa cum ne-am străduit să demonstrăm —- că 
influenţa revoluției sociale asupra artei nu se exercită numai 
asupra creaţiei (deşi desigur vom putea găsi nenumărate 
corespondențe aici), ci mai ales asupra a ceea ce noua societate 
propune spre receptare, desă- virşindu-se prin ceea ce este 
asimilat, transformat în stil de viaţă. 

Lucrul ni se pare firesc întrucît creaţia îşi are legile ei, 
relativa sa autonomie şi deci nu este influenţată lesne şi 
nemijlocit, imai mult chiar, mijloacele de expresie ca atare sînt 
neutre axiologic, în sensul că nu depind de o orînduire sau alta, 
iar funcţia lor socială poate fi judecată numai în funcţie de 
conţinutul căruia îi slujesc. 

Pe de altă parte, noua societate apărută prin revoluţie, 
propune şi îşi impune propriul ei sistem de valori şi norme, deci 
oferta ei artistică este reglată direct de criteriile derivate din 
acesta. Telul socialismului fiind omul, personalitatea individului, 
este firesc ca politica în domeniul culturii să fie subordonată 
acestuia şi deci ierarhizarea, selecţia şi propunerea artei să 
depindă de acest obiectiv central. 

Există în acest sens premise dintre cele mai favorabile 
pentru ca oferta să fie cît mai diversificată şi să se adreseze în 
mod complex atît indivizilor cît şi colectivitätii : „Creatorii din 
domeniul literaturii, muzicii, artelor plastice, teatrului, 
cinematografiei, mani- festîndu-şi liber talentul, folosind maniere 
de creaţie variate, sînt chemaţi să făurească noi opere valoroase, 
care să îmbogăţească patrimoniul culturii noastre socialiste şi 
tezaurul culturii universale, să contribuie la continua înflorire a 
vieţii spirituale a poporului nostru Vedem din cele de mai sus că 
adresa ultimă este viaţa spirituală însăşi, că rostul artei şi 
culturii este modificarea vieţii oamenilor şi nu o arhivistică 
adunare de fapte de cultură. 

Actionind la nivelul artei care ajunge să fie propusă (fie că e 
recent creată, fie că a fost aleasă din rezervorul tradiţiei), 
influenţa revoluţiei sociale se exercită apoi în mare măsură 
asupra felului în care este trăită arta. Ce anume aleg spre 
receptare masele largi, ce anume atrage si dobîndeste 
populâritate în opinia publică, cum sînt resimtite operele clasice 
sau c&ntemporane şi în ce măsură se integrează ele stilului de 
viaţă, iată un alt palier esenţial al relaţiei pe care am discutat-o. 
Desigur, aici intervin numeroşi factori: există o presiune a 
contextului axiologic existent, o inertie a sensibilităţii gata 


formate, o prelungire a ecourilor trecutului, care nu odată este 
mai puternică decit şocul prezentului sau al viitorului. Şi totuşi 
un nou mod de trai, un alt buget de timp, o structură diferită a 
profesiilor şi nivelului de instrucţie, un alt ritm de viaţă 
influenţează în mare măsură sensibilitatea artistică, dînd 
naştere unor noi nevoi, aspirații şi idealuri. 

Cînd procesul revoluţionar este în plină desfăşurare — aşa 
cum se petrec lucrurile la noi — vechiul se întîlneşte cu noul, 
ruralul cu urbanul, arta populară cu cea cultă, tradiţia cu 
inovaţia şi pe toate aceste planuri — alături de o armonioasă 


împletire — apar şi fireşti coliziuni, discordante stilistice. 
Depăşirea lor presupune nu numai o educaţie estetică la nivelul 
conştiinţei, al subiectivitätii — aşa cum cred mulţi —, ci în 


acelaşi timp, ba poate cu precădere chiar, o modificare a 
existenţei însăşi, a stilului şi ritmului de viaţă care generează 
trebuintele culturale si pe cele artistice în special. 

Factorii care mediază trecerea de la revoluţia socială către 
cea artistică, iar în interiorul acesteia de la arta propusă la cea 
trăită sînt diverşi întrucît integrarea operei în cotidian pune în 
mişcare mobiluri şi parametri numeroşi, ceea ce presupune ca 
planul ideal în care valorile artistice există autonom să fie 
păstrat sau reconstruit, dacă e cazul, după ce în fapt aceste 
valori, integrate în viaţă şi devenite fapte de civilizaţie, ajung 
din păcate uneori să-şi piardă în parte personalitatea. Drumul 
de la cultură spre civilizaţie (în accepţia dată de noi termenilor) 
trebuie deci parcurs în ambele sensuri pentru a înţelege arta 
aşa cum vrem să fie, cum este în fapt şi în ce fel va reveni în 
matca ce şi-a săpat-o secole de-a rîndul. Deocamdată drumurile 
către autonomie şi către heteronomie par a merge în direcţii di- 
ferite. Viitorul — sperăm — ne va aduce la întîlnirea lor pentru 
salvgardarea specificitätii artei si împotriva pericolului 
pulverizării ei în altceva sau a subordonării sale unor relaţii 
colaterale. 

Soluţia pare a fi fost întrevăzută de Tudor Vianu ca fuziune 
între ele, atunci cînd vorbeşte despre faptul că în civilizaţia 
modernă, vechea pantonomie* a artei pare a se reconstitui pe 
altă cale. „Funcțiunea artei în civilizaţia zilelor noastre în sensul 
întregirii şi conducerii ei, se dovedeşte astfel nu numai necesară 
dar şi posibilă şi în virtualitätile timpului" °’, 

Lumea pe care o construim va trebui să găsească căile 
necesare pentru eliminarea contradictiilor semnalate si 
micşorarea distanţei dintre creaţie şi receptare prin paşi făcuţi 
din ambele direcţii, odată cu instaurarea unui stil estetic de 
viaţă. 


58 Programul Partidului Comunist Român, Ed. politică, 1974, p. 
59 Ibidem, p. 276. 


Calea principală este aceea a legăturii cît mai strînse a creaţiei 
cu receptarea şi a transformării acestei relaţii într-o interacţiune 
în ambele sensuri. Aşa cum se precizează în documentul amintit, 
„prin caracterul lor, precum şi prin organizarea largă a difuzării 
în mase, operele de artă valoroase trebuie să devină bun al 
întregului nostru popor. în acelaşi timp, partidul va asigura 
condiţii ca masele largi populare să participe tot mai intens la 
dezvoltarea culturii naţionale, la creaţia de artă, la sporirea 
valorilor spirituale ale societăţii socialiste, astfel încît civilizaţia 
comunistă să exprimeplenar geniul artistic creator al poporului 
nostru" După cum se vede aici relaţia culturii cu civilizaţia este 
direct legată de participarea indivizilor direct la creativitatea 
întregii colectivităţi. 

Pentru ca şansele oferite de revoluţie să nu rămînă deci 
simple virtualitäti, iar pantonomia să nu ducă la topirea şi 
pierderea artei în modul de trai, ci la o înflorire a esteticului, sînt 
necesare cîteva premise : 

1. Continuarea procesului de autonomizare a artei, a 
ramurilor şi genurilor ei, care să facă astfel posibilă o ofertă 
culturală specifică cît mai diversificată, într-un climat de 
veritabilă efervescenţă şi competiţie a valorilor autentice ; 

2. Specializarea şi rafinarea gustului estetic al receptorilor, 
prin omogenizarea nivelului lor de pregătire şi ascutirea 
sensibilităţii lor în faţa artei, odată cu înarmarea acestora cu 
criterii adecvate de judecată; 

3. Trecerea de la intenţii la realizare, de la propunere la 
trăire, prin înţelegerea faptului că arta funcţionează cu maximă 
eficienţă socială atunci cînd este valorizată ca artă şi că rolul ei 
substitutiv sau compensa- tiv pentru satisfacerea altor interese 
şi aspirații rămâie secundar, derivat ; 

4. Estetizarea vieţii cotidiene atît prin lărgirea ariei de 
acţiune a artei cît şi prin pătrunderea ei în profunzimea modului 
de a se comporta şi acţiona al oamenilor. Apariţia unui stil 
estetic de viață presupune însă nu numai trăirea autentică a 
artei propriu-zise, ci si ritualizarea atitudinilor umane, 
înfrumusețarea ambianţei, „colorarea' umană a lucrurilor şi 
obiectelor. 


1 Op. cit., p. 
163. 


Toate acestea implică o participare masivă la creaţie, o 
ceremonializare a actelor umane semnificative şi avansarea 
către un mod de trai în care comandamentele utilitar-functionale 
se împletesc indisolubil cu cele estetice. Civilizaţia superioară, 
proprie comunismului, înseamnă tocmai o asemenea umanizare, 
în care „legile frumosului" vor fi în deplină concordanţă cu 
cerinţele utilitar-pragmatice sau cu necesităţile sociale, asumate 
liber de către toţi membrii societăţii. RESUME 


Nous faisons la distinction dans le present travail entre la 
maniere dont on pose sur le plan theorique le probleme de l’art 
comme forme autonome de la culture spirituelle et son existence 
en fait, dans la sphere de la civilisation, en discu- tant du second 
plan, celui effectif donc pas le plan dc principe mais celui 
existant. Nos arguments dans ce sens — ex- poses amplement 
dans le cadre de ce livre — pourraient etre ainsi systematises : 

1. Cart naît dans un cadre social beaucoup plus large que 
celui strictement esthetique, il repond â des necessites et inte- 
rets humains qui, â travers la dccantation et le raffinage, de- 
viennent specifiques, mais ayant la plupart des fois â la base des 
mobiles extra-esthetiques: sociaux, psychiques, generaux- 
anthropologiques, demographiques, ccologiques, politiques, 
ethiques ou philosophiques. Le statut de l’art est polymorphe, 
dans le sens que — integre dans des systemes de reference 
differents — il varie et seule une attitude esthetique formee, une 
culture specifique et une sensibilite diferenciee le font 
correspondre â ses buts virtuels. 

2. La determination de l’art, ainsi que son instauration dans 
l'univers axiologique, sont non seulement en derniere instance 
socio-economiques mais ces facteurs arrivent aussi â intervenir 
dans le support ou la negation de l’ceuvre produite, par le fait 
qu'ils lui orientent dans une grande pârtie l'exis- tence. La 
mesure dans laquelle l’oeuvre — synthese speciti- quement 
esthetique de valeurs anesthetiques — s'affirme ou non dans la 
hierarchie des valeurs depend de la pratique socio- historique, 
or ici les criteres propres s'interferent avec ceux exterieurs â 
l’art. 

3. Apres qu'une longue histoire a contribue â l’autonomi- 
sation de l’art, donc â la constitution d'un profil spirituel propre, 
nous assistons dans la contemporaneite â une explo- sion de cet 


art vers le quotidien, c'est-â-dire à un passage de l’artistique 
dans l’esthetique, ce qui, evidemment, introduit des parametres 
economiques-utilitaires et fonctionels constructifs, modifiant le 
statut de l’art, parallelement â son passage du musee dans 
l'ambiance. Le processus est evidemment positif car il contribue 
à l’esthetisation de la vie, mais en meme temps il s'unit â 
l’estompage des frontieres entre l’artistique et l’esthetique, ce 
qui influence l'attitude envers les ceuvres en la rendant d'une 
certaine maniere indistincte et souvent im- propre. 

4. Les categories esthetiques — expressions essentialisecs 
de certaines modalites de comprendre et vivre en expression 
transfiguree le reel — ont souffert dans la contemporaneite une 
mutation aussi accentuee de sorte que leur configuration 
traditionnelle est restee souvent sans correspondance. Le mo- 
teur de ces changements est constitue non seulement de la 
fantesie des artistes et de leur genie, mais du fait que la vie 
meme s’est averee aussi polyvalente qu'elle a amcndee la rigi- 
dite, essentialisee des categories, ainsi que la purite des 
branches, des genres et des styles. 

5. Lartisticite — attribut specifique des ceuvres — s’est 
crystallisee et definie beaucoup au cours du temps, mais parce 
que la creation ne peut pas etre separee de la reception, les 
ceuvres arrivent, dans la conscience des hommes, â perdre 
beaucoup de leur personnalite. Le succes et la reconnaissance 
sociaux sont loin d'etre guides par des criteres strictement 
artistiques, arrivant souvent â etre determines par des facteurs 
qui se trouvent completement en dehors du domaine: ccono- 
miques, politiques, psychologiques ou general-culturels. Lattrac- 
tion exercitee par l'art sur de larges masses a aussi souvent 
d’autres explications que celles specifiques et la demande de 
l’accessibilite, malcomprise, mene â la nivelation et â la mo- 
dification des gouts, au transfert, de criteres provenant d'autres 
domaines et & la confusion des plâns. Ni la force du choc sen- 
soriel, ni la charge emotionnelle, ni la profondeur intellectuelle 
— prises souvent â part en tant que critere de valeur — ne sont 
suffisantes pour surprendre l’essence de l’art, que seule- ment si 
elles sont considerees dans une indisolubile unite et adequates â 
la configuration individuelle de l’ceuvre. 

6. Le statut esthetique de l’ceuvre est soumis â de nom- 
breuses influences Dees au passage d’un milieu socio-culturel â 
un autre, de la rencontre et la superposition de series civi- 
lisatoires differentes, ce qui fait qu'aux intersections de Turban 
avec le rural, du professionnisme avec l’amateurisme apparais- 
sent certains produits hybrides, non-organiques ou que, des 
ceuvres authentiques supportent, par la reproduction, la reprise 
des motifs ou l'integration dans de contextes inadequats un pro- 

cessus evident de degradation. L'apparition du kitsch, du 
pseudo-art, de l’art-surogat, des produits-illusion, dont le sens 
est l'affirmation du soi, l'expression d'un rang social, limita- 
tion d'un style de vie ou le confort facile, demontrent que dans 
ce territoire Iles criteres artistiques ont ete totalement 
subordonnes â des considerations d’une autre nature. 
Malheureu- sement, il y a non seulement des objets-kitsch qu’on 
exclue (theoriquement seulement parce que dans la vie ils 
fonction- nent comme art), mais aussi des attitudes kitsch, dans 
le sens que envers les chefs-d'oeuvre apparaissent souvent des 
reactions completement inadequates qui les poussent en dehors 
de leur monde (quand la Colonne infinie est transformee en 
reclame commerciale et imprimee sur Ies boîtes d'alhimettes, le 
chef-d'oeuvre de Brancusi a ete mis en dehors de l’art, de meme 
que la Rhapsodie roumaine, identifiee seulement avec Ies motifs 
folkloriques qu’elle reprend, n'est pas surprise dans ce qu’elle a 
de specifique). 

7. L'implantation dans lunivers spirituel ainsi que la per- 
sistance de l’art depend outre sa valeur de nombreux lacteurs 
sociaux, nationaux, psychiques et meme techniques, de meme 
que le caractere formei ou informei de l'attitude esthetique, l'in- 
tervention ou non de l'institutionalisation peuvent changer 
beaucoup de choses dans le destin de l’ceuvre. Lideal serait que 
tous ces parametres extraesthetiques — impossibles â eloigner 
— soient adequats au specifique de l’objet auquel ils 
s'appliquent, mais malheureusement nous savons que souvent 
les choses ne se passent pas ainsi. Au moment ou l'existence 
effective de l’art est jugee non seulement d’une maniere intrin- 
seque mais aussi extrinseque, apparaissent de nombreuses for- 
ces qui peuvent l’extraire de son territoire, soit qu'il s’agit des 
loisirs, des conditions economiques, des possibilites offertes ou 
de l'acces â l'ceuvre. 

8. Etant un fait de civilisation l’art a une nature commu- 
nautaire, ce qui influence non seulement la creation mais aussi 
la reception, sa liaison avec des groupes socio-profesionnels, 
des groupes d'âge, de sex ou meme des collectivites nationales, 
introduit dans la conscience esthetique de nombreux element? 
exterieurs â l'oeuvre comme telle. Nous nous trouvons devant 
un produit singularise par definition, mais qui est recepte col- 
lectivement, et la possibilite d’une adequation personnelle est 
extremement reduite, car sur le chemin qui mene de l’emme- 
teur au recepteur interviennent de nombreux maillons anesthe- 
tiques. 

9. La dynamique passe-present-futur influence tant la ge- 
nese, l'existence, la circulation et la fonction de l’art que Ic 
destin individuel des ceuvres, ce fait dependant de la mesure 

dans lequel il se conforme ou non aux contextes respectifs. 
Interviennent dans ce processus tant une selection generale- 
sociale, les conditions de diffusion ou le flux de la mode, que les 
criteres d'autorite qui imposent une oeuvre ou la reaction en 
chaîne qu’elle provoque ou non. Entre l’art et les autres types 
de valeurs il y a de nombreuses concordances d'essence et de 
structure ou des correspondances stylistiques, mais aussi des 
discordances, d'inegalites, ce qui fait que sa place dans 
l'univers spirituel soit une place determinee d'une maniere 
relationnelle et non en soi. Au moment ou les clioses doivent 
etre jugees factoriellement, le contexte relationnel, le statut 
proprement esthetique arrive à etre domine par celui general- 
social, ce qui lui diminue d'ailleurs l’autonomie. 

10. Les fonctions de l'art au fond, loin d'etre 
seulement specifiques forment non seulement une attitude 
esthetique, un sens de la forme, de la couleur, des sons, une 
capacite de perception de l’ceuvre â part, mais sont souvent de 
nature extra-esthetique, reglant le comportement, contribuant â 
linte- gration ou exprimant le non-conformisme des individus, 
com- pensant effectivement des besoins d’autres types ou en les 
symbolisant. Cette situation de fait contrevient aux objectifs 
intrinseques de l’art, mais par cela elle n’est pas moins reelle et 
exprime — aujourd'hui plus que jamais — une situation 
paradoxale: les valeurs de tous les types ont acquis histo- 
riquement un statut autonome, des criteres propres et en meme 
temps sont integres dans un systeme social d'ensemble qui 


souvent — par le manque non seulement d'une education 
esthetique, mais aussi d'un style esthetique de vie — l’annulle. 
Lenumcration de quelques siLuations ou — pai' l’intcr- 


medc de motifs objectifs ou subjectifs — la conscienco artis- 
tique arrive à l’heteronomie, attire l'attention sur la neccssitc 
que — dans le processus contradictoire montre seulement en 
pârtie — l'etre propre des valeurs de l’art soit conserve. La 
synthese des valeurs du socialisme ne signifie pas la fusion dans 
un magma indistincte mais justement l'affirmation de la 
pcrsonnalite de chacune d'elles. 

On demande donc que le plan ideal, ou Ies valeurs cul- 
turelles existent d'une maniere autonome, soit reconstruit, 
apres que en fait ces valeurs, integrees dans la vie et devenus 
laits de civilisation, arrivent â perdre leur specificite. On doit 
ajou- tcr que meme cette autonomie est extremement relative, 
que la liberte interne de l’art est elle-meme dirigee par Ies lois 
des genres, styles et courants, de sorte qu’une reception «pure» 
ou non reglee devient impossible. La logique interne de l’art se 
constitue elle-meme historiquement, symbolise une epoque de 
civilisation et peut devenir un facteur contraignant pour l’ccu- 
vre individuelle qui a à s'heurter k une tradition ou â un 

contexte artistique coexistant. Donc le processus de transfor- 
mation de l’art en fait de civilisation commence depuis sa 
genese et tous Ies facteurs exterieurs enumeres deviennent un 
systeme de reglage complexe et polydimensionnel. Le chemin 
menant de la culture vers la civilisation doit etre 
parcouru dans les deux sens pour comprendre Vart ainsi 
que nous vou- lons qu'il soit, ainsi qu'il est en fait et 
comment il va revenir dans la voie qu'il s’est forge le long 
des siecles. 

Pour le moment les chemins vers l’autonomie et vers I'he- 
teronomie semblent aller dans des directions differentes. Lave- 
nir — nous l'esperons — va nous porter â leur rencontre. La 
solution semble etre celle entrevue par Tudor Vianu qui suggere 
une rencontre de ces chemins, alors qu'il parle du fait que dans 
la civilisation moderne l’ancienne pantonomie de l’art semble se 
reconstituer sur un autre fondement. «La fonction de l’art dans 
la civilisation de nos jours, dans le sens de son integration et de 
sa direction, s'avere ainsi non seulement ne- cessaire mais aussi 
possible meme dans Ies virtualites du temps» dit l'estheticien 
roumain. Le monde que nous construi- sons devra trouver lcs 
voies necessaires pour eliminer Ies con- tradictions signalees et 
pour la diminution de la distance qui existe entre la creation et la 
reception, par de pas faits dans Ies deux directions, en meme 
temps que par l'instauration d'un style esthetique de 

